
l. 
ELEVII DIN CLASA A OPTA 


Cineva bătea stăruitor în obloanele ferestrei. Cio- 
căniturile tari erau urmate de altele surde, slabe. Nu- 
mai tatăl bătea aşa, cu codirişca biciului. 

Ca prin vis, Cheşa auzi cum mamă-sa se strecură 
din pat și trecu în tindă, lipăind repede cu picioarele 
goale. Zăvorul de fier țăcăni. Cheşa se zgârci sub pla- 


pumă ; aburi geroşi năvăliră în casă prin ușa larg 
deschisă. 

Până ce tatăl lui îşi desfăcu fularul, aruncă scurta 
blănită şi îşi schimbă încălțţămintea, mamă-sa apucă 
să aţâţe focul la plită, să aducă din cămară nişte col- 
țunașşi și să pună ceainicul pe foc. 

Cheşa se întinse și îndată simţi pe cap palma aspră 
a părintelui său. 

— Scoală-te, băiatul tatei! Sparge vreo două 
lemne, i 

Trăgându-şi cismele înalte, roşcate, făcute din bla- 
nă de ren şi punându-și vesta de lână, Cheșa se gån- 
dea de ce s'o fi întors tatăl său așa de devreme din 
Zagocea. 

Tatăl se şi aşezase la masă. Işi netezi cu degetele 
mustățile pleoştite, cum îi era obiceiul, și începu să 
mănânce încet, aşezat... 

Gerul tăios al dimineţii îl cuprinse pe Cheșa, de 
cum ieşi în cerdac. 

Zorii cenușii se revărsau parcă în silă, cu zgârce- 
nie, asupra vâlcelei Novie Cliuci. Cătunul se întindea 
pe văle. Căsuţele alergau pe amândouă povârnişu- 
rile, grăbindu-se parcă să ajungă cât mai repede jos 
la izvor și, după ce-l întâlneau, se apropiau una de 
alta înşirându-se până la malul râului Djalinda, care 
semăna aici cu un arc larg, neincordat. De partea cea- 
laltă a izvorului, poteci strâmbe şi înguste urcau spre 
culme şi dădeau în şleaul care ducea la uzina de în- 
nobilare a minereurilor. La stânga, peste râu, se ză- 
rea, într'o pădure deasă de cedru, clădirea cea nouă 
a spitalului minelor. lar dincolo de spital, era drumul 
de ţară — cufundat în taigă — pe care tatăl se în- 
torsese în noaptea asta, venind dela centrul raional. 

Cheşa întoarse capul. Deasupra potecii care se în- 
tindea peste culme către miază-noapte — spre lenda 
şi Ciciatca — încremenise o ceaţă grea, geroasă... Iar 
de jur împrejur se înălțau dealuriațăcute, ușor înve- 
lite cu zăpadă. După obiceiul lui, Cheşa începu să le 
numere : „Unu, două, trei...“ şi zâmbi: parcă n'ar şti 
că sunt în totul douăzeci și trei. 

Cheşa îşi strânse pe el vesta de lână, îşi înţepeni 
piciorul pe un butuc îndesat și, jucându-se parcă cu 
toporul, îl despică cu mişcări repezi, sigure. Lemnul 
uscat suna ca o coardă. Aducând în izbă brațe mari 
de lemne aromate, Cheşa auzi crâmpee de vorbă. 

Moleșit de mâncare şi de căldură, tatăl rostea fraze, 
scurte : 

— Drumu-i tare prost: nici cal, nici măgar... Nu e 
nici de căruță — că-i prea târziu... şi nici de sanie — 
că-i prea devreme. Pe culme nu-i chip să treci. Trebue 
s'o iei pe vale, cotind pe lângă vechea cabană de 
iarnă... i 

Fumul porumbac al ţigării învăluia faţa tăbăcită de 
ger a lui Nazar Ilici. 

— După sărbători, are să fie mai uşor, zise tatăl. 
O să ningă. Iarna asta, are să [ie multă cărăuşie la 
mină.  Mustăţile tatălui se umilară într'un zâmbet 
de mulțumire. Toată iarna n'am să duc lipsă de lu- 
cru... Vladimirschi dela trust ne-a pus pe toți pe roate. 

Cheşa bănui : are să vină utilajul noii uzine hidrau- 


lice. E treabă serioasă, dacă directorul minei nu s'a în- 
tors încă dela centrul raional: e a treia săptămână 


de când lipseşte. : 

— Se spune la raion, urmă tatăl, c'ar fi vorba să 
se deschidă un nou drum spre calea de trecere peste 
culme... Au să şi înceapă lucrul la primăvară. 


— Incă de anul trecut se vorbea, adeveri mama. 
Demult ar fi trebuit! N'ar mai întârzia atâta poșta... 

Mama îl asculta ținându-şi aplecat capul împodobit 
cu un păr negru bătând în albăstrui. Prin el, o şu- 
viță argintie se strecura dela frunte la ceafă. Aşezân- 
du-se la masă, Cheşa începu să asculte. 

— Feroviarii şi-au turnat un club de piatră, cu două 
etaje, cu bibliotecă, cu biliard... Nici la Cita nu s'a po- 
menit aşa ceva. Teatrul minerilor dă acolo reprezen- 
taţii. Am fost şi eu într'un rând. ` 

Noutăţile erau din ce în ce mai mărunte și mai ne- 
însemnate, ca nişte fărămituri de aruncat ; dar Cheșa 
îl ghici pe tatăl său după ochi: mai ascunde ceva. 

Greoi, spătos, Nazar Ilici se sculă și se întinse. Işi 
privi cu șiretenie feciorul pe sub sprâncenele-i stu- 
foase. , 

— Ştii, flăcăule, am pentru tine o mare noutate, 
Până în sărbători o să mai fac un drum : un profesor 
nou mă aşteaptă la raion. Vine la școala noastră. 
l-am şi adus bagajele ; le-am lăsat la bază... 

Fața pârlită de soare a lui Cheșa, cu pomeții uşor 
ieşiţi (leit maică-sa !) se învioră. Dar tatăl lui se şi 
răsturnase în pat şi încheia cu glas somnoros, răgușit: 

— Am în cojoc, în buzunarul dinăutru, nişte gazete 
şi scrisori... Cele pentru birou am să le duc eu singur. 
Cea dela director du-o tu la spital, lui Simion Stepa- 
novici... Trage o fugă... M'a rugat foarte mult. 

Mama nu mai era în izbă. Glasul ei molcom, mân- 
găios, se auzea prin curte, pe la staul, unde Pestruș- 
ca cea ciută răspundea stăpânei sale cu un muget 
blând. -- 

Cheşa, fireşte, porni de-a-dreptul la Zahar, priete- 
nul său. Spre casa lui Astafiev trebue să cobori pe-o 
uliţă strâmbă, plină de băltoace. Dar Cheșa, sări gar- 

dul, trecu prin dos peste straturile ingheţate din gră- 
dina de zarzavat şi dădu în curtea vecină printr'o por- 
tiță îngustă de scânduri. 

Un fumuşor albicios, care se împletește cu zorile, 
iese şerpuind din coş: vasăzică s'au sculat, 

Zahar Astaliev, colegul de clasă al lui Cheșa, stă 
în genunchi în tinda caldă şi meștereşte un coșuleţ 
pătrat. Ia dintr'un hârdău coajă de mesteacăn, fâşii 
galbene, opărite, le răsuceşte ; şi ele, ca şi cum ar îi 
vii, se încolăcesc cu supunere. Deasupra capului lui 
Zahar, pe nişte poliţe lungi, dela un capăt la altul al 
peretelui, stau înşirate coşuri pătrate mai mari şi mai 
mici făcute din coajă de mesteacăn, coșuri în formă 
de corăbioare, coşuri triunghiulare, de culoare galben- 
închis, pentru cules poame, totul cioplit, împletit, lu- 
crat de mâinile lui Zahar. 

— Zos! Hei, Zos! 

Astafiev îşi privi întrebător tovarăşul, cu ochii lui 
verzi, alungiţi. 

— Asta-i pentru afine ? 

Zahar dădu din cap şi încinse coşulețul cu un cerc 
ae coajă de mesteacăn. „Se iipeşte ca o Îaşă!“ se gândi 
cu încântare Cheșa. 

Fratele cel mai mare al lui Astafiev e surdo-mut. 
La mină toți socotesc că şi mezinul s'a învățat să 
vorbească printr'o minune. Moş Borovicov, sacagiul 
şcolii, care vorbea totdeauna scurt şi limpede, spusese 
odată : „Dacă le-ai plăti Astafievilor câte o rublă de 
fiecare cuvânt, nu te-ai ruina...“ 

Cheșa se chirci alături de Zahar şi îi povesti nou- 
tăţile despre uzina hidraulică, despre clubul ferovia- 
rilor, despre sosirea profesorului... 

— Tata are să-l aducă pe profesor încă înainte de 
sărbători... ` 


-3 p 

Zahar cioplea cu un briceag un capac rotund. 
— Bagajul lui se şi află la bază, adăugă Cheșa. 
— Crezi că vine de departe? 

— Fără îndoială ! Tare as vrea să ştiu ce predă! 


Briceagul răzăluia lemnul. Capacul se făcea tot 
mai drept şi mai neted. Mai avea numai de sfredelit 
nişte găurele sub urechiușa de coajă de mesteacăn, 
apoi să-l prindă şi să-l întărească cu pbeţişoare ro- 
tunde. 

— Zosea, întrebă cu-sfială Cheşa, când o să ne du- 
cem la Platon Sergheevici ? 

— Eu nu mă duc. 


— Eri puteai povesti o oră întreagă despre bătă- 
lia dela Poltava. Doar am învățat împreună. Totuşi 
ai căpătat un „doi“... 

In mâna lui Zahar, briceagul se opri. 

— Profesorii cred că, odată ce taci, înseamnă că 
nu eşti pregătit... 

Briceagul din mâna lui Zahar făcu un cerc, fără 
niciun rost, pe capacul de lemn. 

Lui Cheșa i se făcu milă de tovarășul său. 

Scoase scrisoarea din buzunarul vestei şi, curios, 
începu să cerceteze plicul triunghiular, boțit, pe care 
directorul scrisese la repezeală : „Minele Novie Cliuci. 
Lui Simion Stepanovici Burdinschi.” Vladimir Afana- 
sievici, pe semne, se grăbise: primele litere, scrise 
cu creion chimic ud, erau de culoare liliachiu-închis, 
pe când cele din urmă — spălăcite, de-abia se ză- 
reau. 

— Mergem la spital ? întrebă Cheşa. 

Zahar puse pe poliţă coşuleţul isprăvit şi îşi strânse 
cojile de mesteacăn. Prietenii, tăcuți, se lăsară la 
vale, pe povârniş, spre râul Djalinda. 


Ca să dai în Zarecie, trebuia să străbaţi tot cătu. 
nul, să ocoleşti baia îngropată parcă în pământ, să 
spinteci lăstărişul des, ruginiu, de anin, și să treci 
Djalinda pe o ghiaţă subţire, care tocmai atunci se 
prinsese. i 

Zorile, de culoarea sucului de afine, se revărsau 
peste dealurile îndepărtate, peste marginea taigăi. 
Din toate părţile se auzeau loviturile de topor ale tăe- 
torilor de lemne și cântecul îndrăcit al cocoșilor. Lân- 
gă copaci, zăngăneau căldările femeilor. 

Cătunul se trezise. Dacă întorci capul îndărăt spre 
căsuțele minerilor, zăreşti mai întâi fumurile care ies 
din hornuri, se încolăcesc, se revarsă ca nişte valuri 
şi se destramă apoi în şuviţe, trăindu-și viața lor de 
câteva clipe. 

Spitalul se vedea de pretutindeni. O clădire mare, 
cu un singur etaj, cu corpuri anexe pe de lături, se 
desprindea dintr'un pâlc de cedri scunzi. Dealurile din 
apropiere semănau cu nişte creștete rase. Numai ici- 
colo se înălţau pe ele pini şi mesteceni răzleţi. 

— Mergem acasă la dânsul ? întrebă Zahar. 

— Ce-ji mai trece prin minte! La ora asta Simion 
Stepanovici e desigur la spital. 

In partea cealaltă a clădirii spitalului se afla un 
cerdac care da întrun maidan năpădit de rosmarin 
sălbatic. Pe acolo ducea drumul prin taigă spre cen- 
trul raional — spre Zagocea. Două-trei case nou-nou- 
te, încă fără acoperiş, se vedeau galbene, aproape de 
drum, în revărsarea turbure a zorilor. 

Și ţi se părea ciudat şi surprinzător ca, dintr'un ti- 

„nut pustiu şi neospitalier, să treci parcă în altă lume, 


dând de uşi înalte, bănci albe cu spetează, un cuier 
- rotund orăşenesc, o măsuţă mică, acoperită cu o față 


de masă încărcată cu gazete şi cu țeviste și un miros 
pătrunzător de spital, care venea pe uși. 

Băieţii auziră fârşâind pe coridor, pantofii moi ai 
unei infirmiere : se ducea la doctor, ca să-i anunțe. Pe 
urmă Simion Stepanovici veni pe același coridor, 
şchiopătând, cu mersul lui repede. Uşile se dădură 
larg în lături şi chirurgul, ştergându-şi cu un pro- 
sop mâinile mari, vânoase, se şi afla înaintea băie- 
țandrilor. O şuviţă de păr cânepiu îi ieșea de sub 
tichia albă, pătrată. Ridicându-şi bărbia ascuţită, doc- 
torul se uită la băieţi : ochii săi neliniştiţi, de culoa- 
re foarte deschisă, îi siredeli cu pirvirea. 

— Bună-ziua, băieți! Nu cumva ați venit să vă 
tai ? EI își înclină capul şi rosti cu asprime: Trage-ţi 
carâmbii ! Școlar eşti tu sau pierde-vară ? 

Zahar se fâstâci şi, cu un aer de vinovăţie, își trase 
marginile pâslarilor, răsfrânte aproape pe jumătate. 
Moda aceasta fusese adusă de cei dela internat. lar 
aceștia o luaseră dela flăcăii mineri. 

Simion -Stepanovici luă scrisoarea din mâna lui 
Cheșa și, strângând subsuoară prosopul, deschise pli- 
cul triunghiular. 

Cheșa şi Zahar înțeleseră zâmbetul care lumină fața 
lui Burdinschi. 

„La sfârşitul iernii trecute, directorul minei înhă- 
mase la căruță pe Atlet, armăsarul cel puternic cu 
coama roibă şi pornise peste coturile îngheţate ale 
Djalindei, ca să iasă — scurtând calea — la drumul 
care ducea spre Urium. Căruţa se răsturnase lângă 
dig și armăsarul îl târise de hățuri pe director două 
sute de metri. Vladimirschi, încordându-şi ultimele 
puteri, mânase armăsarul la spital şi se prăbuşise pe 
cerdac. De-abia acum o lună și jumătate, Burdinschi 
îi dăduse drumul acasă, lui Vladimirschi. 

— Directorul nostru calcă iarăşi ordinea, zise chi- 
rurgul, parcă neincuviințându-l, parcă mustrându-l. 
Pe mine, slavă domnului, nu m'a uitat: mi-a făcut 
rost de-o trusă cu instrumente chirurgicale. Trata- 
mentul i-a priit şi lui şi mie! Ei, dar ce face tata? 
Ce mai spune ? se adresă el lui Cheşa. 

Acesta îi povesti toate noutăţile. R 

— Bun lucru! zise Simion Stepanovici, când află 
că va veni un profesor. E bine şi pentru mine şi pen: 
tru voi. Vai, câtă nevoie avem de oameni noi! Asta-i 
totul ? Bine — bine, puteţi pleca... Multe salutări lui 
Nazar Ilici şi Clavdiei Nicolaevna. Spune tatei să trea- 
că pe la mine înainte de plecare... 

Tichia albă se ivt încă odată în pervazul ușii. Inchi- 
zând uşa dela intrare, Cheşa auzi: 

— Vino de sărbători, să jucăm o partidă de șah. 
Joc cu tine fără un cal. 

Băieţii coboriră spre râu. Se luminase de-a-binelea. 
Un vânt rece ca ghiaţa trăgea de pe culme. Iţi îrigea 
urechile. Un arbust cu ramurile desgolite, ca o mă- 
tură, se apleca spre pământ, apăsat parcă de o mână 
grea. Câteva case neterminate, nelocuite încă, încre- 
meniseră singuratice în bătaia vântului. 


Liniştea se întindea peste Zarecie. 
Anul acesta va fi o iarnă timpurie. 


Dar nici gerulețul lui Octombrie nici răbufnirile 
vântului nu-i speriaseră pe cei dela internat. Fără 
şepci, numai în cămaşă, ei făceau exerciţii de învio- 
rare înainte de gustarea de dimineaţă : jucau volei. 
Cheşa şi Zahar se -aruncară din mers în învălmă- 


şeală. 
[] 

Micul Tinia Oichin (cel mai mic elev din clasa a 
opta) se învârtea, se cinchea, cădea, sărea, păzind 
mingea şi lovind-o cu degetele răsfirate. 

Tinia Oichin nu voia să se lase întrecut de nimeni, 
la nimic... Statura lui mică nu-l stingherea deloc. Era 
destul ca cineva să-l strige: „Tinia, hai la volei" — 
că Maliş ! se şi arunca la joc, lovind mingea din sbor. 


La jocul „gorodchi“? el dobora cu o singură lovitură 
de băț figura lui favorită „Maxim“. In caietele lui Ti- 


nia, literele se aliniau una după alta, ca soldaţii în 
front. Avea un scris care nu era întru nimic mai 
prejos de cel al Varvarei Ivanovna, profesoara de 
limba rusă. Mic de statură, dar veșnic în neastâmpăr, 
el radia vioiciune şi chiar bravură. 

Intre timp, mingea — aruncată de mâna puternică 
a lui Zirianov — sbură peste gard în curtea vecină. 
lar băieţii, strigând: „S'o ia cel din urmă”, porniră 
în goană spre casă, întrecându-se unul pe altul. 

Mult răbdâtoarea Polia Biriulina, care era de servi- 
ciu pe internat, ieşise de câteva ori pe terenul de joc, 
amintind băieţilor că gustarea e gata de mult. 

In dormitorul spaţios al băieţilor stăteau acei care 
m'aveau de ce se grăbi nici la gustare, nici la lecţii, 
şi anume elevii din seria a doua. 

Tolia Ciornoborodov citea un volumaş de versuri, 
șezând în poziţia lui preferată : tolănit pe patul strâns 
și cu picioarele rezemate cruciş de un taburet. Pe 
alt pat, la capătul celălalt al camerei, Vania Gladchih 
stătea in aceeaşi poziţie, cu mâinile sub capul său roş- 
cat şi se gândea adânc la ceva. 


N Malte — mic de statură şi de vârstă echivalent cu „piciul“. 
2 Gorodchi — joc asemănător celui cu popice (N. R.) 

In capul unei mese lungi, aşezate pe căpriori, Tro 
fim Zubariov — glumind şi zădărându-și adversa- 
rul — juca şah cu Senia Mişarin. Privitorii se înghe- 
suiau în jurul şahiştilor. 

Numai Anton Treşcenco şedea lângă sobă și îşi dre- 
gea o cismă bătând cu sârguinţă cuie, în talpa veche. 

Cheșa îşi desfăcu vesta şi îşi mută spre șahiști ta- 
buretul, strângându-l cu picioarele. Zahar stătea 
alături. 

— Băieți, zise Cheşa, fără să-şi ia ochii dela tabla 
de joc, ne vine un nou profesor. 

Ciornoborodov svârli cartea şi se sculă în capul 
oaselor pe pat. Zubariov parcă nici nu băgă în sea- 
mă cuvintele lui Cheşa : era absorbit de joc și nu i 
se contracta niciun muşchi. Dtorită aerului său 
calm, plin de demnitate, sau poate din pricina cra- 
vatei de sub haina lui cârpită, băieţii îi spuneau lui 
Zubariov la şcoală, unii — „contele“, alţii — „Tro- 
fim Ivanovici“, după pronumele tatălui său. 

Cheşa se aplecă spre Mişarin : 

— Senia, fii cu ochii în patru. Contele o să mute 
tura.. 

Senia zâmbi stânjenit. 

— Ei, şi ce! zise însfârșit Trofim Zubariov. Pro- 
tesorul are să stea aici o iarnă şi are să plece. După 
aceea va trebui să ne deprindem iarăși cu un nou pro- 
fesor. 

— De ce spui așa, Troşa? întrebă Zahar. Nici nu 
ştii cine vine şi te-ai şi apucat să prevezi ce o să fie. 

Zubariov se uită chiorîş la Astafiev, făcu o mişcare 
la şah şi adăugă cu aceeaşi răceală în glas: 

— Cetăţeni, atenţiune! Au început să vorbească 
tăcuţii. Poate o să auzim ceva interesant despre bă- 
tălia dela Poltava ? 

— Dar oare Tatiana lacovlevna nu este in școală 
de zece ani ? Dar Varvara Ivanovna ? rosti Cheșa. 

— Tu să faci socoteala câți s'au schimbat, nu câli 
au rămas, zise de lângă sobă Treşcenco. 

Tinia Oichin, spălat, cu moţul de pe frunte frumos 
netezit, intră fuga în cameră. După dânsul alerga Bo: 
ris Zirianov, sgomotos ca totdeauna. Auzind noută- 
tile, ei începură să-l sgâlţâie pe Cheşa: 

— Cine-i ? E profesor de matematici ? De chimie? 
E tânăr? E de pe aici? 

— Asta nu ştiu. 

Interesul față de noutăţile aduse de Cheşa se potoli 
aproape cu totul. Spori însă atenţia pentru regele lui 
Mișarin, care se afla în primejdie. Tolia Ciornoboro- 
dov se apucă iarăşi de citit. 

Când isprăvi cu cismăritul, Anton Treşcenco se în- 
călță şi plecă de lângă sobă. Bătu cu talpa în pământ. 
‘Işi cercetă cu privirea isprava şi oftă: 

— Numai dacă m'ar ţine până la sărbători ! 

Trofim Zubariov îşi luă ochii câteva clipe dela 
partida de șah. 

— Calitate superioară! Firma  „Treşcenco et 
Comp.” = g 

In timpul acesta se auziră pe coridor tropăituri 
dese. Un glăscior proaspăt, curat, îngâna: 


La pridvor stă un răstimo. 
Pleacă'ntr'un târziu, oftând... 


Anton întredeschise uşa : 

— Zoia, hai înăuntru ! 

O fată de statură potrivită, cu obrajii îmbujoraţi, cu 
ochi vioi, cu o frunte dreaptă, se strecură pe ușa în- 
tredeschisă. Două codițe subțiri îi cădeau pe umeri. 

— Bună ziua, băieţi! De ce nu. vă duceți la gus- 
„are ? Astăzi avem friptură înăbușită cu macaroane și 
la urmă cacao. O să vă certe Polia pentru întârziere! 

Cu o mişcare iscusită, Zubariov blocă regele, adver- 


sarului cu pionii lui şi, bănuind o convorbire intere- 
santă, se întoarse cu taburet cu tot spre uşă. Zburlin- 


du-și părul, Senia Mișarin rămase desnădăjduit, cu ca- 
pul aplecat deasupra oastei lui sdrobite. ` 

— Zoica! zise enervat Anton, cu o voce ascuţită. 
Când ai s'o isprăveşti odată ? iar te-ai culcat la ora 
unu | 

Chipul Zoiei încremeni parcă. Pe faţă i se întipări 
un aer răutăcios. 

— Dar ție ce-ţi pasă, înăcritule? îi răspunse ea 
provocator. 

Cheşa zâmbi. Intr'adevăr, Anton avea totdeauna o 
expresie de acreală, de nemulțumire... 

Zubariov se strecură în vorbă : 

— Nu trebue să-l jigneşti, Zoia Vihriova. Doar stai 
de vorbă cu nişte oameni în toată firea. Nu-i frumos! 
O fetiţă model, cu codițe... 

Buzele Zoiei începură să tremure. Era gata să răs- 
pundă cu o nouă obrăznicie, dar Anton i-o luă îna- 
inte : 

— Calci disciplina ! O să ne răfuim noi la aduna- 
rea comsomolistă. Te ţii numai de club! 

Zoia scutură din cap (codiţele i se zbătură în lături) 
şi ieşi în goană, trântind uşa. 

Tinia Oichin bătu cu cartea în taburet : 

— Ce v'aţi legat de ea? A venit cântând şi a ple- 
cat cu lacrimi în ochi. Asta nu-i frumos. 

— Bine, Maliş, zise împăciuitor Anton, o să vedem 
noi mai pe urmă ce-i de făcut. Apoi se adresă lui 
Gladchih : Ai de gând să stai toată ziua întins în pat? 

— Nu mă simt bine, oftă acesta. Şi apoi n'am niciun 
zor. 

— Nu-l turbura pe Vaniuşa, îl înțepă cu vorba Tro- 
fim. El desleagă probleme de importanță mondială... 
în locul problemelor de algebră... 

Atunci Treşcenco îi spuse lui Zubariov : 

— Bine, Trofim Ivanovici. Haidem în sala de mese. 
Nu-mi intră în obicei să întârzii-la gustarea de dimi- 
neaţă. 

In uşă el mai bătu odată cu talpa de pământ, încer- 
cându-și cisma. 

Băieţii se împrăştiară. Numai Vaniușa Gladchih 
rămase în cameră. Stătea întins în pat ca şi înainte şi, 
dus pe gânduri, privea țintă dealul cu spinarea lată, 
care se vedea pe fereastra internatului. 


2. 
NOUL PROFESOR 


— „„ Ţie îţi vine mai uşor: eşti doar secretarul 
organizaţiei comsomoliste. 

Incurcată, Polia Biriulina îşi plimba pe palmă vår- 
ful creionului. 

Băieţii o înconjurară, cerându-i să intre în cance- 
larie. 

Polia nu ştia ce să facă: 

— Nu, nu! Mai degrabă să intre elevul de servi- 
ciu... Eu nu pot aşa netam-nesam, fără niciun motiv... 

— Dar vezi că astăzi este de serviciu Zahar Asta- 
fiev, căutară băieţii s'o convingă pe Polia. Parcă poți 
scoate ceva dela el... Asta-i „Marele Mut“. | 

— Caută un motiv... rosti tărăgănat Anton. Oricum 
eşti doar o persoană cu răspundere. 

— Sună peste trei minute ! zise nervos Tolia Cior- 
noborodov. 

— Duceţi-vă încolo... Sunteţi nişte laşi! Lasă că 
mă duc eu ! strigă Oichin. 

Tinia își netezi moțul şi întredeschise ușa cancela- 
riei — Bună ziua ! zise el profesorilor. 

In cancelarie, Ghenadii Vasilievici se plimba încolo 
și încoace cu pâslarii lui uriaşi şi lăbărţaţi... Ca tot- 
deauna, el era ciululit şi plin de cretă, mânjit parcă 
de făină pe mâini, pe păr, pe haină. 

„Ghenadii Vasilievici făcea câţiva paşi, se oprea, 
mesteca un capăt mototolit de țigară şi iarăşi își relua 
plimbarea fără de sfârşit... 

Tinia se adresă profesorului de matematică : 

— Ghenadii Vasilievici, ce ne trebue pentru lecție ? 

— Tu eşti astăzi de serviciu ? 

— Eu, minţi curajos Maliş. 

In timp ce Ghenadii Vasilievici scotea din dulap un 
compas uriaş de lemn şi un raportor, tot de lemn, cam 
vechi, cu vopseaua galbenă scorojită din loc în loc, 
Tinia Oichin-măsura cancelaria cu ochi de cercetaș. 

O observă mai întâi pe Varvara Ivanovna, profe- 
soara de limba rusă. Ea stătea lângă sobă şi se uita 
atât de încordat pe fereastră la Dealul Poclonaia, în- 
cât Tinia se nelinişti de-a-binelea : nu cumva se în~ 
tâmplase ceva pe deal ? Se aplecă, ca să se uite și el 
pe fereastră şi să cerceteze ; dar îşi reveni la timp. „E 
nervoasă, se gândi compătimitor Oichin. lar au supă- 
rat-o Zahar şi Mitia”. i 

Intre timp, uşa scârţâi la spatele lui Malts. Cineva 
se tot vânzolea acolo. O şoaptă îi răsună drept în ure- 
che : „Care-i ? Arată-mi-l ! Dar nu te îndesa aşa, dă-te 
mai la o parte !” 

Atenţia „cercetașului” era absorbită de noul pro- 
fesor. Acesta sta rezemat de capacul pianului şi dis- 
cuta cu directorul Platon Sergheevici. Profesorul era 
un om de statură potrivită, uscăţiv, cu păr negru dat 
pe spate. Se uită atent la Oichin şi își urmă convor- 
birea. „Ce om serios... O să ne pună pe treabă”, se 
gândi Tinia. 

— Şcoala noastră are un caracter aparte, spunea 
Platon Sergheevici. E, ca să zic așa, inter-raională. 
In raioanele de miază-noapte care ţin de raionul nos- 
tru, nu sunt peste tot şcoli medii. La mina Pervomais- 
chi, de pildă, nu este decât o şcoală cu şapte clase; 
iar în Oziserschi, de-abia anul trecut s'a făcut clasa 
opta. Aşa că vin la noi şi băieţi de prin satele de 
miază-noapte, ba unii fac pe jos prin taigă 300—500 
kilomeliri. Vin, ca să zic aşa, să cucerească învăţă- 
mântul mediu. Avem şi un internat pentru cei dela 
nord. 

Platon Sergheevici îl întrecea cu un cap în înălțime 
pe noul profesor. El se apleca fără încetare spre dân- 
sul. Mâinile lui lungi se aflau tot timpul în mișcare, de 
parcă n'ar fi ştiut ce să facă cu ele. 

Profesorul asculta şi dădea din cap. 

— Maliş! Vii odată ? şopti Boris, destul de tare, 
de după ușă. Poate ai nevoie de o lunetă ? 

De după uşă se auziră.râsete. Dar Oichin rămase 
neturburat. Se găsea la post şi îşi urma observaţiile. 

— Asta-i totul. Ghenadii Vasilievici îl încărcă pe 
Maliş cu un teanc de caiete. Ai să le poți duce? 

— Ar trebui să schimbăm creta compasului, zise 
cu viclenie Tinia, ca să câştige încă vreo câteva clipe. 

— „Ai să începi după sărbători. se auzi iarăşi gla- 
sul lui Platon Sergheevici. N'are niciun rost să stri- 
căm orarul. Au mai rămas numai câteva zile. Insta- 

lează-te. Vizitează mina. Vino la serata şcolii. Te sfătu- 
esc să iei parte la lecţii. Elevii sunt sârguitori. Avem 
profesori cu experiență. Dumneata ești comsomolist ? 

— Da. 

— Vechi ? 

— Foarte vechi, zâmbi noul profesor. Am douăzeci 
şi cinci de ani. 

— Prea bine! zise Platon Sergheevici. frecându-și 
mâinile. Mie, ca unui comunist, ai să-mi fii de mare 
ajutor. Dar dumneata ce fire ai ? Eşti om energic? Iți 
place să te avânţi ? 

— Da, aşa se pare! zise râzând profesorul și îşi 
netezi cu mâna părul uşor ondulat. 

— Prea bine, exclamă directorul, aplecându-se spre 
dânsul. Minunat! Şi eu sunt tot aşa. 

— Drăguţă, ia bucata de cretuță! Lui Ghenadii Va- 
silievici îi plăcea să glumească şi să mai stea de vor- 
bă din când în când. El se apropie atât de încet de 
Oichin, că elevul tresări. Ei, te-ai săturat de privit? 
Acuma poți pleca. 

— Ce-i? L-ai văzut ? Cum e? Șoapte înflăcărate îl 
năpădiră pe Tinia de cum ţâșni din cancelarie. 

Oichin descrise cu de-amănuntul tot ceeace duse- 
se din „recunoaştere“. Dar băieților li se părea prea 
puţin. 

— De unde-i? Din ce oraş? 

— Unde a tras? 

— A venit de tot sau numai pentru câtăva vreme? 

— Ce materie predă? 

Deșiratul Mitia Vladimirschi se plimba pe coridor cu 
Linda Ternovaia şi cu Serioja Burdinschi. Văzându-l 
pe Maliş, tustrei se întreptară spre băieţii care-l în- 
conjurau. Mitia îşi descheie haina şi îşi vâri mâinile 
în buzunarele pantalonilor eleganţi. 


— Tata a şi dat dispoziţii să i se pregătească o lọ- 
cuință. Lângă biroul aprovizionării. 

Anton îi făcu semn cu cotul lui Vladimirschi și, fier- 
bând, isbucni : 

— Mitea nu poate să nu se laude. 

— Şi pentrucă m'are cu ce, vine cu tataia, observă 
Trofim. i 

Mitia se retrase îndărăt jignit. 

— Cum îl cheamă ? N'ai aflat? cercetă Serioja. 

— Ai apucat să vorbeşti cu dânsul? îl întreb* Tolia 
Ciornoborodov. 

— Iht, răspunse serios Maliş. A venit de-a-dreptul 
la mine, mi-a strâns mâna și mi-a zis pe nume. 

Incântat de răspunsul lui Maliș, Boris Ziriunov îl 
bătu pe Tolia cu palma pe spate: 

— Aţi auzit? Hai? I-a zis pe nume! 

Numai Zahar nu întreba nimic. I! descărca, tăcut, 
pe Maliş. li luă caietele, compasul, raportorul. Abia în 
clasă Astafiev îl întrebă pe Cheșa: 

— Profesorul a tras la voi? | 

— Da. Tata l-a adus cu dânsul. Au sosit noaptea. 
Eu dormeam. Le-a plăcut alor noștri. 

— Şi tu taci! Zoia se întoarse (ca și Polia Biriu- 
lina şedea în banca din față) : nu-i frumos, Cheșa! 
Ce om ascuns ești !, 

Cheşa zâmbi uşor. 

„„Polia Biriulina îl întreba repede ceva pe Maliș, 
Trofim Zubariov șoptea nu ştiu ce, plin de venin, la 
ceafa lui Mitia, când Ghenadii Vasilievici intră în 
clasă, ţinând subsuoară o mapă veche, legată cu şnu- 
ruri negre, pe care era scris : „Geometria“. 

3. 
PRIMELE ZILE 


Vladimirschi, directorul minei, îl poit; la dârisul pe 
noul profesor de geografie, Andrei Arcadievici Hro- 
mov. 

In biroul larg şi luminos, atenția profesorului fu 
atrasă în primul rând de minereurile care se aflau în- 
şirate pe po'ițe, în dulapuri cu uşi de sticlă. O eta- 
jeră mare, care ocupa aproape o treime din perete, 
era plină de minereuri, în loc de cărți. Pe pervazul 
lerestrelor, se găseau pietre în fel de fel de culori, cu 
sclipiri de mică sau vinişoare albe de cvarţ. Mostre 
colţuroase îşi jucau focurile galbene, negre și roşii, 
pe cele două mese (una pentru scris, iar alta — cu o 
carafă la mijloc — pentru constătuiri) aşezate în for- 
mă de „T“ şi acoperite cu postav verde. 

— Le-am strâns din tot raionul. Avem un raion 
bogat, rosti zâmbind, cu oarecare mândrie, Vladimir- 
schi, un om uscăţiv, cu fruntea lată. 

Zâmbetul îi săpa şi mai mult cutele aspre din ju- 
rul gurii, accentuându-i expresia de severitate. Pro- 
fesorul întinse directorului scrisoarea primită dela 
Platon Sergheevici. Vladimirschi o citi repede și o 
vâri sub cristalul biroului. 

— Şi eu am un băiat în clasa opta... 

Cineva mormăi dintr'un colț al camerei : 

— Băiatul a crescut cât o prăjină. Dar ce folos! 

Vladimirschi se uită cfiioriş la cel ce vorbea. Profe- 
sorului i se păru că o expresie de respect și, în ace- 
lași timp, de îngăduință lunecă pe faţa directorului. 

— Faceţi cunoştinţă, zise Vladimirschi glumind: 
regele vânătorilor... cuceritorul măruntaielor pămân- 
tului... şi un cicălitor şi jumătate. _ 

— Brinov, şeful echipei geologice... se auzi iarăşi 
un mormăit din colțul camerei. 

Un om înalt de statură, roşcovan, cu fața arsă de 
soare, se sculă de pe canapea, se aşeză la masă și 
începu să-l măsoare pe profesor, ca și când l-ar [i cu- 
noscut de când lumea. Nu se prea amesteca în vorbă. 
Fuma numai fără răgaz, aprinzând țigările unu dela 
alta. 

— Cum ai călătorit ? îl întrebă Vladimirschi pe oas- 
pete, întinzându-i tabachera. 

Profesorul își aprinse o țigară: 

— N'am să uit niciodată aceşti șaptezeci de kilo- 
metri. Căruța se legăna ca o rață. Era aruncată și 
hâțânată în toate părţile. Intr'un rând, roata s'a izbit 
așa de tare de-o buturugă că mi-am muşcat limba'n 
gură ! Dar căruțaşul dumneavoastră mi-a plăcut Nu 
ți se urăște cu dânsul oricum ar fi drumul! M'a des- 
cusut tot timpul: Bate oare la ușă războiul? Anglia 
și America de partea cui vor fi? Pe urmă mi-a isto- 
risit cum odinioară Englezii tăiau și spânzurau la 
mina dumneavoastră și cum Puterea Sovietică a con- 
struit aici o uzină pentru înnobilarea minereurilor. 
Mi-a mai vorbit de uzina hidraulică pe care o ridi- 
caţi acum. 

— Lui Nazar Ilici i-a căzut în mână un onı nou! 
zise geologul, începând să râdă. 

Fără să-şi ascundă mândria, Vladimi:schi adăugă : 

— Construim, tovarăşe Hromov, construim. Se mă- 
reşte mina. 

Incepură să oitan despre treburile obişnuite, 
de fiecare zi. 

Toate se rezolvară mai simplu şi mai bine decât se 
aştepta însuşi Hromov. Va lua masa la cantina ser- 
viciului de aprovizionare. Locuinţa urma să-i fie pusă 

la punct în câteva zile. Vladimirschi îi făgădui o masă 
de lucru („la o adică, vom lua una de'a birou“). 

Lui Hromov îi plăcu directorul minei. Ii plăcu ener- 
gia lui activă şi chiar costumul, în parte milităresc, 
care îi venea foarte bine. Iși luă rămas bun dela Vla- 
dimirschi şi dela geologul cel cu faţa roşcovană. 

Pe povârnişul din spre izvor, şeful echipei geologice 
îl ajunse din urmă pe profesor şi-şi continuă drumul 
alături de dânsul. 

— Ei, ce zici ? Ai venit pentru mai multă vreme pe 
meleagurile noastre ? îl întrebă el. j 

— Văzând şi făcând. Poate până la primăvară. 

— Ţi-i dor de mămica ? zise râzând geologul. Nu-i 
nimic. Ai să te deprinzi. la te uită, ce frumuseţe! El 
arătă spre dealurile din jurul orășelului.  Scoală-te 
dimineața mai devreme și admiră-le! Zorile noastre 
sunt atât de bogate! Au toate culorile, și vișiniu și 
portocaliu şi galben ca lămâia... Parcă n'ar fi zori, ci 
o grădină botanică ! 

Hromov începu să-i pună întrebări lui Brinov, in le- 
gătură cu raionul. | ‘ 
Geologul îi răspunse amănunţit, cu plăcere . 

„— Vladimirschi are dreptate : aici, în taiga Zago- 
cinscaia se află o adevărată comoară de minereuri. 
Aici este centrul viitoarelor planuri cincinale... Zâm- 
bești ? Crezi că flecăresc ? Bine! O să vedem ce are 
să fie aici peste douăzeci de ani. Dar şi de pe acum 
trebue să scoatem câte ceva din ladă. N'avem dreptul 
să lăsăm să zacă în măruntaiele pământului antimo- 
niul sau iridiul. Nu ne ajung însă oamenii — asta-i 
toată nenorocirea. Te duci la Ircuţe, la Direcţia Geo- 
logică. Cei de-acolo dau din umeri: căutați-vă oameni 
la fața locului... educaţi-i! Zi-le birocraţi, şi pace! 
Pleci dela dânşii cu mâinile goale! 

— Cine ştie? Poate au dreptate conducătorii voş- 
tri. Căutaţi oameni la faţa locului ! 

— Dar ce? Crezi că nu caut? răspunse geologul. 
Caut, lua-m'ar dracu. Acum însă nu-i ușor deloc: ici 
se construește o uzină hidraulică, dincolo. se taie dru- 
muri sau se organizează un artel de căutători de aur. 
Pretutindeni e nevoie de oameni... Dum.neata unde ai 
tras ? 

Hromov spuse. 

— La familia Evsiucov? Sunt oameni cumsecade 
Dar la soţii Burdinschi încă n'ai fost ? urmă geologul. 
Fii pe pace! O să te aducă şi la ei. Le plac cunoș- 
tințele noi, mai cu seamă ei. E o femeie deşteaptă, 
cultă, prietenoasă. E foarte pricepută la lucrul de 
mână. Epoleţii ei sunt vestiți în tot raionul. Munceşte 
mult şi pe tărâm social. Simion Stepanovici e și el 
un om de treabă. 

Hromov nu-şi putea da seama dacă Brinov vorbea 
serios sau glumea. Cine era familia Burdinsclii ? Ce 
caută aici epoleţii ? 

Vru să-l întrebe pe Brînov ; dar acesta se opri lângă 
o căsuță mică, cu două ferestre, și îl upucă de mâ- 
necă pe profesor : 

—— Hai să facem un popas la mine. Locùesc singur. 
Soţia mea hoinăreşte de jumătate de an prin taiga 
Barguzinscaia. El oftă : Mare pacoste, când și bărba- 
tul e geolog şi soția- geolog... Să intrăm. Am să te 
tratez cu dulceaţă de afine. 

Hromov refuză : era foarte obosit. 

— Bine, cum vrei. Poate ne-om întâlni diseară la 
club. O să mergem la uzina penţru înnobilarea mi- 
nereurilor. Nu-i departe, peste deal. 

Ziua era pe sfârşite, când Hromov ajunse la casa 
lui Evsiucov, lipită de povârnişul abrupt al dealului, 

In poartă, un moș, cu o barbă fumurie care bătea în 
verzui, îndemna un căluț bălțat, mic de 'statuiă, în- 
hămat la o căruță. In sfârşit căluțul intră în curticica 
strâmtă a lui Evsiucov, hodorogind un mare butoi de 
fier, straşnic de turtit. 

— Asta ori e urcuş ori nu-i! Am obosit de tot, zise 
mustrător sacagiul către Clavdia Nicolaevna care ve- 
nea fuga din cerdac, cu căldările în mână 
` Cu capul gol şi cu părul dat pe spate, îmbrăcată 
într'o rochie albastră de casă, ea părea tânără de tot. 

— De ce te superi, moșule? Am să-ţi aduc îndată 
nişte cvas... Poftiți în casă, se adresă ea prietenos lui 
Hromov. Să nu răciţi. 

Fără să-i răspundă, Hromov îi smulse din mâini 
cele două căldări pline și le duse în tindă. Dar gazda 
era mai iute decât dânsul. Ea deşertă repede căldă- 
rile și, zăngănind din ele, se întoarse fuga îndărăt, 
Puse căldările pe draghina căruţei și, nână ce bătrâ- 
nul scoase apă cu un căuș care avea un mâner lung, 
Clavdia apucă să schimbe cu dânsul o glumă ş' nou- 
tăţile zilei. 

— Putina ta e fără fund, Clavdeiușca, o înţepă bă- 
trânul, turnând a douăsprezecea căldare. Curat ma- 
rea Baical, nu putină ! 

Când se umplu putina „fără fund“. moşul adăpă 
calul dintr'un alt căuş. 

— Calul cere îngrijire, zise el, întâlnind privirea lui 
Hromov. 

„Apoi sacagiul mai bău o cană de cvas, („Ah, Clav- 
deiuşca, mare meşteră mai eşti ! Leită baba mea“) şi, 
strângând între dinţi o bucăţică de hârtie de ziar, 
scoase o pungă maze. Presără un fel de buruiană în 
palma lui neagră, bătătorită şi răsuci o ţigară uriaşă. 

— Tinere, dă-mi un foc! 

Hromov îi întinse o țigară. 

— Mulţumesc, refuză bătrânul. Sunt deprins cu tu- 
tunul meu. Mi-l semăn singur. 

Amândoi îşi aprinseră ţigările. 

— Din ce ținuturi îi fi fiind? 

— Dela Moscova, moșşule. 

Bătrânul clătină din cap: 

— Acuma vine la noi lume de aşa de departe! Bun! 
Numai că noi n'avem deloc... cum să zic.. comudităţi 
orăşeneşti. Totuşi m'aveţi să rămâneţi fără apă și 
fără lemne. Cum aveţi nevoie de ceva, daţi-mi glas 
de-a-dreptul din deal. Intr'o clipă sunt aici... 

Se întunecase. O albăstreală molcomă înfășura dea- 
lurile. Umbre liliachii se întindeau adânc, în văgăuna 
unde se piteau căsuțele cătunuiui. Moşul îşi trase mă- 
nușile pătrate de doc impermeabil şi îşi înălță barba 
spre luna nouă, subțire și palidă, încovoiată ca o se- 
ceră. 

— După cum se arată cornul lunei acum, zise bă- 
trânul, înseamnă că Noembrie o să fie friguros... Pu- 
făind din ţigară ca un horn, sacagiul începu hodoro- 
geala din nou, ieşind din curte, cu butoiul de fier. - 

— Cine-i moșşul ăsta așa de cumsecade? întrebă 
Hromov, intrând în bucătărioara din casa lui Evsiu- 
cov. 

— Asta-i moş Borovicov, sacagiul şcolii, răspunse 
Clavdia Nicolaevna care trebăluia pe lângă sobă. Slu- 
jeşte la școală de douăzeci de ani bătuți... 

Nazar Ilici sosi puțin după aceea. Hromov nu-l putu 
refuza, când acesta îl pofti să cineze împreună în bu- 
cătărioara caldă. Lemnele trosneau în sobă. 

— Ei, Clavdia, mâine să mă pregăteşti de plecare 
la raion, zise căruțaşul, când nevastă-sa îi dădu al 

şaselea pahar de ceai. Plec cu un convoi de căruţe 
după maşinăriile uzinei hidraulice. 

Privi chipul îngândurat al profesorului, îşi luă ne- 
vasta mai la o parte şi-i şopti ceva. 

— Uite ce — Evsiucov vorbea cu un glas gros, ră- 
guşit — instalează-te la noi, tovarăşe profesor în o- 
dăița asta de alături. N'am familie mare Este loc des- 
tul... Hotăriţi-vă, repetă Nazar Ilici cu o simplitate 
cam grosolană. Şi noi avem să tragem foloase: bani 
de chirie o să primim dela şcoală... iar ea — o arătă 
cu capul pe nevastă-sa — n'o să mai fie nevoită să 
alerge după apă la izvor... Cât despre jemne, lemne, 
vezi bine, or să ne aducă... 

Era atâta bunăvoință şi căldură în cuvintele aces- 
tea, că profesorul înțelese limpede un lucru: Evsiu- 
cov adusese vorba de bani şi de lemne, numai spre 
a-l convinge să rămână la dânșii. 

Hromov rămase. 

Profesorul se apucă să-şi rânduiască viaţa în noile 
locuri. Vizită mina. Făcu cunoștință şi cu alţi oameni;- 

Era însă atras de şcoală, mai 
mult decât de orice — de clădirea 
cu etaj de pe malul Djalindei, care 
fusese pe vremuri a unor concesio- 
nari englezi. 

Profesorul prindea privirile isco- 
ditoare ale elevilor. Auzea la spate 
şoapte repezi. Se uita la chipurile 
copiilor. Senzaţia de noutate se im- ` 
pletea cu fiorii plăcuţi ai neliniştii 


şi ai aşteptării. 


In ajunul sărbătorilor lui Oc- 
tombrie, Hromov se duse la şcoală înainte de a începe 
seria a doua. 

In cancelarie, Tatiana lacovlevna Dobrovolscaia, 
profesoara de limba germană, o fiinţă uscăţivă, cu nas 
coroiat, stătea de vorbă pe o canapea cu o femeie 
sdravănă, pe care Hromov n'o cunoștea. Băgă de 
seamă numaidecât jacheta cu buiuri, turnată pe tru- 
pul aceleia cu care vorbea Dobrovolscaia. Creţurile bo- 
gate dela mâneci îi amintiră cuvântul lui Brînov: 
„epoleţii“. 

Andrei Arcadievici privi curios chipul cu trăsături 
mari, trecut de tinereţe. I! întâmpină un zâmbet prie- 
tenos. 

— Recomandă-ne ! făcu femeia, întrerupând ciripi- 
tul Tatianei laqovlevna. Avea un glas gros, grav... 

— Andrei Arcadievici, dar vino mai încoace ! zise 
Tatiana lacovlevna, săltând cu cochetărie din umăr. 
Albertina Mihailovna a venit anume pentru dum- 
neata. 

— Burdinscaia, se recomandă „doamna cu epo- 
leţi“. : 


Ea se dădu la o parte, făcându-i loc lui Hromov 
lângă dânsa, pe canapea. 

— Ai făcut foarte bine că ai venit aici. rosti cu voce 
groasă Albertina Mihailovna, uitându-se la Hromov 
cu niște ochi puţin bulbucaţi. Mina are nevoie de oa- 
meni culți. Soţul meu arde de dorinţă să facă cunoş- 
tință cu dumneata. N'are să-ți vină a crede, dar și 
băieţii mei s'au îndrăgostit de dumneata — și Valeric, 
și Seriojenca, şi Petruşa. Au să fie încântați de lec- 
țiile dumitale. Geografia e un obiect atrăgător. 

Ea spuse toate acestea cu atâta convingera încât 
Hromov începu să se îndoiască dacă n'a mai întâinit-o 
undeva pe doamna asta impozantă ? El nu scăpă nici 
privirea iscoditoare cu care Burdinscaia îl măsura din 
creștet până'n tălpi („Poate îmbrăcămintea mea are 
vreun cusur ?“). 

—. Aşa-i ! exclamă Tatiana lacovlevna. Dar trebue 
să îmbini geografia cu cunoaşterea limbilor străine. 
Noi suntem aliaţi, Andrei Arcadievici! Eu n'am co- 
daşi ! 

Ea se opri deodată ; apoi adăugă cu amărăciune: 

— Afară numai de Zahar Astafiev! Afară numai 
de el. 

O privi pe profesoara de limba rusă cu niște ochi 
rotunzi ca de pasăre: i 

— Varvara Ivanovna, când ai să începi să te ocupi 
de Astafiev ? 

Rezemată cu spatele de o sobă rotundă, care era 
învelită cu foi de tablă neagră, Varvara Ivanovna 
fuma nepăsătoare. Când îşi auzi numele, ea întoarse 
capul. Creţurile adânci din colțul gurii precum şi cu: 
loarea roşiatică a feţei îi dădeau o expresie pcsomo- 
rîtă acestei femei de treizeci de ani. 

Varvara Ivanovna ridică din umeri, se înfășură mai 
strâns în şalul cenuşiu de Orenburg şi, fără să ros- 
tească niciun cuvânt, fumă mai departe. Parcă ar fi 
fost înşurubată pe locul acela de lângă sobă. 

Șura: Ovecichina, o tânără profesoară care preda la 
clasa a doua, intră în cancelarie. Hromov răspunse 
prietenos la salutul ei. Fără a isbuti să lase impresia 
că mar interesa-o convorbirea dintre colegii ei de pe 
canapea, Șura se aşeză în faţa profesorului de mate- 
matici, care corecta la masă nişte caiete. 

Albertina Mihailovna îndreptă în buzunarul jachetei 
o batistă subțire ca o petală şi rosti cu un ton care 
nu îngăduia nicio contrazicere : 

— Andrei Arcadievici, în seara de opt Noembrie, 
dumneata eşti invitatul meu. Eu, Simion Stepanovici 
şi copiii o să te aşteptăm. Poftim şi dumneata, Ta- 
tiana lacovlevna... Şura, vino şi dumneata ! 

Burdinscaia plecă, legănându-și „epoleţii“. 

Hromov băgă de seamă privirea bănuitoare cu care 
e petrecu pe Burdinscaia profesoara de limba rusă. 

Platon Sergheevici ieşi din biroul său. 

— Ei, Andrei Arcadievici, ai făcut cunoștință cu 
toţi ? Nu te-ai-speriat? 

— Deloc ! răspunse Hromov. De ce să mă sperii? 

— Ghenadii Vasilievici şi Varvara Ivanovna, a- 
dăugă în glumă directorul, nu prea o au la inimă pe 
Albertina Mihailovna. 

— Şi de ce am avea-o? făcu Ghenadii Vasilievici. 
Ea ne laudă, dar în acelaşi timp ne priveşte de sus. 

— Mie mi-i tot una cum sunt privită, răspunse rece 
Varvara Ivanovna. Dar eu nu voi îngădui să-i sus- 
tragă pe copii dela şcoală cu nişte distracţii fără 
noimă. ` 
- Şura Ovecichina isbucni : 

— Dar nu-i sustrage deloc ! Şi nu-s deloc distracţii 
fără noimă ! E un neadevăr sfruntat. Albertina Mihai- 
lovna ne dă un ajutor... Chiar eu iau lecții de muzică 
cu dânsa... Ovecichina se adresă lui Hromov cu un ton 
oarecum poruncitor: Vino la Albertina Mihailovna, 
vino neapărat ! Vine la ea şi tineretul dela mină... Te 
simţi foarte bine la dânsa... Nu-i așa că ţi-a plăcut și 
dumitale ? 

Hromov se uită la Cuhtencov. Directorul stătea la 
fereastră şi, îngândurat, bătea toba cu degetele, pe 
geam. i 

Profesorul de geografie răspunse zâmbind : 

— Da, Alexandra Grigorievna, într'adevă: mi-a 
plăcut. 

— Uite, ca răsplată pentru asta! Şura îi aruncă 
peste masă un cucuruz de cedru. 

Hromov îl prinse. Din cucuruzul de cedru sc îm- 
prăştie un miros abia simţit de coajă de portocală. 


4 . 
SARBATOAREA 


Gerul şi.soarele fac văzduhul limnede ca sticla. 
Pojghiţa de ghiaţă a lui Noembrie scârțâie sub picior. 
In aer pluteşte un miros de afine înghețate și cetină 
proaspătă... Mina este pavoazată cu steaguri şi.cu 
fâşii de pânză roşie. Megafoanele transmit marşuri 
triumfale, cântece şi cuvântări. 

Sala şcolii era decorată. Un covor mare, luat din 
cancelarie, acoperea scena construită de băieţi şi de 
moş Borovicov din scânduri şi capre. -In mijlocul sce- 
nei se afla o masă învelită cu postav roşu. lar pe 
masă — crenguţe de rosmarin, în vaze de ceramică. 
Serbarea şcolară se deschise cu raportul lui Platon 

Sergheevici. La inceput, lui Hromov i se păru că di- 
rectorul vorbeşte plal, fără entuziasm. Pe chipurile 
copiilor insă era intipărită o atenţie încordată. 

Hromov incepu să asculte cu atenţie şi înțelese că 
Cuhtencov nu făcea propriu zis un raport, ci stătea de 
vorbă cu elevii. lar convorbirea lui era serioasă şi 
cordială, presărată cu un humor aparte, nu un humor 
scânteietor, dar ușor de înțeles. 

El îi laudă pe Cheşa Evsiucov, Polia Biriulina, Tinia 
Oichin, Senia Mişarin şi pe alți comsomolişti, pentru 
sârguinţa lor la toate obiectele. 

Arătă apoi destul de limpede, și în același timp cu 
luare aminte, pentru a nu-i jigni pe profesori, că-i greu 
să predai fizica şi chimia numai cu ajutorul cretei: 
trebue neapărat să te foloseşti de aparate, scheme şi 
de lanterna magică. 

Il privi deodată pe Hromov şi adăugă zâmbind: 

— Avem un nou profesor de geografie, pe Andrei 
Arcadievici,.. 

Hromov simţi asupră-i zeci de priviri atente. 

Directorul urmă : 

— Acum Zoia Vihriova, la întrebarea: de unde 
izvorăşte Dunărea ? m'are să mai răspundă: „Dună- 
rea vine din străinătate“... 

Elevii incepură să zâmbească, iar Zoia se ascunse 
la spatele tovarăşilor săi. 

Platon Sergheevici îşi luă un aer serios. Incepu să 
vorbească despre`lipsa de cultură. 

— Voi ştiţi cât de răbdătoare şi de pretențioasă este 
Varvara Ivanovna. Mulți şcolari se plâng : „Varvara 
Ivanovna prea ne zoreşte!“ Nu vă zoreşte însă de- 
geaba. Turgheniev vorbea cu mândrie despre măreața 
limbă rusă şi despre frumuseţea ei. Maiacovschi a 
exclamat : „Aş îi învăţat limba rusă numai fiindcă o 

vorbea Lenin“. lar Boris Zirianov şi Troşa Zubariov 
rostesc „şăisprece“, „ei vrea“ — şi nu roşesc de ru- 
şine ! 

Directorul scoase din servietă un caiețel cu coperta 
verde, îl deschise şi, ținându-l de-un colț, de parcă ar 
fi avut în mână o broască sau o cârpă murdară — îl 
arătă întregii săli : urmele creionului roşu se vedeau 
dela o poștă. 

— Asta-i compoziţia lui Dimitrii Vladimirschi, elev 
în clasa a opta. Douăsprezece greșeli de morfologie şi 
de sintaxă... E o ruşine! 

Oricât se aplecă, Mitia-nu se putu ascunde în do- 
sul colegilor : era înalt şi mai ales, din lipsă de pre- 
vedere, se şi aşezase în față. 

— Vladimirschi mi s'a spus că ai un jurnal şi că în 
el se află însemnări de felul acesta: „Mitia, vâră-ți 
odată minţile în cap“, „Mitia nu mai fii prefăcut“... 
Vasăzică pricepi şi tu că nu mai merge cu felul ăsta 
de a învăța ? 

Dintre elevii clasei a opta, Platon Sergheevici 
numi drept codași pe Vania Gladchih și pe Zahar As- 
tafiev. 

Cuhtencov încheie astfel : 

— Moş Borovicov mi-a arătat o scrisoare primită 
dela feciorul său, Pavlic. Unii dintre voi, desigur, îl 
mai ţineţi minte. El! a isprăvit şcoala noastră acum opt 
ani, şi-a făcut armata şi nu demult a absolvit cu dis- 
tincție academia militară de aviaţie... 

Moş Borovicov făcea parte din prezidiu. Avea barba 
pieptănată cu grijă : în ea se furişa un surâs de mân- 
drie. 

— Şi aşa, aviatorul Pavel Borevicov salută scumpa 
lui şcoală şi pe voi toți, cu prilejul sărbătorilor şi îl 
roagă astfel pe tatăl său: „Tătucă, spune-le băieților 

că în şcoală nu există materii de prisos — toate sunt 
lrebuitoare. Omul fără învățătură e ca avionul fără 
benzină. M'am convins de asta din propria inea ex- 
perienţă...” 

In pauză, băieţii se împrăştiară  grupuri-grupuri, 
Glasurile celor ce se ciorăvăiau răsunau când într'un 
capăt al sălii, când în celălalt. 

— Acum un an, zise tăios Cheșa, din toată clasa 
numai tu n'ai dat examen. 

— Fiindcă m'am îmbolnăvit, se desvinovăţi Mitia. 
Știi doar foarte bine! Am fost scutit de doctor, 

— Te-ai îmbolnăvit? repetă Trofim, compătimin- 
du-l parcă. Da, da, fără îndoială. Te-ai speriat — as- 
ta-i totul ! 

— Dacă ai fi repetat regulele astă-primăvară inainte 
de examen, zise cu seriozitate Tinia Oichin, atunci 
n'ai fi făcut de râs clasa cu astfel de compoziţii. 

— Eu numai la limba rusă am note rele, se apără 
Mitia, pe când Zahar — aproape la toate obiectele... 

— Mitenca, zise Zoia, sgâlțâindu-l pe Vladimirschi, 
dă-mi jurnalul să-l citesc. Ai să mi-l dai? Da? 

— la mai duceţi-vă încolo! Ce vă tot legaţi de 
mine ? zise posomorit Mitia şi adăugă ameninţător: 
las'că aflu eu cine se ocupă cu cititul jurnalelor al- 
tora. 

După pauză începu festivalul. 

Tolia Ciornoborodov recită poezia sa „Douăzeci şi 
unu Octombrie". O elevă mică din clasa a șasea de- 
clamă versuri revoluţionare în limba germană. Do- 
brovolscaia, care şedea în rândul întâi, repeta cu duio- 
șie fiecare cuvânt, aproape cu glas tare. 

Infofolită în şal, Varvara Ivanovna stătea pe-o 
bancă la fereastră, lângă Şura Ovecichina. Alături de 

ele şedea Hromov. Profesoara de limba rusă era prost 
dispusă. 

— Ei, nu-i nimic! zise Şura Ovecichina. Nu face 
să te superi. Mare lucru, trei-patru codași din șapte- 
zeci de elevi! In alte școli sunt cu mult mai mulţi 
codaşi, 

— Nu căuta să mă consolezi ! răspunse aspru Var- 
vara Ivanovna; vina cade asupra mea. Astafiev şi 
Vladimirschi fac parte din clasa a cărei dirigintă 
sunt eu... 


— Dar dumneata ţi-ai bătut atâta: capul cu dânșii! 
Ai făcut meditații cu ei... lar cât îl priveşte pe Mitia, 
de vină sunt tată! şi bunica lui, care l-au răsfățat 
prea mult. 

— Dar Zahar ? o întrebă Hromov pe profesoara de 
limba rusă. Ce-i cu dânsul ? 

— Nu pricep ce-i cu băiatul ăsta, răspunse poso- 
morită Varvara Ivanovna. Compozițiile le scrie co- 
rect, într'o limbă frumoasă. Dar când îl strigi la lec- 
ție — tace. 

Inconjurat de băieți, cu capul plecat într'o parte, 
Ghenadii Vasilievici îşi plimba degetele pe clape și 
cânta încetișor. Lângă dânsul şedea moş Borovicov. 

— Haidem la băieţi, propuse Hromov. Să cântăm! 

Ovecichina, care parcă aştepta vorba asta, se ridică 
repede dela locul ei. 

Fără să aştepte consimțământul Varvarei Ivanovna, 
Hromov se sculă iute, traversă sala și se opri în fața 
lui Boris Zirianov şi a lui Anton Treşcenco. Ca la 
comandă, amândoi se îndepărtară unul de aitul, iar 
Hromov se așeză între tineri pe scaunul liber. 

— Ei, care-i solistul ? îi întrebă pe băieţi profesorul 
de geografie. 

-- Zirianov al nostru are glasul cel mai puternic, 
zise Tinia Oichin. Alt bas ca dânsul nu se găsește în 
loată mina. 

Zirianov îşi țuguie buzele botișor, pregătindu-se să 
protesteze ; dar n'avu când. Profesorul începu deslu- 
şit, dar nu prea tare, primele cuvinte ale cântecului : 


Prin vâlcele şi pe dealuri 
Merg soldaţii înainte... 


I se adăugă glăsciorul răsunător şi îndrăzneț al 
Zoiei Vihriova : 


Ca să ia cu asalt Primorie... 


Zeci de glasuri tinere, acompaniate de Ghenadii Va- 
silievici, cântară mai departe. In mica sală a școlii pă- 
reau că fâlfâie steagurile partizanilor de pe Amur... 
escadroane viteze de eroi răzbeau luptând inainte, cu- 
cereau orașe, ca să statornicească in ținuturile natale 
Puterea Sovietelor și să termine victorioși campania 
pe țărmurile Oceanului Pacific... 

Șura Ovecichina începu cu glas puternic un alt cân- 
tec. Toţi făcură cerc în jurul profesorilor şi al lui Moş 
Borovicov. In locul cântecului partizanilor de pe Amur 
răsună acum în sală „Trei tanchişti, trei tovarăşi ve- 
seli“, 

Pe urmă Ghenadii Vasilievici începu un cântec de 
dans. - 

Tinia Oichin se opri lângă Zoia şi, făcând o reve- 
rență nosțimă w-invită la dans. Fetiţa îşi scutură co- 
dițele, bătu din piciorul încălţat cu cismuliţă — şi a- 
mândoi se avântară în dans. 

„In sala mică totul se rotea, totul era un vârtej. 

Hromov se aşeză alături de Varvara Ivanovna care 
se afla lângă fereastră, la locul ei de mai înainte. Șa- 
lul profesoarei căzuse pe bancă, iar un capăt atârna 
până aproape de duşumea. 

Hromov începu să râdă: 

— In sfârşit ai uitat de şalul dumitale. 

Fața ca de piatră a Varvarei Ivanovna tresări în- 
irun zâmbet abia schiţat. 

Deodată, plină de încredere, ea se adresă lui Hro- 
mov : 

— Vezi dumneata, şcoala e un izvor de veşnică ti- 
nereţe. Cu greu îți îmbătrâneşti aici sufletul... 

Ea îşi trase încet șalul pe umeri. 


Serbarea se isprăvi. 

Afară era senin şi rece. Cerul părea jos de tot, iar 
stelele mari şi apropiate... 

Luminițe se strecurau ospitalier, prin crăpăturile 
obloanelor. Din drum se auzeau acorduri de armonică 
la uzina de innobilare a minereului. Cineva cânta pe 
vale : 

Armele sclipiră 'n munte, 
De trei zile ploi și ploi. 

Ne luptam de zor cu albii — 
Juravliov era cu noi. 


— Ce fel de cântec e ăsta ? Hromov se opri. 

— Un cântec de partizani, despre vestitul coman- 
dant de partizani Juravliov, îl lămuri Cheșa. 

Se întoarseră acasă impreună : Zahar mergea tăcul 
alături de Cheșa. 

— Dela noi se aude cântecul, adăugă Cheşa. Asta 
înseamnă că a venit baba lui Borovicov. A fost par- 
tizană cot la cot cu*moşul. Marfa lonovna îl cântă 
totdeauna pe ăsta... sau pe cel cu Pogodaev. 

Zahar tăcu cât {inu drumul. „Oare ce glas o fi a- 
vând ?“ se gândi fără voie Hromov. Tânărul acesta 
cu chip gingaș n'a rostit, toată seara, niciun cuvânt 
şi nici n'a cântat. 

— Ti-a plăcut serbarea ? i se adresă profesorul. 

Zahar strânse din umeri. Cheșa răspunse în locul 
lui : 

— Frumoasă serbare ! 

„Ce-o fi oare cu Zahar ? Să fie mut ?” își zise fără 
voie Hromov. 

Inainte de a ajunge în dreptul casei lui Evsiucov, 
Zahar Astaliev îşi luă rămas bun dela dânșii și, fu- 
rişându-se pe lângă gard, se mistui în seninul albă- 
strui, 


5 
LA FAMILIA BURDINSCHI 


La familia Burdinschi veneau și profesori și elevi. 

Odată, înainte de sărbători, Şura Ovecichina veni la 
școală într'o jachetă nouă, cu buiuri. In alt rând, pro: 
fesorii o văzură cu aceeaşi toaletă pe micuța Polia 
Biriulina. Prietenele îi atingeau cu curiozitate mâne- 
cile bogat umflate la umeri. Intre ele căpușorul micuţ 
al Polinei se pierdea de tot. 

A doua zi de sărbători, Hromov se duse seara la fa- 
milia Burdinschi. Gazda îl întâmpină în vestibul cu 
salutări sgomotoase. Ea însăşi îşi duse mâna albă, 
mare, către buzeie lui Hromov. Se vedea că sosirea pro- 
fesorului îi făcuse plăcere. 

— Dumitale îţi vine foarte bine costumul gris, An- 
drei Arcadievici-! rosti amabi! Albertina Mihailovna cu 
glasul ei gros. Să porţi totdeauna gris. Nu ştii însă 
să-ţi potriveşti cravata... Da, da, nu ştii. Am să-ţi caut 

cu o cravată la culoarea costumului... Poţi să ai in- 
credere in gustul meu! 

Il conduse pe Hromov într'o odaie care slujea, după 
cum se vedea, şi de sufragerie și de salon. 

Pe pereţi atârnau tablouri cu fel de fel de flori cu- 
sute pe stofă. La stânga unei oglinzi enorme, înaltă 
cât omul, se afla o pânză cenuşie, dreptunghiulară, pe 
care erau brodate albăstrele, romaniţe, nu mă uita... 
Deasupra pianului, pe o bucată de mătase roșie, niște 
dansatoare vioaie — îmbrăcate în rochii albastre de 
mătase — jucau un dans foarte vesel. La dreapta dan- 
satoarelor se găsea un suport de catifea neagră, iar 
pe el era un papagal exotic, aşezat pe niște ramuri. 

Masa de sufragerie, pianul şi scăunaşele rotunde e- 
rau acoperite cu nişte broderii și dantele de culori ți- 
pătoare. O bucată triunghiulară de dantelă ieșea din- 
ire ușile întredeschise ale bufetului, spunând parcă: 
„Nu vedeţi ? Suntem aşa de multe, că nici nu mai avem 
loc : uite unde ne-au închis !“ Ori unde ai fi pus mâna, 
ai fi atins cu degetele sau un mic elefant de ipsos, sau 
o oglinjoară în formă de harfă, sau vreun flaconaș de 
sticlă şlefuită, albastru-închis... 

La o cercetare atentă, se vedea insă că toate lucru- 
şoarele acestea fuseseră atârnate, aşezate şi rânduite 
la locul lor, într'o ordine exemplară, în camera nu 
tocmai spațioasă. 

— Totu-i făcut de mâna mea, de mâna mea, Andrei 
Arcadievici. Imi plac lucrurile frumoase și ştiu cum 
să le fac, auzi Hromov chiar la urechea lui glasul grav, 
profund, al Burdinscăi. Poftim de priveşte... 

Il conduse pe profesor la canapea şi îi arătă cu mân- 
drie o machetă care atârna deasupra : o viţă de vie 
ieşea dintr'un coșuleț de mărime potrivită, cu struguri 

liliachii în cadrul frunzelor verzi-deschise. Vița parcă 
fusese ruptă chiar atunci: sub pieliţa subţire a bobi- 
telor, ai fi jurat că musteşte sucul. 

— E un lucru foarte simplu, Andrei Arcadievici ! 
Bobiţele sunt de vată: le-am acoperit cu un strat de 
clei şi de sacâz ; iar Sioma a făcut frunzele din hârtie. 
Puțin deranj, puţină bătaie dè cap, şi în schimb, ce 
încântare pentru ochi ! 

Albertina Mihailovna il așeză pe Hromov pe ca- 
napea. El se trezi numaidecât prizonierul pernelor și 
ul pernuțelor rotunde, dreptunghiulare, toate moi. 

— Taniuşa ! rosti Burdinscaia fără să-şi schimbe 
glasul, 

Hromov aruncă o privire fugară asupra odăii : la în- 
ceput i se păruse că nu era nimeni în încăpere. O fe- 
tiță drăguță, de vreo patru ani, îmbrăcată intr'o ro- 
chiță trandafirie, cu o fundă mare roz în păr, ieşi de 
după speteaza canapelei de piele, făcând paşi mărunți 
şi cu băgare de seamă. 

Ajungând la un pas de profesor, Taniușa făcu o re- 
verență, zâmbi şi ii întinse lui Hromov degetele sub- 
țirele. 

Albertina Mihailovna îi potrivi funda și, îndepărtân- 
d-o puţin pe Taniușşa, o privi aşa cum privise viţa de 
vie cu câteva clipe mai înainte. 

— E fiica dumneavoastră ? întrebă Hromov. 

Burdinscaia oftă adânc și nu răspunse nimic. 

-— Taniuşa, du-te la tine, porunci fetiţei Albertina 
Mihailovna. ` 

Funda roz se mistui, supusă, după canapea, unde se 
afla o măsuţă rotundă de copil, înghesuită într'un fi- 
cus rămuros. La măsuţă, Taniuşa gătea cu petecuțe 
colorate o păpuşă cu păr bogat. 

— M'ai întrebat, dacă-i fiica noastră ? zise Burdin- 
scaia cu glas scăzut. După moartea prietenei mele, Ta: 
nia a devenit copila noastră. 

Hromov se simţi cam stingherit. 

— -Vom cina împreună ca la Moscova, zise cu gla- 
su-i de tunet Burdinscaia, Simion Stepanovici e lu 
un pacient — un caz grav. O să vină acasă târziu. 

Şerveţelele şi milieu-urile fantezii, cu botişoare de 
iepuri, cu vişine şi cu lalele, dispărură de pe masă. Le 
înlocui o față de masă albă. 

— Şura! Tatiana lacovlevna ! Poltiţi aici. Avem 
musafiri! 


„E aici şi Alexandra Grigorievna", se gândi Hro- 
mov. Dar Ovecichina care se ivi de după draperie, îi 
şi strânse prietenos mâna, iar Dobrovolscaia îi zâmbi 
cu bunăvoință. 

Burdinscaia comandă cu acelaşi glas prelung şi ră- 
sunător cu care se adresase Taniuşei : 

—- Șura, îndeplineşte-ţi îndatoririle dumitale : taie 
pâine... Tatiana lac „vlevna, pregătește te rog scrumbia 
aşa cum ţi-am arătat. Brânza am s'o tai-eu. 

Profesoarele îndeplineau, cu supunere și cu plăcere, 
dispozițiunile Burdinscăi. 

Farfurii mari şi mici fură rânduite numaidecât pe 
masă, într'o ordine anumită. Câteva cuțite, furculiţe 
şi şerveţele brodate, strânse în inele galbene de lemn, 
erau aşezate lângă fiecare tacâm. 

Un serviciu de metal pentru sare, piper şi oţet, îm- 
podobea masa. Pâinea se afla într'un coşuleț impletit. 
Erau pe masă şi felii subțiri de şvaiţer ca de lut gal- 
ben, şi felioare rotunde de cârnat, aşezate cât se poate 
de simetric... 

Albertina Mihailovna aduse două sticle : una cu vin 
roșu, alta cu votcă; pe fund, în lichidul gălbui, se 
mişcau bucățele mici de coajă de lămâie. 

— Am pregătit-o eu insumi! zise cu glas gros 
gazda, încântată de felul cum fusese aranjată masa 
şi aşezând-o pe Taniuşa lângă dânsa. 

Ea supraveghia cu luare aminte farluriile, îi poftea 
pe musafiri să bea, dar nu stăruia prea mult; și, chiar 
şi atunci când turna ceaiul, părea că ţine strâns, în 
aceleași mâini, firul discuţiei, depănându-l în direcţia 
cuvenită. 

— Imi pare rău că nu l-ai găsit acasă pe Sioma... 
Când ne-am mutat la mină, el era, poate ceva mai în 
vârstă decât dumneata. Nu-mi venea deloc să părăsesc 
Ircuțcul, deşi isprăvisem cu teatrul... 

Burdinscaia întinse spre Hromov o chisea cu dul- 
ceaţă de coacăze. Profesorul se aştepta ca gazda să 
înceapă din nou: „eu am făcut-o"... 

Dar ea se lăsă furată de amintiri. 

— li spun: „Ai tuberculoză osoasă. Eşti un chi- 
rurg tânăr, talentat. Unde ne duci?“ El însă se şi 
apucase de impachetat lucrurile şi-mi răspunse: „Mă 
duc acolo unde voi avea posibilitate să lucrez din pro- 
prie inițiativă“. 


Taniuşa se amestecă nelam-nesam în vorbă. Fără să 
uite de dulceaţă, ea îl privea cu luare aminte pe Hro- 
mov. Deodată, funda roz se clătină: 

— Nene, dumneata poţi să mişti din urechi ? 

— Nu, Taniuşa, nu pot... -răspunse Hromov, cău- 
lând să nu râdă. 

— Dar nenea Brînov, urmă Taniuşa, îl are pe Ser- 
vis care dă mereu din urechi încoace şi încolo, încoace 
şi încolo. 

Toţi isbucniră in râs. Ochii bulbucaţi ai Burdinscăi 
se ațintiră asupra îetiţei. 

— Cere-ţi iertare, zise ea scurt ; iar glasul ei gros 
răsună mai grav decât de obicei. 

Fetiţa se apropie supusă de profesor și, lăsându-și 
in jos genele lungi, bălaie, iși ceru iertare, amărită 
până în fundul sufletului, fără însă să-şi dea cât de 
cât seama care îi fusese vina. 

— Tatiana lacovlevna, du-o te rog pe Taniuşa la 
culcare. 

Dobrovolscaia, fiind după cum se vedea de-a casci, 
duse funda roz la culcare. 

— Albertina Mihailovna, eşti sigură că severitatea 
dumitale e întemeiată ? Taniuşa n'a priceput nimic. 

— Vedeţi, şi Andrei Arcadievici este de partea mea, 
adaugă Ovecichina cu oarecare grabă şi vădit inti- 
midată. 

Intre timp glasuri copilăreşti se auziră in vestibul, 

Albertina Mihailovna ieşi din odaie. Hromov, care 
şedea în faja uşii, apucă să observe fața zâmbitoare 
a Lindei Ternova, statura înaltă a lui Mitia Vladimir- 
schi, jacheţica de catifea a Polinei Biriulina şi pe tus- 
trei băieţii Burdinscăi. 

In vestibul se auzi glasul gros al gazdei: 

— Copii, astăzi n'am să fac lecţia cu va Duceţi-vă 
în odaia băieţilor. 

— Ce lecţii face Albertina Mihailovna cu copiii ? o 
intreabă Hromov pe Ovecichina. 

— De muzică, lucru de mână, bună cuviinţă... 

— Polenca, îndreaptă-ţi jacheta, se auzi glasul Bur- 
dinscăi. g 

Hromov îşi şi închipui într'o clipă, cum Biriulina 
îndeplineşte, cu o mutrişoară vinovată, poruncile e- 
ducatoarei sale. 


Când se întoarse, Albertina Mihailovna propuse 
musafirilor să se aşeze pe canapea. Şura strânse masa 

—- Iţi place muzica ? îl întrebă pe Hromov Alber- 
tina Mihailovna. 

Ea se așeză la pian: 

— Vrei să-ţi cânt „Marşul otoman" ? 

„„Câteva minute Burdinscaia rămase cu mâinile pe 
clape. 

— Dacă ai şti cât de mult regret scena! 

— Ce te-a făcut să părăsești teatrul ? 

— Crezi că familia, gospodăria ? Nu... A fost o ne- 
norocire aşa de mare pentru mine... pierderea vocii. 
Voiam să mă sinucid. Pe urmă mi-am zis că şi o cân- 
lăreață fără voce poate fi de folos în țara noastră, 
dacă vrea să fie utilă. Când am venit la mină, Serioja 
avea trei-patru ani... Cam la vreo jumătate de an după 
aceea, într'o noapte, Simion Stepanovici se întoarse 
acasă sdrobit : nici nu mai era de recunoscut... Se în- 
tâmplase o nenorocire : îi murise o lehuză; tatăl co- 
pilaşului se prăpădise cu puţin înainte în luptele pen- 
tru K.V.J.D.!... Aşa a venit în casa noastră Valeric... 
Mai târziu l-am înfiat pe Petruşa, și însfârșit pe Ta- 
nia. 

Ochii bulbucaţi ai Burdinscăi se înnegurară: 

— lar când copiii mei au crescut, au început să vină 
la ei colegi. Atunci am hotărît să le dau lecții... 

Tatiana lacovlevna o privea duios pe Albertina Mi: 
hailovna. Ovecichina rămase pe gânduri. 


1 K.V. J. D. — calea ferată a Chinei de Est. In 1929 imperia- 
lismul anglo-irancez a provocat aici un conflict armat cu ajuto- 
rul alb-gardiştilor chinezi. O Armată Sovietică Specială a întrânt 
această provocare asigurând drepturile U.R.S.S. asupra acestei 
căi ferate şi securitatea granițelor orientului nai t. 

In 1949, după eliberarea -deiinitivă a Chinei, U.R.S.S. a donat 

- această cale ferată Republicii Populare Chineze. (N. R.) ` 

Burdinscaia vorbi toată seara cu o vădită plăcere 
și cu o accentuată sinceritate. Avea un fel deosebit 
de a sta de vorbă. 

„Iţi aduci aminte ?* spunea Albertina Mihailovna 
vorbind despre pânzele lui Suricov, cu un ton, de 
parcă s'ar fi plimbat de atâtea ori împreună cu Hro- 
mov prin sălile Galeriei Tretiacov. 

„Iţi aduci aminte ?* repeta ea, când venea vorba de 
teatru, ca şi cum s'ar fi întors eri dela premieră. 

„Iţi aduci aminte ?" întreba iarăși şi iarăşi Burdin- 
scaia când se vorbea de Ostanchin sau de Cuscov, 
de Piaţa Sebaciaia sau de iazurile Patriarhiei, de Sim- 
fonia șasea a lui Ceaicovschi sau de portretele lui 
Cramschi, 

Da, ea ştia multe, citise mult, văzuse atâtea. Poate 
numai că îşi exprima părerile cu prea mare încredere 
în sine. Era greu să o contrazici : din uriaşele rezerve 
ale memoriei sale, ea scotea citate, dovezi din autori 
vestiți și concluzii pe care le aplica cu o consecvență 
şi cu o precizie uimitoare. 

Trimiţându-şi copiii la culcare, Albertina Mihailov. 
na le cercetase mâinile, să vadă dacă erau curate; 
şi îi sărută pe fiecare pe frunte. 

Burdinscaia urmă cu glasul ei gros, fără a se sfii 
de prezenţa copiilor: 

— După cum ţi-am spus, lecţiile dumitale i-au în- 
nebunit. Nu visează decât să se facă geograli. 

— Dă-mi voe, zise Hromov; dar dumneata gre- 
şeşti : eu -n'am ţinut încă nicio lecţie. 

— Asta n'are importanţă, răspunse Burdinscaia, cu 
seninătate. i 

După ce băieții- intrară în dormitor, Burdinscaia 
zise oitând : 


— Simion Stepanovici e un părinte foarte sever. 
Dă copiilor o educaţie practică ! Valeric face cumpă- 
rături ; Serioja taie lemne, cară apă; Petruşa dere- 
tică prin camere. Nu înţeleg, întrucât sunt necesare 
toate acestea. Avem o casă îndestulată. N'am avea 
nevoie să-i impovărăm pe copii. 

— Eu sunt de partea soțului dumitale, zise Hro- 
mov, 

In discuţia care se aprinsese, Ovecichina îl susținea 
pe Hromov. Tatiana lacovlevna căuta zadarnic să-i 
pună de acord pe cei ce se contraziceau. Pe urmă 
Burdinscaia aduse vorba despre școală, mustrându-i 
pe profesori că nu-s în stare să priceapă sufletul co- 
pilului, că ie lipseşte sensibilitatea necesară acestui lu- 
cru, Varvara Ivanovna l-a dat afară pe Seriojenca din 
clasă, fiindcă l-a prins citind o carte în timpul lecţiei. 
Ea-i prea aspră şi nu cruță amorul propriu al copiilor. 
Ghenadii Vasilievici nu vrea să ştie de nimic afară 
de matematica lui; iar Platon Sergheevici nu-i ener- 
gic... 

— Adică cum vine asta ? nu se putu stăpâni Hro- 
mov. Doar dumneata te-ai exprimat în privinţa lui, 
față de mine, în termenii cei mai elogioşi. 

— Desigur, răspunse Burdinscaia, fără pic de stin- 
ghereală, fiindcă ştiu cum să mă port în societate. 
De ce să rup relaţiile? 

— Mi se pare că şi așa sunt rupte, făcu Hromov. 
Nu trebue să îndulceşti relaţiile proaste, ci să creezi 
relații bune, sincere și limpezi. 

— Eu nu sunt iubită la şcoală, răspunse scurt Bur- 
dinscaia. Sunt -socotită mic-burgheză. 

— De ce? i $ 

— Fiindcă îmi plac lucrurile frumoase, fiindcă cer 
dela copii bună creştere... 


1? 


Hromov clătină din cap: 

-— Nu cred că acesta ar putea fi un motiv... Poule 
că dumneata nu-ţi vezi lipsurile. 

— Poate, zise Burdinscaia, strângând din umeri. 

Trecuse de miezul nopţii. Hromov era gata de ple- 
care. Profesoarele se pregăteau și ele să plece. 

— Şura, rămâi la mine, rosti cu voce tare Burdin- 
scaia, 

Amândouă ieşiră în vestibul, ca să-i conducă pe 
Hromov şi pe Dobrovolscaia. 

— Imi pare foarte bine că ai venit la noi. Albertina 
Mihailovna duse din nou mâna către buzele lui Hro- 
mov şi se sărută cu Dobrovolscaia. Eu și Simion Ste- 
panovici rămânem prietenii dumitale... 

Cum ieșiră, Tatiana lacovlevna începu să vorbească: 

— Aceasta-i una din puţinele case de pe aici — 
auzi : una din puţinele case — unde iţi odihnești şi 
trupul şi sufletul. 

Amândoi mergeau pe ghiața de pe Djalinda, uşor 
acoperită cu un strat de zăpadă. 

Hromov nu ştia ce să răspundă : încă nu se dumi- 
rise în privința impresiilor sale asupra familiei Bur- 
“dinschi. 

— De ce profesorii n'o agrează pe Albertina Mi- 
hailovna ? întrebă Andrei Arcadievici. 

— Tocmai asta e! începu Dobrovolscaia. Ghenadii 
Vasilievici a scornit nu știu de unde că Albertina Mi- 
hailovna este o fostă aristocrată. lar Varvara Iva- 
novna crede că ea îi sustrage pe copii dela învățătură. 

— Dar dumneata ce crezi ? 

—Eo neînțelegere la mijloc, Andrei Arcadievici; 
o neînțelegere reciprocă : asta-i totul ! 

leșiră la mal. Hromov se opri :. 

— Tatiana lacovlevia, uite ce de stele! Oricât 
le-aş privi tot nu mă pot sătura ! 

El îşi dadu capul pe spate şi privi indelung stelele 
mari care scânteiau în senin — presărate pe bolta 
joasă a cerului din Transbaicalia. 

— Unde te uiţi? Hromov atinse cotul Dobro- 
volscăi. Profesoara stătea cu faţa întoarsă spre Za- 
recie, de unde plecaseră cu puţin inainte. 

Ea îi arătă o luminiţă la o fereastră a spitalului din 
Zarecie. 

— Bietul Simion Stepanovici, zise Dobrovolscaia 
oftând. Aşa de rar dă pe acasă... | 


6 
LECȚIA 


Sărbătorile trecură. 

Hromov se deprinsese cu şcoala. Era absorbit de 
preocupările zilnice. Se ducea în clasă la lecţiile ce- 
lorlalţi profesori şi găsea câte ceva de învățat şi la 
Ghenadii Vasilievici şi la Platon Sergheevici și la Ta- 
tiana lacovlevna. Asemuia, făcea comparații, învăța, 
intr'un cuvânt, complicatul meşteşug al pedagogiei. 

Il interesa şi viaţa minei. Se ducea împreună cu 
Vladimirschi şi cu Brînov şi la secția de mine, şi la 
uzina de înnobilare a minereurilor, şi la şantierul cen- 
tralei hidraulice. 

Cheltuia mult timp cu pregătirea lecţiilor. Acasă 
nimeni nu-l stingherea. O linişte adâncă, neclintită, 
domnea în timpul serilor în casa familiei Evsiucov. 
Vladimirschi îşi îndeplinise făgăduiala și îi trimisese 
un birou bun. 

Hromov îşi închină întreaga ființă şcolii, lecţiilor, 
elevilor. Andrei Arcadievici se simţea emoţionat, ori 
de câte ori intra în clasă. Prin puterea imaginaţiei 
şi prin cuvântul său viu, plin de căldură, el trebuia 
să-i poarte pe copii spre piscurile cărunte ale Tian- 
Șanului, pe străzile şi pe pieţele Moscovei sau în mi- 
nele de cărbuni ale Donbassului. Fiecare lecţie insem- 
na pentru dânsul o descoperire imbucurătoare și o cer- 
cetare anevoioasă, trudnică... 

După sărbători, o săptămână încheiată căzu o ză- 
padă uscată, o măzăriche măruntă. Dealurile din ju- 
rul localităţii Novie Cliuci se făcuseră și mai aspre, 
învelite strâns, din creştet până la poale, în niște sa- 
rici albe. Dimineaţa şi către seară, zăpezile depărtări- 
lor păreau trandafirii sub razele de soare. Atunci tră- 
gea din spre dealuri o adiere rece, care te înviora. 

In recreaţie elevii, fără şepci, îmbrăcați în nişte că- 
mășuţe subțiri, alergau în curtea şcolii și pe cărările 
de ghiaţă ale Djalindei. Se băteau cu bulgări de omăt, 
se fugăreau, se luau la trântă şi pe urmă îşi scuturau 
zăpada din urechi, de după gât, din pâslari... „Voi: 
nici băieţi !" exclama Hromov dela fereastra corido- 
rului care da spre râu. Profesorul îşi frecă locul a- 
tins de ger dela rădăcina nasului. Nici nu băgase de 
seamă cum îl pişcase crivățul, lăsându-i un semn ro- 
tund, supărător... 

intre timp lupta era în toi pe câmpia de ghiaţă a 
Djalindei. Tinia Oichin se feri de bulgărul uriaș al lui 
Zirianov şi aruncă “indemânatec un bulgăr de zăpadă 
drept în fața „inamicului“. Acesta răcni ceva, cură- 
țindu-se de sfărâmăturile bulgărului și scuipând. 
Maliş bufni un bulgăr îndesat în spatele lui Vladi- 
mirschi. 


Veselul flăcăuaş, mic de statură, cu un mop pé 
frunte, începu să-i placă din ce în; ce mai mult lui 
Hromov. 

Cheşa atrase luarea-aminte a profesorului. Anton 
Treşcenco i se aruncă în spate. Indoindu-se nițeluş 
inainte, crăcănându-şi ca urşii picioarele încălțate în 
nelipsitele lui cisme blănite, făcute din piele de vițel, 
Evsiucov, dintr'o scuturătură, îl svârli cât colo pe flă- 
căul înalt care căzu lat pe ghiaţă. „Zdravăn băiat“, 
îşi zise Hromov. 

Mai deoparte, Zahar Astafiev şi Tolia Ciornoboro- 
dov stăteau de vorbă. 

Profeşorul rămase pe gânduri şi îşi aminti de con- 
vorbirea pe care o avusese in ajun cu Cheşa despre 
Zahar... 

Ingrijitoarea de serviciu ieși pe uliţă cu un clopoțel 
in mână. Glăsciorul metalic care-i chema pe scolari 
în clasă răsuna subţire! pe deasupra albei Djalinde, 
peste liniştea minei cu zăp=dă. Insufleţiţi, cu obrajii 
îmbujoraţi, copiii intrară fuga în coridor, în clase” şi 
se aşezară în bănci. 


De obicei, elevul de serviciu aducea harta. De data 
aceasta însuşi profesorul o aduse în clasă. 

Era o hartă nouă. Pânza groasă, cenușie, pe care 
fusese lipită, era făcută sul și n'avea nici un creţ şi 
nicio adâncitură. Stinghia galbenă pe care era înfä- 
șurală, avea câteva noduri cafenii şi fusese geluită 
şi şlefuită. Şnururi albe, impletite, prinse de două 
inele, cuprindeau sulul într'o legătură frumoasă. Ele 
parcă de-abia ţineau trupul masiv al hărţii înfăşurate. 
Era destul să le atingi, ca harta să se rostogolească 
în jos, ca o cascadă. 

— Particularitatea acestei hărţi stă în aceea că ea 
are grai, zise Hromov netezind sulul ca pe o vietate... 

Ros de curiozitate, Vania Gladchih se ridică puțin- 
tel dela locul său de lângă fereastră. 

— N'are nici motor, nici cablu, făcu el cu naivi- 
tate. Mare minunăţie ! 

Tania Oichin, care şedea în banca întâia, cercă să 
se uite prin sul şi strânse din umeri. 

— Aici trebue să fie ascunsă o viclenie, șopti el 
Zoiei. Dar noi nu ne lăsăm traşi aşa ușor pe sfoară. 

— Uite ce, adăugă Hromov, harta asta vorbeşte o 
singură dată în an... ; 

—- Aidoma ca şi Zahar! făcu încetişor Trolim. 

— +. şi asta se întâmplă tocmai la examen. 

— Minunată hartă ! zise mişcat Mitia. O hartă șop- 
titoare ! | l 

—Nu, asta nu-i hartă şoptitoare urmă Hromov, 
deslegând şnururile. Ca să vorbească, trebue ca, în 
cursul anului, să stai de vorbă indelung cu dânsa şi 
din toată inima. 

Sulul de pânză se desfășură cu un sgomot scurt, 
acoperindu-l pe profesorul de geografie cu o perdea 
verde-calenie. 

Părea că toată întinderea Patriei se desfăşura în 
fața elevilor din clasa a opta: râurile se îurișau ca 
nişte şerpi albaştri din munţii castanii, prin văi verzi, 
către mările şi oceanele azurii... Oraşele te priveau de 
pe hartă cu ochi rotunzi... 

Şi nicio denumire, nicio literă ! 

Oraşe necunoscute se aflau pe râuri necunoscute... 
Râuri necunoscute se vărsau în golfuri, mări şi. ocea- 
ne necunoscute. : 

—- E lucrată curățel ! exclamă Boris Zîrianov. 

— Hartă mută. Imi place! rosti, Trofim. Ochii în- 
cepură să-i ardă. El ridică mâna. 

Hromov băgă de seamă cum tresări mâna lui Zahar. 

— Ce vrei? îl întrebă profesorul pe Trofim. 

— Vreau să răspund eu. 

— Troşa, te-ai dus pe copcă! zise Vania Gladchih, 
schițând o strâmbătură de durere. Parcă poți să ţii 
minte totul! 

-= Tocmai tu îmi trebui, zise Hromov şi îi întinse 
lui Vania o vărguţă: Să-mi răspunzi mai întâi la o 
întrebare, în afară de program... 

Vania era mai mult mort decât viu și privea harta 
mută cu un amestec de respect și de teamă. 

—- Spune ce orășele, râuri şi creste se găsesc între 
mina noastră şi Zagocea. 

Mai întâi Vania rămase cu ochii pironiţi la hartă, 
apoi îşi dădu la o parte moţul roșcat de pe frunte şi 
se întoarse spre profesor : 

— Unde? 

Profesorul îi repetă întrebarea. Gladchih se învioră 
dintr'odată. Pistruii de pe faţa lui se luminară. 

— Trecem Djalinda în Zarecie, începu el cu sigu- 
ranță. Tăiem păduricea de cedru. Urcăm dealul Ver- 
bliujaia. Cum îl treci — dai de noua cabană, drept la 
izvorul Cabarojii. Acolo e cel mai nimerit loc pentru 
popas... 

— Hai, hai, mai pe scurt, îl dojeni cu blândeţe pro- 
fesorul : te-ai apucat acum şi de cabane. 

— lar mai încolo, începu să se grăbească Vania, 
se află urcuşul cel mai greu... să tot fie vreo şase- 
șapte kilometri peste Grivastaia... N'apuci să te odih- 
neşti, și când te uiţi: trebue să sui creasta Sohatinii. 
lar dincolo, înir'o văiugă, se află vechea cabană... 
După aceea... 

— Deajuns, deajuns... Văd că ştii toate crestele, 
izvoarele şi văiugele. 

— Dar am bătut drumul ăsta, Andrei Arcadievici, 
de cel puţin douăzeci de ori. 

— Ştiu. Noi trebue să străbatem așa, cu mintea şi 
cu inima, toată Patria, dela un capăt la altul.. In do- 
sul cercurilor acestora negre trebue să vedem lumi- 
nile uzinelor noastre, să auzim sgomotul străzilor şi 
al pieţelor, să simţim pulsul marii și interesantei vieți 
din țara noastră. Să vedem, în dosul şuviţelor albas- 
tre ale râurilor, vapoare cu cherestea și cu.grâne, noi 
hidrocentrale, stăvilare, şantiere navale... Ei, ce zi- 
ceți ? Hai să călătorim!... Să plecăm spre apus, la 
Moscova... 

Acest joc instructiv absorbi toată clasa. 

Hromov se plimba printre bănci. 

— Tu ce faci acolo? îl întrebă el deodată pe Glad: 
chih, fără să se întoarcă spre hartă. 

Dintr'un salt, şcolarul se îndepărtă de hartă. 

— Şterge ! zise profesorul. Nicio însemnare nu tre: 
bue să fie pe harta mută. 

Fâstâcindu-se, Vaniuşa se întoarse la locul său, în 
râsetele intregii clase. 

Profesorul îl strigă pe Zahar. I! striga a treia oară 
în curs de o săptămână. 

Zahar se sculă în picioare, rămase câtva timp to- 
cului — parcă în cumpănă — se uită la Cheşa și se 
duse în silă [a hartă. Fără grabă, Andrei Arcadievici 
răsfoi paginile catalogului. Cheșa ştia că profesorul 
caută pretutindeni, pe toate foile, numele colegu- 
lui său. 

Limba rusă. Acolo, Varvara Ivanovna trecuse în în- 
tregime, cu un scris apăsat, două cuvinte veninoase : 

„foarte rău“. 

Limba germană. Aici sunt două litere: „f. r.“, îm- 
bufnate ca zbârcilurile Tatianei lacovlevna. 

Numai la malematică literele strâmbe și vesele ale 
lui Ghenadii Vasilievici se uniseră în cuvintele „foarte 
bine“. 

Ajungând la această pagină, profesorul de geogra- 
fie se opri şi se uită spre elevi. Ochii verzui ai lui 
Zahar îl priveau ţintă pe Cheşa, care vedea în fundul 
lor o suferință mută. Are să-l trimită iarăși la loc. 

Cheșa îşi incrucişă pe pieptul său lat mâinile mari. 
Faţa cu pomețţii ieşiţi îi încremenise. Numai în ochii 
lui de culoare căprui-inchis, abia mijiţi, licărea lumi- 
nița aşteptării. 

Seara zilei de duminică şi-o petrecuse la Zarecie, 
împreună cu Simion Stepanovici. Şezuseră la birou. 
O lumină molcomă cădea de sub abajurul roz pe tabla 
de şah. Până la mijlocul partidei ei jucaseră paşnic, 
în linişte. In odaia de alături se auzeau sunetele pia- 
nului : Albertina Mihailovna dădea copiilor lecţii de 
muzică. 

Cheșa îl urmărea cu agerime pe chirurg la mutarea 
figurilor, ca să nu-i scape cumva vreo combinație in- 
genioasă. Mutând piesele, Simion Stepanovici spu- 
nea uneori: „Asta nu prea seamănă, flăcăule, cu tä- 
iatu! lemnelor“ sau: „Pune-ţi creierul în mişcare, 
Cheșa, pune-ţi creierul în mişcare !“ 

Cheșa îi povesti despre Zahar. 

Burdinschi sări în sus dela masă și începu să se 
plimbe şchiopătând prin odaie. 

— Dar de ce te joci de-a-mutul! tăbări el asupra 
lui Cheşa. In ce şcoală înveţi tu? Auzi, Berta? 

Burdinscaia veni la chemarea soțului. Amândoi se 
puseră să-l. dojenească pe Cheşa. 

—— Doar Ghenadii Vasilievici ştie! 

— „Ghenadii Vasilievici, Ghenadii Vasilievici“ ! îl 
îngână Burdinschi. Păcat că bățul mi-i în dormitor; 
altfel te-aș măsura eu cu el. Toţi trebue să ştie. Bun 
coleg mai ești, n'am ce zice. Bun îi și Serioja al 
nostru ! Povesteşte ! Du-te şi povesteşte cinstit, des- 
chis, ca un comsomolist. Altfel n'am să mă las şi am 
să vin eu singur la voi. 


Simion Stepanovici şi Albertina Mihailovna îl fă- 
cură pe Cheşa să-şi dea cuvântul că va povesti totul 
profesorilor. 

lar seara, Cheşa avu o convorbire cu Andrei Arca- 
dievici, l 

„„Şi Zahar tăcea mereu, strângând vărguța cu de- 
petele lui subţiri. Intr'un capăt al clasei, Boris căscă 
sgomotos și, dându-și seama, se lipi cu pieptul de 
bancă. Anton întoarse capul, uitându-se mânios pe 
fereastră : „Am făcut rău că m'am sbenguit în re- 
creaţie... Iarăşi are să mi se ducă dracului talpa...“ 
Trofim Zubariov şedea la locul lui — drept, țeapăn, 
cu un surâs rece pe buze. Rezemându-și bărbia 
dreaptă pe degetele incleștate dela amândouă mâi- 
rile, Zoia îl privea compătimitor pe Zahar : „Acuşi arc 
să-l trimită la loc..." 

Dar Andrei Arcadievici aștepta. Aşteptă un minut, 
două, trei. Puse catalogul pe măsuță cu o mişcare 
prudentă. Se întoarse pe urină spre Zahar, își trecu 
mâna prin pă;, se așeză comod pe scaun, stând costiş 
către clasă şi harlă, pregătindu-se să asculte; fără să 
arate nici nerăbdare, nici necaz. 

După trei minute, Zahar incepu să vorbească. Ros- 
tea rar, cu glasul său înnăbușşit, fraze lungi. Intre ele 
işi lăceau loc pauze, umplute cu strădania gândului. 

pi 

Cuvintele lui Zahar erau pline de greutate. Harta în- 
vie, înflori... Toată clasa era transportată din desişul 
viilor Abhaziei la plantațiile de tutun ale Adjarista- 
nului, de pe străzile povârnite din Tbilisi pe cheiurile 
portului Batum... 

La început Cheşa făcu o mişcare înainte: parcă ar 
fi vrut să-l sprijine cu umărul pe Zahar. Trecu aşa o 
jumătate de minut. El oftă, ca şi cum ar fi lepădat o 
mare greutate şi trase cu coada ochiului de-a-lungul 
băncilor. Zirianov îşi scoase comic buza înainte: 
parcă era gata să dea un chiot de uimire. Pe fața ro- 
tundă a lui Tolia era întipărită o sinceră admiraţie. 
Drăgălaşul surâs al Lindei — al bunei Linda — îi 
părea lui Cheşa deosebit de luminos şi de cordial. lar 
Zoica nici nu sufla. 

Zahar Astafiev vorbi douăzeci de minute, Andrei 
Arcadievici nu-l opri, nu-l întrerupse, nu se amestecă 
in expunerea lui. 

Când isprăvi Zahar, în clasă se făcu o tăcere atât 
de adâncă, încât se auzea cum își cântă cântecul ei, 
mărunt şi scurt, mica picătură desghețată de pe 
geam... 

Prin peretele camerei, unde Tatiana lacovlevna 
făcea lecţie cu clasa a cincea, sc auzea un glăscior 
subțirel care repeta după profesoară : „Maus, Maus, 
komm heraus, Maus, Maus...“ Apoi răsună glasul me- 
lodios al Dobrovolscăi : „Bine, fetiţo, bine“. 

Andrei Arcadievici nu-i spuse nimic lui Zahar. Se 
cunoştea însă, după chipul lui, că profesorul era emo- 
ționat. l 

Foşneau paginile caialogului pe care Andrei Arca- 
dievici le răsioia îndărăt, întorcându-se la pagina 
unde era scris, în colţul de sus : „Geografia“. 

Zahar ajunsese lângă Cheşa, când Maliş — care 
şedea în banca întâia — semnaliză prin gesturi litera 
„e“ — excepţional. 

lar Trofim Zubariov, căruia îi surâdeau numai ochii, 
aruncă o vorbă cu glas scăzut, fără să se adreseze 
nimănui : 

— Extraordinar : şi harta a început să vorbească, 
și Zahar a început să vorbească. 


Intrând în cancelarie, Hromov se simţi cuprins de 
înfrigurare. Mai avusese odată aceeași senzaţie, atunci 
când avionul său se rătăcise în ceață pe deasupra 
Caucazului şi aterizase pe un aerodrom aşezat prin: 
tre munți. Primele minute de aşteptare... Tentaţia de 
a-l trece la loc pe şcolar, ca să nu se piardă minu- 
tele preţioase, necesare „îndeplinirii programului“... 

Se aşeză pe canapea, fără să lase catalogul din 
mâini. Voia să povestească tuturora ceea ce se pe- 
trecuse la hartă. Dar i se pusese un nod în gât. Hro- 
mov îşi recăpătă cu greu stăpânirea de sine. Nu gă- 
sea însă cuvintele trebuitoare: 

— Zahar Astafiev a ştiut uimitor de bine — de nota 
șase. Păcat că nu există nota asta! 

Varvara Ivanovna, care stătea la sobă, tresări ca 
atinsă de un curent electric. li aruncă lui Hromov © 
privire fugară, în care el citi o urmă de atenţie şi de 
mulțumire. Zbârciturile Tatianei lacovlevna exprimau 
dimpotrivă o neincredere binevoitoare. 

— Andrei Arcadievici, spui asta poate dintr'un 
exces de bunăvoință ? Sau te-ai hotărît să-i pui o notă 
mare pentru a-l încuraja? Asta nu-i deloc bine, An- 
drei Arcadievici. 

Hromov repetă : 

— Zahar Astafiev știe pentru nota „excepţional“ şi 
expune încă şi mai frumos. 

Dar Tatiana lacovlevna nu se lăsă: 

— Dar e codaş până şi la mine! | 

Varvara Ivanovna întoarse încet capul spre Dobro- 
volscaia, dar nu zise nimic. Işi indreptă numai șalul 
care îi acoperea umerii. Pe faţa ei de om închis în 
sine era greu să-i ghicești gândurile. Dar Hromov 
băgă de seamă că degetele îi tremurau: ea era diri- 
ginta clasei a opta. 

Platon Sergheevici se aşeză lângă Hromov și, ce- 
rând amănunte, ascultă cu interes povestirea profe- 
sorului de geografie. Foşnind prin cancelarie cu pâs: 
larii lui uriași, Ghenadii Vasilievici se opri în fața 
canapelei. 

— Ce-i aici de mirare ? Ai văzut! Băiatul are cap. 
E bun la matematică... 

Directorul școlii îl privi fix pe Ghenadii Vasilievici 
şi zise supărat: 

— Eu nu mă mir. Ştiam asta. Dar programul șco- 
lar nu se mărginește la algebră și la geometrie. Nu 
te-am întrebat eu de ce Astafiev e bun la matematică? 
N'ar fi stricat, Ghenadii Vasilievici, să ne fi împăr- 
lăşit şi nouă ceea ce ştii — nu să-ți transformi expe- 
rienţa şi. ştiinţa în secret militar ! 

Glasul Şurei Ovecichina, tăios, plin de indignare, 
il întrerupse : j 

— Ghenadii Vasilievici, de ce te ascunzi, dacă ştii? 
Nu cumva vrei să-ţi strângi experiența în pușculiță ? 
Doar n'oi fi Pliuşchin!... 

_ — Bine, bine, Şurenca!  Domoleşte-te, răspunse 
profesorul de matematici. Poltim la lecţiile mele, în- 


' Pliuşchin — personagiu din romanul „Suflete moarte“ de 
N. Gogol. Intruchipează avariţia. (N. R.) 

vață... N'am să te gonesc! Cât despre mine, treizeci 
de ani am trăit doar după capul meu. 

Clopoţelul răsună in coridor. 

Hromov și Varvara Ivanovna rămaseră singuri. Nu 
mai aveau lecţii. 

— Vezi dumneata, începu Hromov, e un lucru foarte 
simplu. Evsiucov mi-a povestit totul. El e prietenul 
lui Zahar. Băiatul are o meteahnă: iși adună greu 
gândurile. Are nevoie să cuprindă totul dintr'odată. 
Nu poate vorbi, văzând numai o parte — fără să îm- 
brățişeze cu mintea întregul. Trebue să se gândească 
adânc înainte de a răspunde. Pe când aşa, nici una, 
nici două : „treci la loc”. Parcă i-ai da cu o măciucă 
în cap! . 

Hromov se uită nerăbdător la profesoara de limba 
rusă : „Oare n'o să răspundă ?" 

Ştia că Varvara Ivanovna are o fire foarte închisă. 
Profesoara locuia singură. Se spunea că tinereţea îi 
fusese întunecată de pierderea unei ființe iubite. In 
școala de pe lângă mină, ea preda de peste zece ani. 
N'a fost bolnavă niciodată. N'a lipsit dela nicio lec- 
ție. Elevii se temeau de ea : era exigentă și nu-i pu- 
teai înmuia inima nici cu lacrimi, nici cu rugăminţi. 
Profesorii o respectau. Nu plăcea insă tuturor rigidi- 
tatea ei tăioasă, obiceiul de a spune lucrurilor pe nu- 
mele lor. 

Varvara Ivanovna îşi aprinse o ţigară. 

— Astafiev a absoivit şapte clase la şcoala de pe 
lângă minele Covihta. Se pare că familia Evsiucov a 
locuit acolo într'o vreme. E primul an de când băiatul 
învaţă la noi. Dar oricum — ea dădu drumul cu pu- 
tere la o şuviță de fum — oricum: vina cade asu- 
pră-mi, şi ca profesoară, şi ca. dirigintă... asta-i doar 

clasa mea. Ai greşi dacă ţi-ai închipul că am de gând 
să mă desvinovățesc. Imi pare bine de dumneata, dar 
mi-i ciudă pe mine însămi. Imi dau seama că am gre- 
şit. De câte ori nu voiam să mă duc la lecţia lui Ghe- 
nadii Vasilievici, ca să văd cum l-a „descoperit“ el 
pe Zahar... 

Rămase cu privirea aţintită la dealul din apropiere. 

Hromov se sculă de pe canapea, se apropie de sobă 
şi se opri alături de profesoara de limba rusă: 

—— Varvara lvanovna... 

Ochii li se întâlniră. Profesoara ìl privea cu luare 
aminte, strângându-şi umerii, înfrigurată, sub şalul 
moale, 

— Varvara Ivanovna, avem un colectiv bun... Pe 
cuvântul meu, îmi pare bine că, de pe băncile facul- 
tății, am nimerit în şcoala asta. 

Profesoara îl asculta. Increţiturile din jurul gurii 
sale erau tol atât de neimpăcat de aspre. Un păr bo- 
gat, auriu, ii încadra chipul sever. Ea privea mai de- 
parte fără să-și ia ochii dela dealul Poclonaia. 

Hromov era mişcat şi işi lărămița vorba în crâmpee 
greoaie, neşleiuite : 

— Am asistat la lecţiile de istorie ale lui Platon 
Sergheevici. Nu mi-a fost dat incă sä văd un tablou 
cronologic aşa de original, lucrat numai de copii. Fie- 
care dată are ilustraţia ei... M'am minunat cu câtă 
iscusinţă știe Ghenadii Vasilievici să repete, din lecție 
în lecţie, tot programul anual... Toţi elevii din clasa 
a şaptea ai Tatianei lacovlevna vorbesc aproape cu- 
rent nemţește. In școala noastră elevii sunt foarte 
sârguitori... 

— Atunci ce mai vrei ? In glasul Varvarei Ivanovna 
vibra limpede ironia... 

~ Pe mine asta nu mă mulțutiiește ! 

Varvara Ivanovna se întoarse spre profesorul de 
geografie și îl privi aşa cum te uiţi la o dihanie săl- 
batică. 

— Da, da, repetă stăruitor Hromov, asta nu mă 
mulțumește. Eu vreau ceva mai mult. Noi putem face 
mai mult. Asta-i! 

— De pildă ce? 

— Dumneala ai codași. li ajuţi la lecţii. Te ocupi 
seara de dânşii. Dar ceilalţi profesori ce fac ? Aproape 
nimeni nu corectează vorbirea elevilor. O elevă a 
Șurei Ovecichina vorbeşte greșit, și Șura o lasă în 
pace. lar Ghenadii Vasilievici întrebuințează el însuşi 
în glumă expresii locale... 

Hromov respiră adânc. Varvara Ivanovna nu-l în- 
trerupea. 

— Mai departe. De ce Anton Treşcenco a spus 
limonadă in loc de lămâie iar o elevă din clasa a 
cincea a susținut că „Grecii purtau sandale de bronz“, 
confundându-le cu „zale“. Inseamnă că, pe lângă me- 
ditaţii suplimentare la limba rusă şi la matematici, in 
alară de serile petrecute cu elevii, mai este nevoe de 
ceva... 

Varvara Ivanovna îl privea cu interes pe Hromov. 
Pe buzeie ei lunecă un surâs. 

— Dumneata însă ştii precis ceeace cauţi? îl în- 
trebă ea cu acelaşi glas monoton. 

—  Aicea-i buba : că nici eu nu-s lămurit deloc. Știu 
un singur lucru: trebue să ne îngrijim de orizontul 
elevilor şi să-i legăm mai strâns de viața minei, de 
munca băiaşilor, să-i facem să se gândească mai mult 
ia viitor, să viseze... Dar asta n'o poți realiza singur. 
Asta cade în sarcina tuturor profesorilor şi nu numai 
a profesorilor. Uite, am fost la Burdinscaia... 

Grebţova îşi întoarse deodată fața dela dansul şi 
privirea ei se opri din nou asupra dealului. 

— Dar Burdinscaia ce rost are aici ? Ai fosi la ea, 
să-ţi fie de bine! 

— Varvara Ivanovna, singuri n'o să ieşim la capăt; 
trebue să ni-i apropiem pe toți intelectualii din partea 
locului. 

— Tocmai l-am chemat pe Mitia la meditaţia 
de seară ; dar el, vezi dumneata, nu poate: s'a nime- 
rit să aibă lecţie de dans la Burdinscaia... Nici nu mai 
vreau să te ascult... 

Varvara Ivanovna îşi aprinse iarăşi o ţigară. 

Hromov rămase descurajat. 

— Ei, bine, să vedem ce-i de făcut... Hai să lucrăm 
impreună. Aici e nevoie de o alianţă, de un ajutor mu- 
tual... Hai să lucrăm împreună, Varvara Ivanovna... 
N'am uitat convorbirea noastră cordială, plină de 
miez, pe care am avut-o la serbare. Pe semne, dum- 
neata ai uitat-o. 

Profesoara tăcu. Strânse numai uşor din umeri; 
apoi răspunse : 

— Ei, fie, dacă ţii atâta... 


7. 
O CONVORBIRE PE FAȚA 


Vizita la familia Burdinschi, cazul Zahar şi convor- 
birea cu Varvara Ivanovna treziră în mintea lui Hro- 
mov o mulțime de gânduri. 

„Ce lipsă are şcoala noastră ? se gândi tânărul pro- 

"fesor și tot el găsi răspunsul: ne lipseşte influența 
colectivă asupra elevilor, n'avem un scop determinant 

in munca noastră, nu există o legătură cu oamenii diri 
cătunul minier, în centrul căruia se află şcoala...“ 

Işi aduse aminte de cabinetul lui Vladimirschi : sea- 
mmănă mai degrabă cu un muzeu de mineralogie. Işi 
aminti cu câtă pasiune îi povestise Brinov despre bo- 
găţiile taigăi Zagocinscaia... Gândurile îl duseră la 
familia Burdinschi. 

De fapt, care-i păcatul ? că Burdinscaia dă elevilor 
lecții de dans, de muzică, lucru de mână... că le in- 
suflă buna cuviință ? Păcatul stă aiurea: ea lucrează 
orbește, fără legătură cu celelalte probleme de educa- 
ție, independent de şcoală. 

Peste câteva zile Hromov îl întrebă pe Cheșa : 

— Te duci câteodată la Albertina Mihailovna ? 

— Da. Joc şah cu Simion Stepanovici, răspunse 
tânărul. 

— Te simţi bine acolo ? 

— Mă simt bine. Sunt oameni cumsecade. Numai... 


— „Numai“ ce? 
— Numai că uneori nu te simţi prea bine la dânșii. 
— De ce? 


— Albertina Mihailovna e prea severă. Dacă spui 
o vorbă nepotrivită — observație... dacă nu ţii furcu- 
lita cum trebue — observaţie... Pe urmă sunt dansuri, 
cântece, muzică... Asta-i plăcut, interesant... Dar noi 
am vrea uneori şi altceva: să discutăm, să vorbim 
despre o carte, despre viaţă... Simion Stepanovici n'ar 
fi împotrivă. Dar față de Albertina Mihailovna nu în- 
drăznim. 

Hromov nu ştiu ce să răspundă elevului său. Șco- 
larul însă nici nu bănui cât de mult limpezise el gân- 
durile profesorului. 

Cu cine să se sfătuiască ? Poate ar fi bine să se siă- 
tuiască cu Cuhtencov. Oare ce părere are el despre 

Burdinscaia ? Nu cumva aceeași ca și Varvara Íva- 
novna ? 

Dar însuşi directorul puse capăt şovăielilor profeso- 
rului. II pofti pe Hromov la dânsul. 

Era o seară geroasă... nicio suflare de vânt — una 
din serile obişnuite de Decembrie în Transbaicalia. 
Stelele verzui-albastre sclipeau îngheţate. Pinii încre- 
meniți presăraţi de zăpadă se înșiruiau de-a-lungul 
gardului școlii, temându-se parcă să se clatine. De pe 
Djalinda venea trosnetul tăios al ghețurilor: natura 
părea că geme, strânsă în cercurile de fier ale lui De- 
cembrie. i 

Sgomotul de toate zilele al şcolii se potolise demult. 
Numai moş Borovicov umbla prin clasele tăcute, scor- 
monind focul în sobe și vârind printre lemnele incru- 
cişate zadă și vreascuri de mesteacăn. Moşul nu lăsa 
pe nimeni să se apropie de sobe. „Eu am zidit cu mâi: 
nile mele sobele de teracotă, zicea el, eu am să fac 
foc într'insele- Ele mă cunosc pe mine!" 

— Ce-i, Andrei Arcadievici, ai înghețat? zise cu 
compătimire bătrânul, văzând cum își freca profeso- 
rul urechile și obrajii. Asta-i un fleac ! Să vezi dum- 
neata de crăciun: te trăzneşte un ger de cel puțin 
șaizeci de grade. 

Cuhtencov şedea la gura sobei. Răsfrângerile focu- 
lui jucau pe chipul lui uscăţiv. Directorul trase ta- 
buretul spre sobă. Hromov se aşeză lângă dânsul și îi 
povesti tot ce-i trecuse prin minte în zilele acelea. 

Cuhtencov îl ascultă. Işi puse pe genunchi mâinile 
lungi, pe care le întindea din când în când spre foc. 

— Oho! zise în sfârşit directorul, glumind. Parcă 
am fost gând la gând... Acuma văd într'adevăr că îţi 
place. să te avânți... 

Cuhtencov, pe gânduri, iși mișca buzele livide. 

— Ştii ce, Andrei Arcadievici, glumi el: deși am 
mâini lungi, nu pot cuprinde totul cu ele... Despre di- 
rector se spune îndeobşte că are cap de profesor și 
picioare de intendent! Cel mai strălucit director însă 
nu poate face nimic fără colectiv. Nu-i mare lucru să 
ai profesori buni. Totu-i ca ei să alcătuiască un co- 
lectiv bun. Şi încă ceva : câţi intelectuali răsăriți avem 
aci — Vladimirschi, Brinov, soții Burdinschi... Ei se 
țin însă departe de şcoală. Şi aici e vina noastră. De 
pildă Burdinscaia. Dă lecţii elevilor din proprie ini- 
țiativă. Creşte copii străini. Dar mi se pare că-i furată 
de latura exterioară a lucrurilor, de ceea ce-i arătos, 
„Eleganţa“ pentru dânsa e mai presus de orice. Educă 
copiii cicălindu-i, dar fără a fi severă cu ei. E insă 
cinstită şi deşteaptă. Ea va înțelege dacă i se vor a- 
răta greşelile. Trebue să fie îndrumată. Dar nu are 
cine s'o îndrumeze ! Noi stăm de-o parte... Varvara 
Ivanovna și Ghenadii Vasilievici au despre ea păreri 
preconcepute. Văd numai partea cea rea, dar nici nu 
bagă în seamă partea cea bună. lar Tatiana laco- 
vlevna, dimpotrivă, se prăpădește de entuziasm. Nu 
procedăm bine. Dumneata ce părere ai? 

— Vrei să pui de acord amândouă punctele de ve- 
dere ? îl întrebă Hromov. 

— Nu. Eu nu sunt partizanul compromisurilor. 
Trebue să smulgem din oameni rămăşiţele, vechiul, 
şi să le umplem sufletul cu tot ce-i ncu. De ce să n'o 
încadrăm pe Burdinscaia sau, să zicem, pe Brinov în 
activitatea unui cerc ? Aici ar exista o singură primej- 
die. Şi trebue să ne ferim de ea: să nu translormăm 
totul într'un scop în sine, ci să-l supunem lucrului 
principal care este învăţătura. 

Amândoi vorbiră îndelung, căutând mijlocul de a 
face ca şcoala să palpite şi în timpul serii de aceeaşi 
viaţă ca şi ziua, sporindu-se astfel sârguința elevilor 
şi trezindu-le interesul pentru carte... 

— Andrei Arcadievici, hai să punem pe roate atât 
pe profesori cât şi pe elevi, zise la despărțire Cuhten- 
cov. Aliajul dintre programul şcolar şi viață este un 
bun aliaj, de factură sovietică. li vom învăţa pe elevi 
să viseze şi să fie cutezători ! 

Inchise portița sobei, făcând parcă un bilanţ al con- 
vorbirii, scutură cu putere mâna lui Hromov și se 
aşeză la biroul său. 

„Să dau o raită mai întâi pe la Brinov, îşi zise Hro- 
mov, după ce se despărți de directorul școlii. Cu dân- 
sul te poți înțelege, desigur, mai ușor“. 

Hromov ajunsese să cunoască bine mina. Cu toate 
că era târziu, el găsi ușor căsuţa mică, cu două feres- 
truici, a geologului. 

Brinov îl întâmpină prietenos. II conduse pe profe- 
sor într'o odaie mică, curățică, mobilată după moda 
spartană. Două puşti încrucişate, o cartuşieră și o 
torbă atârnau deasupra unui pat de campanie. Un 
câine uriaş, alb, se ridică de pe o blană de urs, în- 
tinsă pe jos, îl mirosi stăruitor pe Hromov și apoi se 
culcă la locui lui. E 

Brinov lucra. Un singur bec, cu abajur verde, a- 
târna jos de tot deasupra planșetei. Pe ea era prinsă 
în ace cu gămălie o foaie de desen cu schița raionului. 
Alături se aflau creioane colorate, cu vârful ascuțit. 

Hromov examină încăperea. Brinov îi prinse privi- 
rea şi rosti contrariat: d 

— Ce te uiţi aşa ? Dumneata îți închipui că un om 
care duce trai de burlac trebue să aibă neapărat în 
colț sticle şi cutii goale de conserve ? 


Adăugă cu o sinceră amărăciune : 

-— În asta eu n'am niciun merit. Soția mea m'a în- 
vățat să fiu ordonat. 

Gazda se apropie de etajeră. Pe poliţa de sus se afla 
o fotografie. 

— Priveşte. Brinov întinse oaspetelui fotografia. 

Vasăzică asta era soția geologului! O femeie tå- 
nără, cu privirea hotărită, fățişă, şi cu buze fraged 
conturate. lar alături era lipită de dânsa o mutrișoară 
slăbuţă, ageră, de băiețel. 

Hromov nu ştia ce să facă : să întrebe sau să pună 
tăcut folografia la loc. 

— Şi ea-i geolog. E foarte capabilă ! Un caracter 
dintr'o bucată, lămuri Brinov. Hoinăreşte în taiga 
Barguzinscaia, cu o expediţie geologică. 

— Dar fiul? 

— Se află la părinţii ei in Ircuțc. Nu mai pot de dor. 

Brinov învârtea în mână fotografia, venindu-i par- 
că greu să se despartă de ea. 

Amândoi stăteau aproape unul de altul. Hromov îl 
privea țintă pe geolog : „Ce privire limpede are!“ 

— Bine-bine ! Dar ce te-a făcut să vii pe un astfel 
de ger? îl întrebă Brinov, luându-și ochii dela foto- 
grafie. 

Hromov se interesă de activitatea lui. 

— Prelucrăm rezultatele prospecțiunilor din timpul 
verii. Eu împreună cu un om şi jumătate... 

Brinov dăduse peste calul său de bătaie. 

— Iată, Hromov, admiră ! El îl duse pe profesor la 
„planşetă. Aici, dincolo de creastă, spre Sud-Est de 
Olecma, trebue să fie o mulţime de metale... El arătă 
pe harta raionului cu vârful ascuțit al creionului. 
După socotelile mele am făcut cercetări aici, timp de 

cel puţin trei ani, noi ar trebui să descoperim în Pră- 
pastia Albastră cele mai rare minereuri. E vorba de 
minereuri care măresc puterea patriei noastre. Din: 
tr'acolo, din spre apus, vine miros de fum. lar biro- 
craţii din trustul nostru n'au încredere în mine, nu se 
îndură să dea bani pentru cercetări. Un profesor nu-i 
de acord cu teoriile mele şi, stând la birou, le respinge. 
lar conțopiştii scriu pe rapoartele mele: „a se mai 
aștepta“, „chestiunea nu-i actuală“, „a se include în 
planul de viitor“. Parcă statul nostru poate aştepta ! 

Hromov se apiecă asupra planșetei. 

— Dar dacă ţi-aş da ajutoare? îl întrebă el; şi, în- 
torcând capul, se uită de jos în sus la geolog. . 

Brinov, la rândul său, se uită intrebător la profesor. 

Atunci Hromov îi povesti fără înconjur lui Brinov 
despre planurile sale. 

Brinov se aşeză pe pat şi, mângâind urechile moi 
clăpăuge ale câinelui, incepu să vorbească cu dânsul: 

— Uite, Servis, eu şi cu tine am ajuns pedagogi. 
Nu ştiu ce părere ai tu, dar eu nu primesc. Nu stă în 
puterile mele. Nu-i după gustul meu. 

— Cuzma Savelievici, zise Hromov, hai să vorbim 
deschis. Bine înţeles, nu mi-i indiferent dacă vei găsi, 
împreună cu elevii, zăcăminte sau nu vei găsi. Dacă 
vei găsi, va fi bine — fără îndoială. Eu am încredere 
în dumneata. Dar altul e lucrul de căpetenie : în fața 
elevilor are să se pună o Sarcină colectivă. Ai venit 
vreodată la profesor pentru fiul dumitale ? Să te sfă- 
tueşti cu dânsul, să ceri ajutorul său? Eu însă am 
venit la dumneata, fiindcă pe noi, profesorii, ne preo- 
cupă nu. soarta unui singur elev, ci soarta a douăzeci, 
cincizeci, a o sută de elevi... Eşti doar comunist, Brî- 
nov. De ce te încăpăţânezi, fire-al dracului ! 

Geologul il privi pe Hromov cu ochii surâzători şi 
dădu din cap, refuzând. 

— După dumneata vor veni şi ceilalți: medicii, in- 
ginerii, conducătorii de intreprinderi, urmă Hromov. 
Trebue ca ferestrele şcolii să fie luminate seara. Tre- 
bue să-i conducem pe elevi înainte ! 

Brinov clătină din cap şi isbucni în râs: 

— Ascultă, dascăle, într'adevăr, strașnic de focos 
mai ești. Dar, oricum, n'am să primesc. Mai bine să 
bem ceai cu dulceaţă de aline. 

Atunci Hromov îi zise mânios: 

— Hai, scuteşte-mă ! Dacă nu primeşti singur, am 
să fac să ţi se dea asta ca sarcină de partid. 

— la'n te uită, ca sarcină de partid. Poţi să te şi 
bucuri : l-ai ademenit vasăzică pe Brinov, l-ai ade- 
menit ! Ciudat om mai eşti! De-un sfert de ceas de 

când stau culcat pe spate şi-ţi admir elocvenţa. $i 
Servis te-a ascultat cu luare aminte. Primesc, dră- 
gută, primesc. S'o aducem și pe Burdinscaia... Ei, dar 
ce zici de ceai şi despre dulceața de afine? 

De data aceasta Hromov nu reluză. 


8. 
LA INTERNAT 


Duminica era o zi geroasă cu soare. O lumină aurie 
scălda văzduhul. Dealurile, acoperite de zăpadă, pă- 
reau și ele &trii. Când ieşeai pe uliţă, soarele iți luu 
ochii. Aerul înghețat iți tăia răsuflarea, dar era bine 
şi uşor de mers. 

- Internatul era gol. Trofim Zubariov, Anton Treșcencu 

și Tinia Oichin plecaseră de dimineață cu schiurile la 
Ciciatea : se antrenau pentru crossul raional. Zahar 
Astafiev şi Cheşa Evsiucov, luându-și puştile, pleca- 
seră cu cei dela mină. 

Pe întinderile de ghiaţă ale Djalindei, elevii jucători 
de hochei fug după bilă. Uriașul Boris Zirianov alear- 
pă pe ghiață. „Când dă să câștige crossul, îți rupe cu 
crossa osul“, îi face versuri Tolia Ciornoborodov care, 
părăsindu-și gravitatea lui domoală, fugăreşte acum 
bila. Dar cum s'ar putea asemui el cu ciolănosul și 
oțelitul Vaniuşa Gladchih! Agerul nordic se temea 
numai de Boris: acesta era iute la picior și-i răsărea 
mereu, din senin, în cale, de undeva dintr'o parte. 

In camera din colţ a internatului, fetele erau ocupate 
cu treburile lor de toate zilele. 

Așternând pe masă o pătură albastră de barchet, 
Polia Biriulina calcă o rochie de lână, „pentru zile 
mari“. Fierul e stricat : clempuşul se deschide veşnic. 

Atunci fierul cască o gură de crocodil în care cărbunii 
ard ca niște ochi înroșiți. 

Zoia zice parcă din invidie, parcă a dojană, ridicân- 
du-şi ochii de pe carte: 

— Multă răbdare mai ai, Polia! Eu aş trânti de 
perete fierul ăsta vechi, decât să mă chinuesc cu el. 

Zoia şade pe taburet lângă sobă, cu picioarele strân- 
se sub dânsa. Ține pe genunchi o carte nu tocmai 
mare, cu scoarțe groase. 

— Trebue să isprăvesc! răspunde Polia. Nu pot 
s'o las când mai am de călcat numai mânecile. 

-~ Mare nenorocire dacă nu le calci, răspunde Zoia 
luşind, 

Capacul fierului, clempănind, se deschide din nou. 
Polia se uită cu coada ochiului la Zoia și se chinui 
indelung să închidă clempușul de metal. 

— De ce? întreabă ea. Zoia, de ce mă condamni? 
Parcă aş fi săvârşit o crimă. 

Zoia își scutură codiţele. 

-= De ce? repetă ea întrebarea. Fiindcă costumul 
tău de schi spânzură în dulap. E un cross comsomo- 
list, şi băieții au plecat la antrenament fără tine. Mă 
mir ! di 

— Astăzi am lecție de muzică, se desvinovăţeşte 
Biriulina. Nu pot lipsi. Mă mustri, dar și tu ai rămas 
acasă... i 

— Zoia e bolnavă, se amestecă în vorbă Linda, care 
şade la masă şi îşi pregăteşte lecțiile. Poate — fata 
isbucneşte în râs — poate că n'a ieşit din pricina lui 
Anton. Să mai scape puţin de cicăleala lui. 

— Anton are dreptate în multe privinţi... începe 
Polia. 3 

„— Poate să aibă dreptate, se încăpățânează Zoia, 
dar pe mine mă apucă toți dracii. Pentru ce s'a deschis 
clubul, ca să nu se ducă lumea acolo? In schimb uită- 
te la Polia, secretara organizației comsomoliste : face 
vizite actriţelor bătrâne... 

Fierul clempăni din nou. 

— Cel puţin dacă l-ai lega cu sfoară sau cu sârmă, 
zise Zoia. 

—  Sfârşesc îndată, Zoinca, răspunde Polia. Dar ce, 
nu-ți place artista ? E o femeie foarte cultă. 

— Pentru nimic în lume nu m'aş duce la dânsa, o 
înfruntă Zoia, uitându-se provocător la Biriulina. Ca 
să mă sucească și să mă învârtească ca pe-o păpușă: 
„șezi jos“, „scoală-te în picioare“, „zâmbește” ! 

— Nu-i vorba despre asta! Şi apoi nu mi se cade 
mie s'o învăţ: e mai în vârstă decât mine, adaugă 
Biriulina. 

Lasă fierul pe colțul mesei și-și cercetează rochia : 
n'are nicio cută, de parc'ar fi fost adusă atunci din 
magazin. 

— Actrița ta miroase dela o poștă a vechiul regim, 
rostește Zoia ne mai putându-se stăpâni. 

Polia Biriulina ridică din umeri : 

— Tu citeşti „Un cuib de nobili“ de Turgheniev. 
Nici nu-l laşi din mână. 

— Ce comparaţie ! isbucneşte Zoia. „Un cuib de 
nobili“ a lui Turgheniev şi „un cuib de nobili“ din 
Novie Cliuci ! 

— Adică de ce? se amestecă în vorbă Linda. De 
ce numaidecât de nobili? Fiindcă în casa ei se face 
muzică, fiindcă dela ea poți să înveţi a broda ? 

Zoia puîneşte din nas: 

— Parcă aş fi împotriva muzicii ! Dar ia spune-mi : 
de ce nu-l lasă ea pe Serioja în taigă. Eri Serioja era 
așa de mâhnit! Simion Stepanovici zice: „Lasă-l să 
se ducă, cu asta are să se oțelească mai tare“; dar 
Albertina Mihailovna de colo: „Nu-l las !* Chiar Se- 
rioja mi-a povestit... In felul acesta, Burdinscaia l-a 
stricat cu totul și pe Mitenca Vladimirschi. Poartă pă- 
rul pieptănat cu cărare, ca manechinele. Iși toarnă în 
fiecare zi pe dânsul un flacon întreg de parfum. E un 
filfison ! 

Linda zâmbește tot timpul. Doar obrajii ei îragezi 
i se îmbujorează. 

— Dar nu despre asta-i vorba, Zoia... zice tacticos 
Polia. Lasă-l să se imbrace și să se înfrumuseţeze cât 
ə vrea ! Ţi se face milă să te uiţi la dânsul, când îl 
scoate profesorul la tablă. In privinţa asta, tu Linda, 
eşti vinovată : ce rost are prietenia voastră când el 
se împotmoleşte la fiecare lecţie ! 

— A venit eri la club, mândru de nu-i ajungeai cu 
prăjina la nas. Își răsucea capul în toate părțile. Zoia 
se ridică şi începe să se plimbe prin cameră, imitându-] 
pe Mitia. Imi zic: Oare ce-i cu dânsul? Când colo, 
îşi pusese o cravată nouă, cu picățele roz... și făcea pe 
grozavul. 

Zoia se aşează din nou lângă sobă şi ia cartea în 
mână. 

— Las'că și tu ești grozavă, zice supărată Polia. 
In fiecare zi, o porneşti la club. Bine înţeles, că nu-ți 
mai rămâne timp pentru lecţii. 

Zoia îşi îndreaptă spatele. Cartea îi cade din mâini. 
Scoarţele ei groase se izbesc cu sgomot de dușumea. 

Linda se uită pe fereastră și râde cu glas tare. 

— Fetelor, Vaniuşa îl fugăreşte pe Boris. S'a în- 
furiat | 

Fetele se ingrămădesc la fereastră. De-un minut ele' 
urmăresc pe băieţii care forfotesc pe Djalinda. 

— Totuşi, Zoinca, rostește domol Polia, dacă ai să 
vii şi astăzi după ora zece... 

=- Ei şi ce? Ba am să vin! Zoia își scutură, incă- 
pățânată, codiţele fără să-şi ia ochii dela fereastră. 
Astăzi este un film nou. 

Polia se posomori : 

— O să desbatem chestia asta la adunarea com- 
somolistă. 

— Nu mai ai de cine să te legi, afară de mine! 
răspunde cu aprindere Zoia. De băieţi ți-i frică; a- 
tunci te năpustești asupra mea ! Mitia Vladimirschi a 
căpătat doi la limba rusă... lar Vania Gladchih, doi 
la algebră... 

— Fetelor, când a făgăduit că o să vină Andrei Ar- 
cadievici ? schimbă vorba Linda. 

— După prânz, răspunde sacadat Zoia. 

Se apropie de sobă, işi ridică cartea, o deschide la 
întâmplare şi se reazimă cu coatele de genunchi. Polia, 
care urmărise cu atenţie toate acestea, zice nemulțu- 
mită : y 

— Ei, poftim, după prânz... Iar băieții parcă au in- 
trat în pământ. Ce-i de făcut? Au să întârzie! Imi 
spune inima că au să întârzie! 

— Dar de unde, Polia! face Linda. Doar până la 
Ciciatca sunt în totul optsprezece kilometri. lar ei au 
plecat de dimineaţă. 

— Așa-i, se potoleşte Polia. | 

— Mai cu seamă că acolo-i Anton, zice cu convin- 
gere Zoia. Pe Anton îl ştiu din clasa a cincea. N'a în- 
târziat niciodată la prânz, timp de patru ani. 

Câteva clipe de tăcere. 

„— Zoinca, ai învăţat la anatomie ? o întreabă cu 
băgare de seamă Polia. 

— Am citit odată, răspunde în silă Zoia. 

— Dragă Zoinca, lasă cartea, pregătește-ți lecţia, 
zice cu blândeţe Biriulina. 

—- Parcă n'am altă treabă ! Acuși are să vină Boris 
şi o să-mi ia cartea. E a lui. 

— Hai să învăţăm împreună, îi propune Linda, 

Polia o privește cu recunoștință. 

— La revedere, fetelor, mă întorc numaidecât, adau- 
gă ea. Să ieșiţi în întâmpinarea lui Andrei Arcadievici. 
Nu cumva să uitaţi. 

— Spune-i să-i dea drumul lui Serioja! îi strigă 
din urmă Zoia. Auzi? 

Polia își întoarse capul: 

— Aud, Zoinca, am să-i spun. Tu să nu crezi că 
mie-mi plac chiar toate cele. 

Urcându-se cu picioarele pe taburet și, sprijinindu-şi 
bărbia în pumni, Zoia o priveşte pe Linda. 

„„„.Toracele este alcătuit din coloana vertebrală și 
coaste... Forma lui se apropie de forma unui con..." 

Dar poate că Zoia nici nu ascultă. Nu cumva se 
gândeşte la ale ei? 

Polia Biriulina oitează şi închide încetișor uşa în 
urma ei, 

In internat, un glas puternic răsună în fundul cori- 
dorului. 

— Zoica, dacă te ajung, are să fie vai de tine! 
Dă-mi înapoi cartea ! 

„Zoia era gata să răspundă foarte obraznic, dar ră- 
mase încremenită, strângând cartea cu amândouă mâi- 
nile la piept. Hromov şi Varvara Ivanovna intrară din 
stradă în coridor. 


— Vai, dumneavoastră sunteţi ! Vihriova ti aruncă 
o privire cruntă lui Boris Zirianov : La băieți e murdar. 
Poftiţi la noi! 

La început erau numai fete în jurul lui Hromov : Po- 
lia Biriulina, cea cu ochi albaștri, neastâmpărata Zoia 
Vihriova și Linda Ternovaia, care zâmbea mereu. 

Băieţii intrară câte unul, câte doi, iar pe urmă — 
ca un adevărat puhoi. 

Ei vorbeau despre excursia la Ciciatca. Trofim îl 
tachina pe Senia Mişarin, care-şi pierduse pe drum o 
mănușă. Anton intrase în cameră cel mai de pe urmă: 
mușca dintr'o chiflă şi mesteca de zor. 

Vania Gladchih şi Tolia Ciornoborodov intrară, cio- 
rovăindu-se ; dar văzându-i pe profesori, tăcură. 

— De ce vă ciondăniţi ? îi întrebă Varvara Iva- 
novna. 

Tolia Ciornoborodov dădu lămuriri. 

— Discutăm care-i calea pentru a ajunge om cult, 
Eu susțin că nu poţi ajunge om cult fără a te instrui. 
La cel de-al treilea congres al Comsomolului, Lenin a 
spus că trebue să stăpânim toate cunoştinţele pe care 
le-a adunat omenirea... 

— N'am nimic împotrivă, răspunse Gladchih. To- 
tuşi moş Borovicov, cu toate că n'are şcoală, este mai 
cult decât Anton, care nici nu dă profesorului bună- 
ziua de câte ori îl întâlnește. 

Anton, care tocmai isprăvea de mestecat chifla, fu 
luat pe neașteptate : el se mulțumi să-și desfacă larg 
mâinile. i 

— Nu te turbura, Anton, observă Trofim Zubariov: 
Vania își motivează ştiințificeşte -eșecurile sale la al- 
gebră și la copierea rezultatului dela alții... 

Vania sc uită încruntat la Trofim, dar se stăpâni. 

Varvara İvanovna se amestecă in vorbă, cu glasul 
ei monoton : 

— De ce, Vania, culturii izvorite din gândire și din 
instrucțiune tu îi opui cultura bunei creşteri ? 

Vania tăcu. 

— Nu face două parale „politețea“ ta de leneş, ro- 
sti tăios profesoara. Tot atâta face și mândria lui 
Anton, cu toate că-i atât de sârguincios. 

Lui Hromov i se păru că Varvara Ivanovna între- 
cuse măsura. El făcu chiar, fără voie, un gest cu 
mâna. 

Ințelegându-l, pe semne, profesoara adăugă: 

— Voi ştiţi, copii, că mie îmi place să spun lucru- 
rile neplăcute pe faţă... Andrei Arcadievici, lasă-i să 
se simtă jigniţi acum. Peste cinci ani au să mă ierte 
cu toţii. 

După aceste vorbe ale Grebţovei, convorbirea cu 
elevii se mai învioră. 

— Ţineţi minte „copii, întâmplarea de anul trecut 
cu cartuşul? zise Tinia Oichin, întorcându-se spre 
profesori : O bătrână venea cu niște pachete dela cen- 
trul de colectare a aurului. lar Boris care era la doi 
paşi îndărătul ei, a lovit capsa unui cartuș. Bătrâna 
a scăpat pachetele și şi-a dus mâinile la inimă. lar 
băieții noştri cei mai răsăriţi stăteau și râdeau. Mă 
rog, asta-i „cultură“ ? 

-> Maliş, dar eu n'am vrut... nici n'am-văzut-o! 
strigă cineva de lângă Hromov. 

Profesorul își ridică fără voie ochii. Şi el, şi Var- 
vara Ivanovna se aflau în mijlocul băieţilor strânşi 
cerc în jurul lor. Nu numai Boris şi Anton, dar și 
Zahar şi Cheşa, precum şi multe fete se adunaseră 
lângă cei ce discutau cu aprindere. 

Polia Biriulina începu să vorbească: 

— Acum câteva zile, Mitia Vladimirschi i-a spus 
bunicii sale: „Treaba ta e casa, gospodăria, vaca, iar 
treaba mea — învățătura. De ce vrei să știi ce note 
am !“ Şi Mitia e doar elev în clasa a opta. 

— Dar cum era să arate el bunicăi carnetul de note. 
când acolo „treii“ nu-și găsesc loc din pricina „doi: 
lor”! Ii era ruşine să-i urate, zise Cheşa, strângând 
din umeri. n 

— Dar Zoia Vihriova cum se poartă ! scârțâi gla- 
sul lui Anton care tocmai dăduse gata chifla. Ea 
calcă disciplina. Asta-i cuilură ? 

Obrajii fetei cu cosiţe se îmbujorară : 

— Dar ce? Am să aştept până când Anton Treș- 
cenco are să organizeze o serată la școală! Și mai 
ești membru în comitetul școlar. Trântorule ! 

— Destul ! Tinia Oichin puse capăt incăerării care 
ameninţa să ia proporții. Andrei Arcadievici, povestiţi- 
ne ceva despre Moscova. 

Elevii tăcură. Deodată Hromov își aduse aminte, nu 
știu cum, de şcoala lui — o clădire mică pe întorto- 
chiata străduță Ostojenca... Cât a trecut de atunci! Și 
ce departe e Moscova! 

„„lată-l tânăr cu părul negru, merge încolonat cu 
școlarii pe străzile Moscovei, purtând sus un steag 
roșu pe care-s scrise cuvinte de foc: „Trăiască cea 
de-a zecea aniversare a Marelui Octombrie !“ 

Amintirile îl duc pe Hromov la turnătoria de fontă, 
plină de fum, a vechii uzine din Zamoscovorecie. Acea- 
stă uzină, care până [a revoluție făcea plăci de fontă 
pentru monumentele funerare, construește astăzi tur- 
bine. Focul cuptoarelor luminează placarda: „Vom 
îndeplini cincinalul în patru ani!“ Iar Ilici, meşterul 
cel gras, strigă comsomoliştilor udarnici, agitându-şi 

pumnul păros : „Puişorii mamei, nu ne faceți de râs! 
Construim doar turbine, nu cruci de mormânt!“ Și 
uite că aceste turbine, care ies una după alta din sec- 
tia de montare, sunt turbine pentru Dzoraghes, pentru 
Canacir, turbine ruseşti pentru construcţii armene. 

Apoi sborul de neuitat la inaugurarea depărtatului 
şantier hidraulic, în localitatea cu nume gutural : Ca- 
la-ghe-ran. Şi iată cum constructorii centralei elec- 
irice armenești ii imbrăţişează, îi sărută şi îi adapă cu 
vin gros, stifos, pe dânşii — constructorii turbinelor : 
strungari, modelatori, montori. 

Dar anii trec... 

Și iată-l pe el, Andrei Hromov, în colectivul uzinei, 
cum păşeşte pe dinaintea schelelor de pe şantierul me- 
tropolitanului, sub lozinca fierbinte: „Trăiască cel 
de-al cincisprezecelea Octombrie”. 

Mai trece un an, şi Andrei Hromov şade în biroul 
secretarului comitetului raional al Comsomolului. A: 
cesta, pe gânduri, învârteşte in mâini o foaie de drum 
şi spune : „Ai şcoala medie. Țara are nevoie de peda- 
gogi. Du-te la învățătură!” 

Şi uite cum un profesor înalt, tânăr, cu o figură 
fină şi nervoasă, ține lecţii în aula rotundă a Institu- 
tului despre imperialismul englez şi despre perfida di- 
plomaţie britanică. Iar un învăţat cu mustăţi albe, care 
seamănă cu o morsă mânioasă, povestește — fulgerând 
din “ochii lui plini de vioiciune — despre bogățiile pă- 
mântului Patriei, despre Cuzbasul care se înalţă din 
măruntaiele ţării, despre Niprul domolit, despre Arc- 
tica cucerită... 

Și iarăşi el, Andrei Hrotmov, student în ultimul an. 
trece la braţ cu prietenii pe străzile asfaltate ale Capi- 
talei întinerite, pe lângă noile clădiri de marmoră şi 

de granit şi din nou răsună pe deasupra rândurilor 
de manifestanți o lozincă : „Trăiască cea de-a două: 
zecea aniversare a Marii Revoluții Socialiste din Oc- 
tombrie !“ 

Astiel şi-a petrecut tinereţea la Moscova: în tabe- 
rele de pionieri dela Zvenigorod, cu discuţii în cămj 
nele studenţeşti, înaintea tablourilor lui Repin şi ale 
lui Suricov în sălile Galeriei Tretiacov... 

„lar acum ţi-a venit timpul, Hromov, să dai învă- 
țătură noii generaţii”. 

Cheşa Evsiucov asculta cu luare aminte. Zoia Vih- 
riova se îmbujorase la faţă. Tinia Oichin îşi purta ochii 
cenușii dela profesori la elevi. Polia Biriulina îşi re- 
zemase faţa rotundă în pumnii ei mici. 

Hromov povesti cum se hotărise, după ce isprăvise 
Institutul, să plece în Transbaicalia... povesti despre 
drumul lui până la Zagocea şi despre mină. 

Asta-i tot... încheie Hromov, zâmbind. lar acum hai 
să ne intoarcem la treburile noastre școlărești și la pro- 
blema culturii... De ce să nu discutăm asta la adu- 
narea comsomolistă ? 

9. 
AȘA S'A SFÂRȘIT ADUNAREA 

„Pe ordinea de zi sunt două chestiuni — regula- 
mentui. interior al internatului și raportul geologului 
Cuzma Savelievici Brinov. i 

Cu ochii ei albaştri, înfundaţi în orbite, Polia Bi- 
riulina urmărea cu încordare neastâmpăratul audi- 
toriu. Tinia Oichin care scria procesul verbal se uita 
preocupat, la comsomolişti. 

Hromov se aplecă spre urechea lui Platon Serghee- 
vici : 

— “Trebue să-i desbărăm pe băieţi de obiceiul de a 
veni la adunare îmbrăcaţi cu paltonul și cu căciula în 
cap. Umblă prin curte în cămăși, iar aici, uite în ce hal: 
vin. ` . 

Alături de Cuhtencov, Şura Ovecichina nu-şi mai 
afla loc pe scaun. Intr'un colț, ca să nu piardă vre- 
mea, Varvara Ivanovna corecta niște caiete. 

Radioasă, emoţionată, Tatiana lacovlevna stătea 
de vorbă cu fetele care o înconjuraseră. 

Burdinscaia, poftită la adunare, şedea în fotoliu, 
neobișnuit de serioasă. 

Lângă uşă şedea un om, ţinându-şi căciula pe ge- 
nunchi. După vârstă el nu se potrivea deloc cu adu- 
narea. Era moş Borovicov. 

Niciodată moşul nu fusese considerat un simplu „co- 
laborator tehnic“ al şcolii. Se socotea un om nece- 
sar. Moş Borovicov căra apă, dregea băncile, făcea 
chiar bănci noi, punea geamuri şi reiăcea sobele, Fă- 
cea totul repede, trainic şi cu dichis. Nu se mulțumea 
însă numai cu atât. 

Borovicov venea la adunări, şedinţe, la consiliile 
pedagogice... Toţi erau deprinşi cu asta. Odată, cine- 
va îl întrebă de ce ţine atâta să vină la adunări ? Mo: 
şul se simţi jignit şi răspunse înțepat: 

— Dumneata îţi inchipui că, dacă căratul apei nu-i 
trecut în program, moșul nu mai are nimic de făcut? 
Eu am zidit şcoala asta cu mâinile mele... Asta-i! Iar 
la adunările comsomoliste, poți învăța totdeauna câte 
ceva nou. Ba mai capeţi uneori şi o veste... 

Polia Biriulina vorbi cu amărăciune despre murdă- 
ria din camerele băieţilor, despre grosolănia, neascul- 
tarea şi obrăznicia lor... 

Apoi se făcu tăcere. Zadarnic ii îndemna Polia pe 
elevi să ia cuvântul : ici-colo băieţii râdeau, îşi arun- 

cau vorbe în şoaptă; iar deodată isbucniră râsete și sé 
auzi o zarvă în colţul unde şedeau Boris, Anton și Tro- 
fim. 

Atunci Tinia Oichin se sculă în picioare şi, cum era 
puțin mai înalt decât masa, bătu cu palma peste foile 
procesului-verbal : 

— Uite ce, Anton, nu mai şușotiţi atâta prin col- 
turi şi pe coridoare ! Doar tu ai fost acela care ai ce- 
rut să ţinem adunare. Aici se cade să vorbeşti — dar 
„pe față, ca un adevărat comsomolist, nu să te ţii de 
'caraghioslâcuri. 

— Hai, Antoşa, hai! Toarnă-le adevărul! îl susținu 
Zirianov, şoplindu-i destul de tare, ca să fie auzit de 
ceilalți. 

Acesta se sculă în silă dela locul lui. 

— Ce să spun! începu el să bodogănească. Toate 
fetele noastre sunt cuminţele, curățele — mă rog: 
model. Dar ele calcă în picioare regulamentul... da, îl 
calcă! 

— Cum? Toate? Spune cine anume? începură să 
facă tărăboi fetele, pline de indignare. 

— Nu vorbesc de toate, ci numai de unele. Anton 
se uită chioriş spre Zoia Vihriova. Toţi dorm noaptea, 
ca omul ; numai acestea se fâţâie tot timpul pe coridor, 
şi scârțâie uşile. Ne e lehamite! Şi aşa Ru poți dormi 
ca lumea, iar când te uiţi — ele mai lasă şi uşile des- 
chise, cu tot gerul de-afară... Acestea işi închipue, 
urmă el, că, plimbându-se aşa prin cătun, au să treacă 
în clasa a noua... 

Anton nu" apucă să-şi mântue vorba. Zoia sări în 
sus şi îşi întoarse spre dânsul fața care îi ardea ca fo- 
cul, de furie. i 

— Dar tu cine-mi eşti ? Cine-mi eşti ? Te crezi mai 
bun ? Mai bun ? Tu care fumezi cu Zîrianov, prin col- 

turi, mucuri de ţigări ! Poţi aștepta mult şi bine până 
să auzi un cuvânt bun dela voi! Ea îl imită cu necaz 
pe Anton: Sunteţi nişte „ursoaice“ şi nişte „făl- 
coase“ ! E o ruşine să ţii pe unul ca ăsta în clasa a 
cincea... Dar tu, Vaniușa, ce tot râzi ? Mai bine ţi-ai 
aduce aici caietul de algebră. Ai fi de râsul lumii! 
Aha, te-ai ascuns! ` 

Zoia abia îşi luase avânt, când Polia Biriulina, în- 
spăimântată, începu să bată cu creionul în masă: 

— Zoia! Zoia! 

Atunci Vihriova îşi revărsă toată furia intr'o ex- 
clamaţie de mânie: „Aştia se cheamă colegi!” și, 
înflăcărată, cu ochii scânteietori, trecu la loc, lângă 
Linda Ternovaia, trântind cu sgomot capacul băncii. 

Glasul tărăgănat al lui Mitia  Vladimirschi rupse 
lăcerea care se aşternuse o clipă: 

» — La noi, în general, domneşte lipsa. de cultură... 
se citesc jurnalele altora... Tuturor li se dau porecle... 
Uite chiar şi pe mine m'au poreclit... 

— Prăjina ! îi suflă cineva, îndatoritor. 

— Cintezoiul ! răsună din fundul camerei. 

— Vedeţi, vedeţi, chiar şi aici! Mitia se adresă de 
data aceasta profesorilor. 

Comsomoliştii, care întrecuseră măsura, rupseră ia- 
răşi tăcerea cu zarva glasurilor lor sgomotoase şi ve- 
sele. 

— Platon Sergheevici ! şopti Şura Ovecichina a- 
proape amenințător la urechea directorului. Dar dum- 
neata ce faci ? Rămâi cu braţele încrucişate ? 

Burdinscaia se aplecă spre Hromov : 

— Dar nu merge aşa, Andrei Arcadievici. 

Hromov dădu să se ridice de pe scaun, dar Cuhten- 
cov îi atinse mâna: 

— Mai aşteaptă! 


Dându-i la o parte cu băgare de seamă pe Zahar şi 
pe Tolia, care ședeau alături de dânsul, Cheșa ieşi din 
bancă. 

Călcând fără sgomot cu cismele- lui blănite, el se 
apropie de masă şi işi întoarse fața arsă de soare spre 
elevi. Cheşa se hotărise cel dintai să nu ia cuvântul 
dela locul său. 

— Uite ce, Zirianov, zise el foarte domol, fără pic 
de amenințare. Mă cunoşti doar. Să taci din gură... 

Hromov se uită din nou la chipurile băieţilor. „Pe 
ăsta îl respectă — pentru puterea lui“. 

— In şcoala noastră sunt .fel de fel de porecle. Uite, 
lui Tinia Oichin i se spune Maliș. Cheşa rosti cu o 
deosebită gingăşie cuvântul din urmă. Ia spuneţi-mi: 
oare nu-l respectăm ? Ba îl respectăm. Și pentrucă în- 
vaţă bine, şi pentrucă-i un tovarăş adevărat, şi pen- 
trucă ştie să se apere. II respectăm pe Maliş, repetă 
Cheşa, şi îl iubim... Şi pe mine m'au poreclit... 

— Amiralul, îi suflă Zubariov. 

— Ştiu. Amiralul, adeveri Cheşa fără urmă de in- 
pâmfare. Fiindcă eu ştiu ceea ce vreau... 

„Mi se pare că tânărul e respectat nu numai pentru 
puterea lui“, işi zise Hromov, ascultându-l plin de 
emoție. 

Cheşa urmă, aruncând o privire nu spre Mitia ci, în 
spre partea unde se afla Linda: 

— lar pe tine te-au poreclit Prăjina... 

— Cheşa! îl întrerupse aspru Biriulina, uitân- 
du-se cu spaimă la Platon Sergheevici. 

Lindei îi pieri zâmbetul. 

— „Şi Cintezoiul, urmă cu încăpățânare  Cheşa. 
Prăjină — fiindcă eşti lung. Cintezoi — fiindcă nu ți 
s'a copt încă mintea. Te ascunzi după spatele tatălui 

táu: Ce-ai învățat? Să faci diferite figuri cu piciou- 
rele? Sirașnică ştiinţă ! Cum vine examenul pac şi 
certificatul medical: „lui Mitenca i s'au zdruncinat 
nervii... e slab de cord.“ Alţii te duc in cârcă din clasă 
in clasă. Adică ce-ţi închipui tu: că au să te dădă- 
cească așa şi în Armata Roşie? Fii sigur că anul tre- 
cut, la lacul Hasan, nu s'a dansat fox-trot, ci s'a luptat. 

Statura înaltă a lui Mitia Vladimirschi țâșni de- 
asupra băncii: 

— Nu-i adevărat! Nu-i adevărat! 

— Ba nu, Mitia, e adevărat! zise Cheșa cu convin- 
gere. E adevărat şi că Vania Gladchih stă tolănit în 
pat ceasuri întregi... şi că a copiat dela Boris lucrarea 
la algebră... Comsomoliştii nu se poartă aşa! 

Cheşa tăcu, însă nu se urni din loc; dorind, pe 
semne, să adauge ceva, stă la îndoială. Se hotări în 
cele din urmă. 

— lar cât priveşte jurnalul tău, zise el, uitându-se 
țintă la Mitia, eu i-am povestit totul lui Platon Ser- 
gheevici. Nu ţi l-am luat eu, pe cuvântul meu... mi-a 
căzut în mână întâmplător... Alţii mi l-au arătat, dar 
cine anume — nu pot să spun. 

Cheşa făcu un gest cu mâna şi,călcând ca un urs, 
se îndreptă spre prietenii lui. i 

Isbucni un sgomot nemaipomenit. Boris tipa. Tro- 
fim Zubariov bombănea ceva în ceafa lui Mitia. Fetele 
discutau turburate, între ele. Moş Borovicov îl ame- 
nința cu degetul pe Anton, care lovea furios cu pum- 
nul în bancă. Creionașul Poliei ţopăia zădarnic pe 
masă. Emoţionat, Maliş işi netezea moțul. Numai Zoia 
şedea nemişcată, de parcă nu auzea şi nici nu vedea 
nimic. z 

Pe fața rotundă a Albertinei Mihailovna era inti- 
părită turburarea. i 

— Andrei Arcadievici, nu se mai poate aştepta, 
rosti Cuhtencov. Trebue să iei frânele în mâini... 

In timpul hărmălaei aceleia, se părea că nimeni nu 
băgase în seamă că un om înalt, imbrăcat într'o haină 
caucaziană, se îndrepta” spre tabla neagră, care se afla 
în spatele mesei prezidiului. Prinse în pioneze o hartă 
mare ; apoi se apropie de o măsuţă, dădu la o parte 
hârtiile lui Tinia, îşi scoase cretele colorate şi rămase 
în picioare, aşteptând să se facă linişte. Chipul lui ars 
de soare zâmbea. 

Acesta era Brinov. 

„Ce-i cu dânsul ? îşi zise udă, aproape indig- 
nat. Doar chestiunea lui e a doua pe ordinea de zi!“ 

Dar Brinov şi începuse să vorbească. 

— Ştiţi ce, băieţi, începu geologul : destul ați bătut 
beligă îngheţată pe uliţă. ` 

Un râs uşor trecu prin sală: căci -una'din distrac- 
tiile şcolarilor în timpul recreaţiilor era să bată, în loc 
de minge, bulgări îngheţaţi de baligă de cal. 

Hromov se uită cu mustrare la geolog, dar privirea 
lui se pierdu în gol: Brinov nici n'o băgă în seamă. 

Geologul se adresă astfel elevilor: 

— ICunoaşteţi minunatele cuvinte ale lui Lomono- 
sov: „Haidem acum. prin patria noastră... nu ne va 
[i urât pe drumul în care ne vor întâmpina comori, 
deși nu pretutindeni... vom căuta minereurile de aur, 
argint şi aşa mai departe...“ Marele om ai pământului 
nostru vi se adresează vouă, prieteni, peste vuetul și 
zarva a două veacuri... face apel la voi, anume la voi, 
ca să scoateţi la „lumina soarelui“ bogăţiile din pä- 
mântul Patriei noastre. , 

Brinov vorbi de Pallas, Parşin, Cropotchin, despre 
aurul din Balei, despre cositorul din Onon, despre iri- 
diul, cinabrul şi realgarul din Cicoi. 

Luă creionul din mâna Poliei Biriulina şi incepu să 
arate cu el pe hartă. Prinse apoi să deseneze cu cretă 
colorată pe jumătatea liberă a tablei. El reprezentă 
antimoniul, iridiul,  realgarul şi alte minereuri sub 
forma unor mici figuri omenești — unele groase, al- 
tele firave, lungi sau scurte... Ele se năşteau, trăiau, 
aveau semnele lor distinctive, caracterul, soarta lor — 
toate trebuiaui să-şi slujească Patria, fiecare în felul 
său şi în unire cu altele. 

Se așternuse o linişte incordată. Intr» linişte ca 
asta ia naştere sentimentul de dragoste faţă de colec- 
tiv, năzuinţele unite. legătura vie a inimilor... 

Varvara Ivanovna îşi pusese demult caietele de o 
parte. Chipul zbârcit al Tatianei lacovlevna era radios. 
Ochii negri ai Șurei Ovecichina ardeau ca niște căr- 
buni. Moş Borovicov îl privea cu încântare. pe geolog. 
Comsomoliştii ascultau — și Boris Zirianov, și Tro- 
fim Zubariov, şi Mitia Vladimirschi. Zoia își plecase 
capul adânc în pământ şi rămase așa, nemișcată. 

— Am să vă învăţ geologia, încheie Brinov. lar la 
vară — el arătă spre tablă — la vară vom pleca să 
căutăm „omuleţii“. 

Incepu să-şi strângă cretele. Elevii tăceau de parcă 
ar fi aşteptat ca geologul să le mai spună ceva.. 

Brinov îşi indreptă ținuta şi îşi trecu palma peste 
bărbie. 

— Numai, uite ce, adăugă el: să-mi învăţaţi, dra- 
cilor intpieliţaţi, algebră şi gramatică. Şi să nu căl- 
caţi disciplina. Eu n'am nevoie de ștrengari. 

După ce se traseră concluziile și se votară hotări- 
rile, elevii se repeziră spre Brinov. 

Acesta nu reuşea cu niciun chip să ajungă până la 
profesori. Odată cu dânsul înainta şi cercul copiilor 
care-l înconjurau. 

— Dumneata ai dat peste cap tot regulamentul 
nostru, se adresară profesorii geologului, râzând și 
slrângându-i cu căldură mâna. Am fosi nevoiţi să 
luăm, dintr'odată, o singură hotărire asupra a două 
chestiuni. 

— După părerea mea, eu 'v'am restabilit ordinea, 
mormăi Brinov. Dar ce ? Asta nu-i pedagogie? 

— Dumneata şti un pedagog talentat! rosti cu 
convingere Cuhtencov. Cât priveşte hotărirea — de 
fapt, cred că nici nu era nevoie decât de una singură... 

Brinov şi Hromov o conduseră pe Burdinscaia. Geo- 
logul și profesorul işi spuseră unul altuia impresiile 
dela adunare. Burdinscaia răspundea în treacăt, dis- 
trată... 

— Acuma-i rândul dumitale, Albertina Mihailovna, 
zise geologul luându-şi rămas bun dela Burdinscaia. 
Organizează un cerc de arte frumoase. Altfel o să-mi 
fie urât singur la şcoală... Dar am vorbit destul, noapte 
bună ! Servis s'o fi săturat așteptându-mă. 


10. 
EVENIMENTE NEPREVĂZUTE 


Zoia Vihriova fugi in timpul nopții din internat. 
Sculându-se mai devreme, ca să repete la fizică, Linda 
rămase uimită : patul Zoiei era strâns, dar ea — ni- 
căeri... La început fefele nu se neliniştiră. Se alarmară 
numai când Polia, plecându-se să ridice de jos un 
pieptene, dădu un țipăt : lădiţa vărgată a Zoiei nu se 
mai afla sub pat. E 

— Ei, poftim, poftim ! Ce-i de făcut ? Oare ce-o fi 
cu dânsa ? 


Polia alergă palidă încoace şi incolo prin tot inter- 
natul, uitându-se în fiecare cameră, trase o fugă chiar 
până la mica baracă părăsită din curte, deși era lim- 
pede pentru toată lumea : Zoia nu era nicăeri. 

— Aţi scos-o din răbdări, aţi scos-o din răbdări! 
tăbări înstârșit Polia asupra băieţilor. 

— N'are să se ducă mai departe de Urium! făcu prin- 
tre dinţi Anton, de altfel destul de nesigur şi se grăbi 
s'o şteargă cât mai repede din ochii Biriulinei. 

Toţi membrii biroului comsomolist se strânseră în 
cabinetul directorului. Fusese poitită şi Varvara Iva- 
novna. 

— Ei, băieți, incepu Cuhtencov, ce-aveți de spus ? 

— Cum s'a putut întâmpla una ca asta? exclamă 
turburat Hromov. 

— Despre pricini — vorbim mai pe urmă... nu-i 
timpul acum, zise Varvara Ivanovna, mişcându-și 
uproape neobservat buzele subţiri. Ce măsuri luăm? 

— Zoia nu putea pleca, bine înţeles, decât acasă 
la Urium, îşi spuse părerea Polia Biriulina. 

— E necugetată, zise Senia Mişarin, neputându-se 
stăpâni. Se aprinde ca praful de puşcă şi apoi tot ea 
se căeşte. S 

— Până'n seară, Zoia are să ajungă la cabană... 
spuse, preocupat, Tolia Ciornoborodov. 

— Aşa-i, dacă are s'o ia pe culme, incuviință Senia. 
Dar dacă o s'o taie de-a-dreptul pe drumul de cărat 
lemne ? Atunci are să ajungă mai devreme. 

— N'o- s'o apuce pe drumul de care! făcu Maliş. 
Până la el ai de mers patru kilometri de-a-lungul râu- 
lui... iar în taigă — nu ţi-i îndemână... e pustiu. Are 
să pornească peste culme, pe drumul de țară, rosti cu 
convingere Tinia. 

Se vedea insă că el nu-şi spusese tot gândul. 

Cuhtencov tăcea şi se uita la copii, așteptând parcă 
ceva. Varvara Ivanovna — aspră, posomorită, tăcea și 
ea. Tăcerea aceasta îl făcu pe Hromov să-și dea seama 
că se va lua o hotărire importantă. 

Noi o s'o luăm pe lângă râu, zise Maliș precaut, 
până la cotitura a şasea, iar de-acolo, o s'o apucăm 
spre drumul de cărat lemne. 

— Care sunt acești „noi“ ? întrebă repede Cuhten- 
cov. 

Oichin se uită la Biriulina : 

— Zubariov, Astafiev... și cu mine. 

Tinia vorbea ca de un lucru hotărît. 

— Cu schiurile? 

-— Da, cu schiurile. 

— Pe drumul de cărat lemne ? 

— Pe drumul de cărat lemne... O să luăm cu noi 
ŞI o pereche de schiuri pentru Zoia, adăugă Maliș. 

Cuhtencov îşi aruncă privirea pe fereastră. Căzuse 
zăpadă din belşug în zilele acelea. Băieţii vor trebui 
su facă pârtie de schi. Drumul era greu. Varvara Iva- 
novna se uită iscoditor la băieţi, iar Hromov — la di- 
rectorul şcolii, cu curiozitate şi cu o emoție ascunsă. 

— Doar dumneavoastră ştiţi, Platon Sergheevici, 
căută să-l convingă Maliş, că Troşa Zubariov a ieșit 
întâiul la crossul raional de schi... 

— Anton a cerut să vină şi el cu noi, zise Senia. 
E şi el schior bun. Dar băieţii sunt de părere că nu se 
cuvine să meargă... 
` — Atunci înseamnă că nu se cuvine... răspunse di: 
rectorul și puse mâna pe umărul lui Tinia. Ei, fie, 
numai să nu dați- greş, băieţi! 

Inchise încet uşa după şcolari, şi,.frecându-şi vesel 
mâinile, se întoarse către profesori. 

— Minunat! 

— Ai şi găsit când să te bucuri ! strânse din umeri 
Hromov. Adică de ce? 

Cuhtencov se posomori. Zbârcituri, ca nişte firi- 
şoare, subţiri, îi brăzdară fruntea lată, palidă-gălbue. 

— Andrei Arcadievici, îl şfichiui Varvara Ivanovna 
cu vocea ei metalică, directorul nu se bucură fiindcă 
i-a fugit o elevă, ci fiindcă ea are tovarăşi buni care 
ştiu să treacă la faptă, cu pricepere, repede și din pro- 
prie inițiativă. 

— lartă-mă, Platon Sergheevici, adăugă Hromov 
din toată inima şi îşi zise în sinea lui : „Incă o lecţie“. 

Peste un ceas, trei oameni — doi mai răsăniţi pe 
delături şi unul mic la mijloc — se lăsau grăbiţi spre 
Djalinda. lar în recreaţia cea mare, profesorii și elevii 
îi urmăriră dela fereşjrele şcolii pe tovarăşii lor. până 
ce aceştia se mistuiră la cotitura râului, 

lar seara târziu un alt eveniment sgudui școala. 

Inochentii Evsiucov, elev în clasa a opta, îl bătuse 
pe colegul său Dimitrii Vladimirschi, umplându-l de 
sange. 

Lucrurile se petrecuseră astiel : 

Un grup de băieţi se intorcea acasă dela club. Mer- 
geau veseli, cântau, se băteau cu bulgări de zăpadă... 
Nu era nicio neînțelegere intre dânșii : se contraziceau 
doar, dacă schiorii au sosit sau nu la cabană, dacă 
au apucat s'o ajungă sau nu pe Zoica. Dar parcă asta 
sc poate numi neînțelegere ! | 

Tot drumul, Mitia Vladimirschi îi povestea ceva, 
râzând, lui Serioja Burdinschi. La izvor, înainte de 
pâlcul de anini, Cheşa, care mergea îndărătul lor, îl 
ajunse din urmă pe Mitia. Se opriră, vorbiră ceva câteva 
minute ; apoi Cheşa, cu o lovitură sdravănă, îl întinse 

la pământ pe Viadimirschi. Serioja tropăi pe loc, dând 
neputincios din mâini, şi alergă înapoi ca să cheme 
lumea în ajutor. Dădu peste muncitorii care ieșeau 
dela uzina de innobilare a minereurilor. Aceștia, a- 
flând despre ce-i vorba, porniră repede spre râu. De 
departe, ei îl văzură pe Vladimirschi cum se apăra 
cu desnădejde : avea faţa plină de sânge şi-şi ţinea 
gâtul întins. II văzură apoi clătinându-se şi prăbușin- 
du-se cu faţa în zăpadă. Când se apropiară muncitorii, 
Cheşa stătea deasupra lui, cu pumnii strânși. Vesta 
de lână a lui Cheşa zăcea pe zăpadă; cămaşa îi era 
sfâșiată... 

A doua zi, de cum mijiră zorile, Cheşa intră în bu- 
cătărie încetişor, ca să nu-l trezească pe tatăl său. 
Mama lui, aplecată asupra unei albii de lemn, spăla 
rufe. Spuma de săpun, ca nişte fulgi albi, i se prin- 
sese pe păr, pe față... 

— Incotro aşa de devreme 7 il întrebă încet mama, 
fără să-şi ridice capul. 

Putea el s'o mintă pe mamă-sa care îi înţelegea 
orice pas, orice privire, orice suspin! 

— Schimbă-ţi cămaşa, zise mama cu aceeaşi voce 
domoală, fără să-şi ridice ochii din albie. 

— Am rupt cămaşa, rosti surd Cheşa. 

Clavdia Nicolaevna se uită de-abia acum la fiul ei. 
Ștergându-şi cu prosopul spuma de pe mâinile ei, sub- 
tiri, smeade, ea se apropie de Cheşa. 

— Ce trăznaie ai mai făcut? 

— L-am schilodit ieri... pe Mitia Vladimirschi... 

Cheşa se apropie de uşa odăiței de-alături. Andrei 
Arcadievici dormea adânc, cu palma sub obraz. Car- 
tea îi căzuse din mâini şi zăcea pe jos. j 

Cheşa îi povesti mamei sale, şoptindu-i sacadat, cu 
aprindere, despre băiaia de eri dela pâlcul de anini. 

Uitându-se cu tristeţe la şuvița argintie din părul 
mamei, Cheşa îi zise: 

— Mă duc puţin... mă intorc indată... am să-; spun 
tatei... 

Umblă mult timp prin curtea de din dos. Zorile ce- 
nuşii .de iarnă nu-l liniştiră. Asta mai trebuia : ca Za- 
har să fie plecat cu schiurile! 

Când se intoarse Cheşa, tatăl său nu mai era acasă. 
Nazar Ilici se sculase şi el devreme şi se dusese grăbit 
la bază. in timpul acesta Clavdia Nicolaevna lipsea 
de-acasă, aşa că tatăl său plecă, lără să afle nimic. Se 
intoarse insă repede. Se aşeză pe un taburet la masa 
din bucătărie, fără să-şi scoată scurta blănită. Mama 
spăla mai departe. 

- Dar ce ? se adresă mohorit Nazar Ilici fiului său. 
Tu nu ştii că Evsiucovii nu se bat fără socoteală? 
Avem mână grea... 


EI işi privi pumnul, pe care şi-l pusese pe masă. 

Se sculă în picioare și se uită în odăița de-alături. 
Profesorul dormea. Evsiucov îşi scoase scurta : 

— Haidem în magazie, să stăm acolo de vorbă. 

„— Să nu te atingi de dânsul, şopti încet mama. 
Du-te... 

Nazar Ilici, încetinidu-şi jak, se întoarse. Din 
ochii mamei svâcni o scăpărare rece. > 

Evsiucov făcu un gest cu mâna și ieși din izbă cu 
scurta între umeri. 


La mijlocul orei a doua, Hromov se și găsea la 
școală. Se urcă la etaj. Atmosfera școlară de dimi- 
neață îl învălui din coridor. De după uşa unei clase 
se aude un foşnet, un sunet... deodată scârţâie o ban- 
că... se desprinde un glas răzleţ... un vuet uşor isbuc- 
nește și se stinge îndată... se aude tuşind profesorul. 

Hromov se uită la orar : directorul avea lecţie. Trecu 
în cabinetul lui Cuhtencov şi se aşeză la biroul direc- 
torului, frământând în minte ceea ce-i spusese Clavdia 
Nicolaevna. Peste puţin, sună telefonul. 

— Acolo e tovarăşul Cuhtencov ? Era un glas auto- 
ritar şi hotărit. 

— Platon Sergheevici are lecţie. 

— Cine-i la telefon ? 

— Hromov. 

Câteva clipe de tăcere... 

— Uite ce, tovarăşe Hromov, aici e “Vladimirschi. 
Spuneţi directorului să vină numaidecât la mine. Dar 
numaidecât. 

Rostise apăsat cuvintele. 

— Adică ce să fac? Hromov nu-şi ascunse ironia. 

Să intru în clasă, să întrerup lecţia şi să-l trimit pe 
director la dumneata ? 

— Te rog să nu faci spirite. N'am chef de glume. 
Bine înţeles, după lecţie. 

Cineva intră în cabinet. Hromov își ridică ochii și 
văzu figura posomorită a Varvarei Ivanovna. li făcu 
semn : „să nu pleci“. Ea se aşeză şi îşi aprinse o ți- 
gară. 

— Bine, zise Hromov la receptor. Dar aş putea. 
spune directorului de ce ai nevoie de dânsul ? 

Vladimirschi nu-şi mai stăpâni enervarea : 

— Cred că nu-i greu de ghicit, mai cu seamă pen" 
tru dumneata. 

— Dacă-i vorba de bătaie, de ce nu vii dumneuta, 
ca părinte, la şcoală ? 

O nouă pauză — scurtă şi încordată... 

— Ascultă, Hromov, dumneata cred că nu te afli de 
azi, de ieri, în şcoala noastră. 

Profesorul simţi la aparat răsuflarea grea a direc- 
torului. 

— Vladimir Afanasievici, eu nu mă aflu totuşi da- 
mult în școala aceasta ; dar nu pot pricipe de ce rân- 
duielile de aici trebue să fie altfel, decât... 

— Ce să-i faci! O vădită ameninţare vibra în vo- 
cea lui Vladimirschi. Am să fiu nevoit să comunic ra- 
ionului dezordinile care se petrec la şcoală... E un 
desmăţ... 

Directorul minei închise telefonul. 

— Ei, ce zici de asta ? se adresă Hromov, Varvarei 
Ivanovna. 

— Mie nu mi-a plăcut cum ai vorbit cu Vladimir- 
schi, răspunse Grebţova. N'ai vorbit ca un pedagog, 
ci ca un slujbaş jignit. - 

— Asta-i bună! se miră Hromov, care se simți 
atins. ` 

Nu se așteptase la aşa ceva. 

— Fără îndoială, începu să-l dăscălească Varvara 
Ivanovna ca pe-un școlar, cu calmul ei obișnuit. Nouă 
ni-s dragi toţi elevii. Şi încă nu se știe de partea cui 
e dreptatea. Te găseşti la şcoală, nu la tăiat lemne în 
pădure. Nu trebue să dai cu toporul. 

— Eu ştiu totul, răspunse înfierbântat Hromov. Mi- 
tenca e vinovat. Dar tatăl lui nici nu vrea, pe semne, 
să descopere adevărul. | 

— lar dumneata îi dai ajutor ? Desigur, el poate să 
vină la şcoală ; dar trebue să te pui și'n situaţia lui. 
Eu n'am avut niciodată copii. Imi închipui însă ce 
trebue să simtă el. Şi dumneata ce-ai făcut ? Te-ai 
socotit jignit... pentru onoarea uniformei școlare. 

— Bine, du-te şi-l mângâie! zise mânios Hromov. 

— Am şi fost, îi răspunse scurt Grebţova, și cu ace- 
laşi calm. f 

Cuhtencov care intră năvalnic, întrerupse discuția 
aprinsă. Hromov începu să povestească, plin -de in- 
dignare, despre convorbirea avută cu Vladimirschi. 
Varvara Ivanovna tăcea. 

„ Cuhtencov se uită la Hromov de parcă l-ar fi văzut 
pentru întâiași dată. 

— Andrei Arcadievici, îl mustră el cu  blândeţe, 
dumneata nu ţi-ai dat seama că Vladimirschi nu vine 
la noi, tocmai ca să ne cruţe autoritatea ? 

— Adică cum ? | 

— Uite aşa. El nu vrea să se vorbească prin cătun: 
„Vladimirschi s'a dus la şcoală ca să-i scarmene pe 
profesori“. 


Totuşi Hromov căută a-l convinge pe Cuhtencov să 
nu se ducă la Vladimirschi : 

— Asta nu-i nici drept, şi apoi n'are niciun rost. 
Dumneata încă n'ai descurcat lucrurile. Trebue să-i 
chemi pe băieţi, să lămureşti cazul în toate amănun- 
tele şi să afli care-i pricina. De altfel Varvara Iva- 
novna a şi fost la Vladimirschi. 

— Ce-i cu băiatul ? întrebă repede Cuhtencov. 

Ea ridică din umeri: 

— L-au împachetat în bandaje. Geme. Dar nu-i ni- 
mic grav. 

Tustrei intrară în cancelarie. Hromov şi Varvara 
Ivanovna stăteau la sobă. Lângă ușă, moș Borovicov 
moţăia ținând o ţigară stinsă între degetele lui negre, 
noduroase... Ovecichina și Tatiana lacovlevna, care 
şedeau pe canapea, discutau cu însufleţire. 

— Demult am băgat eu de seamă: Evsiucov are 
mutră de derbedeu, zise Tatiana lacovlevna. 

— Da’ de unde, Tatiana lacovlevna ! o contrazise 
Ovecichina. Dimpotrivă, Cheşa mi s'a părut totdeauna 
un băiat reținut. şi capabil. 

— Reţinut ! Eri Serioja nici nu era de recunoscul... 
L-au îndopat cu valeriană. Putea să-l ucidă și pe el! 

— Toate deodată, parcă într'adins, oftă Cuhtencov. 
Fuga Zoiei Vihriova, incidentul cu Vladimirschi... Şi 
asta după o adunare aşa de reuşită ! 

—  Serioja nu ţi-a povestit nimic? o întrebă Hro- 
mov pe Tatiana lacovlevna. 

— Ce întrebare! Nici n'am cutezat să vorbim cu 
el. Era așa de înspăimântat! 

— Dar Simion Stepanovici? întrebă directorul 
oprindu-se înaintea profesoarei. 

— Ce-i cu Simion Stepanovici ? zise Tatiana Iacov- 
levna, neînțelegând întrebarea. 

— Ce-a spus tatăl? | 

— Simion Stepanovici era cât pe ce să-l bată pe 
Serioja, fiindcă nu s'a amestecat în încăerare și nu 
i-a despărţit... 

—Vezi, asta-i ! Cuhtencov se uită cu mustrare la 
profesoară. 

Deodată, un glas bătrânesc, dogit, veni din spre 
ușă: 

—  Evsiucovii nu se bat de florile măruiui. Le cu- 
nosc neamul de cincizeci de ani. Au suflet curat... 
Ghenadii Vasilievici, daţi-mi un foc... Iaca așa. 

Moşul clătină din cap și ieși din cancelarie, pufăind 
un fum verzui şi amăriu care ieșea din barba lui stu- 
foasă. 

Nici Hromov, nici dirigintele, nici directurul nu pu- 
tură scoate nimic dela Cheșa. 

Cheşa tăcea cu încăpățânare. 

— Hai, pleacă ! zise în sfârșit Cuhtencov, săgetân- 
du-l pe tânăr cu o privire mânioasă. Și mai spui că 
ești comsomolist! N'am să te las la lecţii până n'o 
să povestești tot adevărul. 

— Să spună Mitia, răspunse Cheşa. El trebue să 
spună — şi Serioja. 

Profesorii îl chemară pe Serioja. El începu să po- 
vestească, fără a se lăsa rugat, ba chiar cu însufle- 
țire : 

— Noi mergeam şi discutam... când deodată el din 
urma noastră... 

— Despre ce vorbeaţi ? îl întrerupse Hromov. 

Băiatul căută cu ochii în lături. Sprâncenele sub- 
tiri începură să i se mişte. 

— Despre ce vorbeaţi ? repetă întrebarea Grebţova 
cu glasul ei aspru, neîndurat, și își aprinse o ţigară. 

— Am vorbit despre un tablou, îşi reveni Serio- 
jenca. Și încă... 

— Şi încă de ce? îl întrebă din nou Hromov, uitân- 
du-se la sprâncenele lui Serioja. 

Băiatul se codea, mutându-și greutatea corpului 
când pe un picior, când pe altul, şi nu ştia ce să mai 
facă cu mâinile. 

— Vorbeam şi... de învățătură, zise încet Serioja. 

— Ce spuneaţi ? . 

Băiatul privi pe fereastră: parcă ar fi văzut ceva 
extraordinar de interesant. 

— Ce sunt manierele acestea ! i se adresă rece Greb- 
tova. 

Cuhtencov o opri cu un gest. 

— Urmează ! îi zise directorul lui Serioja. 

— In ajunul adunării, Mitia căpătase un „doi“ la 
compoziţie. Mergeam noi, şi el râdea: „Oricum, tot 
am să trec în clasa a noua“. Cheşa -a auzit, ne-a ajuns 
din urmă şi a spus: „Noi te vom ajuta împreună cu 
toată clasa să-ţi îndrepți notele“. Dar Mitia de colo: 
„Duceţi-vă la dracu cu clasă cu tot!“ Atunci Cheşa 
s'a mâniat... 

— Asta-i totul ? Şi Cheşa l-a lovit? 

Serioja se codi. 

— Nu, răspunse el în silă. Au mai vorbit și despre 
jurnal. „Tu nu poţi să-mi fii îndrumător, a spus Mitia. 
Tu furi jurnalele altora“. Cheşa s'a supărat grozav. 
„Mitia, zice, retrage-ți cuvintele“. Dar Mitia vedea că 
asta îl doare pe Cheşa şi începu să-l zădărească : „Ho- 
tule!“ Ei, atunci Cheşa nu s'a mai putut stăpâni... 

— Dar tu de ce nu te-ai amestecat? De ce nt. i-ai 
despărțit ? întrebă sever Hromov. 

Serioja rămase tăcut, cu capul în pământ. 

— Te-ai speriat ? îl întrebă iarăşi profesorul 

Serioja nu răspunse. 

Varvara Ivanovna se sculă de pe scaun și se apro- 
pie de băiat: 

— Ridică capul. 

Serioja se uită la ea, şi iarăşi picisan ti svåc- 
niră în sus. 

— Spune, Serioja, tu crezi că Cheşa a putut fura 
jurnalul ? 

El se uită cu spaimă la profesoară. 

— Nu-u... răspunse Serioja, oarecum buimăcit. 

— Nici eu nu cred, zise Varvara Ivanovna. Altul a 
făcut-o şi apoi a arătat lui Cheşa jurnalul. Tu ştii cine 
a făcut-o ? Cine-i laşul ăsta care se teme să-și recu- 
noască fapta şi vrea să rămână necunoscut ? 

Serioja îşi acoperi deodată fața cu mâinile şi începu 
să plângă cu suspine. 

Profesorii se uitară unul la altul. 

Cuhtencov îl chemă îndărăt pe Serioja dela uşă: 

— la spune, e adevărat, că Evsiucov l-a lovit pe 
Vladimirschi pe la spate? 

— Nu... Mitenca l-a mai făcut „amiral al flotei de 
uscat” şi l-a dat la dracu... și l-a îmbrâncit. 

— Până şi aici ai încercat să-ți calomniezi tova- 
răşul, zise indignat directorul. Pleacă ! 

— Ce deosebire-i dacă l-a lovit din față, dintr'o 
parte sau pe la spate ?... zise Hromov, după ce Se- 
rioja ieşi din cabinet. 

— Mare deosebire, ripostă Cuhtencov. Totdeauna, 
şi în orice împrejurare, noi trebue să avem în vedere 


trăsăturile viitorului caracter. Noi educăm caractere, 
nu facem chiseliță. 

După o scurtă consfătuire, profesorii hotăriră ca 
Varvara Ivanovna, ca dirigintă, să se mai ducă odată 
la familia Vladimirschi şi să cerceteze victima cu.bi- 
nişorul. 

lar Hromov urma să procedeze, în aşa fel, ca Evsiu- 
cov să-și deschidă sufletul. 


1. 
CABANA 


Mergeau unul după altul : în frunte Zubariov, după 
dânsul Maliş, iar cel din urmă — Astafiev. Trofim 
purta în spate schiurile — pentru Zoia. Zahar avea 
o puşcă pe umăr. 

Primii cinci kilometri au fost cei mai grei — drum 
făcut pe Djalinda prinsă de gheţuri. Cu toate că pe 
ghiaţă căzuse un strat proaspăt de zăpadă, schiurile 
se hârțoiau pe ici pe colo, iar ei erau adeseori nevoiţi 
să ocolească nişte uriaşe petece de ghiaţă subțire, 
umilată, cu reflexe gălbui-închise. 

Răbuinirile viscolului învolburau zăpada. 

Când ieșiră la drumul de cărat lemne, băieţii înce- 
pură să meargă mai uşor. Vara, după un incendiu de 
pădure, pe drumul acesta fuseseră cărate vreascuri la 
cabană, iar de acolo — la cătun. După aceea nimeni 
nu s'a mai folosit de drumul acesta. Calea nu era bă- 
tătorită. Școlarii mergeau pe locul înțelenit, năpădit 
de zăpada luminoasă, presărată cu urme de lupi. 

Zubariov îşi înfipse bățul în zăpadă — o făcea pen- 
tru a patra oară în ziua aceea — și se aşeză pe o 
cioată în aşteptarea tovarăşilor de drum. i 

— Locurile acestea sunt bune de vânat cocoşi săl- 
bateci, îl îndemnă Troşa pe Zahar. 

Astafiev îşi miji ochii verzui şi se mistui printre 
copacii puloşi. Se auzi o împuşcătură, şi în curând vå- 
nătorul se întoarse cu o pasăre împuşcată 

— Când e bătaia cocoşilor sălbateci, atunci fi îm- 
puşti lesne, zise Zahar. Ei îşi cântă cântecul lor şi nu 
aud altceva nimic. Te lasă să te apropii. 


— Ştiu, ştiu, făcu neincrezător Troşa. Mi s'a întâm- 
plat şi mie. Intr'o primăvară mă dusesem cu Boris 
la vânat dincolo de Olecma. Bag eu de seamă un cocoș 
pestriț, în şase culori. Mare necaz mi-a făcut. Cântă 
el ce cântă, şi deodată îşi întrerupe bătaia. Și stai cră- 
cănat, ca o momâie, cinci — zece minute, cât timp 
se odihneşte gotcanul cântăreț. Cum începe iar să 
bată, faci vreo cinci paşi și iar te opreşti. Ii bine dacă 
ai dece să te apuci, altfel rămâi cu mâinile şi picioa- 
rele în cumpăneală, gata parcă să-ţi iei sborul, şi te trec 
sudori reci... 

Maliş “şi Zahar isbucniră în râs. 

—. Țarina noastră are să vină la masă pusă, făcu 
Trofim, când trei găini sălbatece se şi aflau în torba 
lui Zahar. 

Apoi tustrei porniră iarăşi în aceeași rânduială: Za- 
har în urmă, Maliş la mijloc, iar Zubariov tăia pârtie 
de schi pe drumul părăginit, aşternut cu omăt tare. 

Stele albăstrii, ca nişte stropi de aur, răsăriseră pe 
cerul senin, când drumeagul de cărat lemne îi scoase 
în şleaul de căruţe al Uriumului. Schiorii îşi dădură 
drumul pe o coastă povârnită. Peste un sfert de ceas, 
în taigă se făcu un mic luminiş şi înaintea băieţilor 
se ivi vechea cabană, durată din bârne înnegrite de 
vreme. Cabana aceasta se afla în taiga Zagocinscaia 

de vreo jumătate de veac, dacă nu încă şi mai de mult, 
adăpostind pe oamenii din taigă. In anul acela, ea ră- 
măsese pustie din pricina bolii paznicului. Deaceea 
mulți preferau să-şi urmeze calea până la cealaltă 
cabană, dela izvorul Piatra Sură. 

— Băieți, aici nu-mi miroase tocmai a bine, zise 
Trofim, stând în cumpănă. Doar de atâta vreme n'are 
cabana paznic... ` 

Aveau şi de ce să se mire băieții : o luminiță slabă 
licărea în ferestruică. 

— Mai încet, conte, făcu prevăzător Tinia. Să nu fie 
acolo cine ştie ce vagabonzi! Atunci am păţit-o. Ar 
fi bine să fugim, dar cum o lăsăm pe Zoica... 

Rămaseră câteva clipe nehotăriți, uitându-se unul la 
altul. 

— Zoia e acolo, zise Astafiev; iar dacă nu-i... 

Şi, fără să sfârşească vorba, el îşi luă pușca de pe 
umăr. 

Işi sprijiniră schiurile de perete şi încet, cu inima 
cât un purece, întredeschiseră uşa grea a cabanei. 

La o masă de scânduri, pe care pâlpâia un muc de 
lumânare gata să se stingă, Zoia Vihriova, cu o ex- 
presie de încăpățânare întipărită pe față, şedea îmbră- 
cată într'o blăniţă, cu capul sprijinit în mâini. Lădiţa 
ei vărgată se găsea alături de dânsa, pe masă. Lumi- 
na tremurătoare cădea pe faţa tristă o Zoiei, pe ochii 
ei rotunzi, duşi pe gânduri, pe cosiţele ei subţiri, care 
îi atârnau pe gulerul blăniţei. 

Uşa scârţâi. 

— Care-i acolo? întrebă Zoia, ridicându-se spe- 
riată de pe bancă. 

Atunci tustrei băieţii intrară în cabană, unul după 
altul. 

— Crossul de schi Novie Cliuci — Urium, răspunse 
ironic Troşa, apropiindu-se de masă. 

— Zoica, adaugă Maliş, ştergându-şi ochii cu dosul 
palmei, noi doar te iubim, prostuță încăpățânată ce 
eşti. 

— Chiar şi eu, adeveri Trofim. 

Zoia îşi ridică asupră-le ochii bănuitori. Intâlni 
însă o privire nemaipomenit de blândă și de priete- 
noasă. 

lar Zahar Astafiev se așeză pe bancă lângă dânsa, 
și, tăcut, îşi puse palma caldă pe degetele ei scurte, 
roşii, îngheţate. 

— Uite ce, dădu dispoziţii Trofim : fiecare cu mun- 
ca lui. Zahar o să care vreascuri şi o să facă foc în 
plită. Maliş are să curețe vânatul şi are să pregătească 
cina. lar eu o voi linişti pe Zoia. 

In curând cabana se umplu de fum, din pricina so- 
bei în care-nu se făcuse demult foc. Uscăturile tros- 
neau, arzând cu o flacără vie. Un miros gustos se îm- 
prăştia din ceaunul cel mare, care bolborosea pe plită. 

Trofim găsi în odaia paznicului o farfurie mare și 
o lingură. Turnă supă şi adăugă câteva bucăți de piept 
alb de găină sălbatică. 

— Supă „paysanne“, cum stă scris în menu-ul can- 
tinei noastre, zise el, aşezând farfuria în faţa Zoiei. 
Altă veselă nu mai este, cetățeni. Fiecare să mănânce 
cu mijloace proprii. 

Băieţii băură supa din căni, iar bucăţile de carne ii 
puseră de-a-dreptul pe masă. 

Zoia vâri lingura în supă. Lacrimi mari picurară în 
farfuria de aluminiu. 

— Zoia, rosti aspru Trofim, te rog să nu mai sărezi 
supa. Tinia a sărat-o destul. 

Atunci Zoia îşi ridică ochii şi zâmbi. 

— Aşa parcă-i mai bine, adăugă mulțumit Troșa. 
lar acum, hai la culcare! Mâine, anunță el, partici- 
panţii la crossul de schi se întorc... deşi dela mijlocul 
drumului — în schimb cu premiu. 


12. 
DIRECTORUL MINEI 


Uşa cancelariei se deschise brusc. Un tânăr cu pi- 
cioarele scurte, cu obrajii trandafirii, îmbrăcat în 
haine semi-cazone, intră năvalnic în cameră. 

Era Spiridon Gorchin, secretarul comitetului. raional! 
al Comsomolului. Hromov făcuse cunoştinţă cu dânsul 
în Zagocea, încă de cu toamnă. g 

— Spiria ! se bucură Ghenadii Vasilievici. Bravo ! 
vasăzică nu ne-ai dat uitării. 

Indată după absolvirea şcolii pedagogice, Gorchin 
lucrase câțiva ani la şcoala de pe lângă mină, pe care 
o părăsise de-abia în primăvara anului trecut. 

— Am sosit, Ghenadii Vasilievici. am sosit! răs- 
punse tânărul. Dar unde-i Platon Sergheevici ? 

— La Vladimirschi. 

Gorchin dădu mâna cu profesorii şi se năpusti nu- 
maidecât cu mustrări asupra lor. 

— Aţi făcut-o fiartă, rosti Gorchin cu o voce de 
tenor, răsunătoare, puternică... lar acuma trebue să-mi 
pun eu obrazul pentru voi! 

— Gorchin, rosti rece Grebţova, poate-i mai bine 
să plec ? Altfel va trebui, poate, să ascult grosolănii... 

— In asta-i tare, făcu liniştit Ghenadii Vasilievici. 

— Dar înțelege-mă odată. Varvara Ivanovna... Gor- 
chin roşi. Apucă fără rost linia de pe masă şi începu 
să se lovească cu ea peste mână. Înţelege-mă că nu 

pot rămâne nepăsător față de asemenea întâmplări, 
petrecute mai cu seamă în şcoala mea. 

— Vasăzică, dumneata îți închipui că eu... că noi 
suntem nepăsători ! Grebţova privi pe fereastră. Atunci 
dă-ne afară, dacă nu vrei să lămureşti lucrurile. 

— Na-ţi-o bună! se încruntă Gorchin, ca şi cum i 
s'ar fi făcut un duș rece. Nici n'am astfel de drepturi. 

Discută îndelung cu profesorii despre toate: despre 
sănătatea lui Mitia. despre starea de spirit a lui Cheşa 
şi despre starea de spirit a elevilor. Se interesă de 
colaborarea cu geologul şi cu cercul Burdinscăi. 

In sfârşit, el se întoarse spre Hromov. 

— Dumneata ești membru în biroul organizaţiei 
comsomoliste? Haidem împreună la Vladimirschi. 
Bine că e acolo şi Platon Sergheevici. 


Directorul minei se plimba turburat prin cabinei, 
oprindu-se ba la fereastră, ba la birou, ba la dulap, 
lua minereurile şi le aşeza iarăşi la loc. In partea stân- 
gă a biroului, Cuhtencov şedea nemișcat, cu mâinile 
mari așezate pe postavul verde. 

— Luaţi loc !-fi pofti sacadat Vladimirschi, ca şi 
când i-ar fi invitat la o conYătuire. 

Hromov şi Gorchin se uitară unul la altul. Cel gdin- 
tâi se simţea stingherit. Gorchin însă nu putea fi tur- 
burat cu una cu două. 

— Ei? Ce ai stârnit atâta panică, Vladimir Afana- 
sievici ? rosti Gorchin cu glas de tenor, ca şi cum nu 
s'ar fi întâmplat nimic deosebit. 

— Mă mai întrebi? îşi ieşi din fire Vladimirschi. 
De trei zile băiețaşul meu zace în pat. 

— O să-i treacă şi are să se scoale. 

— O să-i treacă! De ţi-ai fi aruncat ochii la dân- 
sul ! Era tot numai o vânătaie... 

— O să fie o bună lecţie pentru lea ! Va respecta 
altă dată colectivul. 

— Spiria! 

— Am fost Spiria. Acum sunt Spiridon Gavrilovici. 

— Tot una-i. Copil ai. lost şi copil ai rămas, zise 
Vladimirschi, dând din mână. 

— Vorbă învechită, Vladimir Afanasievici. Invechi- 
tă şi fără duh. 

— Lasă asta, Gorchin. Vladimirschi tăcu câteva 
clipe; apoi, încruntându-se ca de durere, adăugă: 
Hai să vorbim serios. Doar nu-i glumă: şcolarii fug 
din internat, se bat între dânşii. O adevărată deban- 
dadă în ceeace priveşte educația... 

— Şi eu vorbesc serios, spun şi eu același lucru, 
numai cu alte cuvinte. Eu nu-i apăr, zise Gorchin, ară- 
tând spre profesori. Au şi ei păcatele lor... Dar iată 
că tovarăşul Vladimirschi — Gorchin rosti cuvintele 
acestea cu o înfierbântare neobișnuită — nu vrea să 
priceapă că are să scoată din fiul lui un nătărău, nu 
un om sovietic ! De ce i-ai dăruit anul trecut o bici- 
cletă, iar anul acesta un ceas de mână? Dece? E al 
treilea an de când trece din clasă în clasă fără exa- 
men. Şi asta se face subfpresiunea ta... 

Imbujorându-se din ce în ce mai tare şi trecând dela 
turburare la furie, Gorchin urmă să-l atace pe Vladi- 
mirschi . | 

— Vladimir Afanasievici, îţi închipui că asta nu-i 
o lovitură dată şcolii ? In ce situație îi pui pe profe- 
„sori ? Ce să mai vorbim de Mitenca! Tu ai desvoltat 
într'însul, cu voie ori fără voie, aroganţa față de tova- 
răşi, lipsa de respect pentru munca profesorilor. El 
capătă orice fără nicio sforțare, fără să-şi pună în ac- 
țiune propriile lui forţe. 

Vladimirschi îl ascultă pe Gorchin cu mâinile spriji- 

nite pe marginea biroului. Nişte nodule se iveau și 
piereau pe pomeţii chipului său uscăţiv, autoritar... El 
arunca din când în când câte o privire spre Cuhtencov, 
stăpânindu-se cu greu. 

— De altfel, fecioraşul tău n'are să-ți aducă mai 
târziu nicio bucurie, Vladimir Afanasievici. Tu o să 
ai într'însul un rău ajutor, iar statul — un trântor! 

— Nu te privește ce ajutor o să am eu, zise Vladi- 
mirschi. 

Gorchin dădu cu necaz din mână şi se așeză pe 
canapea, alături de Hromov. 

Cuhtencov îi întinse lui Viadimirschi o cutie cu ți- 
gări „Severnaia Palmira“ : 

— Hai să fumăm o țigară. Linişteşte-te... Dar încă 
ceva, Vladimir Afanasievici: dumneata l-ai întrebat 
pe Mitia de ce a sărit Cheșa la el? 

— Da. Mitia băgase mai demult de seamă că prie- 
tenia lui cu Linda nu era pe placul lui Evsiucov. lar 
jurnalul tot el i l-a luat, ca să-l facă de rușine pe 
Mitia. E limpede doar. 

— E limpede, fiindcă nu ştii cum stau lucrurile, 
Vladimir Afanasievici, îi răspunse rece, dar politicos, 
Hromov. Cheşa l-a bătut pe Mitia nu din pricina prie- 
teniei cu Linda, ci fiindcă el a jignit colectivul... ba l-a 
jignit şi pe Cheșa. A 

— Hromov, vrei să spui că dumneata îl cunoşti pe 
Mitia mai bine decât tatăl său ? rosti supărat Vladi- 
mirschi. 

— Nu afirm asta; faptul însă: rămâne fapt. Dar 
chiar acum dumneata nu vorbeşti ca un părinte, ci ca 
un director de mină. Un părinte trebue să înţeleagă 
că fiul său, ca şcolar sovietic, nu se cuvine să se poarte 
sfidător cu tovarăşii lui, care nu-i cer decât un singur 
lucru : ca el să înveţe cumsecade. lar cât priveşte jur- 

nalul, eu sunt convins că nu l-a luat Cheșa. De altfel 
nici elevii nu cred aşa ceva. 

— Asta înseamnă, rosti Vladimirschi cu o furie re- 
ținută, asta înseamnă că fiul meu a fost stâlcit în 
bătăi, iar vinovat e tot el. Şi eu deasemenea. Dum- 
neata ești de aceeași părere, Platon Sergheevici ? 

Cuhtencov începu să vorbească cu voce înceată, 
monotonă, şovăind parcă : 

— Dumneata ce crezi, Vladimir Afanasievici ? Dacă 
i-am chema pe elevi şi i-am întreba: de partea cui 
sunt ei: de partea fiului dumitale sau de partea lui 
Evsiucov... ce crezi că ar răspunde ? 

Vladimirschi se uită chioriş la profesori : 

— Dacă i-ai crescut prost... 

— Nu te îndârji. Chiar dacă îi educăm încă prost, ei 
sunt totuşi copii cinstiţi, buni, copii sovietici. Sunt co- 
piii noştri. Ei vor fi de partea aceluia care s'a ridicat în 
apărarea colectivului. Evsiucov trebue să fie pedepsit, 
fără îndoială. Pentrucă şi-a făcut singur dreptate. 
Profesorii şi înşişi comsomoliştii vor face asta. Dar va 
fi-vai de şcoală, dacă Evsiucov va înţelege care-i par- 
tea lui de vină, iar Mitia şi tată! lui nu vor înţelege. 

Cuhtencov se opri. 

— Vladimir Aianasievici, adăugă el, am să spun 
cinstit : şi şcoala e vinovată. Să punem umăr la umăr 
ca să îndreptăm vina comună. 

Vladimirschi se lăsă pe speteaza scaunului. Imbă- 
trânise parcă dintr'odată. Stătea cu ochii închiși. Cuh- 
tencov se sculă în tăcere, turnă apă din sticlă şi puse 
paharul înaintea lui Vladimirschi. Gorchin îl privea 
cu oarecare compătimire pe directorul minei. 

— Vladimir Afanasievici, zise domol secretarul co- 
mitetului raional, de ce nu vrei să înţelegi ? Dumneata 
nu dai pe acasă zile întregi — ba eşti pe șantierul 

uzinei hidraulice, ba eşti plecat în raion, ba ești che- 
mat la Cita. Copilul este crescut de o femeie bătrână... 
De câte ori ai stat tu de vorbă cu dânsul așa, în ge- 
neral, despre toate cele, nu numai despre școală şi 
despre învăţătură ? Aşa încât I-ai scăpat din mână... 

— Asta nu-i bine, zise încet Vladimirschi, deschi- 
zându-și ochii, asta nu-i bine, tovarăși... Dacă eu sunt 
directorul minei, înseamnă oare că mi-i îngăduit să 
greşesc ? Nu-i bine deloc ! rosti el pentru a treia oară. 

Directorul şcolii se sculă și se adresă tuturora: 

— Ştiţi ce, tovarăşi, hai să corectăm răul și să ne 
corectăm şi pe noi. 


13. 
PENTRU ONOAREA CLASEI 


Elevii interni erau frământaţi de întâmplările din 
ultimele zile. 

Era greu să te descurci din pricina divergenței de 
sentimente şi de păreri în rândul copiilor. 

Senia Mişarin o compătimea pe Zoia și îl condamna 
pe Cheșa. 

Boris Zirianov lua partea lui Cheşa: „Pentru una 
ca asta m'aș fi luat de piept nu numai cu Mitia, dar 
şi cu dumnezeu !“ lar lui Anton cu care era prieten, 
Boris îi făgădui o mamă de bătaie, dacă n'o va lăsa în 
pace pe Zoia Vihriova. 

Vania Gladchih îi învinovăţea pe toţi : şi pe Zoia, şi 
pe Anton, și pe Cheşa, şi pe Mitenca, și mai cu seamă 
pe Polia Biriulina : „secretara organizaţiei comsomo- 
liste e o fată deşteaptă, dar lipsită de orice autoritate“. 

Tolia Ciornoborodov umblă două zile dus pe gân- 
duri și în sfârşit citi cu glas tare următoarele versuri: 


8. Mereu impreună. 1082 113 


Prietenia să se coacă, 
Ca şi spicul de secară. 
Să iubeşti prietenia, 
Preţuind din cale-ajară ! 


Ciornoborodov respinse o siioasă observaţie a lui 
Senia Mișarin, care susținea că ar suna mai corect 
„preţuind-o“ spunând că Seria era înapoiat cu un se- 
col și că „la Maiacovschi întâlneşti expresii încă şi 
mai îndrăzneţe“. 

Poetul respinse deasemenea cu indignare propune- 
rea lui. Trofim Zubariov de e schimba cuvântul „prie- 
tenia“. 

Intre timp, întoarcerea Zoiei îi bucură pe toți, şi pe 
cei ce-o aprobau și pe cei ce-o condamnau. 

Schiorii se întoarseră aproape de miezul nopții. 
Dar internii încă nu dormeau. 

— a-ţi în primire bagajul, zise Trofim, împingând 
sub patul Zoiei lădița vărgată. Nu-i nevoie de chi- 
tanţă. Nici de mulţumiri... Se adresă apoi lui Tinia : 
Stimate cross-man, hai să ne spălăm şi să ne ducem 
la culcare. 

Polia Biriulina se aşeză pe patul Zoiei, iar Linda se 
cuibări pe duşumea alături de prietena ei, îmbrăţișân- 
du-şi genunchii cu mâinile. Incepură care mai de care 
să povestească despre bătaia dintre Cheșa și Mitia 
şi despre noua adunare comsomolistă. 

— Au fost taţi profesorii, şi Moş Borovicov, şi Vla- 
dimir Afanasievici, şi Simion Stepanovici... zise 
Linda. 

— Dar Simion Stepanovici ce rost avea ? 

:— Chiar la începutul adunării el s'a sculat şi a 
spus : „Fiul meu Serioja are să lămurească numaide- 
cât povestea cu jurnalul“. Apoi Serioja a recunoscut 

că el a luat pentru o zi jurnalul lui Mitia ca să-l ci- 
tească. A vrut să-i spună şi lui Mitia, dar n'a avut 
curaj. I-a povestit apoi lui Cheșa despre jurnal, iar 
Cheşa — lui Platon Sergheevici, fără niciun gând as- 
cuns... 

— lar Platon Sergheevici de unde şi până unde 
s'a făcut aşa de sever? Şi noi care-i ziceam „tăciune 
stins“... 

— Mitia a venit bandajat din cap până în tălpi. Tot 
gemea și gemea... Până la urmă a recunoscut că n'a 
făcut bine ceea ce a făcut. Vladimir Afanasievici i-a 
tras o săpuneală în faţa tuturora : „Pentru noi, pen- 
tru comuniști — a zis el — colectivul e totul!“ 

— Cheșa, alb ca varul, abia mai vorbea... 

Zoia asculta toate acestea, nu contrazicea, după o- 
biceiul ei, zâmbea numai, parcă sie însăşi. Prietenele 
o măsurau de sus până jos : „Oare asta-i Zoia ?“ 

Polia Biriulina îi zise cu un ton părintesc: 

— Şi pe tine, îetiţo, ar trebui să te luăm la rost. 
Te-ai îndopat cu romane. Ţi-a sărit țandăra, fiindcă 
te-au certat. Şi ai răsturnat toată școala cu susul în 
jos... Dar ia spune : de ce ai fugit ? 

Linda se uită speriată la Polia : „Taci din gură ! De 
ce începi vorba ?“ 

Dar Zoia nu izbucni ca de obicei. Căscă dulce şi 
mormăi somnoros : 

— Dacă l-ar părui cineva pe Antoşa, ştiu că i-aş mul- 
tumi. Işi rezemă apoi capul de umărul Poliei şi adău- 
gă încetişor : Şi ce echi are Troşa : buni — buni ! Vai, 
fetelor, sunt frântă de osteneală... 

Zoia adormi. 

Polia Biriulina continua să-i mai demonstreze nu 
ştiu ce prietenei sale. Pieptul Zoiei se ridica ritmic, 

iar Linda, uitându-se la ea de jos în sus, zâmbi enig- 
matic. 

— Măcar astăzi de n'ai zâmbi, îi zise Polia. Ai 
prins și tu ceva minte ? Ai să-i dai sfaturi lui Mitia, ca 
o comsomolistă ce eşti ? 

— Am prins, răspunse blând Linda. Am să-l sfă- 
tuesc. la'n te uită la Zoinca : de când doarme... 

Fetele îşi desbrăcară cu băgare de seamă prietena 
și o aşezară în pat. 

Troşa Zubariov şi Tinia Oichin nu putură adormi aşa 
de repede. 

In camera lor, băieții discutau furtunos, cu patimă, 
de parcă ar fi continuat adunarea comsomolistă de 
astăzi : era a doua adunare ţinută într'o singură săp- 
tămână. 

— Bine a spus Platon Sergheevici, zise Senia Mi- 
şarin. Nu trebue să-ţi arăţi forţa luându-ţi la bătaie 
colegii. 

Zirianov însă nu se lăsă: 

— Gândește-te bine de ce l-a bătut Cheşa! Doar 
Cheşa nu sare degeaba la bătaie! Dar dacă ţi-ar fi 
zis şi ție aşa... 

— Ia te uită la cavalerii pumnului, se indignă Se. 
nia. E nevoie aici de-o acțiune morală, nu d judecata 
pumnului ! 

— Unii nu se lasă convinşi numai prin iii mo- 
rală, zise cu tâlc Anton. 

— Asta aşa-i, făcu Vaniușa Gladchih, luându-și o 
înfățișare nevinovată. In schimb, dacă Anton începe 
să-ţi bată capul, atunci o iei la sănătoasa, fără să te 
mai uiţi în urmă, şi te duci nu numai până la Urium, 
ci până la Baical. Dar tu ai stat vreodată de vorbă, 
prieteneşte, cu Zoia ? N'ai făcut decât s'o iei în râs. 

Oichin şi Zubariov, goi până la brâu, intrară în ca- 
meră, frecându-se cu nişte prosoape albe, pluşate, până 
li se înroşi pielea. 

Li se povesti, cu amănunte, despre ultimele eveni- 
mente și despre adunare. 

— Băieți, ştiţi ceva ? zise Tolia. Pe mine cuvintele 
Varvarei Ivanovna m'au mişcat foarte mult. „E rău 
să citeşti jurnalul altuia ?“ întreabă ea. „E rău“, răs- 
punde. „E rău, întreabă iarăși, când te temi să-ţi re- 
cunoşti fapta ? Rău. E rău, când unul nu respectă co- 
lectivul, iar alţii se folosesc de bătaie ca de mijloc de 
rezolvare ? Desigur că-i rău“. Stăteam noi așa şi ne 
simţeam cu toţii, desigur, trişti şi ruşinaţi. Rău şi prea 
rău... Când mă uit eu, văd faţa aspră a Varvarei Iva- 
novna... iar ochii, dacă nu chiar veseli, dar plini de 
un fel de lumină aparte... 

— Are inimă bună, îl întrerupse Vania. Numai nu-i 
place să-și arate bunătatea. 

— Ce-a mai spus Varvara Ivanovna ? întrebă ne- 
răbdător Trofim. 

— Ea spune: „lar acum să vorbim și de partea 
cea bună. E bine să ştiţi cu toţii, că Cheșa n'a luat 
jurnalul. E bine că Serioja a avut curajul să-și 
recunoască greșeala. E bine că Mitia e nemulțumit 
de sine însuşi şi caută să se îndrepte. E bine că noi, 
un colecfiv școlar sovietic vorbim deschis unul cu 
altul despre greşelile noastre“. 

Tinia asculta discuţia şi ochii lui cenușii alergau 
dela unul la altul. 

— Imi place Varvara Ivanovna, zise el. Severă, 
dar dreaptă... 

— Uite, Polia noastră nu face două parale ca se- 
cretară, observă Boris. N'are pic de severitate. 

— Boris duce dorul irâului, glumi Zubariov. 

Tinia Oichin, care şedea gânditor pe bancă, tresări 
brusc, 

— Troşa, zise el, cred că ai făcut o glumă pros- 
tească... Băieți, ştiţi la ce mă gândesc? lată noi învă- 
țăm împreună de patru luni. Am venit aici din toată 
țara : Vania — din Pervomaisc, Zahar — din Covih- 
ta, Anton — din Oziorchi, Cheşa e din localitatea... 
Avem de învăţat împreună trei ani... Dar cine dintre 
noi se gândeşte la onoarea clasei? Și doar acesta-i 
lucrul de căpetenie. 

Toţi începură să vorbească : Tinia parcă dăduse pe 
faţă gândul fiecăruia. 

— Ar trebui să ne fie rușine de orice notă rea, 
zise Tolia. 

— Eram în clasa a cincea, îşi aminti Boris, când 
în loc de „Cristofor Columb“ am spus „Svetofor Co- 
lumb“. Şi azi îmi crapă obrazul de ruşine, când îmi 
aduc aminte. 

— Aha! făcu Zubariov. Dar Tolia care acum un an 

a cuvântat: „Marea este înconjurată din toate păr- 
tile de apă“. A fost un balamuc întreg. Am pierdut 
jumătate din lecţie: nu era chip să ne liniştim. 

Băieţii izbucniră în râs. 

— Hai să propunem întregii clase, zise Tinia, să 
nu luăm la excursia geologică pe nici unul dintre cei 
cu note rele! 

— Senia-i în capul listei! Incheindu-și cămaşa, 
Trofim se apropie de Mişarin. Dar ce-i cu tine? Te 
pregătești să intri la Academie ? 

Senia stătea înconjurat de cărţi. Se uita când într'o, 
carte, când în alta şi însemna câte ceva în carnet. 

Zubariov răsfoia cărţile. 

— „Determinarea plantelor“, „Cum se alcăteeşte 
un ierbar“, „Vânătoarea după urmele fiarelor“, ciți 
Trofim câteva titluri. Oho, tovarășul nostru se şi pre- 
gătește de excursia geologică ! 

Luă o carte, se aşeză lângă Mișarin şi începu să 
citească. 

— Ce-ai păsit aici de mirare! răspunse Gladchih. 
Uite, eu am şi făcut un proect de itinerar. lată-l. 

Vania scoase din dulăpaş un caiet. Pe pagina din 
urmă a scoarței era desenat ceva. 

Băieţii se aplecară asupra caietului lui Vaniușa. 
Trofim se ridică puţin de pe scaun și se uită peste 
umărul lui Senia Mişarin: 

— Degeaba ţi-ai bătut capul! 

— De ce? întrebă Vania, bănuind vreo uneltire. 

— Pe tine n’au să te ia în excursie, răspunse rece 
Trofim. Şi îşi vâri iarăşi nasul în carte. 

— Pe mine ? sări ca ars Vania. Pe mine? Pe mine 
care rezist cel mai bine la drum ? Eu trec înnot Olec- 
ma fără popas, încolo şi încoace. 

Trofim adeveri, răsfoind cartea : 

— N'au'să te ia, fiindcă ești cel mai leneş... In- 
tr'adevăr, tu treci înnot Olecma; dar la matematici te 
sculunzi... 

Boris intră în vorbă: 

— Așa-i Vaniuşa, n'ai auzit şi tu? Cine-i slab la 
învățătură, acela m'are să plece în excursie. 

Vaniuşa flueră încet printre dinţi, în tăcere, făcu 
caietul sul şi se duse la patul său. 

— Tu nu-mi fluera, zise Senia. Cuzma Savelievici 
a spus-o răspicat : „Cine nu ştie chimie și fizică, ace- 
la are să se uite la minereuri ca vițelul la poarta 
nouă“, Și a adăugat: „Eu am nevoe de colaboratori, 
nu de turişti“. 

— Gând o să aibă loc trecerea Olecmei, atunci se 
va vedea cine-i colaborator și cine-i turist. Vania 
Gladchih se vâri sub plapumă. 

In aceeaşi seară, Hromov şi Cheşa o tăiară de-a- 
lungul cătunului, trecură Djalinda şi se înfundară în 
Zarecie. Lăsară în urmă locul plin de mușuroae de 
popândăi, scheletul caselor gălbui, nelocuite, și spi- 
talul, ale cărui luminiţe se întrezăreau prin păduricea 
de cedri. Mergeau tăcuţi. Gerul de cincizeci de gra- 
de le tăia obrazul ca briciul. 

— Vara este pe aici mult merişor, zise Cheșa așa, 
numai ca să rupă tăcerea apăsătoare. 

Hromov nu răspunse. 

— lar pe locul cu muşuroae de popândăi au vrut, 
astă primăvară, să construiască un stadion, rosti des- 
nădăjduit Cheşa. 

Profesorul se gândea la altceva. 

— De ce tăceţi, Andrei Arcadievici ? nu se mai putu 
stăpâni Cheşa. Eu am înţeles totul încă înainte de 
consiliul pedagogic de astăzi, încă înainte de adu- 

narea comsomolistă. Am greşit. Așa-mi trebue. Aveţi 
să vedeţi, aveţi să vedeţi că... Glasul i se frânse. 

— Ştiu, Cheşa, răspunse profesorul. Am să văd, 
fără îndoială. Am să te văd şi pe tine şi pe Mitia — 
buni tovarăşi. 

Amândoi se opriră. Hromov puse mâna pe umărul 
lui Cheşa, şi se uită pe lângă dânsul undeva de- 
parte. 

— Lucrul de căpetenie, Cheşa, este că tu te-ai apă- 
rat pe tine, ţi-ai apărat tovarășii, dar ai uitat de co- 
lectiv : n'ai ştiut să te sprijini pe el. lar colectivul — 
e o forţă. Aşa că, tovarăşe amiral al flotei din Ocea- 
nul Pacific, hai să stăm de vorbă... 

In seara aceea, profesorul şi elevul se întoarseră 
acasă târziu. 


14 
EXCURSIA 


Primăvara veni pe nesimţite. 

Dealurile îşi lepădară cojoacele de zăpadă. Nu mai 
rămaseră pe coaste decât nişte petece albe care se 
topeau din zi în zi. Ele răspândeau, dimineaţa, o lu- 
mină trandalirie — şi se topeau, se topeau... Pe scoarța 
de ghiață a Djalindei, lovită de razele soarelui, se 
zăreau nişte pete sure — de parcă ar fi fost urme de 
vânătăi. 

Pelinul era ars seara pe dealuri, pentru ca iarba 
nouă să crească mai deasă. 

Moş Borovicov se uită la cerul limpede ca izvorul. 

— Aprilie caută să-l ajungă din urmă pe Mai, rosti 
el. Invidioasă lună ! 

Mai târziu însă, pe la mijlocul lui Mai, căzu o nin- 
soare uşoară. Bătrânul sacagiu se burzului. 

— De ce am întâmpinat cu atâta bucurie luna Mait 
se mânie el. Dar nu-i nimic! Primăvara tot are să 
iasă deasupra. 

Și într'adevăr aceasta a fost isbucnirea cea de pe 
urmă a iernii nedomolite din Transbaicalia, iarnă care 
ținea luni şi luni în şir. De departe părea că un fum 
liliachiu, neastâmpărat, fără odihnă a început a se 
târî stăruitor pe dealuri : înflorea rosmarinul — fru- 
museţea și bucuria naturii din Transbaicalia. 


Primăvara ! 

Vacanța începuse pentru elevii cei mai mici. Câr- 
duri de copii hoinăreau pe malurile Djalindei, se du- 
ceau peste dealul Poclonaia, pe dig, în vechile galerii, 
și mina răsuna de vesela lor zarvă copilărească. 

Elevii claselor superioare se pregăteau de examen. 
De două ori pe săptămână, Cuzma Savelievici Brînov 
venea seara la şcoală cu hărţile, cretele colorate şi cu 
colecţiile lui de minereuri. 

Geologul aduna în juru-i câte o droaie de băieţi 
gălăgioşi şi iscoditori. Lecţiile lui Briînov se desfășu- 
rau furtunos. Izbucnea deodată o discuţie aprinsă. 
Cuzma Savelievici, cu o figură mulţumită, îi ațâța pe 
cei ce discutau. Sau cineva aducea nişte pietricele 
găsite şi toți începeau să le cerceteze pe o parte şi pe 
alta, căutând să le identifice. Uneori geologul se apu- 
ca să povestească întâmplări interesante din ex- 
cursiile sale de odinioară. Atunci izbucneau în clasă 
hohote de râs. Geologul ba istorisea cum călătorise 
o săptămână încheiată pe Selemdja în susul apei și 
cum nu mâncase tot drumul decât ciorbă de mihalţi... 
ba își aducea aminte de vreun popas făcut pe locul 

unde se desparte râul în două... ba panana cum ro- 
somaha ! vânează' căprioara. 

Totodată, elevii aflau că dealul Octiabrscala e plin 
de antimoniu, ca o plăcintă... că pe Cucican s'a des- 
coperit iridiu la spălarea aurului... şi că valea Eta- 
chei e „o vale a ocrului şi a miniului“. | 

— Ah, măi băieţi, repeta adesea geologul, pe acolo 
ochii ţi se pironesc dela sine în pământ! 

Nu degeaba vorbea Brinov despre zăcămintele de 
minereuri : el îi încânta pe copii cu romantismul pe- 
regrinărilor anevoioase. Imbrăca formulele chimice 
ale minereurilor în poezia cercetării şi a descoperiri- 
lor. lar când geologul agita lopăţica lui de fier, părea 
că ea nu era făcută pentru explorarea straturilor, ci 
pentru scoaterea unei comori de aur din adâncuri. 

Membrii cercului stabileau itinerariile, pregăteau 
echipamentele, făceau marșuri de antrenament... 

Cercul geologic al lui Brînov se născuse în sgomo- 
tul şi în emoţiile stârnite de fuga Zoiei și de bătaia 
de lângă pâlcul de anini. Cercul de lucru manual al 
Burdinscăi pătrunsese în viaţa şcolii încetișor, fără 
să-ți dai seama când. In cercul acesta se înscriseseră 
numai fete. Nici fiii Albertinei Mihailovna nu se ho- 
tărîră să intre în el: se temeau să nu-i ia la vale to- 
varăşii. In deobşte, elevii claselor superioare n'aveau 
încredere în. cercul de lucru manual. 

Anton Treşcenco îl numea dispreţuitor: „Artelul 
Munca zadarnică“. 

— Ei, Polia, ce faceți acolo? o întrebă cu un pre- 
făcut interes Trofim. Zubariov pe Biriulina, şefa cer- 
cului. Vă ţineţi de floricele ? 

— Şi ce-i cu asta dacă facem floricele ? răspunse 


1  Roseomaha — animal de pradă din taigă. (N. T.) 

bănuitor Polia, temându-se de vreo năzbâtie pusă la 
cale. Ce-i cu asta ? 

— Nu-i nimic. Mai întâi floricele, pe urmă — fruc- 
te, răspunse liniştit Trofim în hohotele de râs ale 
băieţilor. 

Chiar și unii profesori n'aveau o atitudine binevoi- 
toare față de îndeletnicirile cercului. 

— Mă tem că fetele n'o să aibă timp pentru pregă- 
tirea lecţiilor... mă tem să nu lege cartea la gard, zise 
Varvara Ivanovna. 

lar Ghenadii Vasilievici săgeta în toate părţile cu 
ochii lui cenușii şi îşi bătea joc: „Mă rog, să vedem 
ce-au pus acolo la cale Cuhtencov și Hromov !“ 

Directorul şi profesorul de geografie nu veniră la 
primele lecţii ale cercului. O lăsaseră pe Burdinscaia 
în seama planurilor şi a intenţiilor ei. Trebuia să aş- 
tepte, până ce conducătoarea cercului se va aclima- 
tiza cu şcoala şi cu elevii. Zoritul Hromov îl tot gră- 
bea însă pe Cuhtencov cel chibzuit. In sfârşit, direc- 
torul consimţi : „Haidem !“ 

— Vă mulţumesc pentru atenția ce-mi arătaţi, 
rosti Albertina Mihailovna cu glas gros, întâmpi- 
nândii-i pe profesori. Purta o rochie simplă, cenușie. 

Burdinscaia arăta profesorilor  broderiile care re- 
prezentau viţe de vie, coşuri cu buchete de flori în cu- 
lori vii, botişoare de iepuri. Profesorii cunoșteau a- 
ceste chipuri din casa familiei Burdinschi. 

Fetele brodau şi făceau lucru manual pentru ele în- 
seși, aduceau de acasă perdeluțe, batiste, prosoape... 

— Da, zise directorul, frecându-şi mâinile... plă- 
cută ocupaţie. Desvoltă simţul artistic. Foarte bine! 

Burdinscaia zâmbi amabil : 

— Frumosul educă totdeauna pe copii. 

Hromov vru să riposteze ceva. Cuhtencov însă îi 
făcu un semn: „taci!“ 

— Tocmai de aceea, adăugă directorul, nu mă în- 
cântă înfăţişarea clasei în care lucraţi. 

Fetele îşi luară ochii dela lucrul lor de mână. Bur- 
dinscaia și Hromov se întorceau ba într'o parte, ba 
în alta, după direcţia în care se întindea mâna lungă 
a directorului. . 

— Ferestrele n'au perdele. Pereţii sunt goi. E o 
privelişte tristă... Ei bine, haidem, Andrei Arcadie- 
vici ! 

Ei plecară fără să-i mai spună ceva Burdinscăi, lă- 
sând-o să deslege singură ghicitoarea simplă pe care 
i-o pusese Cuhtencov. 

Peste două săptămâni, în ajunul primei zile de exa- 
men, Varvara Ivanovna — intrând în clasă — se 
opri uimită, în prag. Clasa strălucea ca o monetă nou- 
nouță : ferestrele erau împodobite cu perdele albe de 
dantelă. Un preş roşu cu verde era aruncat pieziș dela 
ușă la catedră. Pe masa profesoarei se aflau nişte 
flori într'un urcior. Până şi pe tablă atârna într'un 
cui un săculeț verde pentru cârpă şi cretă. 

„Ei, chiar că-i de prisos !“ îşi zise Varvara Ivanov- 
na despre săculeţ. Pentru întâia oară ea se gândi cu 
simpatie la Burdinscaia. 

Făcând lecţie cu tinerii geologi în tlasa aceasta, 
Brinov remarcă : 

— Fraţilor, nu ştiu cum, dar parcă acuma e mai 
plăcut la voi. Te trage inima să vii aici. 

— Asta-i isprava fetelor noastre, care fac lucru de 
mână, îl lămuri Boris. Ele ne împodobesc şcoala. 

— Şi Anton parcă. a devenit altul, zise Zoia, nepu- 
tându-se stăpâni : mai înainte nu-şi curăța niciodată 

noroiul de pe tălpi, pe când acuma nu ocolește niciun 
grătar de şters ghetele. 

— Ţie i-ar şedea bine la lucru de mână, bodogăni 
Anton ; dar tu, de colo, nu vrei. Te-ai dus la geologie. 

Cuzma Savelievici îl privi ţintă pe Anton: 

— Dar îţi închipui că băieții n'ar avea ce face în 
cercul de lucru manual ? 

Anton se uită încurcat la Boris, căutând parcă un 
sprijin. 

— Tu ştii să coşi ? îl întrebă deodată geologul pe 
Anton. 

— Nu, dar mă pricep la cismărie. 

— La armată însă prinde bine, printre altele, şi cu- 
sutul : acolo nu-s mămuțţe, nici dădace... de altfel n'au 
să fie nici în excursie... Ei, bine — bine, hai să ne în- 
toarcem acum la minereurile noastre... 

In curând, Zahar Astafiev şi Senia Mişarin se în- 
scriseră în cercul Burdinscăi. Anton Treșcenco rămă- 
sese însă la părerea lui. 

— Aţi băgat de seamă cum îşi schimbă elevii ati- 
tudinea față de şcoală ? o întrebă odată directorul pe 
Burdinscaia. 

— Da? 

— Acuma, dacă elevii zăresc gunoaie sau noroi pe 
jos, se iau singuri la rost. 

— Intr'adevăr, răspunse Burdinscaia, la şcoală e 
parcă mai frumos acum. . 

— Albertina Mihailovna, lucrul de căpetenie este 
că frumusețea asta are un scop. Ea e educativă, aduce 
un folos. 

— „lată şi fructele!“ îl înfruntă Polia Biriulina pe 
Zubariov. 

Cercul Burdinscăi isbuti să fie recunoscut şi de 

— Citeşte ! ordonă profesoara. 

Vania desfăcu foaia şi începu să mormăie repede- 
repede : 

Ivan n'o să plece'n marş 
Corigenţa i-a rămas ! 

— Versurile nu-s cine știe ce, dar sunt juste, re- 
marcă Varvara Ivanovna. Şezi jos, Vania! urmă ea 
neobișnuit de blând, încât  Gladchih  tresări și își 
mușcă buza. Dimitrii Vladimirschi s'a prezentat anul 
acesta pentru întâia oară la examen... 

— Dacă s'ar fi prezentat în fiecare an, ar fi fost 
acum de-abia într'a cincea, bombăni Boris. 

— Ai spus ceva? îl întrebă profesoara .de limba 
rusă. N'am auzit bine. 

— Eu... se codi Boris. Eu... am vrut să-l felicit pe 
Mitia pentru însănătoşire... 

— La drept vorbind, n'ai de ce să-l îeliciţi, ripostă 
aspru Varvara- Ivanovna. Are „trei“ la toate obiectele, 
afară de limba rusă la care are „rău“. Scrie necorect. 
Nici Mitia n'are să plece în excursie. 

Vladimirschi se juca cu creionul pe bancă, cufun- 
dat într'o prefăcută nepăsare. Pete roşii îi apărură în 
obraji. El tăcea. 

Atunci Varvara Ivanovna zise: 

— Greşeşte cel care crede că, în societatea sovie- 
tică, poți căpăta totul de-a-gata, din cer. Trebue să te 
zbaţi, să lupţi, să isbutești prin merit. Apoi adăugă 
aproape cu același ton: Vă felicit pentru trecerea în 
clasa a noua. Cuzma Savelievici m'a rugat să vă a- 
nunt că astăzi e ultima lecţie a cercului de geologie. 

Pe coridor Vania Gladchih se apropie de Senia Mi- 
şarin şi scoase încet din buzunarul pantalonilor un 
caiet făcut sul. 

— Uite! Ţi-l dăruesc ! îi zise el posomorit. 

profesori, şi de elevi. Acum nimeni nu se mai mira 
văzând-o la şcoală pe Albertina Mihailovna. 


Varvara Ivanovna citea elevilor notele dela exa- 
mene. 

Ferestrele clasei erau larg deschise. Vântul de vară 
clătina perdelele albe. Razele soarelui se jucau, ca 
nişte pisoi, cu dungile roşii și verzi ale preșului. 

Tihon Oichin, Polina Biriulina, Trofim Zubariov 
și Inochentii Evsiucov au „foarte bine“ la toate oblec- 
tele.. 

Varvara Ivanovna rostea cuvintele cu vocea ei obiş- 
nuită monotonă. 

Zahar Astafiev... — profesoara tsi rări vorba, se 
uită la chipul palid al tânărului şi în glasul ei se simți 
vădit, o duioşie — Zahar are nota trei la limba ger- 
mană... ăsta-i ultimul trei. Nu-i aşa? 

Zahar îşi lăsă capul în pământ. 

— Nu te amări, Zahar, zise Trofim, zâmbind din 
ochi. In excursie avem să vorbim cu tine numai nem- 
țeşte. 

— Zubariov, linişte ! își ridică uşor glasul Varvara 
Ivanovna şi urmă: Ivan Gladchih are „rău“ la al- 
gebră. Ghenadii Vasilievici l-a lăsat corigent... 

O foaie albă, ruptă de Tolia Ciornoborodov dintr'un 
caiet, se strecură până la Tinia şi se furişă din bancă 
în bancă, până ce ajunse la Zoia care o vâri în mâna 
lui Vaniuşa. 

Fără să-şi ridice ochii din catalog, Varvara Ivanov- 
na rosti încet: 

— Citeşte-o tare! 

— Varvara Ivanovna, cum prindeţi dumneavoastră 
orice ! zise cu admiraţie Tinia. 

Vania Gladchih se ridică puţin, sprijinindu-se cu o 
mână de bancă şi cu alta strângând hârtia. 

— Ce-i asta? 

— Itinerariul. Trei luni m'am chinuit cu el. Ia-l], ţi-l 
dăruesc! Să-l arătaţi numai lui Cuzma Savelievici. 
Vania vâri repede micul sul între degetele lui Senia : 
la-l, până nu mă răsgândesc! 

Seara, Brinov cercetă îndelung proiectul lui Vania. 

— Bravo, Mişarin, itinerariul tău se apropie de cel 
schiţat de mine. 

— Dar ăsta nu-i itlinerariul meu, răspunse încurcat 
Senia şi începu să clipească din ochi. 

Geologul însă ajunsese la tablă. 

Desenă itinerariul pe tablă, cu crete colorate, în- 
semnă râurile — cu nişte fire albastre... taiga — cu 
pete verzi... drumurile şi cărările — cu linii galbene... 
iar locul popasurilor şi al cabanei — cu cercuri albe. 

— Plecăm cu toţii împreună dela Novie Cliuci spre 
Urium, pe lângă vechea cabană şi pe lângă căsuțele 
chinezeşti. Zona bogată în zăcăminte începe dela 
Urium ! Deaceea vom merge până la lenda în două 
grupuri — şi nu pe drum, ci pe potecile din taigă... 
vom trece Olecma, ne vom întâlni la lenda, unde vom 
face bilanțul cercetărilor şi apoi vom urma drumul 
spre Aniutchi. Dela Aniutchi vom porni spre halta 
Chedrovaia şi vom lua-o de-a-lungul liniei ferate på- 
nä la Zagocea, de unde ne vom întoarce la Novie 
Cliuci, închizând astfel cercul... Intr'o lună şi jumă- 
tate, va trebui să străbatem aproape trei sute de ki- 
lometri. Prin urmare, vom face câte opt-zece kilometri 
pe zi. Vom dormi în taigă, pe malul râurilor, în cor- 
furi. Popasurile mari le vom face la Urium, lenda, 
Aniutchi şi la Chedrovaia. 

Discuţie mare se stârni în jurul ” alcătuirii celor 
două grupuri care urmau să meargă dela Urium la 
lenda. In sfârşit, se hotărî ca în primul grup, condus 


3 t 
9. Mereu împreuhă. 1082 129 


de Cuzma Savelievici, să intre Boris Zirianov, Anton 
Treşcenco, Senia Mişarin, Polia Biriulina, Tinia Oi- 
chin şi Serioja Burdinschi. Iar Trofim Zubariov, Tolia 
Ciornoborodov, Linda Ternovaia, Zoia Vihriova, Cheşa 
Evsiucov şi Zahar Astaliev intrau în grupul al doi- 
lea, în frunte cu Andrei Arcadievici şi Alexandra Gri- 
gorievna Ovecichina. 

— Grupurile nu-s egale: unul are șapte persoane 
iar celălalt — opt... băgă de seamă Boris. 

— Greşeşti, cetățene Zirianov, zise Trofim. Sunt 
exact câte opt. 

— Ce-ai păţit? — se minună Boris. Hai să ne nu- 
mărăm ! 

— N'ai ce număra, răspunse imperturbabil Trofim, 
Doar merge cu voi şi Servis. 

Cu toți isbucniră în râs. In timpul acesta, Servis 
stătea culcat sub masă, la picioarele geologului, fe- 
rindu-se de căldură. Făcea parcă semne de înțelegere 
cu pata roşcată de lângă ochiul său stâng. 

Apoi, Andrei Arcadievici dădu de ştire: 

— Cuzma Savelievici e şeful expediției. Eu sunt 
adjunctul lui. Să alegem acum consiliul excursiei geo- 
logice. 

Fură aleşi în consiliu Cheşa, Trofim, Maliş, Polia 
și Boris. Il aleseră pe Zahar Astafiev — secretar al 
excursiei, iar pe Anton Treşcenco — intendent, ca 
omul cel mai econom şi mai zgârcit. In fiecare grup 
fură aleşi responsabili cu aprovizionarea, cu ierbarul 
şi cu colecţiile de minereuri. Toţi vor ține la zi câte 
un jurnal de observaţii. Insemnările cele mai intere- 
sante din jurnalele individuale vor fi trecute în jurna- 
lul general al excursiei. 

Fiecăruia i se dădură în seamă anumite însărcinări 
pregătitoare. 

— Zahar are la el coşuri. Or fi vreo cincizeci. 

— Cheşa o să facă rost de farmacie. El doar joacă 
șah cu Simion Stepanovici. 

— Zoia o să ne facă scovergi. 

Andrei Arcadievici ținea în mâini un caiet gros: 

— Acesta-i jurnalul general al excursiei geologice. 
Cele mai importante însemnări ale fiecăruia dintre 
voi vor fi trecute aici. Zahar Astaliev se va îngriji de 
ținerea în ordine a jurnalului. 

In sfârșit sosi și ziua de întâi Iulie — ziua „start“- 
ului, 

Aproape toţi locuitorii îi petrecură pe elevi. Şcolarii 
începură să se adune dela orele şase dimineața, cu 
toate că plecarea fusese hotărită pentru șapte. 

Nazar Ilici şi fiul său sosiră înaintea tuturor. El 
aduse doi cai de povară, daţi dela mină și — împreu- 
nă cu Cheşa — încărcă grijuliu bagajele grele pe ani- 
malele supuse. 

Dimineaţa se arăta senină şi răcoroasă... Dealurile 
păreau că sunt scăldate în aur, iar cerul se înălțase 
sus,. sus de tot, în albastrul dimineţii. Cu jumătate de 
oră înainte de „start“, veni Vaniuşa Gladchih şi în- 
cepu a se ruga să fie luat şi el în excursie. El îl cre- 
dea pe Trofim Zubariov președinte al C.E.G.-ului 
(consiliul excursiei geologice) şi se ţinea seai de dân- 
sul, spunându-i, aproape serios, Trofim Ivanovici. 

Zubariov îi explică pe larg lui Vaniușa că chica lui 
de foc va băga în sperieţi minereurile care se ascund 
în fundul pământului — şi că expediţia nu va isbuti. 
Vaniușa se pregătea tocmai să-l ia la bătaie pe Zu- 
bariov; dar tocmai în clipa aceea, sosi Andrei Arca- 
dievici, şi bietul băiat dădu busna spre el. Profesorul 
însă îl întrebă: „Dar ce are să se aleagă din alge- 
bră ?“ Vaniuşa începu să susțină că numai învățătura 

în are liber îi va fi cu spor... că visul lui din cea mai 
fragedă copilărie fusese să lucreze în asemenea con- 
diţii favorabile şi că este gata să deslege toate pro- 
blemele pe doi ani înainte. Convocară pe loc consi- 
liul chiar în cerdacul şcolii. 

— Lasă-l să meargă, zise Polia. Să ne dea cuvân- 
tul că are să se ţină de carte. 

Ea se uită cu compătimire la Vania. 

— Da eu... rosti el, înnecându-se... pe cuvântul 
meu... 

— Ba chiar aşa ! zise Zirianov şovăind. Nu merge 
cu atâta severitate! Vai, Vania, Vania, cum ai scrân- 
tit-o la algebră ! 

Gladchih, plin de nădejde, își plimbă privirea dela 
unul la altul. 

Trofim şi Maliş se împotriviră. Cuvântul” hotăritor 
îl avea Cheşa. El nu se hotărî dintr'odată ; dar, după 
ce luă hotărirea, işi spuse gândul cu tărie şi cu as- 
prime : 

— Dacă vom face una ca asta, atunci la anul numai 
trântorii au să meargă în excursie... Mi-i milă de tine, 
Vania, rosti el mai blând, dar așa ceva nu se poate. 

Vaniușa rămase pe loc câteva clipe, sburlindu-şi 
părul bogat. Se întoarse tăcut și se îndreptă spre in- 
ternat. 

Geologul zise semnificativ, adresându-se lui Hro- 
mov: `’ i 

— Regulile noastre sunt aspre. Dar altfel nu-i chip. 

Elevii erau bine echipați : aveau ciocane geologice 
ascuţite, cu mânere lungi, pentru scoaterea mostrelor, 
apoi lopeţi mici de fier pentru explorarea rocelor moi. 
Boris era înzestrat cu o daltă de desprins fosilele și 
minereurile! din rocele tari. Cheşa şi Senia aveau două 
rulete pentru măsurarea grosimii straturilor de pă- 

mânt. Nu uitară nici sacii de campanie pentru mos- 
trele luate, nici hârtie de învelit şi vată pentru împa- 
chetarea lor, nici etichete de hârtie albă, ca să se no- 
teze exact locul de origină al mostrelor, nici caiete de 
trecut observaţiile, nici mape pentru plante. 

Brînov şi Hromov pregătiseră dinainte două hărţi 
ale regiunii râului Olecma. Luară trei busole. Zahar 
şi Cuzma Savelievici aveau aparate fotografice. 

— Tolia, n'ai uitat cumva sculele de pescuit? în- 
trebă deodată Anton cu o umbră de neliniște. 

— Da’ de unde! Se poate? 

— O să pescuim în Urium și în Olecma... o să 
facem ciorbă de lostriţă şi de lipan. 

— Mi se pare că n'am uitat nimic, zise preocupat 
Brinov. Platon Sergheevici, hai să ne luăm rămas 
bun! 

Directorul se afla în cerdacul şcolii. Excursioniștii 
făcură. un semicerc în faţa lui. La spatele lor se îngră- 
mădeau școlari, părinţi, profesori... Cuhtencov privea 
cu emoție figurile fericite: elevii nu simțeau încă 
greutatea rucsacurilor de pe umeri... picioarele încă nu 
le erau chinuite de kilometrii cărărilor fără sfârşit. 
Oare cum o să se simtă mai târziu ? Inaintea lor se 
afla creasta puţin explorată a Olecmei, Olecma şi Ia- 
blonovii... 

— Ei, copii, zise directorul, jumătate în glumă, ju- 
mătate în serios, apelez la voi să faceţi niște descope- 
riri care să umple de faimă şcoala, oraşul, raionul, 
regiunea şi țara întreagă... Să vă socotiți drept tinerii 
exploratori ai viitoarelor cincinaluri. Poate că nici nu 
veţi descoperi zăcăminte bogate. Pentru asta nu se 
poate pune mâna în foc. Dar eu aş vrea să descoperiţi 
în voi înşivă şi în tovarăşii voştri ceeace vă va fi de 
folos în marea „excursie” care se numeşte viața... 

Varvara Ivanovna nu ţinu nicio “cuvântare, dar ea 
controlă echipamentul fiecăruia. 

Sosiră şi soţii Burdinschi: Simion Stepanovici — 
sprijinit în băț, şchiopătând, iar Albertina Mihailovna 
— susținându-şi soţul de braț, majestoasă şi amabilă 
ca totdeauna. 

—,Cuzma Savelievici, rosti ea cu vocea-i groasă, 
eu nu sunt partizana acestei idei, după cum ştii prea 
bine : dar m'am resemnat... Şi te asigur că, în cursul 
acestei veri, cercul meu nu va face mai puţin decât 
geologii voştri în taigă... Serioja, ţi-am adus o jumă- 
tate duzină de batiste. Pune-le în rucsac! 

— Da, iar dacă ai să capeţi vreun guturai, dă-mi un 
telefon la spital, zise doctorul, trăgând cu coada ochiu- 
lui la soţia sa. 

Albertina Mihailovna era însă imperturbabilă. 

— Oricum, rosti din nou Simion Stepanovici, cu 
toată seriozitatea, dacă se va întâmpla ceva, doamne 
fereşte, cu vreunul dintre voi, victima poate conta pe 
o reparaţie curentă, mijlocie şi radicală în spitalul de 
dincolo de Dialinda. 

— In farmacia noastră, zâmbi Brinov, mi se pare 
că se află totul, afară de instrumente chirurgicale şi 
de o masă de operaţii. 

Părinţii tuturor copiilor din localitate care luau 
parte la excursie veniră să le spună drum bun. Nazar 
Ilici care nici nu mai plecase acasă, îi zise aspru lui, 
Cheşa că „neamul Evsiucov” nu-și pierde cumpătul în 
nicio împrejurare : fiul său trebue să țină minte asta. 
Clavdia Nicolaevna zâmbea tot timpul, vorbea puţin 
şi îi cinstea pe copii cu plăcinte calde. 

Tinerii geologi erau gata de plecare, când sosi Vla- 
dimirschi. li luă de o parte pe Platon Sergheevici şi pe 
Andrei Arcadievici. Indreptându-şi mereu bluza de 

croială militară şi de-abia mişcându-şi buzele, el îi 
rugă să-l ia și pe Mitia în excursie. 

— Asta-i peste putință ! rosti cu hotărire Hromov. 
Mi-e şi penibil să te ascult. 

Vladimirschi stărui. 

Atunci, Platon Sergheevici îl chemă la dânsul pe 
Cheşa și, frecându-şi mâinile, îi zise scurt: 

— Convoacă consiliul. Se adresă apoi directorului 
minei, făcând un gest spre şcolari: Să hotărască ei 
înşişi, , 

Copiii se aşezară iarăşi pe treptele cerdacului şcolii. 
Mitia, îmbrăcat într'un costum de excursle, ca scos 
din cutie, stătea în picioare, cu capul în piept, înain- 
tea colegilor. 

— Ai şi apucat să te împopoţonezi ! făcu mânioasă 
Zoia care şedea mai deoparte. 

— Inţelegeţi-mă, băieţi... spuse cu greutate Mitia: 
înțelegeți-mă cât de mult aş vrea să merg în excursie! 

— Şi Vania voia, răspunse Trofim ; dar băieţii nu 
l-au primit. Cu ce eşti tu mai breaz? 

Mitia tăcea. 

— Asta nu-i o pedeapsă, zise Tinia Oichin, nete- 
zindu-şi moţul. E un act de dreptate. 

Mitia se uită rugător la Boris. Acesta oftă tare şi 
îşi desfăcu larg mâinile. Mitia îşi îndreptă atunci pri- 
virea spre Polia. 

— Pricepe odată, Mitenca... Dacă nu se poate, nu 
se poate... 

Mitia nu-i prinse privirea lui Cheşa. Evsiucov îşi 
întoarse fața în altă parte. 

Vladimir Afanasievici se apropie de cerdac cu paşi 
mari. Chipul directorului minei se făcuse pământiu 
din pricina emoției. De-abia vorbea : 

— Copii, vă rog, nu ca director şi nici fiindcă mi-i 
fiu... Vladimirschi strânse, cu degetele, atât de tare 
mâna băiatului, încât acesta începu să geamă. Eu 
vreau ca acest... acest lungan să ştie măcar odată în 
viaţă ce-s acelea greutăţile. 

Vladimirschi nu se simţea „stăpân” al minei, poate 
pentru întâia oară, și rosti cu glas scăzut: 

— Eu nu pot decât să vă rog. 

Asta covârșea puterile copiilor. Cel dintâi se dădu 
învins Cheșa. 

— Facem asta numai pentru dumneavoastră, Vla- 
dimir Afanasievici, zise el, uitându-se nehotărit la 
Mitia. i 

— Dar dacă n'are să se țină de învățătură... făcu 
foarte serios Maliş şi, în deobște, dacă are să se mai 
iudulească... 

—:0O să-l trimitem îndărăt, încheie Trofim. 

— Atunci trebue să-l îngăduim şi pe Vaniuşa, zise 
Zoia care se găsea lângă cerdac. N'are cine stărui pen- 
tru dânsul... Pot trage o fugă după el? 

Fără să mai aştepte consimțământul colegilor, Zoia 
sbură spre internat. Se întoarse însă necăjită, cu la- 
crimile în ochi : 

— Vaniușa nu-i nicăeri. 

— Cum nu-i? Unde s'a dus? 

— Nu-i şi nu-i. Şi-a strâns lucrurile şi a plecat. 

— Ui, Prăjină, Prăjină! i se adresă, cu ciudă, An- 
ton lui Mitia. Na, cară! Ai aici o sarcină ca pentru 
doi, pentru tine şi pentru Vaniuşa. „Intendentul” îi 
dădu lui Mitia Vladimirschi cea mai grea povară. 

Profesorii şi părinţii petrecură pe tinerii geologi 
până la marginea localităţii Novie Cliuci. Moş Boro- 
vicov cocoțat pe vestita lui saca, îi conduse pe băieţi 
mai departe decât toţi ceilalţi. 

$ 15 
JURNALELE 


Caiete, carnete, blocuri de notițe, foi de hârtie albă, 
cusute la repezeală... 

Un caiet gros cu scoarțe de mușama cenușie... Pe 
foaia întâia era scris cu litere rotunde, citețe, ca sem- 
nele tipografice : 

„Jurnalul lui Zahar Astafiev. Excursia geologică, 
1939, vara“. 

Urma un spaţiu. Pe pagina următoare, aproape de 
colțul de sus se alla un motto: 

„Clădiri de munţi care te uimesc prin forma şi 
prin ținuta lor... văi acoperite de-o verdeață care 
desfată ochiul... o sumedenie de căprioare şi de 
alte sălbăticiuni... un belşug încă şi mai mare de 
păsări felurite, totul face ţinutul acesta atât de 
plăcut încât nu poţi dori ceva mai plăcut... și de 
altfel nici n'am văzut în viață ceva mai frumos. 

O natură atât de fermecătoare, și mai cu sea- 
mă puzderia asta de plante, toate în floare, de pe 
coasta de miază-zi a munților, mi-au pricinuit 
cea mai mare încântare.” 


ACADEMICIANUL PALLAS 
Jurnalele din anii 1773 — 1786 


„Dela Ural şi până la Baical, n'am întâlnit nicăeri 
nişte creaţii atât de minunate ale naturii, cum am în- 
tâlnit în Dauria. Și nicăeri aceste creaţii nu se găsesc 
așa de îmbelşugate şi de desăvârşite ca în Dauria”. 

Mai departe urmează însemnările jurnalului, scrise 
foarte îndesat şi strâns în pătrățelele caietului. 

Din caietul lui Zahar 


Eri am poposit lângă vechea cabană, unde acum 
jumătate de an am găsit-o pe Zoica. 

Cum deschiserăm ușa, o foaie de hârtie căzu din 
crăpătura ușii. Cuzma Savelievici o ridică și citi: 

— „Pe plită se află apă fierbinte“. Aţi văzut, măi 
băieţi: La noi în taigă e un obicei foarte frumos și 
anume : să ai grijă de cel ce va veni după tine. 

— Numai că, de obicei nu se lasă însemnări, replică 
Cheșa, 

— Ba nu. Asta depinde de om! observă geologul. 

Intrarăm în cabană. Intr'un ceaun uriaș, zidit în 
plită, clocotea într'adevăr apă. 

— Nu demult a trecut pe aici acest grijuliu om al 
taigăi, zise Cuzma Savelievici. 

Troșa nu se putu lipsi de plăcerea de a face un spi- 
rit. In timp ce elevii beau ceai, el declară solemn că 
această cabană a jucat un rol însemnat în arta schiului 
și în arta culinară. 

In sfârșit, Zoia recunoscu că atunci, când au gă- 
sit-o aici, ea stătea în cumpănă: să se întoarcă sau 
nu... că-i era grozav de frică, simțindu-se singură de 
tot (ceea ce noi ştiam prea bine!) şi că Troșa Zuba- 
riov poate acum să facă spirite mult și bine, căci ori- 
cum ea n'are să se supere pe dânsul. 

Mitia se ţine de o parte. 


Din carnetul lui Hromov 


Izvorul Chislii Cliuci îşi are obârșia într'o ramură 
a lanţului muntos Olecma. Se smulge din ţihla deasă 
a unui răchitiş, iar apa lui străvezie şi nemaipomenit 
de rece răsună pe pietre. 


139 


Am băut apă din pumn și chiar m'am strâmbat 
puţin. Cuzma Savelievici, care descărca alături povara 
de pe cai, mă întrebă: 

— Ce-i? Pişcă? 

—— Mă înţeapă la nas. E mai tare decât narzanul!! 
îi răspunsei, 

— Apa asta este tot atât de binefăcătoare ca şi nar- 
zanul, răspunse serios Brinov. 

Pe când ne răcoream, beam apă și stăteam pe iarbă, 
geologul ne povesti lucruri foarte interesante. 

Peste trei sute de izvoare minerale se află în ţinu- 
tul nostru: unele feruginoase, altele bogate în bicar- 
bonat de sodiu sau bioxid de carbon. Multe au însu- 
şiri medicamentoase. Acum o sută de ani profesorul 
şi scriitorul V. Parşin din Nercinsc a scris despre 
aceste izvoare în cartea lui „O călătorie în ţinutul 
Transbaicaliei“. Parșin spune că Siberia este un pus- 
tiu, foarte bogat însă în zăcăminte naturale. In car- 
tea sa, Parşin spune că în Transbaicalia se găsește 
la fiecare 25 de kilometri un izvor de apă minerală. To- 
tuşi izvoarele fuseseră prea puţin studiate chiar după 
o jumătate de secol dela călătoria lui Parşin. Astăzi 
pe lângă aceste izvoare s'au înființat o serie de staţi- 
uni balneare : Darasun, Olentui, lamarovca, Sivanda și 
lamcum. 

Era o zi foarte călduroasă. Petrecurăm jumătate de 
zi lângă izvorul nostru, studiind terenul din juru-i. 

Inainte de a pleca, Cuzma Savelievici mă întrebă 
încet, potrivindu-mi ruosacul în spate: 

— Pe dumneata nu te nelinişteşte starea de spirit 
a copiilor ? 


1 Apă minerală bogată în bioxid de carbon, care se găseşte la 
Chislovodse (Caucaz). (N. T.). 

— Puțin. 

— Copiii aproape nu vorbesc cu Vladimirschi, rosti 
el printre dinţi. 

— Şi doar i-au îngăduit ei înşişi să meargă cu noi. 

— Totul e din pricină că Vaniușa n'a fost primit și 
că el a plecat acasă, pe când Mitia a isbutit să fie pri- 
mit. Copiii nu pot suferi nedreptatea. 

— Nu te temi că lucrurile au să ajungă până la... 

— Nu. Totuşi trebue să fim atenți. 


Din caietul lui Zahar 


La amiază văzurăm, la o cotitură povârnită a Uriu- 
mului, patru căsuțe lipite cu lut. Aici locuesc nişte 
grădinari chinezi. Căsuţele sunt astfel rânduite, încât 
— împreună cu marile grădini de zarzavat de pe 
lângă ele — alcătuesc un sătuc. Grădinarii aprovizio- 
nează mina noastră, lenda, Uriumul şi Covinta cu 
cartofi, varză, castraveți, roşii şi ridichi. Grădinile 
chinezilor te uimesc prin belşugul de zarzavat. Pri- 
măvara, când ṣe revarsă Uriumul, apa ajunge până la 
casele chinezeşti şi până la grădini. Atunci chinezii 
îşi părăsesc locuinţele şi se mută la deal, în corturi. 

Pe când stăteam şi priveam casele chinezeşti, cotul 
râului şi desişul de cetină, Tolia Ciornoborodov com- 
puse nişte versuri : 

Patru căsuțe — chinez târgușor — 
Stau pe Urium şi de strajă îi fac. 
Soarele arde... un lin vântişor... 
Taiga se'ntinde în iuru-ți, posac. 

— A!,„posac” — asta-i pentru rimă, începu să râdă 
Andrei Arcadievici. Odată ce-i taigă — trebue să fie 
neapărat posacă ? Dar de fapt este ea posacă ? 

Tolia se turbură puţin. Hotărî însă să sfârşească 
poezia. i l 

Intrarăm în casa lui Liu a-mi, a cărui fiică învaţă 
la noi : e în clasa a şasea și locuește în internat. „Un- 
chiul Vasia” ne întâmpină prietenos, cu bucurie. 

Maria Stepanovna, nevasta lui Liu la-mi, tăia o 
ridiche în felioare subţiri. 

— Cuzma Savelievici, o să mâncăm numaidecât 
colţunaşi cu carne. O să prăjim îndată şi ridichea, 

Liu la-mi spuse soției câteva cuvinte în chinezește. 
Ea lăsă din mână ridichea şi ieşi din odaie. 

— Aţi mâncat vreodată colțunaşi chinezeşti ? în- 
trebă Cuzma Savelievici pe profesorul nostru. Chi- 
nezii amestecă carne şi ridichi în părţi egale, și fierb 
colțunaşii la aburi. les nemaipomenit de gustoșşi. 

— Vasia, ai zice că ne şi aşteptai! Ne pregătești 
chiar prânzul. 

— Vă aşteptam, cum să nu vă aștept, începu să 
zâmbească Liu la-mi. Fie-mea Nadiușa mi-a spus. 
Afară de asta până şi păsările dau de veste prin taigă. 

— la'n te uită! Cuzma Savelievici clătină mirat 
din cap. Până şi păsările... 

In vreme ce se pregăteau colțunașii și se prăjea 
ridichea, eu şi Senia am hotărît să desenăm „târgușo- 
rul chinezesc”. Cum ne aşezarăm albumurile pe o 
buturugă mare, dreaptă, ca o masă, o discuţie se a- 
prinse între elevi ; eu nu isbutii să fac nimic. 

Anton îl chemă pe Mitia : 

— Prăjină, ajută la descărcat samarul de pe cal. 

Acesta se supără : 

— Când ai să mă scuteşti de porecla asta toantă ? 

— Când ai să-ţi dai corijența la gramatică și ai să 
treci în clasa a noua. 

Trofim turnă şi el gaz peste foc : 

Anton, micşorează tainul Cintezoiului. El nici nu 


142 


s'a apucat încă de limba rusă. Mănâncă pâine de po- 
mană. 

Mitia, care îi da ajutor lui Anton, isbucni: 

— Dacă n'ar fi fost tata, n'ar fi avut loc nici excur- 
sia. Cine a dat caii ? Cine a ajutat la echipare? 

Cheşa rosti printre dinţi: 

— Dacă n'ar fi fost tatăl tău, nici nu te-am fi luat. 
Ce tot te agăţi de pulpana tatii? Nu poți să trăești 
prin tine însuţi ? Nu poţi să răspunzi pentru tine? 

— Cum poate răspunde el pentru o nulitate! a- 
dăugă Trofim. 

— Mitia, zise Maliş, recunoaşte că ai hotărît să ne 
tragi pe sfoară. Ai să te apuci odată de învățătură ? 

— Am să mă apuc, mormăi Mitia, numai să mă 
lăsaţi în pace. ` 


Din blocul de notițe al lui Maliş 


In Urium vom sta cel puțin trei zile. 

Cuzma Savelievici are aici nu ştiu ce treburi: a 
hotărit să-l aştepte pe şeful exploatărilor aurifere ple- 
cat pe la brigăzile de băiaşi. 

Zoia nu mai putea de bucurie. Ea a copilărit în 
Urium. M'a chemat pe mine, pe Zahar şi pe Troşa la 
ea acasă ca să ne dea lapte. Tatăl Zoiei a murit încă 
pe când ea era copil mic. Mamă-sa e o femeje priete- 
noasă care nu stă o clipă locului. Toată lumea îi zice 
Ivanovna. Se întreţine ducând lapte la creşe și la spi- 
tal, şi pe deasupra tivind pături. Are un mobilier mo- 
dest. Nu o duce prea uşor. Dar Ivanovna nu se pierde 
cu firea. „Am să-mi cresc fata şi atunci o să mă pun 
şi eu pe trai”. 

Ivanovna ne îndopa întruna cu lapte fierbinte, brân- 
zoaice făcute din brânză de vacă şi piroşti cu morcovi. 

Ne miram numai că părea cam neliniştită, îşi arunca 
adesea privirile în toate părţile şi ieșea mereu din 
casă. i 

Ce încăpăţânată mai eşti, o judeca Ivanovna pe 
Zoia, în timp ce ne ospăta. Uite prietenii și tovarășii 
tăi — ei nu te-au lăsat să părăsești şcoala. 

Deodată auzirăm o bătaie siioasă în geam. Iva- 
novna intră în bucătărie şi apoi, crăpând ușa, o chemă 
pe Zoia. Ascultarăm. vreo cinci minute o șuşoteală 
care venea de undeva de aproape. 

Zâmbind enigmatic, Troşa zise : 

— Desigur, vreun complot împotriva excursiei geo- 
logice, 

Vor să ne ţină pe loc cu ajutorul prioştilor şi al brân- 
zoaicelor. 

In timpul acesta, Zoia intră ca o furtună şi începu 
să se învârte prin odaie. Codiţele i se sbăteau peu- 
meri, îi şfichiuiau obrajii... 

— „Ah, ce bine-i de trăit pe pământul sovietic !“ 
începu ea să cânte. 

— Ce-i cu tine Zoinca ? o întrebă Troşa. Ai şi des- 
coperit ceva fără noi ? Aur? Antimoniu ? Cositor? 

— Asta-i secret, băieţi. Nici să nu întrebaţi... că tot 
n'o să vă spun. 

Și nici nu le spuse nimic. 


Din carnetul lui Hromov - 


lerbarul meu se completează repede cu ajutorul lui 
Senia Mișarin şi al Zoiei Vihriova. Cuzma Savelie- 
vici ne dă lămuriri interesante asupra fiecărei mostre. 
Ei nu-i numai un geolog, ci şi un botanist şi un zoo- 
log. Multe plante din Transbaicalia au un istoric in- 
teresant şi un viitor strălucit. Astăzi, în timpul po- 
pasului. geologul ne-a spus următoarele : 


144 


— Unii vorbesc despre sărăcia ținutului nostru. 
Să nu-i credeţi! Cu toţii ştiţi că în Transbaicalia e 
belşug de poame: coacăze, fragi, apoi caprifoi (care 
se numeşte aici zimolojca), măcieși, mălini... Doar le: 
culegeți voi înşivă în fiecare vară. Şi se află într'o 
cantitate imensă. In 1916 negustorul Hozeev a pre- 
gătit la Cicoe 40.000 puduri de făină de mălin. Dar 
ciuperci ? In Transbaicalia dai la tot pasul de ciu- 
perci: nicoreți, râşcovi, bureţi-galbeni, iuţari, hulu- 
biţe... Oamenii le usucă, le sărează și fac marinată 
din ele. 

Aici se găseşte tot ce îţi trebue de mâncare. 

Ai nevoie de ceapă? O inlocuește aici manghirul, 
care se mănâncă şi crud, şi murat ca varza. Se şi 
usucă, ` 

Ai nevoie de zahăr? In Arguna se găseşte o ră- 
dăcină dulce-osolodea. Rădăcina aceasta se usucă, se 
taie şi pui băcăţelele în pahar, ca zahărul. 

Ai nevoie de ceai? Poţi folosi frunzele de agrișe, 
de afine, de măcieş şi de iarba-surzilor. Se află şi o 
plantă numită răchiţică. Şi ce chisel! se face din cepe 
de crin de pădure! Dar cașă făcută din crupe de iniță 
cu lapte? 

Toate acestea sunt plante comestibile. Există şi 
plante medicinale : brăncuţă, ochiul boului, sunătoare 
sau „iarbă de inimă“, ghetum, sau „iarba lui Cuz- 
mici“, lăcrămioare, valeriană, [loarea-cucului... Din 
coajă de anin se scoate o boia neagră cu care se vop- 
sește stofa şi pielea. Din rădăcină de măcriş se ex- 
trage o culoare galbenă... 

Dar pădurea de cedru! Un minunat izvor nesecat 
de bogăție! In Transbaicalia o întindere de 555.000 


1 Chisel — un fel de peltea făcută din zeamă de fructe și 
făină de cartofi (N. T.) 

hectare este acoperită de cedri. Pe fiecare hectar se 
găsesc în mijlociu două sute de arbori roditori. Poţi 
culege dintr'un singur copac nouă-zece kilograme de 
cucuruzi, iar din şaisprezece kilograme de cucuruzi 
ies trei până la şapte kilograme de alune. Inmulţeşte 
aceste cifre și vei căpăta nu mai puţin de o sută șai- 
zeci — o sută şaptezeci milioane de kilograme, de 
alune. Să zicem că jumătate din recoltă este nimi- 
cită de ciori, samuri, cocoşi sălbatici și de veverițe. 
Oricum, îţi pică în mână de-a-gata optzeci milioane 
de kilograme — optzeci de mii de tone. Iar din fie- 
care tonă de alune putem scoate patru sute kilograme 
de untdelemn ! Fără să mai punem la socoteală tur- 
tele | 

Frumoase cifre! se minună Boris Zirianov. Cuzma 
Savelievici, vă rog încetaţi, altfel veţi face din mine, 
artilerist de front, un botanist obişnuit. 

— Bietul Senia Mişarin ! oftă prefăcut Zubariov. 
Lumea civilizată l-a pierdut pe Senia pentru totdea- 
una ! Are să pună manghir la murat pentru toată Si- 
beria şi are să scoată untdelemn dela teasc de pe 
500.000 de hectare. Numai că-i cu capul aiurea: sá 
nu încurce cumva manghirul cu alunele. 

Senia Mişarin își miji ochii visători și îşi îmbră- 
țişă prieteneşte tovarăşul : 

— N'avea grijă, Troşa, n'am să le incurce! Dar 
unde-i Mitia ? Mitia, hai la învăţătură! Ce om mai 
eşti şi tu! De fiecare dată trebue să te trag cu boii... 

De fapt, mare leneş e şi Mitia ăsta. 


Din caietul lui Zahar. 


lată cum stau petrecut lucrurile. La popas, Senia 
a început să se ciorovăiască cu Linda. Ea se hotărise 
să-l necăjească pe Senia şi i-a spus că, după dânsa, 

toate plantele sunt la fel. Senia s'a simţit jignit și ne-a 
făcut o întreagă lecţie: 

— Plantele au viclenia lor: iată măcieșul — el a- 
trage insectele cu mirosul lui, rosmarinul — prin cu- 
lorile sale frumoase, iar coacăza neagră — cu sucul 
ei dulce. Și tu spui că toate sunt deopotrivă! Să-ţi 
dau numai să miroşi păducel — ai ține minte cât ai 
trăi ! 

— De ce? îl întrebă Linda. 

— Fiindcă miroase a hoit şi atrage muştele. 

— Dar eu nu-s muscă, zise supărată Linda şi se ri- 
dică în picioare. Incetează să mai spui grosolănii, 
Senia ! Altfel te pălmuesc. 

— Eu nu spun grosolănii, zise Senia fâstâcin- 
du-se, şi nici n'am vrut să te jignesc. Aruncă-ţi ochii 
la creasta muntelui: pe coasta de miază-noaple şi pe 
cea de miază-zi se află o vegetaţie cu totul deosebită. 

— Ba tu ești vegetaţie! făcu Linda, furioasă. 

Ea se indepărtă şi apoi se intoarse: 

— Dar ce-i cu foaia albă de pe spatele tău? 

Senia şedea cu spatele rezemat de trunchiul gros 
al unui pin. El se sculă. O foaie de hârtie care fusese 
prinsă, pe semne, de o creangă, căzu la pământ. 

Senia ridică foaia. Il înconjurarăm. El citi cu voce 
tare: 

— „La zece kilometri Nord-Vest de Tunghir este 
mult merişor“. 

— Senia, de ce ai scris asta ? 

— Din distracţie, de bună-seamă, observă Trofim. 
S'a temut să nu uite. 

— Dar nam scris-o eu! isbucni Senia. De unde 
aţi scornit-o ! De unde să ştiu eu că se găsesc poame 
la zece kilometri de aici ! 

— Atunci înseamnă că Troşa a scris. Nu putea 
să scrie altcineva. 

— Dar de ce era să scriu? 

— Ca să ne silești să facem o plimbare! 

— Nu, măi băieţi, n'am scris eu, zise serios Trofim. 
De atfel parcă-i un scris cunoscut. 

Cuzma Savelievici ne cuprinse pe toţi într'o pri- 
vire: j i 

— In cabană cineva ne-a pregătit ceai. Cineva 
l-a anunțat pe Liu la-mi despre sosirea noastră, și 
acesta ne-a aşteptat cu masa. La popasuri, cineva 
pregăteşte din timp vreascuri pentru noi. Cineva ne 
dă de veste unde sunt poame. Cine-i acest „cineva“? 
Poate-l ştiţi voi ? Spuneţi! 

Dar noi nu-l ştiam. 

— Ciudat ! zise Andrei Arcadievici. 

El îl luă la braţ pe Cuzma Savelievici şi îl trase 
mai la o parte. 


Din carnetul de notițe al lui Maliş. 


Am înnoptat pe malul stâng al Tunghirului. lată ce 
s'a întâmplat aici cu Mitia Vladimirschi : fie că po- 
deţul nu l-a ţinut, fie că o bârnă era putredă, dar 
Mitia s'a răsturnat în apă... iar şuvoiul l-a luat la 
vale. L-a dus vreo cincizeci de metri. Insfârșit, Mitia 
s'a agăţat de un copac prăvălit. Stă el în apă... i se 
zăreşte numai părul, iar Servis aleargă pe mal şi 
latră de mama focului. 

Cheşa îi aruncă lui Mitia o frânghie. Noi, împreună 
cu Trofim, îl traserăm la mal pe bietul băiat. Mitia 
al nostru stă pe mal, tremură, îi clănțănesc dinţii... 
lar Trofim îşi arată bine înțeles  compătimirea: 

„Ştiţi cum a fost? Dau o fugă, mă uit — strălucește 
parcă ceva. Hm, îmi zic, am descoperit o pepită! în 
copacul doborit. Când colo, în loc de aur. — Mitia!“ 
Lui Vladimirschi îi trecu pe loc frigul. Mai-mai să-și 
ia la bătaie salvatorul. Mitia dădu apoi fuga în răchi- 
tiş, să se usuce. 

Tolia şi Anton au prins un nisetru, în greutate de 
jumătate de pud, şi câteva lostrițe. Făcură o ciorbă 
de peşte. Se aşezară lângă foc. Senia Mişarin spune 
deodată, oftând : 

— Ce-i aceea CEG? Consiliu! Excursiei Geolo- 


gice. Eu aş vrea ca aceste trei litere să sune ca deviza 
excursiei noastre. 


— Poftim! CEG — Cupru, Ebęn, Grafit, compune 
repede Trofim. 

— Nu! Glasul lui Tolia vibrează inspirat. Nu! 
Asta înseamnă : Curaj, Eroism, Grandoare ! 

— Ba după mine: Cutezanță, Emulație, Gigantic, 
rosteşte Cheşa scurt şi sacadat. 

— Cincinalul Este Grandios ! strigă Boris, entu- 
ziasmat de născocirea lui. 

— Cetățeni Eroi Generoşi, propun eu după câteva 
clipe de gândire. 

— Hai să punem toate acestea la un loc şi să alcă- 
tuim deviza noastră, zice foarte serios Cuzma Save- 
lievici. Ţineţi-vă bine, băieți! Indată începe lanțul 
muntos Olecma. 


Din caietul Zoiei 


Totul se dădu pe față datorită poamelor. Vai, ce 
proastă şi nechibzuită am fost. Se găseau atâtea 
poame — că m'aveai unde să calci cu piciorul. Erau 


1 Pepită — metal în stare natură (N. R.) 

merişoare mari, coapte bine de tot. Culesul îi furase 
aşa de tare pe toţi, că nu ne mai dam seama cât timp 
trecuse. 

Ne-am supărat pe Anton. L-am însărcinat să ducă 
până la tabără o lădiță de poame: iar el s'a învred: 
nicit s'o golească pe trei sferturi până la popas. 

— Nu mi-a fost încă dat să văd asemenea mâncău, 
zise mânioasă Polia. Numai Anton e în stare de aşa 
ceva ! 

— Şi încă l-am pus intendentul excursiei! remarcă 
Troşa. Cum poţi să-i incredinţezi unui astfel de to- 
varăş bunuri materiale ! 

Anton îşi dădu ochii peste cap şi plescăi din bu- 
zele învineţite de poame. Asta mă scoase din sărite : 

—— Mai bine n'ar fi spus Vaniuşa unde se găsesc 
poame, unor oameni ca tine! 

Munci Anton îşi făcu ochii mari. Puse lădiţa jos 
şi se așeză pe ea. Eu imi muşcai buzele; dar era prea 
târziu. 

— Vaniuşa ? Care Vaniuşa ? 

— AI nostru, Vania Gladchih. Cel care a scris 
biletul. 

Acum nu mai putui scăpa de întrebări. A trebuit să 
povestesc tot ce ştiam. Maliş se simţi jignit, fiindcă 
nu-i spusesem nimic despre întâlnirea cu Vania la 
Urium. Vai, dacă ar fi ştiut el cum voiam să-l târăsc 
atunci pe Vania în casă şi să se lămurească lucru- 
rile !... Ii pusei pe băieţi să-şi dea cuvântul că nu vor 
sufla vreo vorbă nici lui Cuzma Savelievici, nici lui 
Andrei Arcadievici. 

Incepurăm ascensiunea pe lanţul muntos Olecma. 


150 


Din carnetul lui Hromov 


La un popas, Cuzma Savelievici ne povesti, cum 
se făcea odinioară explorarea nisipurilor aurifere din 
laigă. á 

— Grupurile de exploratori nu erau mari: cinci- 
zece oameni. Organizatorul prospecțiunilor punea în 
fruntea grupului un om de încredere — un şei minier. 
El căpăta „atâta la pud“ — adică o cotă parte din 
exploatarea nisipurilor auriiere descoperite. Prospec- 
țiunile aveau loc mai cu seamă iarna — ceea ce nu 
era tocmai potrivit, căci aflorimentul ! rocelor se gă- 
sea acoperit de zăpezi, iar ziua era scurtă. In schimb 
nu existau pături de apă „superioară“ care să îngreu- 
ieze sondajul. Se angajau călăuze: evenci care ve- 
neau cu renii lor. Evencii sunt meşteri în alcătuirea 
samarelor, pe care le aşează pe reni. Și așa, grupul de 
exploratori porneşte pe o potecă îngustă de-a-lungul 
unui pârâu care şerpuește printre copacii doboriţi de 
furtună, printre lespezi de piatră, șlefuite de gheţuri, 
smulse din pereţii de stâncă ai văii. Merg până ajung 
la poalele unui luminiş stâncos: aici ei rămân peste 
noapte. Călăuza — evencul — duce grupul în desişul 
unui brădet, unde se află multe vreascuri. Peste un 
sfert de ceas samarele sunt puse unul lângă altul, se 
râneşte zăpada, copacii uscați cad sub topor şi se 
aprinde un foc din câţiva butuci. Intr'o parte a focului 
se aşterne un strat gros de lăstari tineri şi subțiri de 
zadă : asta-i „salteaua“ taigăi. Un tufiş de mesteacăn 
irozneşte, explodând ca praful de pușcă. Ceaune și 
ceainice se pun în cujbe — întocmai ca şi la noi... 
numai că ceaiul nu se pregăteşte din apă, ci dintr'un 
bloc de ghiață curată de care ai făcut rost dħ timp. 


1 Porțiunea de suprafaţă a unui strat (N.T.) 

Toţi se aşează cinchiţi la foc, in partea de unde nu 
bate vântul, şi îşi curăță încălțămintea înghețată. 
Apa clocoteşte în ceaune, în care se pun sfărâmături 
din calupaşe de ceai. lar dimineața pornesc cu toții 
iarăşi pe poteca samarelor. 

Cuzma Savelievici povesteşte despre nişte viscole 
care au făcut să se rătăcească atâtea grupuri și des- 
pre pieirea multora din ele. 

— „Odinioară, până la revoluţie, când se găsea 
aur,.răsăreau ca din pământ negustorii de spirt. Se 
năşteau rivalități între grupurile de exploratori și lup- 
te cu exploatatorii prădalnici, care nu făceau singuri 
prospecțiuni, dar urmăreau grupurile şi căutau să 
smulgă din mâna băiaşilor rodul muncii lor. Ince- 
peau bețiile. Tăbărau unii împotriva altora. Era un 
duel de viclenii. Toate acestea durau până când te- 
renul aurifer era înconjurat cu stâlpi şi intrau în func- 
țiune rânduielile „prescrise de legi“... Așa se făceau 
explorările în vechime, până la revoluţie. 

— Aha, acuma am să ştiu ! glumi Trofim Zubariov. 
Să nu mă tragă cumva pe sfoară Vania Gladchih! 
Fu am să fac descoperirea, iar el are să înainteze de- 
clarația ! 

— Păi, tocmai asta-i, ripostă Cuzma Savelievici. 
Nu-i cine ştie ce deosebire : indiferent care dintre voi 
va descoperi ceva, Patria, oricum, va câştiga. Dar de 
ce tocmai Vania Gladchih ? întrebă deodată geologul. 
Doar el nu-i cu noi. 

Zubariov, care de obicei nu-şi pierdea firea, se fås- 
tâci: e 

— M'a luat gura pe dinainte... 

Brinov imi aruncă o privire şi, bănuitor, clătina din 
cap. Şi mie nu ştiu de ce mi se păru că asta nu era 
numai o vorbă scăpată. 

Astăzi avui o convorbire aspră cu Mitia Vladi- 
mirschi. 

Dacă nu se indreaptă — avem să-l trimitem acasă. 


Din carnetul de notițe al lui Maliş 


Eri noapte ne apropiarăm de malul drept al Olec- 
mei. Intr'o cabană mică, şeful expediției adună "pe 
toți excursioniştii. 

Anton turnă ceai în cești. Toţi se aşezară la masa 
cea mare din mijlocul odăii. 

— Dar ceaşca asta pentru cine-i? Anton, ai gre- 
şit socoteala ! făcu Andrei Arcadievici. 

Ceaşca de prisos rămase pg masă. 

— Numaidecât ! răspunse Anton. 

— Ce-i „numaidecât“ ? 

— Chiamă-l, îi şopti Zoiei, Anton. 

— De-acum încolo, după ce vom trece Olecma, vom 
lăsa la o parte drumul cel mare, destul de cercetat, 
şi ne vom înfunda în taigă, urmă Cuzma Savelie- 
vici. Eu am să conduc un grup, tăind Prăpastia Al- 
bastră, iar alt grup va trece pe la izvorul Ivan-Ta- 
lfi.. Numai uite ce, Andrei Arcadievici, nu știu ce-i 
de făcut. Cu toate că ești geograf, dar nu-i mare lu- 
cru să te rătăceşti. 

Brinov rămase pe gânduri. 

— Pe poleca aceea, peste izvor, sunt semnele mele 
pe copaci, lămuri Cheşa. Am umblat cu tata la vå- 
nat după căprioare. 

— lan te uită până unde ai ajuns! isbucni bucu- 
ros Cuzma Savelievici. Bun, atuncea tu ai să-i dai 
ajutor lui Andrei Arcadievici să călăuzească grupul 
al doilea. Grupul care va ajunge cel dintâi la lenda, 
îl va aștepta pe celălalt. Ne vom întâlni peste şapte — 
opt zile... Mâine dimineață vom împărţi echipamen- 
tul și vom schimba samarele pe cai... Dar de ce sun- 
teţi astăzi așa de neliniştiţi ? Ce-i cu voi? De ce nu 
beţi ceaiul ? 

Zoia sări deodată dela masă... Era cât pe ce să răs- 
toarne o ceaşcă. Dădu fuga în tindă şi se întoarse, 
târând de mână pe Vania Gladchih care nu se lăsa. 
Puteai număra toți pistruii de pe faţa lui Vaniuşa, 
albă ca varul. 

Gladchih smulse din sân o carte şi o întinse pro- 
fesorului nostru : 

—" Poftim, controlaţi ! 

Andrei Arcadievici luă maşinal cartea şi o așeză 
„pe masă. 

— Ce să controlez ? 

— Problemele, regulile... Totul — după program... 

— Vasăzică tu ai fost acela care ne-ai urmărit 
două săptămâni ? îl întrebă Cuzma Savelievici. 

— Eu, recunoscu Vaniuşa. 

— ezi jos, bea ceai, îi zise cu blândeţe Andrei Ar- 
cadievici. Anton ţi-a şi turnat o ceaşcă... Nu-i așa cá 
el merită ceaşca asta ? ne întrebă profesorul. 

— Fără îndoială, Vaniuşa, dar şezi odată aici ! In- 
cepuserăm să-l tragem pe Vania în'toate părțile — 
şi mai cu seamă Zoia. 

Deodată, Andrei Arcadievici rosti cu asprime: 

— Vladimirschi, uite care-i deosebirea dintre Vania 
şi tine: el și-a câştigat dreptul de a lua parte la 
excursie, pe când tu, dacă Senia şi Linda nu s'ar ține 
de capul tău, ai fi încântat să tragi chiulul. 

— Mitia, nu te mai preface ! îi zise încet Trofim. 

— Pe derbedeul ăsta trebue să-l trimitem acasă, 
bodogăni Boris. E 

— De ce nu? Asta-i o propunere chibzuită, rosti 
serios profesorul nostru. Ce părere ai, Cuzma Sa- 
velievici ? 

— Tu îl înşeli și pe tatăl tău, mormăi mânios geo- 
logul. 

Toţi tăceau. Mitia se schimbă la față. Vedea în ju- 
ru-i chipurile posomorite, pline de hotărîre, ale tova- 
răşilor săi. 

— Sau vreţi să punem la vot ? întrebă Andrei Arca- 
dievici. 

Serioja Burdinschi nu se putu stăpâni şi îi dâdu 
un ghiont lui Mitia. 

— Băieți... mă simt tare ruşinat... foarte tare... Şi 
față de voi, şi de Vaniuşa, şi față de tata... Ierta- 
ti-mă... 

— L-a răzbit, totuşi, zise mulțumit Cheşa. 

Dar lui Mitia îi fu dat să treacă încă prin câteva 
clipe grele: în timp ce amândouă grupurile se bă- 
teau pentru Vania, nimeni nu-şi arăta dorința să-l 
ia pe dânsul, pe Mitia. In sfârșit, Brinov hotări: 
„Gladchih merge la Ivan-Talii, iar Viedimirechi — 
la „Prăpastia Albastră“. 

Astăzi — pregătiri de drum, strângerea lucruri- 
lor... . 

Mâine vom irece Olecma și — înainte, spre Ia- 
blonca ! 


Din carnetul lui Hromov 


Trebuia să ne aşteptăm la asta! De atâtea zile ce- 
rul strălucea într'o zăpuşală sinilie. O ploaie cu gă- 
leata ne prinse în drum spre Olecma. 

Recunosc, nu mă aşteptam la atâta dibăcie din par- 
tea copiilor. Adevăraţi oameni ai taigăi ! Jupuiră coa- 
ja de pe copaci, construiră barăci, cărară acolo tot 
echipamentul nostru. In chipul acesta, cum se spune, 
„am ieşit uscați din apă“. 

Cuzma Savelievici îmi spune : 

— Imi aduc aminte, am fost odată în taigă cu niş- 
te studenţi care făceau practică, oameni cu totul ne- 
încercaţi. Ne-a apucat şi atunci o ploaie ca asta. Știu 
că'm'am chinuit ! Au întins cortul prea târziu. Eram 
uzi leoarcă — de-ţi venea rău să ne şi priveşti. Im- 
brăcămintea se umilase pe noi. Pâinea ni se prefă- 
cuse într'un fel de: caşă, care mirosea a înăcrit. Dar 
cu băieți dintr'aceştia nu te prăpădeșşti. Uite că până 


156 


şi Mitia s'a dat pe brazdă. lar dacă Albertina Milat- 
„ovna l-ar vedea pe Serioja, oare ce figură ar face? 

Dar cum o să trecem Olecma ? După ploaia asta to- 
renţială, râul s'a revărsat aproape cât e valea de 
largă. 


Din caietul lui Zahar 


Trecurăm Olecma pe o plută cam veche. Vania 
Gladchih o găsise pe mal. Fiind dela Nord, el trecuse 
Olecma de mai multe ori. Pluta rămăsese dela ex- 
cursia pe care cei din Nord o făcuseră anul trecut 
la Novie Cliuci. a 

Apa se învârte, clocoteşte şi ne leagănă pe valurile 
ei mari, mânioase... Dar Vaniuşa e meșter la condus 
pluta. In două rânduri, Vaniușa trece tot grupul pes- 
te şuvoi, 

Tolia Ciornoborodov compune  .Marșul excursiei“. 
Primele versuri le şi cântăm : 


Prin arşiță și ploi, 

Zăpezi și noroi, 

Prin clocotul apelor crunte, 
Ni-i drumul greu şi lung ; 
Dar, tânăr geolog, 

Păşesc cu fală înainte. 


Din carnetul lui Hromov 


Am ajuns la poalele lanţului lablonovii. Ne luarăm 
rămas bun dela grupa lui Brinov. Cu toții ne simți- 
1ăm oarecum  întristaţi : nu ne venea să ne despăr- 
tim. Zoia începu chiar să plângă. Dar Brinov condu- 
se această „operaţie“ cu o deosebită răceală. 

— Să ai grijă de băieți, îi zisei. 

— Bine-bine, dar să nu uitaţi rocele îmi răspun- 
se el. 


16 
JURNALELE 


(Urmare) 


Din caietul lui Zahar 


Grozavă potecă ! Nu-i chip să meargă doi oameni 
alături. Suntem nevoiţi să păşim unul în urma celui- 
lalt. Pinii şi molizii ne ating fața cu crengile. Rădă- 
cinile se împletesc ca niște noduri umflate. Te împie- 
dici la fiecare pas. In poienele rare, se găsesc ici-colo 
mesteceni ca nişte pete albe. Se văd tufişuri de rosma- 
rin. Urcușul pe înălțimile Iablonovii pare fără sfârşit. 

Mergem tot inainte spre culme. Din loc în loc poteca 
se bifurcă. Noi însă ne-am deprins să ţinem drumul 
cel drept după „semnele lui Cheşa“. A treia zi ieşim 
intr'ún drum mare de pădure, croit parcă de mâna 
unui uriaș. Pini și molizi zac pe jos, smulşi cu ră- 
dăcină cu tot din pământ, prăvăliţi în aceeaşi parte. 

Pe aici a trecut furtuna. À 

lar noi mergem înainte, cântând alte versuri din 
„Marşul excursiei" : 


Râzând de furtuni, 
Pornim prin păduri, 
Căutând metale rare. 

Din poalele muntelui, 

Pe drum de cerb mă sui 
Spre înzăpezita trecătoare. 


Andrei Arcadievici era nemulțumit.: nu descoperi- 
sem încă nimic, cu toate că lucrasem de zor cu cio- 
canul, dalta și cu lopata. Alexandra Grigorievna dim- 
potrivă era foarte bine dispusă, ierbarele ei se umpleau 

E... 

mereu cu noi plante. Sevede la dânsa o mare încli- 
nare pentru botanică. Ea ne pune să culegem frunze, 
tulpini, flori şi rădăcini. 

Nu găsim însă minereuri. 

— Ce-or fi făcut tovarășii noştri ? Poate că ei au 
avut mai mult noroc. 

Cu cât ne apropiem de culme, cu atât se schimbă 
mai lămurit înfățișarea lanțului muntos. Firea e mai 
aspră. Pinii, plopii, mestecenii şi cedrii înalţi fac loc 
unor tufișuri de cedru care se întind pe pământ. Alu- 
nele lor sunt mici, uleioase, gustoase... Este multă 
coacăză aromată, cu boabe mari. 

Se găsește şi smeură... 

Se întunecase de-a-binelea, când ne oprirăm pentru 
popas. 

Andrei Arcadievici adormi. Nei ne aşezarăm în ju- 
rul focului şi ne puserăm să coacem pe cărbuni car- 
tofi mari (bunul Liu la-mi ne dăruise o jumătate de 
aci se stingea. 

Zoia îi dădu lui Zubariov jumătate de cartof : 

— Troşa, gustă... Dar de ce eşti așa de plouat? 

Intr'adevăr, Trofim m'avea niciun chef. Scormonea 
cărbunii cu o nuia. Capătul nuielii aci se aprindea, 
aci se stingea. 

— N'am văzut-o pe mama de un an încheiat, zise 
deodată Troşa. Peste câteva zile vom ajunge la lenda, 
şi am s'o văd... Ea are să se prefacă din nou: că-i sä- 
nătoasă, că o duce bine... Picioarele însă i se umilă. 
Iți închipui ce greu îi vine să-mi trimită cele o sută 
de ruble! Numai pe mine mă are... Mă trezesc uneori 
noaptea în internat, şi mă gândesc, mă gândesc : oare 
cine îi sparge lemne ? Cine se repede pentru ea la pră- 
vălie ? Dar dacă-i bolnavă în pat și nu-i în stare să 

se scoale ? iar eu trebue să mai stau la învățătură “doi 
ani.. 

Zoia işi puse mâna pe mâna lui şi, câteva clipe, 
scormoniră împreună, cu nuiaua, cărbunii din foc... 

— Cât de puţin ne cunoaștem unul pe altul, îmi 
zise Cheșa. Uite ce-i cu Troşa... 

Incepurăm să vorbim despre scoală şi Popis toam- 
na viitoare. 

— Vom găsi un zăcământ bogat. Are să ni se ducă 
faima în toată ţara ! începu să viseze Tolia. 

El stătea întins pe iarbă, cu mâinile sub cap. 

— Nu te gândeşti decât la faimă, poetule! îl înțe- 
pă cu vorba Vaniuşa. Dar dacă n'o să găsim? 

— Platon Sergheevici a garantat că vom găsi ! zi- 
sei eu. 

Linda începu să râdă: 

— Cum poate să garanteze Platon Sergheevici, 
dacă nici n'a fost pe aici! 

Cheșa se uită la mine. Cum ştie el să-mi citească 
dintr'odată gândurile ! 

— Ba se poate şi se prea poate. El ne-a spus că 
vom descoperi o avuţie care nici nu se oxidează, nici 
nu se descompune — un minereu numit „Mereu îm- 
preună“. 

Trofim aruncă nuiaua în foc şi, se întoarse repede 
spre noi: 

-—— Bine ai spus, Cheşa. Şi eu tot aşa spun. Ex- 
cursia asta este numai începutul prieteniei noastre. 

Tolia se ridică deodată: 4 

— Ce-aţi zice, băieți, dacă am scoate o revistă 
şcolară ? 

— Ar trebui să facem reparații la şcoală. E timpul 
s'o zugrăvim, zise Linda. 

— Să organizăm o serată plăcută, adăugă Zoia. 

— Dar să începem, băieţi, cu deirișarea țelinei din 
dosul pădurii de cedru, încheie Cheşa, ca şi cum s'ar 
fi luat chiar o hotărire. Să construim un stadion. 

El expuse planul demult chibzuit de noi: „planul 
lucrărilor de reconstrucție“ dela Novie Cliuci.., 

Andrei Arcadievici ne-a spus odată că Lenin ne în- 
vață să visăm — dar să visăm în aşa fel, ca visul să 
ne cheme la mari realizări... să-i facem pe oameni har- 
nici, stăruitori, tenaci. Noi vom visa numai aşa... 


La stânga potecii văzurăm o zadă groasă care zăcea 
la pământ. Patru trunchiuri mai subțiri, arse, se aflau 
pe ea, aşezate cruciş. 

Cheșa o coti din cărare. 

— Ce-i cu tine Cheșa ? îl întrebă Alexandra Grigo- 
rievna. Cauţi ceva ? 

— Am umblat pe aici cu tata, în iarna trecută, la 
vânătoare de veverițe, răspunse Cheşa. Ne îndepăr- 
tasem mult de colibă şi nu ne venea să ne întoarcem... 

Trofim se aşeză călare pe zada prăvălită: 

— Să ascultăm, cetăţeni, o întâmplare din viaţa de 
luptă a Amiralului ! 

— Nu-i nimic deosebit, răspunse Cheşa. Era o noap- 
te întunecoasă, ger tăricel — vreo cincizeci de grade. 
„Hai să poposim aici“, zice tata. Il întreb: „Cum se 
poate aşa fără colibă, sub cerul liber ?“ Atunci, tata 
mă învăţă cum să procedez. Rânirăm zăpada, dobori- 
răm copacul acesta verde și aşezarăm pe trunchiul lui, 
ca o piramidă, patru bușteni mai mici, uscați, astfel 
ca vârfurile lor să iasă în afară, iar sub ei ațâțarăm 
focul. Capetele buștenilor se aprinseră şi arseră. Ve- 
nea dela ei o căldură aşa de mare, că ne şi descălţa- 
răm... Am făcut un popas minunat... 

* — Asta-i totul ? îl întrebă Linda. 

— Asta-i. Ce vrei mai mult ? lar dimineaţa ne-am 
sculat şi am pornit mai departe. l , 

— Aceasta (şi Trofim ridică un deget) — aceasta, 
luaţi act, e o-pagină de uscat din viața Amiralului, cu 
mult înainte de campaniile lui maritime... |, 

— Dar unde-i... aici partea romantică ? îl întrebă 
Linda. 

— Partea romantică ? Stă în meșteșugul de a nu 
fngheța în taigă, răspunse Cheşa zâmbind. 

— Și în aceea — de a te descurca într'o situație 
prea, adăugă de astă dată serios Trofim. 

Am terminat urcușul. De jur împrejur, la picioarele 
noastre, se întinde taiga, legănată de vânt, ca o mare 
fără sfârşit și fără margini. Uriaşe dărâmături de pia- 
tră stau de strajă în preajma piscului lablonca. Pe 
creastă, o mulțime de copaci uscați până la rădă- 
cină... 

Incepem coborișul. Pe coasta de miază-noapte, in- 
trăm în împărăţia zadei din Dauria, a lăstărișului săl- 
batic de rosmarin, a aninului, a cununiţei şi a salciei. 

Cântăm în continuare „Marşul excursiei“ : 


Ciocanul : boc, boc, 

Loveşte în bloc: 

Noi scoici cătăm în stânci, trufaş ! 
Unde n'ajung nici zorii, 

Dar umblă vânătorii, 

Acolo-i bravul cercetaş. 


Facem un popas la izvorul Ivan-Talii, bogat în pro-s 
toxid de sodiu. 

Izvorul se pierde. în desișul răchitişului. Luăm în 
pumni apa acrişoară, ‘cu beşicuţe. 

— Chislovodsc ! Foaie de drum gratuită ! glumeşte 
Trofim. 

lar Linda şade pe iarbă şi geme. S'a lovit la picior, 
când. mai avea doi kilometri până la izvor. Cheșa și 
Vaniuşa au dus-o în braţe până la Ivan-Talii. Am ho- 
tărit să poposim aici. L-am desenat pe.Vania Glad- 
chih „tocind“ la algebră: într'o mână ţine cana cu 
„narzan“, iar în cealaltă — cartea... 


Din blocul de notițe al lui Cheşa 


Eri seară am ajuns la lenda. 

Am fost găzduiţi la şcoala din lenda. Cum luarăm 
pustarea de dimineaţă, Zoia zise: 

— Haidem acasă la Troşa. 

— Poate nu e bine să mergem. Zahar se uită între- 
bător la mine. 

— Aha !Dar cl n'a fost musalirul meu la Urium ? 
Vreau s'o cunosc şi eu pe mama lui. 

Bravo Zoia ! Mi se pare că noi doi suntem gând la 
gând: poate mama lui Troșa are nevoie să-i dau o 
mână de ajutor! 

— Andrei Arcadieviti, Alexandra Grigorievna, nu 
mergeţi cu noi ? întrebă Zoia. 

— Ba mergem, răspunse zâmbind Andrei Arca- 
dievici. 

Pornirăm.  Ajunserăm la o căsuță cam veche, cu 
două ferestre, cu o mică grădină de zarzavat. Găsirăm 
acasă pe Daria Feodorovna şi pe Troşa. Amândoi eram 
îngrijoraţi. 

„ — Grădina e pe coastă, zise Zahar mijindu-şi ochii. 
Ploile au spălat straturile... 

Văzându-ne, Troşa se fâstâci. Daria Feodorovna în- 
cepu să umble ioriota : 

— Poftiți, poftiţi, oaspeţi dragi... 

Avea faţa istovită, zbârcituri adânci îi brăzdau îrun. 

tea și obrajii ; glasul, în schimb, suna tineresc, priete- 
nos... 

— „Luaţi loc. Numaidecât am să mulg capra şi am 
să vă ospătez cu lapte... 

De-abia o convinserăm să renunţe. Toate mamele 
uu, pe semne, obiceiul ăsta : să te ospăteze cu lapte. 
Dacă Zahar sau Tolia ar veni la mine, mama le-ar a- 
duce numaidecât un ulcior : „e rece, dela ghiață“, sau: 
„e cu spumă, chiar acum am muls vaca“. Şi nu-i chip 
de refuzat, 

Andrei Arcadievici începu s'o întrebe îndată de să- 
nătate. ` 

— Aş fi eu sănătoasă, dacă n'ar fi reumatismul... 
Mă dor oasele, mă umflu... Sunt trudită... 

— Dar de ce nu te cauţi? 

— Ba mă caut. Opăresc tărâțe şi asta mă uşurea- 
ză... Dar vezi că aşa-i slujba mea: tot timpul cu apă 
um de-a-face. | 

— Dumneata unde lucrez: ? 

— La exploatările aurifere de aici. Sunt îngriji: 
toare. 

— Mamă, zise necăjit Troşa, lasă asta... 

— Troşa, îl întrerupse deodată Zoia, arată-mi casa 
voastră, 

Trofim se ridică în silă. Amândoi ieșiră. 

— Se ruşinează. rosti cu amărăciuħe Daria Feodo- 
rovna. Alții au părinți — ingineri, doctori, băiaşi, mi- 
neri... pe când el are o mamă — ingrijitoare. Dar eu 
ce pot să fac cu învățătura şi cu Sănătatea mea? E 
mândru şi are o fire independentă. Tatăl lui s'a pră: 
pădit dintr'o răceală. Pe vremea „ceea Troşa avea 
zece ani; de-atunci a început mă ajute pe lângă 
casă... A făcut aici şapte - >e; voia să intre la lu- 
cru: „Nu mă despart ¿entru nimic în lume de dum- 

neata ! Cine are să-ţi care apă, cine are să-ți aducă 
lemne ?” Cu greu l-am trimis la şcoala de pe lângă 
mină, în clasa a opta. | 

Zoia și Troşa se întoarseră. O expresie de desnă- 
dăjduită hotărire se citea pe fața arsă de soare a Zoiei. 
Mă apucă de mână şi mă duse într'un colț al odăii: 

— Tu eşti tovarăș cu Troşa ? 

— Da. 

— Trebue să-i dregem acoperişul. 

— Da. 

— Trebue să-i reparăm grajdul. 

— Da. 

—- Trebue să-i aducem lemne. 

— Da. 

— Vai, Cheșa, nu m'am îndoit niciodată de tine! 


Din carnetul lui Hromov 


Dimineaţa, am adunat grupul meu. ` 

— Copii, le zic, când am ajuns la lenda, eram foar- 
te rău dispus. Sosisem doar cu mâinile goale. Acum 
însă sunt într'o dispoziţie minunată. Mi se pare chiar 
că am descoperit minereul acela, despre care ne vor- 
bea Platon Sergheevici la plecare. Ne înţelegem a- 
cum unul cu altul fără a mai fi nevoie de cuvinte. 
Asta se întâmplă numai atunci când există la mijloc 
o adevărată prietenie. 

Când mă uit, ochii şcolarilor ardeau de însuflcțire» 
lar Zoia de-abia se stăpânea să nu-şi dea drumul 
vorbelor. 

— Ei, Zoia, ce-aţi mai hotărît? Cum credeţi că o 
să ajutaţi pe mama tovarăşului vostru ? 

— Cheşa şi Zahar au să dreagă grajdul şi cerda- 
cul. Vania, Linda şi cu mine, ne vom duce după lem- 

ne. Troşa şi Tolia vor repara acoperișul. Până se vor 
întoarce ai noştri, noi vom pune toate la cale. 

Şura Ovecichina tăbări asupra Zoiei : 

— Dar mie și lui Andrei Arcadievici nu ne-aţi gă- 
sit nimic de lucru ? i 

— Ai puțină răbdare, Alexandra Grigorievna, zic 
cu. Zoia n'a sfârşit încă ce avea de spus. Mai întâi, va 
trebui să cerem un cal dela exploatare ; în al doilea 
rând, mi se pare că mai este pe-acolo un gard de re- 
făcut. Nu-i aşa ? 

Zoia roşi : 

— Aşa-i... 

Trofim tăcea ; apoi se ridică. Işi strânse atât de tare 
degetele, încât trosniră: 

— Tovarăşi... 

Nu putu însă rosti niciun cuvânt mai mult: 


Din caietul lui Zahar 


Trei zile bură, iar de astă-noapte începu să toarne 
cu găleata. In Transbaicalia acum e anotimpul ploios. 
Bine că am apucat să isprăvim totul în gospodăria 
iui Troșa. Niciodată nu mi-am închipuit că poți să ai 
sufletul aţât de împăcat, când îţi ajuţi un tovarăş, nu 
cu vorba ci cu fapta. Muşchii ţi se frâng, te doare tot 
trupul, dar inima ţi-e plină de bucurie... Toate ar fi 
bune. Suntem îngrijoraţi numai de soarta grupului 
lui Cuzma Savelievici. 

— Dacă ei nu vin până mâine, zise Cheșa, trebue 
să plecăm în recunoaştere în întâmpinarea lor. 

— Senia e aşa de slăbuţ, rosti Linda cu ochii în- 
lăcrămaţi — are malarie. Ce ne facem dacă îi vine un 
acces ? 

— Trofim Zubariov, membrul expediției de salvare, 

este gata să plece la drum la orice oră din zi sau din 
noapte, declară Troşa. 

— Să mai aşteptăm, băieţi, liniștiţi-vă ! zise Andrei 
Arcadievici. 

Dar şi el era îngrijorat. 

Eri seară, Andrei Arcadievici ne povesti despre via- 
ta decembriştilor în .Transbaicalia, în temniţa din 
Cita şi în fortăreaţa din Petrovsc. Și aşa, la sfârșitul 
anului 1826, când decembriştii (în număr de optzeci 
şi doi) sosiră la Cita, aceasta era un cătun mic. În 
timpul decembriştilor s'au ridicat aici căsuțe noi ; iar 
cele șase căsuțe, unde locuiau soțiile decembriștilor, al- 
cătuiau o uliţă care se numea „Uliţa Doamnelor“. 
După ce ieși din temniţă, decembristul Gorbaciovschi 
intră la fabrica din Petrovsc, unde și muri. Decembris- 
tul Zavolşin rămase în Cita şi făcu mult pentru pro- 
păşirea ei. 

Iar noi nu ştiam despre decembrişti decât ceea ce-i 
scris în manuale. La reintoarcere, am să-mi fac rost 
neapărat de cărți despre traiul decembriştilor în Si- 
beria.... 

De dimineaţă, băieţii îl luară cu asalt pe Andrei Ar- 
cadievici : ; 

— Haidem îndărăt la lablonca, in ajutorul tovară- 
şilor. Alexandra Grigorievna ne susține. 

Andrei Arcadievici începu să râdă : 

— Uite sperioşii ! Dacă vă spun eu că acolo unde 
este Brînov nu se poate întâmpla nimic ! N'o să faceți 
decât să vă udați până la piele, și să vă îmbolnäviți. 

— Bine, propuse Cheșa, atunci lăsaţi-ne numai pe 
noi amândoi : pe mine şi pe Zubariov. 

— Vom vedea, consimţi în sfârşit Hromov. Să aş- 
teptăm însă până diseară. 


168 


Copiii sunt plouaţi. Zoia umblă cu ochii roșii. Ni- 
meni n'are chef de vorbă... Nu-ţi vine nici măcar să 
treci însemnările în jurnal. 

Către seară, Andrei Arcadievici  rândui așa: el, 
Cheșa, Trofim şi cu Vaniuşa vor merge în căutarea 
tovarăşilor noștri. Alexandra Grigorievna va rămâne 
cu noi... 


Hromov şi băieţii urcară destul de repede panta lină 
dinspre lablonovii. Innoptară într'o mică cabană, iar 
dimineața se lăsară pe povârnișul care ducea spre 
Prăpastia Albastră. Ploaia torențială se potoli. Mer- 
seră toată ziua, umplând desișul taigăi cu chiote 
puternice. Dar nimeni nu le răspunse. Profesorul și 
băieţii răguşiseră de atâta strigăt. Spre seară, nici nu 
băgară de seamă când coboriră în prăpastie. 

Mergeau doi câte doi, cercetând valea. Se înțelese- 
seră să se întâlnească la stratul înalt de piatră din 
partea din spre apus a Prăpustiei Albastre. 

— Hăp! strigau din când în când Hromov şi Cheşa. 

— Hăp! Hăp! răspundeau Vania şi Trofim. 

leșiră la un pârâu, îl trecură călcând pe pietre şi 
porniră mai departe pe malul lui drept. In curând, 
Trofim şi Vania ajunseră la locul, unde mormane de 
piatră — năruite în albia pârâului — îl fărâmițaui în 
mici șuvoaie. Cele văzute îi iăcură să-și cheme în gra- 
bă tovarășii 

„— Uite, uite ! rosti Vaniuşa ; bâlbâindu-se îngrozit. 
Acolo-i... cortul... 

Cortul, sfâșiat şi turtit de pietre, se întindea pe pă- 
mânt. Ici-colo foaia cortului se umfla, silindu-se parcă 
să-şi scuture de pe dânsa povara de adie Nu depar: 
te, Volcioc păştea Hani: 

acoperite de frunze stacojii. In râpile mlăștinoase şi pe 
coaste se cățărau, din bălării încâlcite, camarini, mes- 
teceni, sălcii şi rosmarin cu frunză măruntă. 

O mulţime de izvoare tăiau poteca. Apa lor avea un 
iz ba de leşie „ba de acid carbonic. Era însă totdeau- 
na rece şi bună la gust. Răcorea, reimprospăta pu- 
terile excursioniştilor. 

Merişoare și coacăze negre, coapte, se aflau din bel- 
şug. lerunci şi cocoși sălbatici sbucneau din când în 
când din tuiişuri. Uneori săreau năvalnic căprioare. 

Poteca îngustă, plină de mușuroae de popândăi, îi 
ducea pe băieţi tot mai departe, până în locurile cele 
mai neumblate. Tinerii geologi nu vedeau nimic afa- 
ră de desișul verde care se întindea fără capăt, fără 
margini, prin care fulgerau ici-colo iezere albastre 
şi pârâiașe lucii. Din loc în loc se zăreau petele pa- 
jiştilor de munte. 

Câteva incidente mărunte nu reușiră să strice buna 
dispoziţie a excursionișştilor. 

Aproape de Prăpastia Albastră, Mitia Vladimirschi 
şi Senia Mișarin o luară înaintea grupului lor; mer- 
geau așa, vorbind, pe potecă. La o cotitură povârnită, 
la vreo sută de paşi înaintea lor, un urs cobora poteca 
cu paşi mărunți. Mitia și Senia hotăriră că n'au ace- 
laşi drum cu ursul şi se grăbiră să se întoarcă din 
drum. 

Altădată, Servis a fost eroul unei întâmplări. Iste- 
țul câine intră într'un desiş de cedri. Deodată se auzi 
de acolo un schelălăit ciudat. Boris Zirianov şi Anton 
Treşcenco, care alergară la chemarea lui Servis, dă- 
dură peste o privelişte caraghioasă : o cioară siberia- 
nă, neagră, stropită cu mici pete albe ca nişte fulgi 
de zăpadă, şedea pe o piatră sub un cedru, printre 
cucuruzii desghiocați. Ghiituită cu alune, cioara su- 

Cheșa și Hromov se și apucară să scormonească pe 
sub pânza cortului. Zubariov şi iri se repeziră 
spre dânșii 

Cheşa se împiedică de-o lădiţă stărâmată : ciuper- 
cile dinăuntru erau chiseliță .In altă parte, Troşa zări 
un nasture de metal, vârit în pământ. 

— Ce-i cu tine, Vania ? întrebă deodată Hromov, 

Vania Gladchih dădu la o parte marginea foii de 
cort și se aşeză pe pământul ud. E! închidea și des- 
chidea gura, fără să poată rosti niciun cuvânt: îl a- 
răta numai pe Serioja Burdinschi, care stătea intins 
sub foaia cortului, pe o manta de ploaie. Hromov se 
repezi la dânsul, dar n'apucă să pună mâna pe Bur- 
dinschi, când acesta sări în picioare, îşi şterse ochii 
şi îi privi ţintă pe tovarăşii săi: 

— Cum aţi ajuns aici ? 

— Unde-i Cuzma Savelievici ? Unde-s băieții ? 


17. 
PRAPASTIA ALBASTRA 


După ce se despărţi de tovarăși, grupul lui Brinov 
se înfundă numaidecât in desişul taigăi. Poteca în- 
gustă aci se pierdea ín negura verde-albastră a zadei, 
a rosmarinului daurian şi a bălăriilor de baltă... aci 
luând-o drept în sus, îi scotea pe şcolari în lumea <o- 
voarelor de verdeață, a mestecenilor pitici şi a tulişu- 
rilor de smeură. i 

Uneori cărarea, care se ingusta din ce în ce mai 
mult, era întovărășită în călătoria ei de un pârâiaș 
al taigăi, care murmura pe pietre sub acoperişul săl- 
batic, împletit din sălcii, mălini și din caprifoi. Mai 
aproape de coastele din spre miază-noapte se puteau 
întâlni barba caprei, soc şi răsură. Crengile ilor erau 

ghița şi îl privea pasnic pe Servis, inclinând capul ei 
cu plisc lung, când într'o parte, când în alta. Ii era 
lene să se mişte din loc. Purtarea păsării bete il uimi 
cu totul pe Servis : el semăna cu un paznic al ordinei 
publice „căruia nu-i vine la îndemână să pedepsească 
pe un beţiv, într'atât e' acesta de neputincios şi de 
blând. 

` Aceste întâmplări nu-i sustrăgeau pe tinerii geo- 
logi dela căutarea zăcămintelor. Brinov și băieţii nu 
lăsară nicio.clipă din mâini ciocanele geologice cu 
coadă lungă. Din când în când „şeful expediției era 
nevoit să-i strige pe şcolarii prea îndrăzneţi, care ba 
se repezeau spre stâncile ce străjuiau intrarea dela 
gura prăpastiei şi se cățărau pe ele. sgâriindu-și până 
la sânge mâinile și picioarele....ba se apucau să cer- 
ceteze pietrele, peste care se scurgea murmurând câte 
un pârâiaş. Rucsacurile, buzunarele și chiar lădițele 
erau pline de mostre de roci. Excursioniștii păzeau cu 
zel colecţiile adunate cu atâta trudă. 

Toate merseră bine, până începu o ploaie torenţia- 
lä. Ea surprinse grupul lui Brinov chiar la gura Pră- 
'pastiei Albastre. Asta se întâmplă într'a șasea zi de 
drum. Poteca — toată numai noduri de rădăcini — 
cobora pe-un povârniş drept. Te puteai lăsa pe ea 
numai ținându-te de ramurile desipeaii de păducel 
şi de coacăză neagră. 

Ploaia torențială îi mână pe tinerii geologi în Prä- 
pastia Albastră, întrucât cortul nu se putea întinde pe 
poteca îngustă. La stânga şi la dreapta, desişurile tai- 
găi se înălțau ca un zid de nepătruns. 

Lunecând, căzând, răsturnându-se unul peste altul, 
pierzând lădiţele şi rucsacurile, ude leoarcă, băieții 
coborau dârz în urma lui Brinov, înfundându-se. tot 

mai mult în valea strâmtă, năpădită sălbatic de tufă. 
rişuri. i 

După câteva ceasuri, pe un astfel de drum, Mitia 
Vladimirschi păli şi se trase la față. Serioja Burdin- 
schi păşea cu dinţii strânși, încruntându-și sprâncene- 
le subțiri. Boris Zirianov răsuila sgomotos, rupând ra- 
murile tufișurilor, ca un urs. Mergea după=șelul ex- 
pediţiei. Polia se ținea de dânsul. Brinov era îngri- 
jorat mai cu seamă pentru Senia Mișarin, care era 
slăbuț şi bolnăvicios. Senia nu se plângea : fața lui 
însă era numai zbârcituri. Frigurile începuseră să-l 
scuture încă îgainte de a ajunge la Prăpastia Albastră , 
iar acum el de-abia își mai târa picioarele. Băieţii îl u- 
şurară de poveri. O bună parte din bagajul lui Senia 
îl luară Anton Treşcenco și Tinia Oichin. 

Brinov conduse pe băieţi spre versantul povârnit 
de piatră din spre apus, care se înălța deasupra prăpa- 
stiei. La poalele lui un pârâiaș mic, acum umilat de 
ploaia ‘torențială, îşi rostogolea valurile. Drumeţii îl 
trecură cu greu prin vad, străbătură desimea răchiti- 
şului și se treziră pe-un mic tăpşan între pârâiaș şi 
peretele de stâncă cenușiu-inchis. Stânca era încoro- 
nată la vâri cu o streaşină de piatră. Toţi excursio- 
niştii se strânseră aici, apăraţi de ploaie, de ieşitura 
stâncii. 3 

— Ei, poftim, zise Brînov, rotindu-şi ochii : suntem 
aici chiar ca Robinson. Nu știu dacă cineva, înainte de 
noi, o fi pus vreodată picioru! pe aici... Cum va înceta 
ploaia, măi băieți, să începem prospecțiunile, să cer- 
cetăm toate colțişoarele... După socotelile mele, am a- 
juns la țintă! 

Boris, Anton și Maliş se şi apucară să bată ţărușii 
în pământ și să întindă cortul. Ploaia torențială nu 

se potolea. Nori grei, umflați parcă de apă, spânzurau 
deasupra Prăpastiei Albastre. Se însera din ce în ce 
mai mult. 

O latură a cortului se sprijinea aproape de stânca 
năpădită de verdeață. Boris Zirianov întindea frân- 
ghia ; iar Polia Biriulina care stătea în genunchi, o 
răsucea pe țăruşi. Fata simţi deodată frânghia slăbind 
în mâna ei. 

— Boria, ce-i cu tine ? Eşti istovit de tot ! exclamă 
Polia... Niciun răspuns... 

— Boria, lasă gluma ! Sunt udă leoarcă şi obosită. 

Din nou tăcere. . 

Polia sări în picioare. Boris — nicăeri... Fusese cu 
puțin înainte lângă dânsa şi acuma... ia-l de unde nu-i. 

— Polia! auzi ea deodată, și i se păru că cineva 
îi atinge mâna. ` 

Polia dădu un țipăt: lângă dânsa nu era nimeni! 

Se întoarse în toate părţile, dar nu putu înțelege 
nimic : în faţa ei se afla cortul, iar îndărătul lui — 
stânca dreaptă de nepătruns... 

— Polia, vino aici ! auzi ea o chemare nerăbdătoare. 
Recunoscu vocea lui Boris. 

Abia atunci Polia băgă de seamă în stâncă o crăpă- 
tură îngustă, astupată cu crengi de mălin și de pă- 
ducel. Fata se aplecă și se strecură printre ramuri. Se 
împiedică şi ar fi căzut, dacă mâna puternică a lui 
Boris n'ar fi sprijinit-o. 

Boris şi Polia se aflau la gura unei peșteri, nu 
prea înaltă, dar destul de mare. 

— Aici! Aici ! strigă Boris. lar excursioniştii se 
iurişară unul după altul prin crăpătură. 

Neobositul Servis se şi apucă să miroase toate col- 
țurile peşterei. 

— Aha! Dar aicea-i cald şi uscat ! zise Cuzma Sa- 
velievici. Hai să ne aducem tot bagajul să ne încălzim 
și să ne zbicim. Aici are să fie mai bine decât în 
cort. 

In jumătate de ceas, băieții strămutară în peşteră 
tot avutul grupului geologic — păturile, sacii cu pro- 
viziile şi colecțiile. Iar calul îl legară drept la gura 
peșterei. 

Pe Senia Mişarin care era vlăguit de oboseală și 
de friguri, tovarășii îl aşezară pe două pături, în locul 
cel mai înalt şi mai uscat al peșterei. 

Găsiră la intrarea noii locuinţe câteva vreascuri us- 
cate, ferite de ploaie de streașina stâncii. Aţâţară fo- 
cul în mijlocul peşterei și atârnară într'o crăcană un 
ceainic cu apă. Polia scoase afară o căldare, care se 
umplu până la margine cu apă de ploaie cât ai bate 
din palme. 

— Să strângem şi cortul? întrebă fata, aducând 
căldarea in peşteră. 

— Lasă-l acolo, răspunse geologul. E un fel de ves- 
libul al nostru. O să-l strângem mâine dimineaţă... 
Copii, hai să bem ceai! 

Anton turnă ceaiul în cești, împărți pesmeţi şi des- 
chise câteva cutii de conserve. 

După cină, excursioniştii începură să se cuibărească 
pentru odihnă : oboseala le cuprinsese trupul. Dar Bri- 
nov care nu mâncă aproape nimic, așteptând ca şcola- 
rii să isprăvească cina, puse numaidecât mâna pe 
ciocan. 

— Copii, vă cer încă o vitejie pe ziua de astăzi : Hai- 
dem să cercetăm peştera ! 

Scuturându-şi oboseala; tinerii geologi se împrăştia- 
ră prin toate colțurile locuinţei lor încăpătoare. Pâl- 

pâiau îlacările lumânărilor, vorba copiilor se amesteca 
cu loviturile de ciocan, iar prin gura peşterei se auzea 
vuetul nepotolit al ploii torențiale. 

— Cuzma Savelievici ! Veniţi aici! Mai repede! 
strigă Boris. 

Geologul şi băieţii se repeziră spre un îndepărtat 
ungher al peșterei, de unde venea sgomotul loviturilor 
de qiocan ale lui Zirianov. După Brinov se aruncă și 
Servis, lătrând. 

Boris Zirianov se uita buimăcit. O grămadă de pie” 
tre vărgale cu muchii ascuţite, desprinse din perete, 
zăcea la picioarele lui. Iar Boris ținea în mână o bu- 
cată plată de minereu, care semăna cu un sandwich : 
o intercalaţie, albă, abia se zărea între două straturi 
groase, roşcate... 

— Aha! exclamă geoldgul. Asta-i cinabru. E mine- 
reul de bază din care se extrage mercurul. Și ce pă- 
tură bogată ! Aici calcarul se prezintă, ca să zic aşa, 
doar din politeță. Numai în Cicoe am întâlnit un 
minereu așa de bogat. 

Cuzma Savelievici mai rupse câteva bucăți cu cio- 
canul şi lumină în sfârşit, cu un tăciune aprins, toată 
partea de miază-zi a peşterei : şuvițe roş-aprins brăz- 
dau stânca, într'o mreajă deasă. 

Brinov îşi puse mâna pe umărul tânărului : 

— Ei, Boris, onoarea descoperirii îţi revihe ţie. 

Băieți îl priveau pe „Zirianul“ lor, sorbindu-l din 
ochi, de parcă nu i-ar fi văzut niciodată părul aspru şi 
buza lăsată în jos. lar lui Boris nici nu-i trecea prin 
minte să-şi ascundă mândria triumfului: zâmbea şi 
chiar îşi trosnea degetele. 

—- De astăzi înainte, rosti solemn Tinia Oichin, peş- 
lera noastră se va numi Peştera Argintului viu. 

Deodată Cuzma Savelievici fäcü câțiva paşi înainte 
și, fluturând „sandwichul“ de cinabru, declamă pate- 
tic: 


Profesorule, 
Scoateţi ochelarii-bicicletă ! 

Aşa isprăvise el „discuţia“ cu șeful său din Ircuţc. 

Băieţii strigară cu toţii „ura“. Entuziasmul lor încă 
nu se liniştise, când răsună o detunătură cumplită. Pe- 
reții peșterei parcă se cutremurară, şi băieților li se 
păru că bolțile de piatră se năruesc peste capetele lor, 
Prin gura peşterei se auzi nechezatul puternic şi în- 
spăimântat al lui Volcioc. 

Un sgomot, un trăsnet și încă două izbituri mai 
slabe... apoi deodată se făcu tăcere. 

Geologuil îşi recăpătă .cel dintâi stăpânirea de sine ; 

— Intrarea ! 

Fără să lase minereul din mână, el ajunse din câ- 
teva sărituri la gura peşterei. Intrarea era liberă. Ploa: 
ia torențială vuia ca şi mai înainte. Dar în vuetul a- 
cesta se mai amestecau nişte sunete: parcă un uriaş 
își făcea gargară. 

După ce strigă: sAșteptați-mă aici !“, Brînov se 
mistui prin gura peşterei, iar după dânsul — Servis. 

Boris vru să sară şi el, dar Tinia îl apucă de mână 
şi îi spuse serios: * 

— Comandantul a dat ordin să-l aşteptăm aici ! 

— Vai, zise cu ciudă Polia. Vroiam să vă spun încă 
de când am adus apă! 

Boris o întrebă fără să-și ia ochii dela gura peşte- 
rei : 

— Ce voiai să spui? - 

— Când am ieşit din peşteră, am văzut cum din 
streașina de piatră cădeau peste cort bolovani... mari... 

— Pe semne apa a spălat streașina, care s'a năruit, 
zise Boris, scoțându-şi capul pe gura peșterei. 

— Poftim, rosti amărit grijuliul Anton, desigur că 
n'au mai rămas din cortul nostru decât nişte zdrențe... 

— la te uită la Anton. E îngrijorat din pricina cor- 
tului ! zise Polia, îmbujorându-se. Aici trebue să te 
gândeşti la om... 

— Ai şi început să plângi, ai şi început să plângi! 
zise Anton fără să-şi ascundă ironia. Și eu care cre- 
deam că eşti curajoasă... | 

— Băieți, 'dăr Volcioc? Ce-i cu Volcioc? întrebă 
neliniștit Tinia Oichin. 

Servis intră ca o furtună în peşteră, suflând greu 
şi începu să se scuture, împroșcând cu apă și cu noroi 
în toate părțile. 

Peste câteva minute, prinseră să foșnească crengile 
tufişurilor care se mişcau. Copiii văzură săpat îngri- 
jorat al geologului. 

Işi aruncă mantaua de ploaie, scoase batista și în- 
cepu să-și şteargă fața, ceafa şi părul... 

— Aşteptaţi puţin! Lăsaţi-mă să răsuilu! 

Işi scoase tabachera, bătu cu ţigara pe capacul ei 
și începu să vorbească numai după ce trase câteva 
fumuri. 

— Măi copii, nu-i de glumă. Pârâul a fost barat în 
josul peşterei. Poate să ne inunde. lar lucrul de că: 
petenie este că apa ne-a înconjurat din toate părțile, 
şi n'ai pe unde să treci... Volcioc s'a smuls din lanț 
şi a fugit... 

Brînov se uită cu luare aminte la chipul copiilor 
adunaţi în juru-i. Nu observă nici urmă de spaimă. Pe 
feţele lor se citea neliniştea. El se apropie de foc și se 
așeză pe-o piatră. Copiii se aşezară și ei împrejurul 
lui Brînov. P 


. 178 


— Să chibzuim în linişte situația. Apa poate să nä- 
vălească în peșteră — asta-i una la mână... stăm prost 
cu proviziile — două la mână. Vasăzică, trebue să 
părăsim peştera. Dar Senia e bolnav — una la mână... 
nu putem trece pârâul — două la mână! Vasăzică tre- 
bue să rămânem în peşteră... Ce ziceţi ? Asta-i situaţia! 

Brînov îşi întinse mâinile deasupra focului și își 
mișcă degetele. El se uită la copii: în stânga — la 
Polia şi la Tinia... în dreapta — la Boris și la Mitia. 

— Să plecăm numaidecât ! zise Polia. 

— Să rămânem ! propuse Boris. 

— După mine însă — nici una, nici alta, făcu liniștit 
geologul, fără să se miște din loc. 

Deodată, sărind în picioare, el rosti milităreşte : 

— Atenţiune ! Strângeţi şi. impachetaţi toate lucru- 
rile. Pregătiți-vă pentru cazul unei evacuări urgente 
a peşterei. Numesc pe Zirianov, Vladimirschi şi Bur- 
dinschi de serviciu la noapte. Indatorirea celor de ser- 
viciu este să urmărească creşterea apei. Ordinul să 
fie executat întocmai... Boris, încotro ai şi apucat-o? 
Am să anunţ eu când punem plantoanele. 

Activitatea era în toi. 

Anton împachetă proviziile .cu ajutorul lui Serioja. 

Boris şi Mitia se apucară de colecţii. Tinia și Polia 
puseră la punct jurnalele. 

Somnul parcă li-l luase cineva cu mâna. Toate pre- 
gătirile se isprăviră într'o jumătate de oră, şi excursio- 
niştii se aşezară iarăşi la foc. 

— lacă şi Prăpastia Albastră ! oftă Serioja Burdin- 
schi. 

Tinia Oichin se uită la tovarășul lui și apoi își în- 
dreptă privirea inteligentă asupra şefului expediției. 

— Cuzma Savelievici, dar de ce Prăpastia se nu- 
meşte Albastră ? întrebă curios Maliş. 

Geologul îl înţelese pe tânăr : trebuia să le împrăștie 
copiilor gândurile triste. 

— Vânătorii povestesc, că în Mai, povârnișul de 
miază-zi al văii se face albastru peste tot. Asta-i din 
pricină că înfloreşte urguiul — ghiocelul din Transbai- 
calia. Numai din loc în loc, flori albe de urda vacii se 
ivesc pe covorul albastru. In vremea asta, în prăpa- 
stie vin țapi, rătăcesc pe acolo capre, cocoși de me- 
steacăn și potârnichi ; se adună să se îndestuleze cu 
flori și cu boboci de urgui... De altfel vânătorii au cre- 
dinţa că — dacă-şi spală țeava cu esenţă de urgui — 
atunci puşca „n'are să mai dea greș“: alicele au să 
nimerească neapărat pasărea... 

Brînov povesti îndelung, cum fac vânătorii pândă 
de capre „la urgui“. Incâpu apoi să dea lămuriri cum 
se pregăteşte o vopsea liliachie din petalele urguiului. 
Trecu pe nesimţite la episoade din propria-i viață, bo- 
gată în întâmplări. 

Le plăcu mai cu seamă copiilor povestea: cum a 
călărit Cuzma Savelievici pe un ren, pentru întâia 
oară, 

— A fost o călătorie de nevoie. Mă îmbolnăvisem. 
Atunci m'au suit călare pe un ren. Dar pe ren trebue 
să stai călare cu genunchii ridicaţi, în sus. Asta nu-i 
treabă uşoară. Atunci ce mi-a venit în cap? Mi-am 
legat genunchii cu un prosop deasupra șeii. Renul, nu 
ştiu cum, s'a poticnit. lar eu am venit cu capul în ză- 
padă şi am rămas spânzurat de coarnele renului. A- 
cesta dădea din cap în sus şi în jos, ca să sè desco- 
torosească de mine... şi mă afunda în zăpadă, cum 
moi pâinea în lapte, din ce în ce mai adânc! Era un 
râs nemaipomenit. Numai mie nu-mi venea a râde, ci 
doar tovarăşilor mei de drum... lată cum am primit, 

în Nordul Transbaicaliei, botezul de luptă ca vânător 
de zăcăminte... Ei, dar e vremea să ne culcăm |! îşi 
aduse aminte geologul. Trebue să prindem puteri. 

Se culcară. Senia avea mare fierbințeală. Se svă r- 
colea, gemea, aiura din când în când și tot timpul ce 
rea apă. Polia nu se deslipi de bolnav: se culcă, 
strânsă ghem, la căpătâiul lui. „Bravo ţie, Burdine 
schi, că n'ai uitat să pui chinină în farmacia de cam- 
panie, se gândea fata cu recunoștință. Avem toate: 
doctoriile trebuitoare“. 

Polia îi urmări şi văzu, cum Brinov şi Zirianov, 
care erau în primul planton, își luară mantalele de 
ploaie şi ieşiră din peșteră. In fața lor se întindea 
noaptea plină de necunoscut. 

In curând Brinov se întoarse. Se apropie de Senia, 
ii puse mâna pe frunte și ascultă răsuflarea bolna- 
vului. Işi aşternu apoi lângă foc, aruncă o privire la 
copiii care dormeau, işi scoase cismele — și peste un 
minut dormea de-a-binelea. 

„Cum poate Cuzma Savelievici să facă una ca asta! 
îşi zise Polia, venindu-i în gând, fără voie, o mus- 
trare. E o primeidie aşa de mare, iar el doarme dus...“ 

Nici» nu-i venea să-și creadă ochilor: de aceea se 
apropie în vârful picioarelor de foc, căutând să nu 
facă sgomot. Geologul dormea tun, cu mâna sub cap; 
iar pe chipul lui nu era întipărită nici turburarea, nici 
neliniștea. 


* 
* * 


Buimac incă de somn, Serioja Burdinschi murmură 
fără şir ceva despre peşteră, năruire, revărsare... Dar 
Hromov şi băieţii nu pitură înțelege nimic, până când 
Servis nu ieşi din tufişuri, lătrând vesel, şi până când 
nu se ivi Polia în pragul peşterei. 

— Andrei Arcadievici ! exclamă cu bucurie Polia’ 
Și Cheşa... şi Troșa... şi Vania... 

Membrii „expediției de salvare“ intrară în peşteră 
după Serioja şi după Polia. 

A-I trezi de-a-binelea pe geolog a fost mai greu de- 
cât să-l trezească pe Serioja. | 

— Poftim, de asta mă şi temeam! zise Brinov, 
dând bunăziua profesorului și copiilor. N'aţi -putut 
veni mai târziu! 

— Serioja a adormit când era de planton. Polia îl 
privi, supărată, pe Burdinschi. 

— Dar dacă ne-ar fi inundat apele ? Ce-ar fi fost? 
zise indignat Boris. Vai, ce gură-cască ești! 

— De ce vă temeaţi? Ce planton? De ce să vă 
inunde ? întrebă nedumerit Hromov. Ce-i cu voi ? Fa- 
ceți jocuri militare ? 

In loc să răspundă, Hromov se adresă lui Anton: 

— Hai, tovarăşe intendent,! Unde ţi-s proviziile ? 
Pregătește gustarea ! Dar vezi să fie cât mai bună! 

Clătină din cap, îndreptându-se spre Serioja : 

— Vasăzică nu te-ai putut stăpâni? Ai adormit, 
ai părăsit postul... 

— Tocmai către ziuă, se desvinovăți tânărul. De 
cinci ori am măsurat, Cuzma Savelievici. Apa nu s'a 
mai urcat. 

— Dar dacă într'adevăr ar fi fost barată albia ? îl 
întrebă cu asprime Brinov. Dar dacă ne-ar îi amenințat 
întradevăr inundația ? Atunci ce ar fi fost? 

— Vasăzică, n'a fost nicio primejdie ? întrebă zâm- 
bind Maliş. Ne-aţi încercaţ numai. Nu-i aşa ? 

— Acum înţeleg totul, şopti Polia. 

Boris Zirianov isbucni deodată în hohote de râs şi 
începu să danseze, plesnindu-se cu palmele peste 
umeri, genunchi, şolduri : 

` — Vai, Cuzma Savelievici, cum ne-aţi mai păcălit. 
Vai, cum ne-ați mai păcălit! lar Serioja a măsurat 
apa de cinci ori! 

— V'am păcălit, bineînţeles, răspunse neturburat 
geologul. Dar vezi că s'ar fi putut întâmpla să fie încă 
şi mai rău: ar îi putut fi într'adevăr inundație. Noi 
am procedat aşa cum ar fi trebuit să procedăm în fața 
unei adevărate primejdii, fără să punem la socoteală, 
fireşte, cazul lui Serioja... Aţi înțeles ? x 

De-abia acuma incepură Hromov, Cheşa, Troşa și 
Vania să priceapă ce se întâmplase cu „stăpânii” peş- 
terei, 

Tinia Oichin alergă deodată la colecţii: 

— Dar cinabrul ? Aţi uitat de cinabri ? 

— Bine, bine, copii. Anton a şi pus maşa, zise Brt- 
nov: Hai să luăm gustarea ! La masă au să se deslege 
limbile... Lui Senia îi e mai bine. A trecut primejdia. 
Acuş trebue să ne pregătim de drum... 


JURNALELE 
(Sfârşit) 
Din caietul lui Zahar 

In sfârșit, iată-ne iarăşi împreună în lenda. Câte 
evenimente s'au petrecut în aceste două săptămâni ! 

Cuzma Savelievici îi laudă pe băieţi: v'ați purtat 
ca nişte viteji ! 

lar Trofim Zubariov i-a și botezat pe cei salvaţi 
„locuitorii peşterei““. 

Boris nu mai poate de bucurie : lui i se cuvine onoa- 
rea găsirii cinabrului. Medicii nu-l lasă încă pe Senia 
să părăsească patul. Se va însănătoşi peste câteva 
zile. Cheşa şi Linda îi dau zor lui Mitia cu gramatica. 
Elevii şi-au pus în rânduială echipamentul și colec- 
țiile. s 

Bunii locuitori ai lendei ne aduc fel de fel de me- 
rinde pentru întoarcere. Ne simţim adevăraţi eroi. 

Seara, Cuzma Savelievici şi Andrei Arcadievici ple- 
cară cu treburi prin orăşel. 

Rămaserăm singuri. In odaie era lumină : luna plină 
îşi trimetea razele pe fereastră. Nu ne venea să ne 
culcăm. Era cea din urmă seară petrecută la lenda. 
Mâine dimineaţă pornim înapoi acasă, la Novie 
Cliuci , Toţi erau însuflețiți : se gândeau, bucuroși și 
veseli, la viitor. lar ultima seară petrecută la lenda a 
fost pentru noi seara visurilor. 

Ne-am aşezat cu toţii în jurul patului lui Senia, care 
— palid la față — stă culcat, dar zâmbeșşte tot timpul : 
e mulţumit că suntem lângă dânsul. 

— Peste zece ani, începe rar Cheșa, aș vrea să viu 
cu expresul din Vladivostoc aici, pe meleagurile na- 
tale. 

— Cu gradul de amiral ? întrebă Troșa cu o naivi- 
tate prefăcută. = 

— Nu chiar dintr'odată ! zâmbește Cheșa. Dar, bi- 
neînțeles, în uniformă- de marină. In drum am să mă 
întâlnesc... 

"— „cu pictorul Astafiev, îi suflu eu. 

— Da, cu vestitul peisagist Zahar Astafiev, și 
încă... 

— . şi încă cu inginerul metalurgist Zoia Alexe- 
evna Vihriova, spune fata noastră cu codițele pe spate. 

— Da, şi cu ea. Ne dăm jos din tren în stația Che- 
drovaia şi... n'o recunoaştem : clădirea de piatră a 
gării, cu mai multe etaje, cu soclu de granit... peronul 
lung, betonat... gazon, flori... ne întâmpină şeful! sta- 
ţiei — un om înalt şi, ca şi înainte, uscăţiv... 

— .. Ivan Ivanovici Gladchih, se prezintă Vaniuşa. 

Amiralul urmează : 

— Ivan Ivanovici lasă gara pe seama ajutorului 
său ; iar noi, tuspatru, pornim în goană cu un „Zis- 
125” pe minunata autostradă, spre lenda. Incă de de- 
parte vedem oraşul, desfăşurat pe malurile Vitimului, 
și clădirile combinatului polimetalurgic. Ne îndreptăm 
într'acolo... + 

— Şi cine credeți că vă iese în întâmpinare? a- 
dăugă un glas cunoscut. Vă întâmpină Anton Timo- 
feevici Treşcenco, inginerul şei al combinatului. Vă 
arată mândria metalurgiei neferoase a Transbaicaliei ; 
iar după aceea vă pofteşte în mașina lui, să zicem un 
„Zis-152”, şi vă duce să vă arate oraşul. Ne îndreptăm 
spre şcoală, o clădire cu patru etaje, împodobită cu 
sculpturi... 

— Iar aici, îl întrerupse pe Anton un glas domol 
de fată, aici vă întâmpin eu — Linda Ternovaia, pro- 
fesoară în școala din lenda. Vă conduc prin clasele 
luminoase. Asistăm la lecţia celui mai bun profesor 
de istorie din Transbaicalia. 

— i. Trofim Ivanovici Zubariov, urmează Troşa. 
Voi ascultați cu încântare povestirile mele despre mi- 
turile grecești şi despre expedițiile lui Ermac. După 
lecție ne urcăm în „Zis”-ul tovarăşului Treșcenco şi 
ne ducem la spitalul model al orașului. In drum întâl- 
nim un blond cunoscut, cu un moț care îi iese de sub 
şapcă, ducând o coşcogeamite servietă în mână... 

— „„Acesta-i Tinia Oichin, lector-propagandist pe 
lângă comitetul orăşenesc al Comsomolului din lenda, 
remarcă cu modestie Maliş. Nădăjduesc că mă veţi lua 
și pe mine? La nevoie, mă puteţi ține pe genunchi, 
dacă nu-i loc. 

— Pentru tine este totdeauna loc, Tinia, îi zise 
duios Troşa. Şi aşa ne apropiem de clădirea albă a spi- 
talului, care străluceşte în soare. Drept vorbind, nu-i 

spital, ci un adevărat orăşel-livadă, un colţişor de Cri- 
mee ! Şi din ce pricină ? Fiindcă medic primar al spi- 
talului este vechea noastră cunoştinţă... 

— „. Polina Borisovna Biriulina, îi suflă „vechea 
cunoștință”. Dar de ce numaidecât „medic primar”? 
Pot fi şi simplu medic consultant. 

— Nu întrerupe sborul fanteziei! zice gânditor 
Mişarin, şi, ridicându-se puţin într'un cot, adaugă cu 
convingere : — ... vă încheiați seara la mine, la pepi- 
niera pomicolă şi de flori. Doresc ca pământul ținutu- 
lui nostru să fie tot atât de darnic ca şi cerul acesta 
cu minunatele lui asfinţituri de soare, ca și mărunta- 
iele pământului cu bogăţia lor... La gara Csenevscaia 
am văzut livada profesorului Bessudnov. A sădit-o şi 
o îngrijește de 10 ani... Eu știu prea bine că la noi se 
poate cultiva și mărul, şi pepenele galben, și vişinul ! 

lată cine-mi era Senia, „timidul nostru”! Pentru 
întâia oară, modestul și siiosul nostru tovarăș ne-a 
povestit despre visurile sale. 

— Dar pe mine? Pe mine m'aţi uitat! protestează 
Zirianov. Adică ce? Sunt oare mai rău decât toţi? 
Cine a descoperit cinabrul ? Cine a suferit în peşteră ? 

— Tu eği doar artilerist, replică Troșa. N'ai ce 
căuta în lenda! 

— De ce nu? Nu mă pot întâlni oare în tren cu 
Cheşa şi cu Zoia ? Zirianov se supără într'adins ; iar 
Troşa se adresează Amiralului : 

— Cheşa, eşti de acord să te întâlneşti în tren cu 
tunarul ăsta ? Liniştește-te, Boria, din respect pentru 
meritele dumitale trecute ţi s'a comandat un loc în va- 
gonul internaţional. 

Zoia băgă deodată de stă că Mitia şi Serioja 
şoptesc ceva. ` 

— Nu-i frumos, băieți! Lăsaţi secretele. Toţi au 

spus pe față, iar voi vă apucaţi să tăinuiți. Zoia arde' 
de nerăbdare. Hai, spuneţi mai repede ! 

-= Mitia vrea să se facă arhitect, zice Serioja ; iar 
eu îl rog să construiască un teatru în lenda... 

— Vai, Serioja ! sare dela locul ei Zoia. Vrei să te 
faci artist. Nu-i aşa ? N'am ghicit ? 

Trofim Zubariov se adresează lui Tolia Ciornobo- 
rodov, care tăcuse tot timpul: 

— Dar ce-i cu tine, Tolia? N'ai născocit nimic? 
Sau compui o piesă pentru Serioja ? 

— Fiindcă m'aţi uitat, am să vă joc o festă ! Am să 
ajung în lenda înaintea tuturora. 

— Tare am vrea să ştim cum ai să isbutești ? zice 
Zoia, scuturându-şi codiţele. 

— Foarte simplu : voi v'aţi lungit drumul ; iar eu 
am să vin de-a-dreptul pe Transiberianul de Nord care 
are să treacă prin lenda. 

Isbucnim în râs. Ca totdeauna, Tolia dă dovadă şi 
acum de prezență de spirit şi de inventivitate. 

Deodată, Senia Mişarin întreabă : 

— Băieți, dar dacă are să isbucnească războiul ? 
Ce va fi atunci? 

Urmează câteva clipe de tăcere. 

— Dacă va fi război? repetă Cheșa şi adaugă cu 
pasiune: oricum, tot ce visăm, se va îndeplini. Dacă 
nu peste zece ani, atunci peste cincisprezece ! Deviza 
noastră este doar: Curaj, Eroism, Grandoare! 

— L-am uitat pe dirtetorul nostru şi pe profesori ! 
rostește înspăimântată Polia. Unde au să fie ei? 

— Da, l-am uitat şi pe Cuzma Savelievici ! adaugă 
cineva. 

Iarăşi tăcere. Toţi cad pe gânduri. 

— Ei vor fi mereu împreună cu noi, rostește Cheşa 
cu glasul înnăbuşit de emoție. 

leri am plecat din lenda. Ajunsesem până aproape 
de Vitim — hotarul regiunii. O luăm spre miază-zi. 
Ne aşteaptă înaintea noastră râuri pe care le vom 
trece, poteci ascunse, popasuri în jurul focului... Ne 
grăbim. Trebue să ajungem înainte de începerea şcolii. 

‘Dela ‘lenda apucăm spre miază-zi. Ne îndreptăm 
spre Aniutchi. Incă nu-i asfalt pe aici : jumătate drum, 
jumătate potecă... 

— Ştiţi voi de ce mina se numeşte Aniutchi? în- 
treabă şeful expediției. 

Nimeni nu ştie.= 

— La mijlocul veacului trecut, un demnitar sosi în 
sat. Luă casele la rând. Intr'o izbă, gospodarul se în- 
dreptă către femeia lui : „Niura, dă un scaun Inălţimii 
Sale”. In altă izbă — „Ania”. In cea de-a treia — 
„Anușca”. In cea de-a patra „Anca”. In sfârşit toate 
gazdele se numeau „Ana”. Demnitarul ieși din ultima 
izbă şi spuse: „Numai Aniutchi, de jur împrejur 
Aniutchi, nu poţi răsufla de Aniutchi”. Numele vechi 
al minei s'a uitat. S'a înrădăcinat numele nou: 
„Aniutchi”. 

Biroul comsomolist tinu aici şedinţă. Luară parte 
toți excursioniştii. Hotărirăm ca, la sosirea în Novie 
Cliuci, să ne împărțim în patru echipe. Una, în frunte 
cu Cheșa, se va ocupa de construirea stadionului, 
Alta va face reparația școlii şi a inventarului (Şefa 
echipei fiind Biriulina). A treia echipă va scoate o 
revistă şcolară (responsabil am fost numit eu). A 
patra echipă a primit sarcina de a organiza o serată 
— „pentruca prima serată din şcoală să ne dea a- 
vânt pentru tot anul de învățătură”. Tolia Ciornobo- 
rodov se va îngriji de acest lucru. 

Cu toţii ne vom ocupa cu punerea la punct a colec- 
țiilor. Fiecare pe rând. 

— Trebue să-i mobilizăm pe toți școlarii, trebue să 
atragem tineretul minei să colaboreze cu noi! zise 
Andrei Arcadievici. 

Cheșa stă şi gânditor şi bucuros. Imi spune: 

„— Ah, Zoia, ce minunată va fi seria noastră din 
clasa a noua! 

Intr'adevăr, simțim cum ne-a înfrățit şi ne-a oțe- 
lit excursia... 


Ajunserăm cu bine la Chedrovaia şi apoi la Zago- 
cea, ținând linia căii ferate. Aici, fără să ne așteptăm, 
avurăm o primire triumială. Secretarul comitetului 
raional de partid tinu o cuvântare plină de căldură. 
Spiridon Gorchin, secretarul comitetului raional al 
Comsomolului, era radios de fericire şi de bucurie 
pentru școala noastră şi făgădui că va veni în curând 
pe la noi. 

Ţinem drumul spre casă şi douăzeci:de voci cântă: 


Râzând de furtuni, 

..» Pornind prin păduri, 
Căutând metale rare, 
Din poala muntelui, 
Pe drum de cerbi mă sui 
Spre înzăpezita trecătoare. 


Aici se întrerup însemnările din jurnalul lui Zahar 
Astafiev. 


19. 
DUPĂ EXCURSIE 


La mină erau multe noutăți. Sosise încă un grup 
de „nordici“ — elevi în clasa a opta. Excursioniștii 

se întâlniseră cu dânșii, aproape de ienda, când lăsâ- 
seră drumul, intrând în taigă. 

Elevii trebuiră să facă cunoștință cu noii veniţi în 
clasele superioare. Hromov vizita des internatul — 
cu atât mai mult, cu cât majoritatea profesorilor, în 
frunte cu Ghenadii Vasilievici, se aflau atunci la Za- 
gocea, la conferința raională a profesorilor. Numai 
Cuhtencov nu plecă, ocupat fiind cu reparația şcolii, 
împreună cu Șura Ovecichina, care luase parte la ex- 
cursie alături de Hromov. 

In ziua sosirii la Novie Cliuci, Hromov împreună 
cu elevii îl petrecură pe şeful expediției, care pleca 
la Ircuţe. Cuzma Savelievici se grăbea să-și ducă ra- 
portul la direcţia geologică din Siberia de Răsărit. 

— Am să-l iau la rost pe profesor și. pe unii bi- 
rocrați de acolo! amenință Brinov,  încălecând şi 
strunind un armăsar sur, stropit cu negru. Ei, ura- 
ți-mi succes ! Servis, haidem ! 

Hromov, Cheșa şi Boris îl urmăriră îndelung cu 
privirea pe geolog, până ce el trecu  Djalinda prin 
vad, urcă povârnişul Zarecei şi se mistui în sfârșit în 
pădurea de cedru. 

In casa lui Evsiucov toate erau neschimbate, afară 
doar de unele prefaceri în ale gospodăriei care nu-i 
dădeau astâmpăr mai cu seamă Clavdiei Nicolaevna : 
Petrușca fătase în bună rânduială, cartofii dăduseră 
din belșug în floare, iar roşiile din paturile calde 
se copseseră frumos la soare. O vedeai pe harnica 
gospodină ba în grădina de zarzavat, ba în grajd, ba 
în cămară, unde punea la murat pentru iarnă, în pu- 
tini cât toate zilele, castraveți, ciuperci și tomate. lar 
când Nazar Ilici şi Cheșa plecară pentru câteva zile 
la coasă, dincolo de "Djerel, Clavdia Nicolaevna, că- 

teia nu-i plăcea să aștepte ajutor și să se sprijine pe 
altul, se apucă de munca grea bărbătească. 

Evsiucova i se părea lui Hromov o femeie uimi- 
toare. Subţirică și gingaşă, nu știa ce-i odihna în tre- 
burile gospodărești, lucra fără zarvă și nici n'o sim- 
țeai, când umbla încoace și încolo. Nu se văita nicio- 
dată. Această femeie cu puţină învățătură purta veș- 
nic cu dânsa o cărticică, oriunde s'ar fi dus: în bu- 
cătărie, în şura de lemne, la grajd sau la magazinul 
de alimente. Modestă și domoală, dar cu un simţ as- 
cuțit, ea se interesa și de munca de toate zilele a so- 
tului, şi de treburile şcolare și comsomoliste ale lui 
Cheșa, şi de interesele complicate și diferite ale lui 
Hromov. 

Hromov se apucă s'o ajute la gospodărie. 

— Dar dumneata nu știi să tai lemne cum trebue! 

— Am să mă deprind! răspundea scurt şi puţin 
jignit Hromov punând cu greu pe capră un trunchi de 
doi metri. 

— Lucrul de căpetenie este să-i dați uşor drumul 
în spre mine, îl dăscălea gazda ; atunci fierăstrăul are 
să umble singur. | 

Işi scutura o șuviţă de păr şi îşi mijea vesel ochii 
negri. Intre degetele ei subțiri, fierăstrăul se mișca 
ușor şi supus iar trunchiul se desfăcea repede în 
bucăţi scurte. 

Dar, când Hromov puse mâna pe topor, Evsiucova 
nu se putu stăpâni şi îl dădu la o parte. Profesorul 
nu se putea deprinde în ruptul capului cu felul ei de 
a sparge lemnele. Punea curmătura de lemn pieziş 
pe un trunchi, sprijinea cu talpa partea de jos a bucă- 
ţii şi, cu o aruncătură iute de topor, o despica, ajun- 
gând cu tăişul până aproape de picior. 


192 


— Ai să te schilodeşti ! isbucni cu spaimă Hromov. 
Ai să rămâi fără picior ! 

Ea răspunse printr'o glumă. Butucul gros și rotund 
se prefăcu în câteva clipe într'un morman de bucățele 
despicate. 


„„A doua zi, după reîntoarcerea în Novie Cliuci, 
Hromov, Ovecichina şi Cheşa se duseră la directorul 
școlii. Cuhtencov îi întâmpină cu calmul lui obișnuit, 
plin de voie bună, liniştit şi fără grabă în mișcări și 
în vorbe. Ii ascultă ca de obicei, fără să-i întrerupă 
şi fără să-şi expună dintr'odată părerea. Se sculă apoi 
în tăcere dela masă, își luă din cuier șapca ponosită 
pe care o purta şi vara şi iarna, şi rosti scurt: 

— Haidem. 

— Incotro ? întrebă neliniștit Hromov,  neînţele- 
gându-l pe director. Platon Sergheevici, trebue să luăm 
o hotărire. Totuşi, e o iniţiativă a copiilor... 

— Haidem la Vladimirschi, răspunse Cuhtencov, 
preîntâmpinând-o astfel pe Ovecichina, care era gata 
să ţină un discurs înflăcărat. 

Peste cinci minute ei şedeau în biroul cunoscut, 
unde privirea întâlnea peste tot numai mostre de 
minereuri — astăzi atât de dragi și atât de apropiate 
lui Hromov. ` 

— Dar ştiţi dumneavoastră câți cai ne trebue? 
remarcă directorul minei. Sunt âcolo nişte pietroaie 
aşa de mari, că nici cu trei cai nu le poţi căra. 

— Vladimir Afanasievici, gândeşte-te numai ce 
insemnătate educativă va avea construirea stadionu- 
lui, căuta să-l convingă Hromov. 

— Bine, dar dumneata nu eşti un birocrat oarecare ! 
isbucni Ovecichina, făcând un gest larg cu mâna. 
Eşti doar un gospodar sovietic. 

Concluziile lui Platon Sergheevici aveau un carac- 
ter mai practic și în acelaş timp mai larg: 

— Stadionul nu va fi numai pentru școlari. In- 
treg tineretul minei va putea veni acolo. In felul a- 
cesta, unii se vor ține mai puţin de distracţii, alții 
îşi vor pierde mai puţin vremea, hoinărind cine știe 
pe unde. După o odihnă sănătoasă şi munca tinere- 
tului va merge mai bine... 

— Asta-i adevărat, zise Vladimirschi, ducându-şi 
palma la capul ras; cutele de lângă gură i se nete- 
ziră într'un zâmbet. Acum'trebue să ținem seamă 
de voi, mai ales că vă suntem datori și pentru ci- 
nubru, 

Vladimirschi primi să le repartizeze patru cai, zece 
lopeţi şi piconi. 

— Dacă n'au să ajungă, băieţii vor aduce singuri 
de acasă, îl linişti Cuhtencov pe Hromov. 

— Nu vă dau însă niciun lucrător, îi preveni di- 
rectorul minei. Ştii doar, Platon Sergheevici : munca 
e în toi; suntem în miezul sezonului la exploatările 
aurifere. 

— Dar nici nu vă cerem, Vladimir Afanasievici. 
Ne vom descurca singuri, zise Cheşa. Avem mâini 
zdravene. Forțe sunt destule... 

Vladimirschi isbucni într'un hohot sgomotos de râs : 

—— La naiba, de acum încolo şi tu şi Mitia să vă în- 
trebuințaţi puterea cu folos. Cred că-i mai bine așa 
decât să vă faceţi zob nasurile! Ă 

Cheşa se fâstâci. Hromov şi Cuhtencov se  uitară 
unul la altul: totuși Vladimirschi a ştiut să se lupte 
cu sine însuşi şi să se învingă! 

— Andrei Arcadievici, să nu uit, zise Vladimirschi 
posomorându-se. Are să reuşească .Mitia la examen, 
are să treacă oare? -7 

— El știe acum regulile pe de rost, răspunse Hro- 
mov. Bine înţeles, asta încă nu înseamnă o învăţă- 
tură practică : dar cred că are să treacă. 

Hromov era îngrijorat de un singur lucru : rămăse- 
seră zile numărate până la începutul anului școlar. 
Trebuiau să se grăbească cu stadionul. 

N'avu însă nevoie să-i zorească pe băieţi. 

Cuhtencov dădu cea dintâi lovitură cu ranga. 

Inainte vreme pensionarii spitalului din Zarecie nu 
se interesau niciodată de priveliștea din partea de 
miază-zi, către taigă... Convalescenţii se îngrămă- 
deau la ferestrele largi care dădeau spre Djalinda, spre 
izvor, dig, fabrică şi spre căsuţele de pe lângă mină, 
risipite pe povârniş. Aveai aici o privelişte mai inte- 
resantă decât pustietăţile taigăi. Acum însă pacienţii 
lui Burdinschi — băiaşi, tăietori de lemne, vână- 
tori — se prelăcuseră în spectatori neastâmpăraţi, cu- 
rioși... In faţa lor se desfăşura o privelişte neobişnui- 
tă: școlarii construiau stadionul! Uneori câte un 
convalescent nu se mai putea stăpâni: sărea înceti- 
șor pe fereastră şi, încovoiat, uitându-se din când în 
când în urmă, cu coada ochiului, alerga să-l ajute 
pe Boris Zirianov, care scotea o cioată uriașă din pă- 
mânt... sau pe Anton Treşcenco, care tăia înverșunat 
cu toporul un tuliş rebel... sau pe Cheşa Evsiucov și 
pe Hromov. 

De pe mal şesul cel verde părea semănat cu cără- 
buși negri. 

Intr'o pauză scurtă, Cheşa îi spuse profesorului: 

— Nu ştiu de ce nu-l văd aici pe Serioja. Nu cumva 
s'a îmbolnăvit ? 

— Locueşte aproape, în curtea spitalului, răspunse 
Ciornoborodov. Am putea merge până acolo. 

— Voi trece eu să văd ce-i, zise Cheșa, întrebându-l 
din ochi pe profesor. 

— Du-te, răspunse Hromov, dar deodată se răs- 
gândi. Nu, rămâi. Eşti doar brigadier. Mă reped 
chiar eu. 
+. Peste cinci minute, el bătu la ușa casei Burdinschi. 

Neprimind niciun răspuns, Hromov deschise ușa, 
păşi în vestibul şi se opri în pragul odăii. 

Serioja stătea trântit pe canapea cu capul vârit în 
pernă. Albertina Mihailovna şedea alături, ca un stră- 
jer. Cu o înfăţişare nespus de furioasă, Simion Ste- 
panovici şchiopăta prin odaie, împiedicându-se cu bă- 
tul de picioarele scaunelor şi ale taburetelor. 

— Să-ţi schimbi hainele numaidecât și s'o ştergi la 
tovarășii tăi! zise chirurgul, adresându-se fiului său. 

— Seriojenca, n'ai să te duci nicăieri ! tună Alber- 
tina Mihailovna. Aşează-te şi repetă scherzo-ul. 

— Berta! 

— Sioma! 

— Cum poate el să repete nenorocitul ăsta de scher- 
zo, când colegii lui scot cioate din pământ! 

— Are degete de muzicant, nu de salahor. Destul 
l-au chinuit cu excursia. 

— Mamă!  Serioja sări deodată în picioare şi se 
trezi față în faţă cu Hromov. 

— Nu doriţi o cafea ? Sau lapte? îi propuse politi- 
cos Burdinscaia ; dar profesorul prinse o notă de ne- 
siguranţă în glasul ei de bas. 

— Mai scuteşte-ne cu tonul tău de „lume mare!“ 
zise Simion Stepanovici, aproape răcnind. Ce rost are 
aici cafeaua ? Dar poate dorești într'adevăr o cafea ? 
Nu ? Cu atât mai bine! De altfel după cafea era să 
fii servit cu un scherzo! 

cum are de gând să împodobească școala. Hromov o 
asculta fără s'o întrerupă. ; 

— Andrei Arcadievici, poate că există ceva în toate 
acestea pe care eu n'am isbutit să-l pricep, îl întrebă 
în sfârşit Burdinscaia, ţinând în mâini ultima pernă, 
micuță ca un pisoi. 

— Da. Şi îmi pare rău că nu v'am vorbit de asta 
mai înainte. Atunci când Serioja n'a făcut nimic ca 
să-i despartă pe Mitia și pe Cheșa, am rămas foarte 
mirat. Atunci când el a minţit, am început să pricep 
vag câte ceva. lar când aţi incercat să-l convingeţi să 
nu se ducă în excursie, m'am lămurit aproape cu totul. 

— Dumneata mă învinuieşti pe mine? 

— Nu vă învinuesc ; vreau numai să vă vin în aju- 
tor. Dumneavoastră cultivați în sufletul copiilor dra- 
gostea pentru artă. pentru muzică, pentru lucruri fru- 
moase și pentru o purtare civilizată... 

— Şi asta-i rău? 

— Nu. Dar asta nu e totul. Dumneavoastră vă creș- 
teţi copiii ca într'o seră, pe când ei au nevoie să stea 
sub cerul liber, au nevoie în viață de tovarăși. Au ne- 
voie de simţul răspunderii față de colectiv... lar dum- 
neavoastră le răpiți toate acestea... Oare v'a făcut plă- 
cere faptul că Serioja a adormit când era de plan- 
ton la peşteră ? 

— O, nu! recunoscu Burdinscaia și oită. Trebue să 
mă înţelegi, Andrei Arcadievici : eu sunt o femee bă- 
trână — mi-i greu să mă schimb. 

— Daţi-ne numai făgăduiala, răspunse Hromov, că 
Serioja va fi totdeauna acolo unde se vor afla tova- 
răşii lui. 

— Acuma nu-mi rămâne altceva de făcut... 

Hromov își luă rămas bun şi porni grăbit la sta- 
dion. 

Hromov înţelese că sosise clipa hotăritoare. Ultima 
poziţie a sistemului de educație casnică, practicat de 
Burdinscaia, urma să capituleze. „Trebue să smulgem 
tot ce-i vechi !“ repetă èl în sine cuvintele lui Cuh- 
tencov. 

Spuse liniştit şi preocupat: 

— Cel mai bun lucru ar fi, după mine, ca Serioja 
să-şi schimbe hainele. Dacă se găsesc la dumneavoas- 
tră nişte cisme vechi, o haină vătuită și o pereche de 
mănuşi din doc impermiabil, acesta-i cel mai bun cos- 
tum de lucru ce se poate închipui... Cât privește lo- 
pata, cere-i lui Cheșa, i se adresă el de-a-dreptul lui 
Serioja. 

Băiatul stătea în mijlocul camerei, așteptând nerăb- 
dător. 

— Du-te, zise Albertina Mihailovna, vădit şovăitoa- 
re. Cuvântul profesorului e lege. 

— Fuga! răcni Simion Stepanovici. Fuga, în tempo 
de scherzo. 

In ușă, Serioja se ciocni piept în piept cu infirmiera 
dela spital, care gâfâia din pricina alergăturii. 

— Simion Stepanovici, bolnavii care sunt pe pi: 
cioare — fug. 

— Ce? Unde? 

— La stadion! de-abia mai putu rosti infirmiera. 

— Vai, lua-v'ar naiba pe toți! Dar asta, drăguță, 
e o călcare de lege. Simion Stepanovici se întoarse în 
băț şi porni repede spre ușă, şchiopătând. 

Hromov şi Burdinscaia rămaseră singuri. Albertina 
Mihailovna așeza grijuliu pe canapea pernele şi 
pernuţele rânduindu-le foarte simetric. 

In timpul acesta, ea povestea câte perdele și mi- 
lieuri făcuse împreună cu fetele în cursul verii, şi 

„„A doua zi după începutul lucrărilor, către seară, o 
chitară se auzi în păduricea de cedru. Un grup de ti- 
neri mineri se alătură şcola:ilor. 

Văzduhul era încărcat,de zăpușeală. Norii încreme- 
niţi te trăgeau la somn. Şcolarii își aruncaseră cămă- 
şile și tricourile. O sudoare cu iz înțepător curgea 
șiroaie pe spinările lor arse de soare. Fiecare palmă 
de pământ tare, pietros, se supunea încet, împotrivin- 
du-se cu îndărătnicie piconului şi lopeţii. | 

— Vasăzică construim stadionul? se adresă lui 
Cheșa un muncitor tânăr, care purta o pălărie de pâs- 
lă, dată pe ceafă. 

— Da, stadionul. Cheşa se ridică şi își îndreptă 
umerii largi, întăriţi în timpul verii. 

Zahar se uită la Cheşa şi, dintr'o smucitură, înfip: 
se ranga în pământ, drept înaintea tânărului miner. 

— Mă duc să beau apă, zise el, îndreptându-se spre 
spital. 

— Dar nici n'avem măcar echipe de fotbal! Tână- 
rul muncitor privi ranga lui Astafiev, scuipă şi își tre- 
cu chitara dintr'o mână în alta. 

Cheşa zâmbi stăpânit : 

—Şi ce-i dacă n'avem echipe? Hai să le organi- 
zăm : una şcolară şi alta minieră. Să începem antre- 
namentul. 

Zubariov se adresă deodată muncitorului cel tânăr: 

— Cetăţene muzicant, nu poţi să mă ajuţi cu chi- 
tara să scot din pământ pietricica de aici ? 

Asta era un fel de provocare. Tânărul muncitor se 
uită la prietenii lui, iar aceștia la dânsul. Pe urmă el 
puse cu băgare de seamă chitara pe pământ şi, din- 
tr'o mișcare, îşi scoase peste cap cămaşa cadrilată, a- 
pucă ranga lui Astafiev şi se grăbi să vină în ajuto- 
rul lui Zubariov. 

Cum isprăveau schimbul, tinerii mineri și muncitori 
dela uzina de înnobilare a minereurilor veneau în fie: 
care seară la Zarecie. Şi acum nu se mai trudeau două- 
zeci-treizeci de şcolari pe pământul înţelenit, ci sute 
de braţe mânuiau lopata şi piconul, sfârâmau și răs- 
turnau țărâna îndărătnică din Zarecie, până ce prin- 
dea să se înfiripeze mirajul turbure al asfinţitului. 

Lucrau şi profesorii care se înapoiaseră dela confe- 
rința din Zagocea. l 

Nici bătrânii de pe lângă mină nu scăpară de ispită. 
Odată, Nazar Evsiucov se arătă prin Zarecie şi răs- 
turnă în căruța lui moş Borovicov o lespede de pia- 
trä de un metru. Se sgudui oleacă și moşul.odată cu 
căruța. Păcăind din luleaua lui înverzită, el întrebă 
cu naivitate : 

— Nazaruşca, nu cumva și eu, cot la cot cu tine, 
vom începe să jucăm la bătrânețe fotbal? Ce zici ? N'o 
să alcătuim o echipă a bătrânilor ? 

Mijindu-şi ochii de plăcere, moşul dădu bici calului, 

El avea, ca totdeauna, cea mai mare bătaie de cap. 
In fiecare zi, după ce căra tuturora apă, moșul îşi lăsa 
butoiul în curtea şcolii, îşi înhăma calul la căruță și 
pornea spre stadionul din Zarecie. Dar chiar înainte 
de căratul apei, moş Borovicov trebuia să împartă 
băieţilor vopsea, ulei, chit şi geamuri, şi să contro- 
leze cum merge reparația şcolii. Cu noaptea în cap, 
moşul începea să inspecteze toată școala. Aceasta era 
clipa, când tinerii tâmplari, geamgii şi zugravii tre- 
ceau prin grele încercări. Băncile se dregeau în curte, 
fiindcă în acelaşi timp avea loc vopsirea dușumelelor, 
a panourilor şi a pervazurilor dela ferestre şi dela uși. 

Moş Borovicov începea inspecția din curte. Trecea 
dela o bancă la alta şi se uita îndelung la fiecare, a- 
plecându-se și chircindu-se. Mergeau după dânsul 


200 


cu luare aminte şi Polia Biriulina, și Linda Ternovaia, 
şi Senia Mişarin : ei erau din belşug mânijiți pe față 
și pe mâini cu vopsea neagră și cu lac. Pe ziare vechi, 
ușternute pe pământ, erau aşezate cutii, străchini, şi 
se tăvăleau pensule de toate mărimile. 

— Uite, cineva şi-a săpat aici numele cu bricea: 
gul, dincoace o ancoră, iar acolo-s niște spiriduşi și 
nişte săgeți De ce? oftă moșul. De ce? Asta-i bar- 
ba-rie ! Doar avutul acesta e af poporului, vasăzică al 
vostru. 

Elevii tăceau, simțindu-se vinovaţi. 

— Dacă vi-i urit la lecţie, spuneţi asta profesoru- 
lui sau stăpâniţi-vă, îi dăscălea Borovicov. Nu toate 
ştiinţele sunt vesele, dar fiecare e trebuitoare. Ce vină 
poartă lemnul dacă vi se urăște la lecţie. Uf ! 

Moșul își purtă cu băgare de seamă unghia galbenă 
pe deasupra băncii. Uitându-se încă odată la o scobi- 
tură meşteșugită, Borovicov clătină din cap. 

— Aici e o crăpătură, urmă el. Trebue s'o astupaţi 
bine de tot şi să daţi cu vopseaua deopotrivă şi mai 
neted... In deobşte măi băieți, vorba ceea... muncești 
cu sudoare, ai gust de mâncare! 

In vremea asta profesorul de matematici se apropie 
de cei ce jucrau. 

— Bine ai venit, Ghenadii Vasilievici ! îi dădu bi- 
nețe moșul. El îl luă pe profesor la braț: Haidem să 
aruncăm o privire la munca băieţilor. 

După un minut, glasul moșşului răsună în şcoală, 
unde el dăscălea o altă brigadă, în frunte cu Vania 
Gladchih, cum se mestecă vopseaua pentru dușumele, 
cum se bat cuiele şi cum se întinde chitul. 

Reparaţia şcolii era pe sfârşite. 

Incăperea din colțul etajului al doilea, unde învă- 
țau elevii clasei a noua, fusese pusă în rânduială din 

capul locului. Aici dușumelele se uscaseră și strălu- 
ceau — de parcă vopseaua ar îi fost amestecată cu 
soare. Tabla lucea, ca făcută din cărbune. 

Aici, în clasa asta, răsuna o larmă de glasuri : copiii 
se ciorovăiau, întrerupându-se unul pe altul. Zahar 
Astafiev, aplecat asupra băncii de lângă fereastra care 
dădea spre Djalinda, muia o peniță subţire într'o sti- 
cluţă cu tuş negru şi scria, cu litere rotunde şi citeţe, 
pe sferturi de coală de desen. Vreo treizeci de foi, ast- 
fel scrise, erau întinse pe ceielalte bănci, ca să se usu- 
ce. Fiecare foaie era încadrată cu un ornament: un 
desen sobru, făcut cu tuş negru, care se încheia dea- 
supra paginii cu o steluţă roşie. 

Zahar însoțea fiecare titlu cu câte o vignetă. 

„Jurnalul tânărului geolog“ — avea drept vignetă 
taiga şi un foc pe malul unui râu. 

„Legenda izvorului Ivan-Talti“ — şuvița plină a 
unui izvor, care alerga pe pietre. 

„Prizonierii peşterii Argintul-viu“ — o stâncă, iar 
în fața ei un pârâiaş şi un cort răsturnat. 

„Visurile noastre” — un automobil care sbura pe 
șosea pe lângă dealuri spre clădirile înalte și svelte ale 
unui mare oraş. 

„De vorbă despre rostul vieții“ (scrisă de Cheșa) — 
în colțul stâng globul pământesc şi pe dânsul harta 
U.R.S.S. desenată cu roşu; iar la dreapta — o carte 
pe scoarța căreia era scris : „Aşa s'a călit oţelul“. 

Cu toate aceste titluri şi vignete — în rânduri roşii, 
albastre şi verzi, în zigzaguri şi în semicercuri —' se 
incepeau paginile care cuprindeau schițe, povestiri, 
versuri despre excursia recentă, precum şi tot ceea ce 
frământa suiletul elevilor. 

Incepu discuţia cu privire la titlul revistei. 

— „Tinerețe“! Numai „Tinerețe“! exclamă Tinia 
Oichin. Ţara noastră are o tinereţe aparte: simţi că 
ești în stare să realizezi orice, că poți să faci totul, că 
parcă veșnic viaţa ţi-e înainte. 

— Nu-i tocmai bine exprimat, dar e destul de nime- 
rit spus ! remarcă cu convingere Tolia. 

— Dar dece să nu-i spunem „Schimbul“ ? Eu pro- 
pun „Schimbul“ ! ripostă cu înflăcărare Zoia. Doar noi 
suntem un schimb. Un schimb al celor ce construesc 
cincinalul. 

— Mie însă îmi place „Lupta“. Asta-i un titlu tare! 
Boris căuta stăruitor să-și convingă tovarăşii. 

— Poţi să numești revista şi tun, ba chiar baterie 
de artilerie, zise Trofim, dându-i un duș rece. 

Zirianov îl ameninţă furios cu pumnul: — Nu cum- 
va vrei să faci cunoștință cu „artileria de buzunar“ ?... 

Deodată toţi tresăriră. 

Răsturnând cu sgomot scaunul, Tolia Ciornoboro- 
dov se opri în mijlocul camerei. Ochii lui mari şi ro- 
tunzi ardeau inspirați. Părul i se zburlise: 

„Prietenia“ ! „Prietenia“ ! Nimic mai mult! 

Tolia rosti acest cuvânt cu atâta pytere de convin- 
gere, încât cu toţii se supuseră. 

— Da, zise Andrei Arcadievici, prietenia temeinică 
şi sinceră a oamenilor sovietici. Prietenia lui Marx şi 
Engels... prietenia lui Lenin şi Stalin. Prietenia tutu- 
ror generaţiilor revoluţiei. In acest cuvânt noi punem 
totul : şi tinereţea, şi schimbul, și lupta. Nu-i aşa, Var- 
vara Ivanovna ? 

Profesoara de limba rusă care corecta un articol 
pentru revistă, zâmbi — ceea ce i se întâmpla rar. 
Dădu din cap şi citi mai departe manuscrisul. 

Zahar Astafiev se apucă să facă prima literă din 
titlul de pe coperta revistei. 

Intre timp, Ghenadii Vasilievici, întovărășit de 
moş Borovicov, intră încet în cameră. - 

Zoia alergă în întâmpinarea profesorului. 

— Vai, Ghenadii Vasilievici, nu-i aşa că-i frumos? 
„Prietenia” ! Lui Tolia i-a venit ideea asta. Nu-i aşa 
că-i frumos, moşule ? Ei, ce zici? 
` — Desigur că-i frumos, greierașule, răspunse pro- 
fesorul de matematici. 

— E frumos, desigur, adeveri moşul. Mai ales da- 
că prietenia nu-i numai pe hârtie, ci și în fapt... 

Ghenadii Vasilievici săgetă în toate părţile cu pri- 
virea ochilor lui cenușii şi se plimbă încet de-a-lungul 
băncilor, cercetând atent paginile revistei și citind cu 
glas tare titlul articolelor. Moşul mergea după dân- 
sul, urmărind cu vădită curiozitate fața profesorului. 
Mutându-şi mucul de ţigară dintr'un colț al gurii în 
altul, Ghenadii Vasilievici remarcă fără să se adre- 
seze anume cuiva ` 

— După mine n'ar ii stricat să se fi păstrat şi un 
colțişor pentru matematici. Nu-i așa ? 

— N'ar fi stricat deloc, Ghenadii Vasilievici, repli- 
că Hromov. Dimpotrivă... 

Boris se plesni cu palma peste frunte: 

— Cum de nu ne-a venit în minte! 

— -A început artileria ! zise Zubariov. Hai, apucă-te 
de lucru şi... compune! 

— Numai să i-l revizueşti dumneata, Ghenadii Va- 
silievici, îl rugă Hromov. 

— Se poate, consimţi profesorul. 

— Dar despre căratul apei nu se poate scrie ceva? 
întrebă naiv moşul care până atunci tăcuse. 

Toţi izbucniră în râs, iar moșul îi şopti conspirativ 
lui Hromov : 


— L-am atins. Nu-i aşa ? L-am atins pe Ghenadii 
Vasilievici. 

In timpul acesta, profesorul de matematici se în- 
drepta spre uşă. 

— Ghenadii Vasilievici, zise Grebţova în urma lui, 
poimâine este examenul de .corigenţă. N'aţi uitat? 

— N'am uitat, Varvara Ivanovna, n'am uitat ! rosti 
profesorul de matematici aproape declamând. Să nu 
uite cumva Vania şi Mitia ! Vom meae ce-au învățat ei 
în excursie. 

Moşul îi răspunse în acelaș ton şi deodată începu 
să se grăbească : 

— Vom vedea, e limpede ca lumina zilei. Vai, 
m'am luat cu vorba, și Tatiana lacovlevna aşteaptă 
apă! 

— Şi care dintre acestea o să fie articolul de fond? 
Andrei Arcadievici se uită la copii cu ochii râzători. 

— Articolul în care se va vorbi despre tot: și des- 
pre şcoală, şi despre excursie, şi despre prietenie, zise 
visătoare Linda. 

Tinia Oichin se furişă nebăgat în seamă spre Tolia 
Ciornoborodov și, uitându-se peste umărul acestuia, 
ii trase chiar de sub nas o foaie de hârtie. Se feri de 
palma de elefant a lui Tolia şi, după câteva clipe, se 
sui în picioare pe bancă şi începu să citească : 


Ții minte crângul scund de cedru 

Și smeurișul dintre pietre sure, 

Potecile şerpuitoare, frânte, ° 
Și viersul de izvoare din pădure ? 

Când îţi arunci privirea pe fereastră, 

O duioșie simţi în piept. Ții minte! 

Să ştii, cu toată umbra de tristeţe, 

Că tinerețea noastră-i — înainte! 


In amintirea fiecăruia se  înfiripau, fără voie, ta- 
blouri din excursia de astă vară: popasurile de peste 
noapte în corturi, mersul pe potecile înguste, trecerea 
peste Olecma... apoi lablonca, halta dela izvorul Ivan- 
Talii, cercetările din Prăpastia Albastră, viața din 
peşteră“, toate nădejdile, neliniştile şi încercările din 
vara aceea minunată, care n'o să se mai întoarcă ni- 
ciodată. 

Chipul Varvarei Ivanovna se lumină ușor. 

Rămas pe gânduri, Hromov privi pe fereastră. 

— Acesta-i articolul de fond, zise el rupând tăce- 
rea. Ne mai lipseşte numai articolul lui Cuzma Save- 
lievici. Peste o zi, două el trebue să se întoarcă. 


20 
NOI NELINIŞTI 


Istovit din pricina sângelui pe care-l pierduse, geo- 
logul Brinov zăcea nemişcat în șanțul dela marginea 
drumului. O greutate nespus de mare i se prăvălise 
pe piept. Ceva ascuţit i se înfipsese în pântece. Ca 
printr'o pânză care îi împăinjenea din ce în ce mai 
mult privirea, Cuzma Savelievici vedea chipul sever 
al soției sale, ochii trişti ai fiului, o floricică albas- 
tră de urgui alături de un minereu roş-aprins şi bu- 
zele strânse neîncrezător ale profesorului din Ircuţe. 
Totul se contopea şi se învârtea, se apropia și se în- 
depărta, iar deasupra, stele sclipeau în înălțimea în- 
tunecată, de nepătruns. 

Autocamionul se răsturnase la o cotitură povârnită, 
dincolo de dumbrava de mesteacăn, după ce coborise 
mai mult de jumătate din panta spre Novie Cliuci. 
Brînov şi exploratorii geologi, care plecaseră împreună 

cu dânsul din Ircuţe, şedeau pe nişte lăzi mari de 
scândură, acoperite cu o prelată. In aceste lăzi se gă- 
sea echipamentul necesar amplelor explorări, împa- 
chetat cu mare grijă. ` 

Şoferul isbuti să sară din cabină. Tovarăşii de drum 
ai geologului se aleseră cu răni uşoare. Dar Cuzma 
Savelievici Lrînov zăcea neputincios, strivit de greu- 
tatea implacabilă a metalului care, înainte de a da 
viață Prăpasliei Albastre, nu se ştia de ce trebuia să-l 
nimicească pe dânsul, cel ce găsise pentru țară mine- 
reul de mercur... 

O durere cumplită îl făcu pe geolog să-şi piardă 
cunoștința. 

El nici nu-şi dădu seama cum i se ridicară de pe 
trupul sfârtecat lăzile cu eticheta absurdă, acum jig- 
nitoare : „Fragil“..., cum îl purtară în braţe opt ki- 
lometri pe lângă scheletele galbene ale caselor neis- 
prăvite şi pe lângă stadionul din Novie Cliuci... cum 
îl duseră la Burdinschi, în sala de primire a spita- 
lului, albă de-ți lua ochii... şi cum desprinseră de pe 
trupul lui însângerat sdrenţele, care înainte fuseseră 
îmbrăcămintea sa. 

Il treziră pe Burdinschi noaptea târziu. Examenul 
făcut lui Brinov nu-l linişti deloc pe chirurg. 

— Un lucru-i limpede : de cuţit nu scapă. Palpitaţia 
nu înşeală : pântecele e tare ca piatra... E atinsă, pro- 
babil, vezica urinară... Dar dacă se declară o peri- 
tonită ? La naiba, ăsta-i primul caz de acest fel din 
cariera mea... Şi, doar nu-i vorba de o simplă apen- 
dicită... 

— Ce-ar fi să-l transportăm în Zagocea? întrebă 
prudent infirmiera dela salonul chirurgical. 

Burdinschi se supără. 


— Ce-ţi mai trece prin cap, răutate ce ești? Vrei 
să' moară pe drum? Pregăteşte bolnavul pentru ope- 
raţie ! 

— Dar nu şi-a revenit încă din şoc, Simion Stepa- 
novici, replică infirmiera. 

— Eu nu vreau ca Brinov să treacă din șoc, drept 
pe lumea cealaltă. Pregăteşte-l ! repetă chirurgul. 

Infirmiera ieşi în tăcere. 

„„Geologul stătea întins pe masa de operaţie: o 
față palidă... luminile ochilor mărite ca la huhurezi.., 
fruntea acoperită de o sudoare rece. Se trezi, când 
erau pe sfârșite ultimele pregătiri. Ochii lui nelini- 
știți întâlniră privirile chirurgului. 

— Nu numai ție ţi-e dat, măi frate, să scotocești 
măruntae ! rosti Burdinschi. Am să ţi le scotocesc şi 
eu. Poate să dau peste cine știe ce vână... 

Brinov zâmbi istovit, făcu un gest slab cu mâna 
şi închise din nou ochii. 

— Hai să începem, zise chirurgul, înclinându-și 
capul. Să fie într'un ceas bun! 


Serata şcolară avu succes. Zubariov prezentă pro- 
gramul. El captivă cu totul atenţia spectatorilor în- 
trecându-se pe sine însuşi. Nepărtinitor ca un ade- 
vărat prezentator de program, el punea în glumele 
lui spirit şi expresivitate. 

Mai cu seamă „Scenele comice în glumă şi în se- 
rios“ plăcură mult elevilor. 

In primul tablou (autor Polia Biriulina) persona- 
giile erau „zugravi şi dulgheri, nu de azi de eri, meş- 
teri buni de gură“. Imbrăcați în salopete albastre, mân- 
jiți de vopsele, elevii făceau gesturi largi cu pensulele, 
le muiau în cutii de tablă şi vopseau bănci și pupitre 
nou-nouţe. Mai ales Anton Treşcenco îl imita minunat 

pe moş Borovicov, care cicălea pe tinerii care-l aju- 
tau, încruntându-se cu duioşie : „Voi sunteți meșterii 
strică şi drege de frică !“ Vania Gladchih era neîntre- 
cut în rolul geamgiului cel roșcat. Tabloul se încheia 
cu versurile lui Ciornoborodov : 


Totul am vopsit cu grijă, 
Cinstea ne-am păstrat cu foc. 
Când sosesc cei dintr'a'ntâia, 
Au îndată'n bancă loc. 


Boris Zirianov, Maliş şi Anton Treşcenco se repre- 
zentară pe ei înşişi în versurile „Fraţii dela inter- 
nat“. Aici era vorba şi de jocul de volei, cu' mingea 
care cade în curtea vecină a babei Maria lonovna, și 
de purtarea urîtă a unor tineri la cantină, şi de lipsa 
de disciplină care se manifesta uneori la internat, to- 
tul era ironizat în versurile umoristice ale lui Tolia 
Ciornoborodov. 

Eroul celui de-al doilea tablou (autor fiind Zahar 
Astafiev), era tânărul geolog nătâng Rtutic! Chine- 
varchin ? care ia drept „metale prețioase” ba nişte 
castraveți din grădina de zarzavat a mătuşii Evfro- 
sinia, ba nişte cărămizi de pe stradă, ba un robinet ru- 
ginit de samovar, găsit în gunoaie... 

Dar iată că, după toate păţaniile şi greşelile sale, 
Rtutic Chinovarchin întâlnește un geolog experimentat 
şi începe să se pregătească pentru explorări de zăcă- 
minte... 

Tocmai atunci, Hromov fu chemat din sală în cance- 
larie. Directorul şcolii, emoţionat şi palid, îi aduse la 
cunoştinţă o veste tristă, fără să se uite în ochii pre- 


1 Rtut — mercur. (N. T.). 
2 Chinovar — cmabru, minereu de mercur (N. T.). 

jesorului. Albertina Mihailovna îi dăduse un telefon: 
Brinov fusese adus la spital. într'o stare disperată. 
Tocmai îl operase Burdinschi. Viaţa geologului era în 
primejdie. 

— Mă duc la spital, zise cu hotărire Hromov, 

Şura Ovecichina fu într'o clipă la ușă, legându-și re- 
pede basmaua și încheindu-se la haină: 

— Te însoțesc şi eu.. 

Ei se întoarseră în sală. Intre timp, pe scenă tinerii 
geologi, ținându-se de umeri, cântau: 


Haide, cântece, la drum... 
Rtutic, drag, nu [ii posac: 
Geologu'n munți de-acum 
Ne va duce la atac! 


Proiesorul zâmbi trist și începu să se strecoare în- 
cetişor spre uşă. 
Ochii elevilor erau aţintiţi asupra scenei. 


A doua zi dimineaţă, ultima zi de vacanţă, toţi ele- 
vii din clasa a noua se adunară la şcoală. 

Școlarii deschiseră cu luare aminte ușile şi se ui- 
tară curioşi în clase. 

Băncile de curând vopsite răspândeau un pătrun- 
zător iz de lac. Duşumelele spălate lună miroseau a 
ierburi de câmp. Dela braţele de lemne aşezate pe 
niște table lângă sobe, venea parcă un geruleţ tomna- 
tic de pădure. In toate clasele, în cancelarie şi în sală, 
perdele albe şi liliachii erau prinse la ferestre, duşu- 
melele erau așternute cu preșuri în culori vii, por- 
tretele conducătorilor precum şi ale savanților şi scrii- 
torilor vestiți atârnau pe pereți. 3 

— Ce bine-i în şcoala noastră ! isbucni Zoia, apu- 
când-o pe Linda şi învârtindu-se cu ea prin sală. 

Băieţii făcură cerc în jurul lui Mitia Vladimirschi. 

— Când ai să uiţi vreo regulă, îl dăscăli Anton pe 
Mitia, să-ți aminteşti unde ai tocit-o: la Ivan-Talii, la 
Urium sau la pescuit. Şi regula dintr'odată are să-ți 
vină în minte. 

— Mitia, zise în glumă Trofim, să nu încurci mai 
cu seamă pronumele : să spui cât mai rar „eu“ şi cât 
mai des „noi“, 

— Asta o ştie acum, remarcă Maliş. A învățat-o 
temeinic. 

— Oare de ce nu vin profesorii? întrebă neliniş- 
tită Polia. E timpul să începem. 

Gâfâind, Serioja Burdinschi intră în sală ca o 
furtună. 

— Copii! Copii! începu el să strige încă din ușă, 

Toţi se întoarseră spre dânsul, 

— Cuzma Savelievici a fost strivit... 

Toţi îl uitară într'o clipă pe Mitia Vladimirschi. El 
însuși uită dintr'odată că are de dat peste câteva mi- 
nute corigenţa la limba rusă. Serioja începu să poves- 
tească, într'un suflet : 

— L-au adus noaptea... în nesimţire... scăldat în 
sânge... Tata l-a operat... nu s'a întors până acum a- 
casă, 

Buzele Zoiei începură să tremure. Ea se retrase în 
fundul sălii, se așeză la pian, luă câteva note și deo- 
dată, acoperindu-şi faţa cu mâinile, se lășă cu pieptul 
pe clape. 

— Haidem, băieți, la spital ! strigă Boris și se re- 
pezi spre scară. 

După dânsul porniră Cheşa, Zahar şi Trofim. 

— Incotro? zise Hromov, aținând băieților calea. 
Avea fața obosită şi ochii puțin înfundați în orbite. 
Incotro ? Nu trebue. Am să vă spun eu... Tocmai vin 
de acolo... Copii, Cuzma Savelievici se simte foarte 
rău, foarte... 

Platon Sergheevici trecu repede, răspunzând la sa- 
lutul şcolarilor. După dânsul veneau Ghenadii Vasi- 
lievici cu vechea lui servietă în mână și în sfârșit 
Varvara Ivanovnă, liniştită în aparenţă, ca totdeauna. 

— Vreţi să asistați cu toții? îi întrebă ea pe elevi 
cu vocea ei limpede, care avea rezonanţe de aramă. 
Fie | N'am nimic împotrivă... 

Profesorii intrară în clasă. Elevii se ingrămădiră 
la ușă, așteptând să li se dea voie. 

— Intraţi! zise Varvara Ivanovna. 

Copiii se potoliră deodată și intrară în clasă, căl- 
când cu băgare de seamă, de parcă s'ar fi temut să nu 
calce peste ceva fragil sau răsunător. 

Masa de lângă tablă era acoperită cu un postav 
roșu. Plalon Sergheevici ocupa locul prezidențial ; la 
dreapta lui stătea Ghenadii Vasilievici, iar la stânga 
— Varvara Ivanovna. Profesorul de geografie se aşe- 
ză pe un taburet lângă fereastra deschisă și se uita 
spre Zarecie, unde culorile galbene ale toamnei jucau 
pe 'verdeaţa întunecată. 

Uitându-se la copii, Cuhtencov zise : 

— Inainte de a răspunde la oral, Dimitrii Vladi- 
mirschi trebue să dea teză... Varvara Ivanovna, care-i 
subiectul tezei ? 

— „Ce învățături am tras din excursia geologică”, 
răspunse monoton profesoara de limba rusă. Vladi- 
.mirschi, vino aici ! Iată o foaie de hârtie. Scrie şi caută 
să nu faci greşeli. Teza e eliminatorie. 

— Copii, dacă veţi mai face gălăgie, zise deodată 
aspru Platon Sergheevici, voi fi silit să vă invit a pă- 
răsi clasa. Despre ce-i vorba ? Ce s'a întâmplat? 

Isprăvind tratativele purtate în şoaptă cu Cheșa și 
cu Zoia, Tinia Oichin ridică mâna : 

— Platon Sergheevici, daţi-ne voie să scrim cu toții 
despre asta. Doar ăsta-i subiectul nostru, al tuturora! 

— Scrieţi ! răspunse directorul. N'aveţi nimic îm- 
potrivă ? se adresă el profesorilor. Vă dau două ore. 

— Bun lucru! rosti profesorul de matematici, fă- 
când gestul lui obişnuit : îşi duse degetul arătător la 
coada ochiului stâng şi se uită cu luare aminte la 
copii. 

romov cunoștea felul fiecărui elev de a compune 
o lucrare scrisă. Zahar face mai întâi planul pe o 
foiţă aparte, se gândeşte îndelung și după aceea scrie 
fără întrerupere, neridicându-şi ochii de pe hârtie. 
Cheșa se lasă din când în când pe speteaza băncii, îşi 
încrucișează braţele pe piept şi priveşte țintă într'un 
singur punct. Trofim pare plictisit, se uită ba la pro- 
fesori, ba la colegi, ba pe fereastră, iar între timp foa- 
ia se umple cu rânduri dese. După ce scrie câteva 
cuvinte, Zoia pune cu grijă sugătoarea pe hârtie. An- 
ton îşi acoperă lucrarea cu pieptul şi tot trage cu 
coada ochiului pe delături de parcă s'ar teme ca nu 
cumva cineva să-şi arunce ochii pe ea. lar Boris scrie, 
cu capul mai, mai să atingă banca, şi admiră aproape 
cu glas tare ceea ce a ieşit. din mâna lui: „Aşa zic 
şi eu !“, „Bun, bun !“, „Ah, cum am mai întors-o din 
condei !“ ` 

Maliş dădu cel dintâi foaia scrisă cu litere mari, 
rotunde... apoi Zahar, care-şi înşirase rândurile, ca 
nişte mărgeluţe, pe liniile caietului. După dânșii — 
Trofim, Cheşa şi Senia, In sfârşit își duse și Mitia, 

fără chef, foaia la masă. O dădu Varvarei Ivanovna 
și rămase pe loc, nehotărându-se parcă să treacă îna- 
poi în bancă. 

— Du-te la loc. Am s'o controlez numaidecât, zise 
Varvara Ivanovna şi puse mâna pe un creion roşu. 

Fără a-și schimba nicio clipă expresia de nepărti: 
nire întipărită pe față, profesoara făcu câteva însem- 
nări în text, cu creionul roşu ; apoi dădu teza directo- 
rului, lui Hromov şi lui Ghenadii Vasilievici, 

— Varvara Ivanovna, citeşte-o cu glas tare, zise 
Platon Sergheevici. 

Varvara Ivanovna citi rar, accentuând cu grijă pe- 
rioadele, prin pauze, fără însă a ridica sau a cobori 
glasul: 

„Mai înainte, până la excursie, cu toate că locuiam 
în taigă, nu o cunoșteam aproape deloc. In timpul va- 
canțelor, tata mă ducea la oraș, la rude; cât priveşte 
iarna, eu nu mă duceam mai departe de Djalinda şi 
de muntele Poclonaia. De-abia acum însă, după ex- 
pediţie, după ce am străbătut sute de kilometri pe 
potecile fiarelor, prin prăpăstii și peste dealuri, am 
aflat cât de frumos şi cât de bogat este ținutul meu. 
Impreună cu tovarăşii mei, am căutat să găsesc pentru 
Patria noastră zăcăminte şi le-am găsit... 

— Inainte de „şi“ trebuia să pui virgulă, remarcă 
Varvara Ivanovna. Să răspundă Vania, de ce? 

— Fiindcă arată pauza dintre propoziţiunile secun- 
dare şi cea principală, răspunse repede elevul. 

Varvara Ivanovna citi mai departe : 

„In excursie m'am deprins să prețuesc ajutorul to- 
varăşilor mei, sentimentul prieteniei... m'am deprins 
să respect colectivul... „Glasul omului singuratic este 
mai slab decât un scâncet“, a spus Maiacovschi. Greu- 
tăţile şi încercările excursiei m'au făcut să mă gân- 

desc în primul rând — nu la mine, ci la soarta cau- 
zei comune, la tovarăşii mei şi acum mă neliniștește 
cel mai mult starea sănătăţii scumpului nostru Cuzma 
Savelievici... 

— [Iarăşi n'ai pus virgula înainte de „și“, remarcă 

Varvara Ivanovna. O căldură îi vibra însă în glas. 
Bravo, ai scris foarte corect... ai scris cinstit... ai în- 
teles rolul conjucţiei „şi” cu inima ; de-acuma trebue 
s'o' înţelegi şi din punct de vedere gramatical. 
' — Mitia, de azi înainte nu te mai numeşti nici „Pră- 
jină“, nici „Cintezoi“, rosti încet Trofim Zubariov, după 
ce Varvara Ivanovna isprăvi de citit compoziţia. Po- 
reclele se desființează ! 

In tăcerea care se lăsă, vocea lui Mitia Vladimirschi 
răsună plină de emoție: 

— Imi îngăduiţi să dau oralul ? 

Când Mitia ieşi la tablă, Vania Gladchih îi şopti lui 
Cheşa. 

— Mâine-i rândul meu. Ai să vezi, n'am să vă fat 
de râs! 


Șase zile încheiate se luptă Simion Stepanovici ca 
să salveze viaţa geoiogului. Chirurgul se scula din pat 
de câteva ori pe noapte, traversa șchiopătând curtea 
spitalului şi, așezându-se la căpătâiul lui Brînov, în- 
drepta asupra-i privirea ageră a ochilor lui neobișnuit 
de albaştri. 

Burdinschi ştia că făcuse operația bine, după toate 
regulile. Se temea însă de complicaţii ce ar putea sur- 
veni datorită traumatismului. 

Chirurgul îşi pusese toată nădejdea în organismul 
rezistent al geologului. 

Cuzma Savelievici se trezi a şaptea zi dimineaţă. 
Ridicându-și pleoapele grele, Brinov văzu mai întâi 

crengile unui cedru uriaș. Se întindeau ca nişte mâini 
spre fereastra deschisă şi îl chemau spre tuiişurile 
dragi, în adâncul taigăi. Pentru întâia oară i se în- 
tâmpla geologului să-și privească bătrânul prieten de 
aici, dela fereastra spitalului. 

Brinov întoarse încet capul. Burdinschi urmărea 
privirea bolnavului. 

— Se pare că-s viu, Simion Stepanici ? întrebă cu 
glas nesigur geologul. Dar ce-i cu dumneata? Eşti 
supărat pe mine? 

— Su-pă-rat, su-pă-rat, răspunse Sauga, tărâgă- 
nind cuvintele. 

— Da ? Şi de ce? zise geologul, cu un ușor zâmbet 
pe buze. 

— Mă mai întrebi ? Neruş'natule ! 

— De ce mă ocăreşti, Stepanici! Cur te lasă 
inima ! 

— Parcă tu ai inimă? îl apostrofă chirurgul. Re- 
gele cinabrului — ăsta eşti! Din pricina ta, Alber- 
tinei Mihailovna i s'au umilat ochii de atâta plâns. 
lar Serioja nu-și mai găseşte loc, de câte ori îşi aduce 
aminte că a adormit lângă peșteră... 

Brinov îl privea pe chirurg cu ochii surâzători. 

— Cuzma Savelievici, zise Simion Stepanovici, să 
ştii că am avut de făcut o operaţie foarte grea! 

— Mulţumesc, Stepanici, mulțumesc. Spune-mi un 
singur lucru : când am să mă dau jos din pat? 

— Peste o lună. 

— Ce? Peste putinţă. Nu pot trândăvi atâta vreme, 
-— Nu poți? se prefăcu supărat Simion Stepano- 
vici. Dar îţi închipui că mie îmi vine la îndemână 
să te ţin în spital? Şcolarii tăi mau scos din sărite 
cu telefoanele şi cu vizitele lor: „cum îi merge“ î 

sus, „cum îi merge” în jos! „Salvaţi-l!” Parcă eu 
n'aş vrea! 

— Inţelege-mă, trebue să mă duc la Prăpastia Al- 
bastră. Dacă ai şti cât e de necesar să mă duc acolo! 

De-abia acum Brinov se turbură într'adevăr. Un 
gând stăruitor îi frământase veşnic conştiinţa, și în 
timpul delirului, între vis şi viață, și în timpul con- 
vorbirii cu doctorul... 

— Aici nu-i vorba-de mine, Simion Stepanovici, ci 
de datoria mea... Simion Stepanovici, dragul meu, ex- 
ploratorii mei n'au păţit nimic? Ce-i cu dânşii? 

El se uită neliniștit la chirurg. 

— Din partea mea mi-ajunge și unul, răspunse 
Burdinschi. Exploratorii tăi sunt nevătămaţi. Au ple- 
cât la Prăpastia Albastră. Locuesc acum în peștera 
Argintului-viu. 

Geologul oltă uşurat. Convorbirea îl obosise. Se 
uită pe fereastră. Dealurile de lângă Novie Cliuci, a- 
coperite de un galben gingaş, străluceau şters sub 
razele potolite ale soarelui de Septembrie. 

Un somn liniștit şi adânc, somn de convalescent, îl 
cuprinse pe geolog. 

TOAMNA 


La mijlocul lui Septembrie, pământul înțelenit a 
fost curățat cu totul de rădăcini. S'au scos pietrele. 
Gropile au fost astupate, iar ridicăturile de pământ 
— nivelate. S'au bătut stâlpi de amândouă părțile 
stadionului şi s'au pus scânduri de-a-curmezișul. 
Aceste porți dădeau stadionului o înfăţişare de loc 
frecventat de oameni, de parcă el ar fi durat aici de 
ani de zile. 

Puteau începe antrenamentele. Viadimirschi dădu 
dispoziţii să se confecţioneze tricouri de mătase al- 
bastră şi roşie pentru amândouă echipele. 

La mijlocul lunii se nimerise o zi caldă de dumi- 
nică. Terenul primului stadion din taiga Zagocinscaia 
vuia și fremăta. 

Agitându-şi băţul gros şi plin de noduri, Burdinschi 
se adresă lui Vladimirschi şi lui Cuhtencov: 

— la spuneţi, unde credeţi că are să fie centrul că- 
tunului Novie Cliuci? La voi? Molt! La noi în Za- 
recie. V'aţi îngrămădit acolo, de-a-lungul izvorului, 
sub izvor, deasupra izvorului, fereastră în fereastră, 
ușă în uşă... Sunteţi o grămadă de case şi nimic alt- 
ceva. Pe când noi, croim aici bulevarde — drepte, lar- 
gi... Nu voi lăsa să se taie niciun copac. Oho! in 
curând vor veni cei de dincolo la mine, cu rugăminţi: 
„Simion Stepanovici, daţi-ne un locşor să ne facem 
o casă“. De ce? Pentrucă avem aici în primul rând 
spaţiu, în al doilea rând o pădurice de cedru, în al 
treilea rând stadionul şi în al patrulea — o promptă 
îngrijire medicală... Dar eu și Albertina Mihailovna 
n'o să aprobăm aşa, oricui. 

Profesorii şi conducătorii minei stăteau lângă cer- 
dacu! spitalului. In aer plutea o înfiorare rece, amin- 
tind sosirea toamnei. Un fum vesel se ridica drept în 
sus din hornurile celor patru case de curând isprăvite. 
Incă vreo zece case, aproape terminate, se înșirau 
de-a-lungul drumului care duce la Zagocea. Iar la 
stânga, vuia terenul verde al stadionului, pe care si- 
luetele roşii şi albastre ale echipei miniere şi ale celei 
școlare alergau după minge. 

Hromov, care se alla lângă directorul minei, rosti 
pe gânduri: 

— Stadion în taigă ! 

— Primul în raionul nostru ! exclamă Vladimirschi. 
Dar n'o să ne oprim numai la atât, Hromov. Câte și 
mai câte au să fie! Englezii ascundeau de noi bogă- 
țiile noastre. Căutau să ne deruteze. Intocmeau hărți 
false. lar când au plecat, ei au aruncat utilajul în 
Şilca. Avem aici aur pentru sute de ani. Îl vom des- 
coperi. Vom construi o uzină nouă. Vom mecaniza 
toate procesele tehnologice. Vom face un drum. Vom 
construi o casă de cultură. Vom schimba numele minei 
noastre. In loc de Novie Cliuci, îi vom zice Velichie 
Cliuci. 

— Dar ai uitat grădinile! remarcă mustrător Ghe- 
nadii Vasilievici. 

— Da, vom avea și grădini ! zise Vladimirschi zâm- 
bind oarecum copilăreşte.. Vor fi și grădini în Novie 
Cliuci ! 

Inima tânărului profesor începu să bată fără voie: 
ce zile fericite îi aşteaptă ! 

„„In seara aceea, şcolarii şi tineretul minei, discu- 
tând între ei, coboriră la râu. Urcându-se pe scându- 
rile şubrede ale podului umblător, Tolia Ciornoboro- 
dov ridică mâna spre Zarecie : 


Pe râpi unde curge pârâul, 
In taiga de cedru şi pin, 

O minge-a echipei Dinamo 
Tot sboară spre cerul senin. 


Podul umblător se întoarse încet, tăind râul ; stând 
pe el ţi se părea că se învârtesc şi malurile mohorite 
ale Djalindei, şi stelele mari ale lui Septembrie, şi dea- 
lurile rotunde, mici... lar luminile spitalului din Za- 
recie sclipeau când într'o parte, când în alta. 

— Te salut, mină! Te salut, toamnă! Te salut, 
școală dragă! 


Puțin timp după ce se construi stadionul, Inochentii 
Evsiucov a lost ales secretar al organizaţiei comso- 
moliste din școală. Lui Tinia Oichin i se încredință 
conducerea detaşamentului de elevi pionieri. Zoia Vi- 
hriova era președinta comitetului elevilor. Clasa a 
noua își consolidă locul de fruntaşă pe şcoală. Vania 
Gladchih şi Mitia Vladimirschi se văzură nevoiţi să 
se pună serios pe carte, deoarece opinia publică a cla- 
sei îi judeca aspru, fără milă... 

Cele treizeci şi şase de pagini ale primului număr 
din revista „Prietenia“ atârnau pe peretele sălii spa- 
țioase dela etaj: câte şaisprezece pagini așezate pe 
două rânduri, iar restul de patru pagini alcătuia rân- 
dul al treilea, cel mai de sus. Dintre toate, cel mai 
mult ieşea în relief desenul lui Zahar Astafiev, care 
reprezenta pe tinerii exploratori geologi mergând în 
lanţ pe o potecă, iar înainte — în risipa de flori a 
urguiului albastru — se vedea prăpastia, ajunsă ves- 
tită. Doar două dintre paginile revistei rămăseseră 
goale. Pe ele era scris : „Aici va fi articolul lui Cuzma 
Savelievici Briînov, când acesta se va însănătoși“. Ci- 
neva adăugase la iuțeală cu creionul: „Grabnică în- 
sănătoşire, Cuzma Savelievici !“ 

La câteva zile după adunarea în care fusese ales 
responsabil al cercului de istorie, Trofim Zubariov 
puse în coridor, bătută în perete, o hartă a Europei, 
într'o ramă de lemn. Deasupra, pe o bandă albă de 
hârtie sta scris cu litere mari: „Pe fronturile celui 
de-al doilea război mondial“. După câtăva vreme, 
Troşa, în colaborare cu Tolia Ciornoborodov, alcătui 
o vitrină cu tăieturi din ziare... 

In fiecare duminică, Cuhtencov şi Hromov se du- 
ceau cu elevii pe dealuri. Şcolarii se întorceau amețiți 
de frigul ușor al toamnei și de jocurile militare, cu 
buzele vinete din pricina sucului de merişoare: în 
toamna aceea, poamele acestea acoperiseră ca spuza 
întinderile Transbaicaliei. Băieţii studiau diferite mo- 
toare, desenau hărți topografice și făceau exerciţii cu 
măști de gaze. Boris Zirianov, în înalta-i calitate de 
instructor de PVHO'!, îi învăța cu răbdare pe elevii 
din clasa a şasea (ia te uită la Boria !) ; iar Polia, ca 
instructor GSO ?, activa neobosită în domeniul încre- 
dinţat ei, al pansamentelor şi al tărgilor. 

Maliş — Tinia Oichin — era absorbit de educaţia 
copiilor. Moțul lui bălan se înfrățea acum fără între- 
rupere cu cravata roşie de pionier. Tinia o purta şi 
în internat, și la lecţii, şi pe stradă... Intra în cance- 
larie cu cravata la gât şi captiva cu ea pe director, pe 
membrii biroului comsomolist şi pe părinţi, ori de câte 
ori voia să ia o nouă măsură cu privire la munca cu 
pionierii. 

Odată, nu cu mult după un meeting inchinat unei 
campanii eliberatoare a Armatei Roşii, Tinia Oichin 
propuse să se trimită o scrisoare școlarilor din orașul 
Luţe. 

— Să le trimitem şi un dar! îl susținu Polia Biriulina. 

In curând, cărţi, portrete şi busturi ale conducăto- 
rilor, aduse de elevi de pe acasă, fură aşezate într'o 
lădiță geluită de Moş Borovicov. lar Zahar Astafiev 
compuse scrisoarea. 

El scrise că niciun hotar nu mai desparte acum pe 
școlarii Ucrainei Apusene şi ai Bielorusiei Apusene 


1 PVHO — organizatia. de apărare pasivă împotriva gazelor 
şi = aviaţiei inamice. (N. T.). 
2 GSO — sta peniru apărarea sanitară. (N. R.) 

de școlarii Transbaicaliei... că pe o intindere de nouă 
mii de kilometri inimile capiilor sovietici sunt pătrunse 
de aceeași iubire față de Patrie. 

Scrise că, pe vremuri, în timpul țarilor, Siberia era 
țara surghiunului şi a temniţei... că bunicul lui Boris 
Zirianov a fost exilat la minele Ust-Carschia, pentru 
activitate revoluţionară... că mica haltă Zagocea s'a 
prefăcut — în anii Puterii Sovietice — într'un centru 
raional înzestrat cu un depou de locomotive şi de va- 
goane, cu două cinematografe („unul într'o clădire 
de piatră”), cu trei şcoli, cu un post de radiolicare și 
cu o mare uzină electrică... că raionul Zagocea are o 
suprafață cât un stat, ca Belgia... că printre dealuri 
se găsește în taigă mult aur, antimoniu și cositor... 
şi că şcolarii, în timpul unei expediţii făcute vara, au 
descoperit în Prăpastia Albastră un bogat zăcământ 
de minereuri. 

Zahar a mai scris că Anton Treşcenco vrea să se 
facă geolog, Zoia Vihriova -- inginer  metalurgist. 
Cheșa Evsiucov — marina:, Linda Ternovaia — pro- 
fesoară, iar Boris Zirianov — artilerist. Toate acestea 
se pot realiza şi sunt cu putință in Ţara Sovietică 
(„frații noştri mai mari au și isprăvit învățământul 
superior sau urmează acum în universități“). Zahar 
nu uită să scrie şi de faptul că tinerii și fetele care 
împlinesc vârsta de optsprezece ani vor lua parte în 
curând la alegerea organelor puterii locale. 

La sfârşitul scrisorii Zahar îi felicită pe școlarii din 
Luţc cu prilejul celei de a douăzeci și doua aniversări 
a Marelui Octombrie care se apropia şi pe care „voi 
o sărbătoriţi pentru întâia oară ca oameni liberi“. 
Ghenadii Vasilievici şi moş Borovicov cerură stă- 
ruitor să adauge salutări dela partizani „din partea 
unor bătrâni luptători pentru Puterea Sovietică“. Var- 

vara Ivanovna conirolă cu stricteţă ortografia și punc 
tuația, 

Scrisoarea, acoperită de zeci de semnături, și lă- 
diţa cafenie de lemn luară drumul lung spre apus, 
spre pământul sovietic eliberat... 


La serata din Octombrie, după serbare, Cheșa ieși 
pe scenă, ținând în mână o mică foaie de hârtie. După 
lumina pe care o radia faţa lui Cheșa, după fulgerele 
care- scăpărau prin despicăturile înguste ale ochilor 
săi, băieţii înțeleseră că se petrecuse ceva neobişnuit. 

— Dragi tovarăşi! citi răspicat Cheşa (pentru. în- 
tâia oară noi putem rosti şi scrie liberi aceste cuvinte 
emoţionante). Şcolarii din Luţcul sovietic vă trimit 
un salut fierbinte. Nu mai avem jandarmi şi șleahtici 
care să ne strige „muscali“. lar limba rusă se aude 
acum liber pe străzile Luţcului... Împreună cu voi 
vom construi o viață nouă şi fericită“. 

Foaia de caiet cu un mare chenar dreptunghiular, 
care mărginea prin linii roşii câmpul alb dimprejur, 
trecu din mână în mână. 

— Octombrie pe care-l sărbătorim astăzi se află în 
inima fiecăruia dintre băieţii aceştia, zise Cuhtencov 
către Hromov. 

In sfârşit, scrisoarea ajunse în mâna lui Ciornobo- 
rodov. 

— Am şi căpătat material pentru viitorul număr al 
„Prieteniei“ ! rosti redactorul revistei şcolare. 

— lar tu să faci versuri, Tolia, versuri despre Luțe 
și despre Novie Cliuci, propuse serios Trofim Zuba- 
riov. Numai că aceste versuri trebue să fie foarte 
bune, 

22. 
LA BRINOV 


In sfârșit, elevii căpătară învoire să-l viziteze pe 
Cuzma Savelievici. Chirurgul îl rugă pe Hromov să 
treacă mai întâi pe la dânsul: voia să-i prevină de 
ceva pe profesor și pe şcolari. 

Ceata gălăgioasă de copii ajunse acasă la Bur- 
dinschi. Taniuşa, care se juca în curte, dădu musafi- 
rilor bună ziua, ceremonios și, în acelaşi timp, cu o 
“umbră de şiretenie. 

— Tata și mama sunt acasă, zise fetița. Și de- 
odată, fără să se poată stăpâni, ea porni fuga înainte 
și începu să bată în uşă. Ne-au venit musafiri! Ne-au 
venit musafiri ! 

— Intraţi, intraţi cu toții ! prinse a bubui prietenos 
glasul Albertinei Mihailovna, când îi văzu pe elevi. 

Broderii colorate, ornamente de stofă şi lucruri de 
mână cu fel de fel de desene trecură iarăși, pestrițe; 
pe dinaintea lui Hromov şi a copiilor. lar acei care 
se aşezară pe canapea, simțiră la spate, pe de lături 
și sub cot perne şi pernuţe — rotunde, ovale.... 

— Oho! glumi Simion Stepanovici. Ce om fericit 
e Brinov : ce de prieteni are! Seriojenca, pune samo- 
varul nostru cel mare, cel de două vedre... 

— Ce faci? Ce faci? se sperie Șura Ovecichina. 
Doar n'am venit în vizită. Am venit să vedem bol- 
navul. 

Dar nu intra în obiceiul Albertinei Mihailovna să 
dea drumul musafirilor săi aşa de „uşor”. 

Ea se puse numaidecât să-i trateze pe profesori și 
pe elevi cu fel de fel de cornulețe, biscuiţi, pistil... 

— Totul e făcut de mâna mea, de mâna mea ! spu- 
nea ea, aducând o nouă trataţie. 

— Dar aveţi de gând într'adevăr să-l vizitaţi pe 
Brinov cu toată trupa asta ? îi întrebă chirurgul. Asta-i 
peste putinţă. Doar nu-i bal mascat, 

— Du-te dumneata... Burdinschi arăta spre Hro- 
mov. Şi dumneata... El făcu acelaşi gest spre Oveci- 
china. 

— Dar eu? Dar noi? începură să țipe într'un glas 
elevii, uitând de rânduielile severe ale casei Bur- 
dinschi. 

— Cât despre voi... doctorul se gândi câteva clipe: 
doi, la sorţi... 

— Trei, Sioma, îl corectă cu blândeţe Albertina Mi- 
hailovna. 

— Bine, fie şi trei, încuviință Simion Stepanovici. 

Cu toate rugăminţile insistente, nu se putu dobândi 
nici un adaos dela doctor. 

Geologiil răsfoi curios paginile revistei şcolare; pe 
care Zoia o legase cu un şnur. 

Fără să se întrerupă, Brinov citi totul la rând. Nu 
sări nici „colţul matematicii“. 

— la te uită! L-aţi ademenit și pe Ghenadii Va- 
silievici. Bravo, măi copii, mă bucur și pentru voi și 
pentru şcoală. Geologul îşi şterse bărbia cu palma, 
semn că era neliniștit de ceva. Ce face Vania Gladchih? 
A trecut în clasa a noua? 

— Vai, Cuzma Savelievici, dacă aţi fi văzut cum 
l-a frecat Ghenadii Vasilievici! Ştiţi cât de roşu se 
face Vania, când e turburat. Dar atunci noi credeam 
că are să explodeze și o să se aprindă! 

— Dar ce tot lungiţi vorba ! zise Trofim, Ivan Glad: 
chih a dat corigenţa la algebră şi a trecut în clasa a 
noua, i 

— Dar tu, Zubariov, tot aşa ai fămas ? rosti zâm- 
bind geologul şi începu să citească mai departe. 

In sfârşit geologul dădu peste cele două pagini 
goale, pe care rămăsese însentnarea făcută cu creionul 
— şi citi: „Grabnică  însănătoşire, Cuzma Savelie- 
vici !“ 

— V'am tras pe sfoară. Nu? V'am tras pe sfoară? 
zise el cu părere de rău şi rămase chiar puțin abătul. 

Dar ochii albaştri ai lui Brinov se luminară într'o 
clipă. = 

—  Diavolilor, mi-aţi lăsat loc! Dar dacă naş fi 
scăpat ? 

— Noi eram siguri că n'o să -ne trageţi pe sfoară, 
zise cu convingere Cheşa. 

Elevii începură să povestească, care- mai de care, 
despre stadion, despre reparâţia şcolii, despre revistă, 
cum au dat examen Mitia şi Vania, despre corespon- 

Elevii începură să tragă sorții. Cheşa, Zoia și Tro- 
fim scoaseră biletele norocoase. 

— Tot am să-l văd pe Cuzma Savelievici ! bodo- 
găni Boris Zirianov. Tot am să-l văd!. 

Simion Stepanovici îl luă pe Hromov la o parte: 

— Să nu aduci vorba faţă de Brinov despre fami- 
lia lui. Acesta e punctul lui vulnerabil. Rănile i se 
închid. Dar sufletul a început să se tângue. 

— Fii liniştit: am eu un leac. | 

— Nu cumva ai primit răspuns la telegrama noa- 
stră ? întrebă bucuroasă Albertina Mihailovna. 

— Da! Am primit. 

Brinov. stătea culcat în pat, singur în tot salonul. 
li întâmpină pe profesori şi pe elevi cu o nespusă bu- 
curie. Geologul urmări cu o privire' recunoscătoare 
cum aşeza Zoia într'un pahar de apă, cu mişcări a- 
tente, o crenguţă de rosmarin uscată aproape de tot. 

— Aveţi să vedeţi, Cuzma Savelievici, creanga are 
să învie și are să înilorească. Florile au să fie ca niște 
steluțe. Vor mirosi- ca'n taigă: a rășină... 

Ridicându-se într'un cot, Brinov luă șetvetul de pe 
chiselele şi farfurioarele care se aflau grămadă pe 
masa lui de lângă pat. 

— Luaţi copii... poftim, îi îndemna el pe şcolari. Pe 
mine chiar că m'au năpădit bunătăţile. Ba Albertina 
Mihailovna îmi aduce o dulceaţă nemaipomenită, ba 
Maria lonovna coace nişte brânzoaice cum nu se mai 
află, ba Clavdia Nicolaevna îmi trimite o farfurie de 
colțunaşi... Aşa m'au îndopat, că nici nu-mi vine să 
mă mai duc în taigă! i 

Se întristă auzind că Burdinscaia îi luase înainte 
și că băieţii erau sătui. 

dența cu orașul Luţc, despre seratele școlare și des- 
pre tânărul geolog Rtutic Chinovarchin. 

— De ce Rtutic ? De ce Chinovarchin ? întrebă rå- 
zând Brînov. 

— Asta a născocit-o Zahar, rosti zâmbind Cheşa, in 
cinstea descoperirii noastre. 

Cum și era de așteptat, convorbirea trecu la ceea 
ce-l  frământa şi pe geolog, și pe profesori, şi pe 
băieţi. 

— „Zgârciţii” dumitale dela trust, zise Hromov, 
trimit oameni după oameni, utilaj după utilaj... Acuma 
nu-i mai dai de urmă lui Nazar Ilici pe acasă, veşnic 
îi la drum... Ai dat greş, Cuzma Savelievici, când nu 
i-ai prețuit cum trebuia pe şefii din Ircuţc... 

— Să încerce numai să facă mofturi, ripostă geo- 
logul, că guvernul n'o să le dea voie! De altfel am 
și primit câteva scrisori bune dela direcţie... 

Afară se stârni vânt. Cedrul începu să bată ușurel 
in geam cu crengile lui verzi. 

— Când mă uit la copacul acesta, totdeauna îmi 
aduc aminte de excursia noastră de astă vară, zise 
geologul. . 

Intorcându-şi năsucul cârn spre fereastră, Zoia făcu 
nişte mişcări ciudate cu mâinile. 

Hromov se întoarse repede şi văzu un grup sculp- 
tural, care împodobea cedrul lui Brinov; alături de 
chica stufoasă a lui Boris — mutrişoara rotundă a 
lui Ciornoborodov; părul ciufulit, roșu ca focul, al 
lui Vaniușa lângă capul tuns chilug al lui Senia Mi- 
şarin. Imbrățişând cu mâinile trunchiul gros și drept, 
călare pe ramuri, băieţii nici nu se uitau la semnele 
Zoiei, deoarece ochii lor erau ațintiți asupra geolo- 
eului. 

- Drept vorbind, elevilor straşnic li-i dor de dum- 
neata, rosti cu un ton firesc Ovecichina. Ei sunt si- 
guri că la vară vor găsi cu dumneata alte bogății ! 

Simion Stepanovici intră în salon. 

- Destul! Ajunge! Când am să-i dau drumul 
din spital, o să vă săturați de vorbă. 

Hromov şi Ovecichina cerură severului doctor o în- 
păduinţă de încă câteva minute. Profesorii și geolo- 
gul rămaseră singuri. 

Brînov se uită pe fereastră: cedrul se golise. O 
umbră de dor şi de suferință se întipări pe fața gev- 

logului. Ovecichina îşi puse mâna pe umărul lui, 
acoperit cu pătura verde de spital. 

— Cuzma Savelievici, nu fii trist. Peste o săptă- 
mână-două ai să fii pe picioare. 
Brinov se ridică într'un cot. 

— Nu-i vorba de asta, prieteni, nu-i vorba de asta, 
se posomori geologul. Uite, am găsit cinabru. ȘI 
voi, și copiii aţi intrat în viaţa mea, ca oamenii cei, 

mai apropiați mie... Dar... 

Hromov şi Ovecichina schimbară o privire, aapi: 
ne !“ citi Hromov în ochji profesoarei. 

— Uite ce, Cuzma Savelievici, am onoarea să i 
anunț că soția dumitale se află la Ircuțc și că peste 
trei zile va fi aici împreună cu fiul. Și îi întinse geo- 
logului telegrama. 


Peste zece zile, într'o seară luminoasă, înstelată, 
Andrei Hromov se întoarse iarăşi din Zarecie. Brinov 
era aproape vindecat. lar Simion Stepanovici făgă- 
duise că, zilele acestea, îi va da drumul geologului 
din spital să pornească pe potecile taigăi... Hromov 
zâmbi, aducându-și aminte cum.se lăuda Burdinschi 
față -de dânsul şi de soția geologului: „Eu o să capăt 
mare faimă cu tine, Cuzma Savelievici. Am și scris 
un articolaş în revista „Chirurgia”. Şi aşa, vasăzică, 
eu, Burdinschi, chirurgul unei mine, dau drumul din 
spital geologului Brinov în vârstă de treizeci şi șase 
de ani, căsătorit, membru de partid... și luaţi amin- 
te: nu bea — ceea ce se întâmplă rar în lumea geo- 
logilor...“ 

Hromov aştepta cu nerăbdare întoarcerea la școală 
a prietenului său. Brinov avea mult de lucru. 

Era o iarnă aspră. 

O ceaţă deasă se lăsase de cu seară peste depresiu- 
nea în care se afla aşezat Novie Cliuci pitindu-se și 
lipindu-se de arinişul de pe malul apei şi de căsuțele 
de pe lângă mină. Dimineţile de iarnă ti întâmpinau 
pe locuitorii cătunului cu nişte funigei albi de. ger, 
care abia se destrănfau către amiază. 

Toată iarna asta, oameni, provizii și utilaj se cărau 
spre lenda în camioane şi pe cai, pe coturile înghețate 
ale Djalindei, peste creastă, pe potecile înzăpezite. Din 
când în când avioane sburau pe deasupra minei. Se 
indreptau spre Olecma. La Prăpastia Albastră se des- 
fășurau în desișurile crestei Iablonovii lucrările pre- 
gătitoare pentru o nouă şi mare mină, care urma să 
se construiască în vara următoare, 

lar şcoala îşi ducea viața ei obişnuită. 

Copiii — micul popor rezistent la gerul Transbai- 
caliei — nici nu se gândeau măcar să stea pe acasă. 
Școala .nu și-a întrerupt activitatea nici pentru o zi, 
chiar pe gerurile de şaizeci de grade. Aceasta era o 
lege nescrisă a vieții din Transbaicalia, lege care nu 
ținea seamă de dispoziţie stricte care prevăd între- 
ruperea lecţiilor când gerul ajunge la treizeci de 
grade. 

Aşa încât, ca totdeauna, băieţandrii neastâmpărați 
umblau forfota şi acum prin curtea şcolii frecându-și 
doar din când în când nasul şi obrajii ciupiţi de ger. 
In ciasă însă, în timpul lecţiilor nu se auzea nicio 
tusă, niciun strănut, nicio smârcăială,.. Feţele îmbu- 
jorate sunt pline de veselie, ochii strălucesc îndrăzneț, 

iar” făpturile bine legate ale copiilor radiază o sănă- 
tate de fier. 

Seara, şcoala vuia de zarvă. Intr'o clasă, lumina 
fumurie a lanternei magice îi conducea pe elevi pe. 
țârmurile Crimeii, pe lângă viile creţe şi prin fața 
palatelor albe ca zăpada... In altă clasă, băieţii — sub 
conducerea Albertinei Mihailovna — meşttreau câte 
ceva din hârtie, carton şi' din placaj... In altă clasă, 
se repeta o nouă piesă a lui Tolia Ciornoborodov şi a 
lui Zahar Astafiev... In sfârșit, dincoace, Varvara-Iva- 

„novna și membrii cercului ei ascultau referatul Poliei 
Biriulina despre chipul tânărului oglindit în literatura 
rusă, i 

Cum ieşi din spital, Brinov se duse in primul rând 
la Prăpastia Albastră, care-i atrăgea demult şi gân-: 
dul şi inima. Se întoarse însuflețit şi iarăși începu să 
vină, serile, la școală. Călătorea cu băieții pe hartă şi 
desena „omuleți“ cu crete colorate: pregătea pentru 
excursia de vară un nou grup de tineri geologi. 

O tradiţie se statornici în şcoală : înainte de a trece 
în clasa a noua, elevii trebuiau să dea un examen 
greu, în taigă. 

Școlarii din clasele inferioare intrau cu sfială în 
muzeul şcolii, unde se păstrau mostrele de roci, ier- 
barele, -jurnalele, lădiţele, busolele, ciocănașul istoric 
al lui Zirianov şi „sandwich“-ul de cinabru, descoperit 
în vestita peşteră din Prăpaştia Albastră. 

Cea dintâi generaţie de exploratori ai măruntaielor 
pământului “mu se sătura să povestească  peripeţiile: 
„legendare“ ale excursiei din 1939. Ingăduitoare și 

— Dar care-i lucrul de căpetenie în excursie? în- 
trebă un elev din clasa a şasea. i 

— Lucrul de căpetenie ? îi răspunse Zubariov. Lu- 
crul de căpetenie este să ai picioare lungi şi să nu-ți 
fie capul gol. 

— Frumos îți mai şade ! se supără Tinia Oichin pe 
Trofim şi răspunse în locul lui: Lucrul de căpetenie 
este să existe între toţi prietenie, şi fiecare să aibă 
incredere în tovarăşul său, ca în sine însuși... Tu în- 
suți n'ai sirhţit parcă în timpul excursiei puterea prie- 
teniei ? îşi întrebă Tinia Oichin colegul. 

— Am simţit-o, Maliş, am simțit-o. Dar vezi că nu 
trebue să fii totuşi nici ageamiu. 

— Să contezi pe tine şi să-ţi ajuţi tovarăşul, asta-i 
lozinca mea; răspunse Maliş. E verificată de excursie. 

— lar lozinca mea iată care-i: „să te ajuţi pe tine 
însuți şi să contezi şi pe tovarăşi !“ Nu-i așa? Asta 
ai vrut să spui? 

— Troșa, se amestecă în vorbă Zoia, te-ai făcut un 
răutăcios şi jumătate, că-i Pomi să te și apropii 
de tine... á 

— Dece, cetățeancă Vihriova ? Am spus oare ceva 
jignitor? Sau n'am dreptate? 

— Nu, Troşa, dar înainte erai mai potolit; acum in- 
să te aprinzi din nimic. 

— Da? N'am băgat de seamă. . 

Troşa se îndreptă spre scara suedeză, lângă care 
atârna harta lui geografică. 

— Ce ai cu el, Zoia! zise supărat Anton. Nu te mai 
lega de dânsul! 

— Aseară Troşa s'a dus la director, îi şopti Zoia 
lui Maliş şi lui Senia Mişarin, şi l-a rugat să-l învo- 
iască acasă. Platon Sergheevici nu i-a dat drumul. 
lată de ce fierbe. 

— Desigur s'a întâmplat ceva! Poate îi este rău Da- 
riei Fiodorovna? 


— Se poate să nu ne fi spus nouă? Să se fi ascuns 
de noi? exclamă Zoia şi repetă: Vai, cum s'a făcut! Şi 
de ce-o fi așa de mândru? 

— Eu nu mai joc nici şah cu dânsul, remarcă Se- 
nia. Se agaţă de mine la fiecare mutare. . 

— Trebue să stăm de vorbă cu el, zise Tinia. Se pe- 
trece ceva cu dânsul. 

— Eu ştiu ce-i, ştiu! Am ghicit! zise aproape stri- 
gând Zoia şi îşi astupă numaidecât gura cu palma. Ea 
se aplecă misterios spre Maliș: Desigur că-i îndră-. 
gostit! Oare de cine? Că la noi în clasă nu-i nicio fată 
frumoasă. ° 

— Dar tu? o întrebă zâmbind Malîş. 

-— Eu sunt cârnă! Nu, trebue să-l urmărim... Nu- 
mai Poliei să nu-i spuneți nimic. S'ar întrista. Ea se 
întristează aşa de tare ori de câte ori se întâmplă ce- 
va cu vreunul dintre noi... 

Tot timpul recreaţiei, Zubariov nu se depărtă de lân- 
gă hartă. . 

Era la mijlocul lui Martie. Incepuseră nişte geruri 
cumplite, straşnice — parcă fără de sfârşit. 

Intr'un rând, moş Borovicov bătu în geamul casei 
lui Evsiucov acoperit cu un strat de zăpadă. 4 

Hromov şi Cheşa ieşiră în curte după apă. Ce apă 
mai era şi asta! Zăngănea în căldări. Din căușul mo: 
șului curgeau în căldări nişte bucăţi de ghiață, ascu- 
tite şi strălucitoare. Căuşul nu apuca să se deșerte, 
că suprafața apei din butoi se şi acoperea de o poj- 
ghiță de ghiață. In curte rufele întinse pe frânghie; 
impietrite de ger, pocneau ca tabla... 

Moşul bombănea întruna :. 

— Na-ţi-o bună! Martie s'a luat la întrecere cu Ia; 
nuarie. De acuma până la „patruzeci de mucenici“ are 
să fie tot ger şi ger. Chiar până la ziua mea. 

— Dar câţi ani ai, Piotr Danielovici ? îl întrebă cu 
gândul aiurea Hromov, căscând de frig. - 

— Șapte decenii, Andrei Arcadievici. Merg pe-al 
optulea... Dar dumneata ţine mai bine căldarea. Dacă 
am să te ud din greșală, are să te acopere numaidecât 
o pojghiță de ghiaţă... Acum, urmă moşul, am intrat 
intr'un an însemnat: împlinesc şaptezeci de ani: cinci- 
zeci de căsnicie şi douăzeci de ani de când lucrez la 
şcoala de pe lângă mină... Uite-aşa. 

Moșul îşi răsuci capul-de mulțumire: îl incânta foar- 
te mult ceeace spunea. 

— Un an însemnat, insemnat, repetă Borovicov, 
Dar de ce nu purtaţi mănuși? 

Hromov îl privi cu luare aminte pe bătrân: 

— M'am deprins, Piotr Danielovici, m'am învăţat... 
Vasăzică douăzeci de ani numai la şcoală ! Trebue să 
serbăm jubileul! 

Borovicov nu auzi sau nu înţelese. 

— Intradevăr aşa-i, aşa-i, Andrei Arcadievici, sunt 
sănătos, sănătos... nu sufăr de nicio boală: n'am lipsit 
nicio zi dela şcoală... Poftim la mine duminică la plă- 
„cintă, la aniversarea mea. Baba face nişte bragă — 
să-ți lingi degetele... Am zece bonuri de apă la dum- 
neata, nu uita... i 

Moşul mână căluţul bălţat, acoperit de promoroa- 
că, spre malul apei, către casa lui Ghenadii Vasilie- 
‘vici. Hromov se uită îndelung în urma lui, stăpânit 
de un gând nou. i 

Când. porniră amândoi spre şcoală, Cheșa se miră 
de ce căzuse pe gânduri profesorul de geografie. lar 
Hromov păşea şi se gândea la moş Borovicov, la bă- 
trânul partizan: „Şaptezeci, cincizeci, douăzeci: o 
viață lungă, o dragoste credincioasă, o muncă cin- 
stită... , 

Moşul era iubit de toți... era-respectat, poitit ca mu- 
safir şi toți se sfătuiau cu dânsul. El era întotdeauna 
la fel: caracter vesel, veşnic cu o nouă glumă pe buze, 
cu o vorbă de duh, totdeauna vioi. Viața moşului se 
“contopise cu viaţa şcolii, unde era şi sacagiu, și tâm- 
plar, şi intendent, şi neoficialul „moşulică“ al școla- 
rilor. 

— Ia uitaţi-vă! Cheșa atrase atenția profesorului în 
altă parte. Cămile... cară greutăţi la Prăpastia Al- 
bastră. 


Caravana de cămile sosi în Novie Cliuci, trecând 
prin desişul taigăi, prin inima pădurii de cedri. Ani- 
malele cu părul galben-inchis, înhămate la sănii, îşi 
purtau cu mândrie capetele turtite. Nişte dinți mari şi 
gălbui, dt culoarea mahorcăi, ca dinții fumătoriior, 
ieșeau din fălcile lor puțin depărtate, care se mişcau 
pieziș. 

Cămilele se culcară pe pământul înghețat, punân- 
du-şi sub ele picioarele incălțate parcă cu „galoşi“ de 
piele groasă. Ele rumegau stăruitor cu buzele lor um- 
flate, scoteau ritmic din bot rotocoale de abiri şi aş 
tepiau cu răbdare cărăuşii, ca să pornească la Urium. 

Hromov se uita mirat la gheboasele locuitoare ale 
stepei, care — tăcute şi grave — își făceau slujba în 
taiga aspră a Transbaicaliei. Dar caravana de cămile 
nu era un lucru nou pentru familiile minerilor. Numai 
cete de copii, veşnic curioşi, se strângeau în jurul a- 
nimalelor nepăsătoare, împungându-le cu degetul şi 
strigând „timen, timen“ — cuvânt mongol care tre- 
cuse în vorbirea obişnuită a limbii ruse, aşa cum au 
trecut şi cămilele, din stepă în taigă. 

Soarele destrăma funigeii gerului. Firişoare de 
aur străbăteau văzduhul şi prefăceau cerul, dealurile, 

Djalinda şi căsuțele cătunului într'un singur bloc stră- 
lucitor. 

Hromov şi Cheşa mergeau grăbiţi spre școală: un 
meeting era anunțat pentru dimineața aceea. leri $o- 
sise la mină știrea că Finlanda lui Mannerheim, în- 
vinsă de Armata Roşie, capitulase şi semnase un tra- 
tat de pace. 

Când Hromov şi Cheşa intrară în sală, ei îi văzură 
pe școlari îngrămădindu-se lângă hartă. Trofim Zu- 
bariov o puse repede la punct cu creioane colorate. 
Trase cu roşu o linie groasă, frântă. Ea trecea la nord 
de Viborg şi la vest de lacul Ladoga, în direcția Nord- 
Est. Zubariov împrejmui cu un cerc roșu peninsula 
Hanco. l i 

El dădu la ò parte pe elevi dela hartă și o măsură 
dintr'o privire : 

-- Precizie și exactitate! Ochi bun şi gust artistic! 

Amintindu-şi parcă de ceva, el işi băgă iute creio- 
nul în buzunarul de sus al hainei şi se repezi la fe- 
reastră. 

Elevii se aşezară în front, pe două rânduri, de-a- 
lungul coridorului şcolii: cei mai mici — în primul 
rând; cei mai mari — în rândul al doilea. 

Trofim se apropie de director : 

— Platon Sergheevici! 

— Ce vrei? ` _ 

— Am însemnat pe hartă tot ce trebuia. 

— Bine... Dar de ce nu eşti în front? 

Pe fața smeadă a lui Zubariov, ochii ardeau ca de 
friguri. i 

— Nu mă simt bine. Dați-mi voie să mă duc la doc- 
tor. ` 

Cuhtencov privi iscoditor în ochii tânărului: 

. — Du-te! 

Se dădu cuvântul profesorului de geografie. 

Ce poți spune în-vreo zece-cincisprezece minute, 
când ai de spus aşa de multe! . 

In astfel de prilejuri, Hromov simțea înăuntrul lui 
un fel de încordare: un fior uşurel îi trecea prin tot 
trupul, mobilizându-i toate forțele spirituale, întreaga 
sa energie nervoasă. 

Această senzație, această concentrare nervoasă lă- 
untrică, această convingere pasionată, nășteau totdea- 
una cuvintele necesare, puternice, şi emoționante... cu- 
vinte care legau — pe drumul cel mare al vieții tutu- 
ror, pe calea scopului unic — Leningradul, Baltica şi 
Istmul Careliei, de Novie Cliuci. 

— Oare tu, Cheşa Evsiucov, n'ai făcut zilele acestea 
un referat despre istoria flotei ruse? întrebă Hromov. 
Şi câte cărţi n'ai citit şi răscitit tu, Tinia Oichin, ca 
să povesteşti la cercul de istorie lupta dela lacul 
Ciudsc! Dar Zoia Vihriova nu mi-a arătat un caiet 
plin de date cu privire la viața și opera lui Lomonosov! 
Dar tu, Trofim Zubariov, ţi-ai uitat oare lucrarea în- 
chinată apărării Petrogradului, împotriva lui Iude- 
nici.. 

Hromov îl căută în rând pe Zubariov, ië nu-l găsi. 

Profesorul vorbea despre Leningrad, despre isbân- 
da Armatei Roșii, despre Novie Cliuci, despre Pedala: 

— Vai, am cam întârziat! 

Moş Botovicov dădu buzna în sală. Avea o căciulă 
cu apărătoare pentru urechi şi barba ca o pădure în 
toiul iernii: aducea cu Moş Gerilă. 

— V'am rugat să nu începeţi fără mine! rosti cu 
mustrare moşul, adresându-se lui Cuhtencov. 

Acesta îşi desfăcu braţele cu o înfățișare de vinovat 
şi arătă la ornicul rotund de pe peretele dintre feres- 
tre: peste cinci minute trebuia să înceapă prima lecţie. 

Dar moşul se schimonosi deodată de parcă ar fi 
băut oţet şi se scărpină cu degetul arătător la rădăcina 
nasului. Directorul, care îl cunoştea bine pe Moş Bo- 
rovicov, îşi dădu seama că acesta are să-i spună un 
secret. 

Ii șopti lui Hromov să încheie meetingul şi se duse’ 
in cancelarie, împreună cu -Borovicov. 

— Zău, Platon Sergheevici, tânărul ăsta vrea să 
plece cu cămilele. 

— Cine? 

— Trofim... Zubariov... a cărui mamă se află în 
lenda... Eu însumi am auzit cum s'a înțeles cu că- 
răușii. 

Cuhtencov, numai cu şapca în cap, porni fuga pe 
coridor. In același timp se auzi.clopotul. Peste câteva 
minute directorul se întoarse. li spuse mustrător mo- 
șului : s i 
` — Fugarul tău se află în clasă, la lecţia Varvarei 
Ivanovna. 

Moşul răbuini : 

— Eu nu-s flecar, Platon Sergheevici. Mă ştii de 
douăzeci de ani. Tânărul are fața turburată. Il roade 
ceva la inimă. Supraveghiază-l mai bine. 

Moşul ieși. Directorul se opri în pragul biroului său 
și rosti cu glas tare: 

— Da. Dar de ce se găseşte lá lecţie, dacă a cerut 
` învoire să se ducă la doctor? Andrei Arcadievici, treci 
pe la mine să mai stăm de vorbă, se adresă directo- 
rul lui Hromov, care tocmai atunci intra în cancelarie. 

TROFIM ZUBARIOV NU SE MAI DUCE 
LA ŞCOALA 


Peste câteva zile, Trofim Zubariov zise nepăsător 
colegilor din internat : 

— Bucătăria Aprovizionării nu-mi priește. Am să 
trec la hrană rece. e 

Zubariov nu se mai duse la cantină. 

Polia Biriulina, care punea la inimă orice fleac, îşi 
ieşi cu totul din sărite : 

— Nu pot pricepe nimic! S'au răsfățat băieții, şi 
pace! Lui Trofim nu-i mai plac pârjoalele şi şnițelele: 
Vrea purcel și gâscă. lar pe prietenul său Anton nu 
poți să-l scoţi din cantină nici cu boii. Nu mai pricep 
nimic ! 

— Intr'un cuvânt: conte, nobil, adăugă Vania Glad- 
chih, cu faţa plină de zâmbet. La conacul lor dela Ien- 
da aveau un bucătar special. 

Băieţii însă ştiau prea bine că mama lui Trofim Zu- 
bariov era îngrijitoare la un birou din lenda și că sin- 
guru! ei fiu crescuse, cunoscând grijile materiale de 
fiecare zi. 

La toate întrebările şi mustrărite, Zubariov răspun- 
dea rece: . 

— Nu-mi prieşte masa! Aceleaşi şi aceleaşi feluri! 

Aşa trecu o săptămână şi jumătate. 

Intr'o zi, Trofim Zubariov nu veni la lecţii. 

— Ascultă, Cheşa ! spuse Zoia într'o recreaţie, luân- 
du-l de o parte pe Evsiucov. E prost cu Troşa. 

Zoia îşi potrivi repede codiţele cu degetele ei scurte. 
Faţa i se îmbujoră. Ea căută îndelung să-l convingă 
de ceva pe Cheşa. Clopoţelul le întrerupse însă con- 


vorbirea. i 


A doua zi dimineață, Cheşa veni la internat. Zuba- 
riov şedea pe cerdac, culundat în cartea de istorie. 

— Ce-i cu tine, Troşa? Nu ţi-i bine? g 

— Precum vezi: odată ce-am ieşit să respir aer 
curat. 

Cheşa se uită la fața trasă a tovarăşului său şi simți 
cum i se strânge inima. 

— Troşa, mai ţii minte ? In excursie vorbeam dese- 
ori despre prietenie... 

— Ţin minte, Cheşa, şi-ţi mulțumesc, răspunse Zu- 
bariov. M'ai întrerupt însă la punctul cel mai intere; 
sant. Ajunsesem tocmai la reformele lui Speranschi... 

— Dar onoarea clasei? nu se lăsă Cheşa. Dar con- 
ştiinţa de comsomolist ? 

Faţa lui Zubariov păli ; dar el tăcu şi îşi vâri nasul 
in carte. - 

Și aşa, Cheşa nu putu scoate nimic dela Zubariov. 
Atunci, înciudat, el îl „strânse în chingi” pe Anton 
Treșcenco. Acesta îşi suci mutra inăcrită când într'o 
parte, când în alta, bodogăni ceva şi refuză să răs- 
pundă, dar în cele din urmă, înțelegând că nu putea 
scăpa din strânsoarea lui Cheşa, povesti totul. lată 
ce era: Daria Fiodorovna se imbolnăvise... — era 
a doua lună de când Zubariov nu mai primise niciun 
ban de.acasă. Ar îi putut, bine înțeles să ia masa pe 
credit. Asta se îngăduia internilor, care se aflau în- 
tr'o situație mai grea. Ar fi putut trimite o cerere la 
mina din lenda — şi ar îi fost ajutat. Dar „contele“ 
era plin de amor-propriu (Cheşa ştia acest lucru), un 
amor-propriu îndrăcit. De aceea el jucă teatru şi ṣe 
hotărî să rabde. N'avea, fireşte, niciun fel de „hrană 
rece“. Tânărul  slăbise şi era ingrijorat de soarta ma- 
mei sale. Cheşa îl ocări pe Anton, îi băgă sub nas 

pumnul lui puternic şi se duse la școală, socotind că 
o să-l găsească acolo pe Platon Sergheevici. 

Nu greși. Directorul era în cancelarie. Căuta să-l 
convirigă de ceva pe Hromov. Cheşa auzi cuvintele 
din urmă: 

— Andrei Arcadievici, nu ţi se pare că prea ne-am 
lăsat pe tânjală ? In 'deobşte, la şcoală, niciodată nu se 
cade să te laşi pe tânjală. Iţi mai aminteşti de prima 
noastră convorbire? 

— Imi amintesc, Platon Sergheevici, răspunse Hro- 
mov. Tocmai voiam să-ți spun ceva. Ghenadii Vasi- 
lievici propune... 

Sosirea lui Cheşa intrerupse convorbirea directoru- 
lui cu profesorul. 

Evsiucov povesti tot ce aflase despre Zubariov. 

— Dar Treşcenco? isbucni Andrei Arcadievici. Ce? 
Ia parte şi el la jocul ăsta ruşinos? Tovarășul său îlă- 
mânzeşte, iar el... 

— Ba deloc, Andrei Arcadievici! Băieţii îl luau în 
râs pe Anton, fiindcă întârzia la cantină: toţi știu că-i 
place să mănânce; iar el mânca numai felul întâi şi 
— cum plecau cu toţii — împacheta felul doi în hår- 
tie, pentru „conte“... adică, iertați-mă, pentru Troșa. 
Treşcenco n'avea bani de prisos, altfel i-ar fi impru- 
mutat! Zoia însă a mirosit ceva şi i-a pus bani lui 
Zubariov, într'o carte. El i-a dat însă banii îndărăt și 
a ocărit-o. 

Cuhtencov zâmbi. Cheșa zâmbi şi el sfios... 

— Uite ce mândri sunt! Şi Anton şi Zoia sunt to- 
varăşi buni. Dar trebue să-i învăţăm să lucreze în co- 
lectiv, zise Cuhtencov. 

— Poate ar îi bine ca toată clasa să strângă bani? 
propuse Cheşa. 

Cuhtencov clătină din cap: 

— Nu m'ai înțeles. Trofim s'ar putea simţi jignit. 
Şi afară de asta, Cheşa, să nu uiţi niciodată că locu- 
ești în Ţara Sovietică, într'o ţară cu inimă bună, cu 
minte înţeleaptă şi cu braţe sdravene... o țară care se 
îngrijeşte totdeauna de soarta copiilor săi. 

In ziua aceea Zubariov nu se arătă la școală. 

In recreație, Cuhtencov chemă la dânsul pe Varvara 
Ivanovna şi pe Hromov. 

— După cum vezi, Andrei Arcadievici, așa-i munca 
noastră de dascăli, zise Cuhtencov : fiecare zi ne pune 
probleme noi... Cine umblă după „trai liniştit“ — acela 
n'are ce căuta la şcoală! Cine umblă după liniște, 
acela pierde „momentul“ — și la școală asta e mai 
primejdios decât la şah. Aici n'ai de-aface cu pion de 
lemn, ci cu oameni vii ! > 

După obiceiul său, profesoara îşi aprinse o țigară. 

— Trebue să se depună bani pentru băiat, asta-i to- 
tul, zise Hromov. Dar ce? Şcoala nu va putea găsi o o 
sută de ruble? 

— Da? Aşa crezi că stau lucrurile, Andrei Arcadie- 
vici? îl întrebă cu asprime Varvara Ivanovna. Uşor 
mai rezolvi dumneatk problemele pedagogice. 

Hromov roși. | 

— Nu e vorba numai de suta de ruble, urmă profe- 
soara. Zubariov, ca şi Zoia, ar putea-o porni spre lenda. 

— Vom găsi bani. Chiar astăzi. Cu asta rezolvăm 
însă problema numai pe jumătate. Asta-i, zise Cuhten- 
cov. Trebue să se stea de vorbă cu dânsul. Te deleg 
pe dumneata, Andrei Arcadievici. Gândește-te la asta... 
Iar dumneata, Varvara Ivanovna, trimite o scrisoare 
mamei lui Zubariov şi una la comitetul minei. Trebue 
să-i dăm o mână de ajutor Dariei Fiodorovna. 

A doua zi dimineaţă, profesorul veni la internat. E: 
levii îşi făceau lecţiile. Masa cea mare era plină de 

cărţi, caiete şi de linii. Vania Gladchih citea ceva cu 
încordare, ținându-şi degetele încleștate în părul lui 
roșu. Strângând tocul între degetele-i groase, Tolia 
Ciornoborodov scria repede pe hârtie. Tinia Oichin fă- 
cea un desen complicat. Dar într'o clipă, nu mai fu 
nimeni în cameră. Hromov rămase singur cu Zuba- 
riov. Troşa şedea ca de obicei, foarte drept, pieptănat 
îngrijit, cu aceeaşi cravată sub haina lui veche, pono- 
sită. Pe chipul slăbit al tânărului se putea citi hotă- 
rîrea de a înfrunta orice atac. 

Simţul lăuntric îi şopti lui Hromov că niciunul din 
cuvintele pregătite de dânsul nu va atinge inima lui 
Troşa. Indepărtând cuvintele acestea, profesorul se 
gândi: „Trofim Zubariov, ce deosebire este între viața 
părinţilor mei şi fiaţa ta, între copilăria ta şi a mea 
— eu, care sunt mai în vârstă cu o generație decât 
tine?“ 

Și Hromov începu să vorbească, ca şi cum s'ar fi 
gândit cu glas tare : 

— Troșa, tatăl meu, ca și bunicul, a fost un simplu 
cismar. Chiar numele nostru de Hromov se trage, de- 
sigur, dela meseria asta. Tata spunea că și lui îi pu- 
seseră pielea la saramură... Dar el era făcut dintr'un 
material aparte: cu cât îl hărțuiau mai mult, cu atât 
se făcea mai tare... N'am să uit niciodată mâinile ta- 
tei — mâini de muncitor... O palmă lată, aspră, bătă- 
torită, cu nişte degete foartevioaie şi dibace. Când 
tata lua cu ele o bucăţică de piele şi o pipăia, dege- 
tele însăși parcă grăiau : „box“, „şevro“, ;antilopă“... 
dar degetele acestea ştiau să se şi strângă într'un 
pumn. Mie şi îratelui meu ne plăcea adesea să ne ju- 
căm: încercam să îndoim degetele tatei. 

Soldatul Arcadie Hromov din armata ţaristă s'a fă- 
cut bolșevic. A răsculat regimentul în fortăreaţa Svea- 

borg. A fost condamnat la moarte. A fugit prin Fin- 
landa în Suedia. A suferit amărăciunile şi umilințele 
unei vieţi fără căpătâi prin țări străine. Hromov vor- 
bea, amintindu-și scurtele povestiri ale părinţilor. 

Mama avea doisprezece ani, când nevoia a silit:o 
să plece de-acasă la muncă. A cusut doi ani rufe sol- 
dățești, într'o magherniţă umedă, de piatră — rufe 
pentru armata care se prăpădea în Manciuria... La 
cincisprezece ani,. ea luă parte cu prietenele sale la 
mișcările de stradă. Un cazac o lovi de pe cal cu șii- 
chiul de plumb al nagaicei. 

Căutând să scape de urmărire, mama ajunse până 
la Riga, unde se îmbarcă pe un vapor şi trecu la Stock- 
holm... Acolo, în emigrație, doi revoluționari, doi bol- 
şevici s'au întâlnit și s'au iubit. Amândoi au suferit 
lipsuri la Copenhaga, au răbdat de foame la Paris și 
au tremurat de frig la Hamburg... 

Și deodată — Februarie 1917, revoluţia! Ştirea asta 
îi găsi la Stockholm. Una din zilele cele mai fericite a 
fost acea zi de Aprilie, când Lenin a sosit numai pen- 
tru câteva ceasuri la Stockholm! Muncitorii din Piter, 
marinarii Kronstadtului, soldaţii răsculați, întreg po- 
porul, il aşteptau pe marele conducător al revoluției... 

Peste puţin timp, părinții mei plecară în Rusia. Bol- 
șevici ieninişti, ei luară parte cu înflăcărare la con- 
struirea noii vieţi. 

Incepu războiul civil, cu nesiârşitele lui drumuri, 
pe care părinții mă purtau pe mine şi pe fratele meu. 
La Chiev, o bandă petluristă mână la execuţie „familia 
bolşevicului“': pe mama, pe îratele mieu și pe mine. Şi 
deodată muncitori metalurgişti din Piter, îmbrăcaţi 
în haine de piele, roase, ne smulseră chiar din fața 
gloanţelor. 

Mama îi aduse în subsolul nostru. Ei priviră ten- 
cuiala căzută din pricina gloanţelor și degetele noa- 
stre umilate. Impărţiră cu noi desigur ultimul codru 
de pâine de secară. lar mama le dădu bombele, ascunse 
intr'o saltea de puf, care scăpaseră dela toate perche- 
ziţiile. 

In timpul lui Denichin, tatăl meu fusese lăsat în 
Odessa pentru lupta în ilegalitate. A fost denunțat. 
Eram bolnav de dezinterie, când au venit să-l areste- 
ze pe tata. M'au aruncat jos din pat, ca să cotrobă- 
iască în saltea. „Madame, fii liniștită, totul o să meâr- 
gă. după lege“, zise un ofiţer spilcuit. I-a scos tatei 
toți dinţii cu mânerul revolverului. Abia am reușit să 
scăpăm de el. 

Pe urmă tata și mama au plecat să lupte pe fron- 
turile războiului civil. Eu și fratele meu am avut un 
an greu — un an de foame, când mâncam numai 
forşmac ! de scrumbie rău mirositoare... apoi viața în 
căminul de copii în 1920... 

Pentru întâia oară, Hromov se apropie cu inima aşa 
de deschisă de trecutul scump lfi. In aceste amintiri 
se înfiripa chiar pentru dânsul un rost nou, nebănuit 
mai înainte. El nu vedea aici o biografie personală sau 
un destin personal, ci biografia și destinele a două ge- 
neraţii. Mult ar îi vrut ca trecutul să-i deschidă ochii 
şcolarului asupra zilei în care trăeşte el, reprezentan- 
tul unei noi generații, a treia generaţie a revoluției. 

— In numele cui au răbdat oamenii aceste suierinţi, 
Troşa, şi încă multe altele? Puterea noastră, solidari- 
tatea noastră — ne mai pomenită în istoria omenirii 
— s'au născut în lupta asta şi în aceste încercări. Și 
toate acestea nu s'au întâmplat, desigur, adaugă pro- 


! Forşmac — un fel de mâncare de carne şi pește. (N. T.) 

fesorul zâmbind, pentruca Trofim Zubariov să nu mai 
vină la şcoală. 

Tânărul şedea cu umerii drepți, cu mâinile pe car- 
tea pusă pe muchie, şi îl privea pe profesor țintă în 
ochi, 

— Mici foarte greu, Andrei Arcadievici. Știţi cât 
mi-e de greu să învăţ. 

— Știu, răspunse profesorul. 

— Săptămâna trecută era cât pe ce să mă agăț de 
convoiul de cămile... L-am minţit pe director, spunân- 
du-i că-s bolnav... Dar mi-am adus aminte cât de ne- 
liniştiţi am fost cu toţii, când fugise Zoia. M'am gân- 
dit că mă vor căuta și pe mine... M'am rușinat... Mi-am 
zis că ar fi o dovadă de slăbiciune... 

— Ştiu şi asta. Dar ţi-i greu, fiindcă vrei să suferi 
singur. Puterea Sovietică însă ne-a învăţat să ne aju- 
tăm unul pe altul. Iți dai seama, Zubariov, de unde 
vine puterea oamenilor sovietici ? 

Chipul încordat al tânărului nu-l înşelă deloc pe 
profesor. Troşa nu scăpase niciun cuvânt. 

— „Vine de acolo că, noi, oameni din diferite ge- 
neraţii şi de profesii diferite, din toate unghiurile țării, 
suntem mereu împreună. . Şi în cele mici, şi în cele 
mari. Partidul ne-a învăţat asta. 

— Dar unde-s acum părinţii dumneavoastră, Andrei 
Arcadievici? întrebă repede Zubariov. 

— Tata construeşte o nouă uzină, iar mama duce 
muncă de partid. 

— lar dumneavoastră ne învățați pe noi... isbucni 
Troşa. ' 

Ochii profesorului: şi ai şcolarului se întâlniră. A- 
mândo) înțeleseră, că fiecare — în felul ; său — se gân- 
deşte la acelaşi lucru. 


— Ai dreptate, Troşa, noi trecem şi vom trece mai 
departe, din generaţie în generaţie, ca o ștafetă, forţa 
veşnic tânără a bolşevismului. Partidul nostru este un 
partid deobebit. Are acum patruzeci de ani....va avea 
și șaizeci, şi optzeci, şi o sută... Va rămâne totuși tå- 
năr. Uită-te lå portretul lui Stalin. Uite Troșa, ce ochi 
tineri are conducătorul nostru. Aceasta-i tinerețea ideii 
inspirate, a gândirii veşnic vii și creatoare, tinere- 
tea inspiratei pasiuni revoluţionare... Nicio încercare 
nu înspăimântă o astfel de tinereţe care supune vârsta. 
Astiel de încercări a avut şi va avea și generația mai 
veche, şi generația mea, și cea nouă — generația 
voastră. 

Se făcu tăcere. 

„Hromov se apropie cu băgare de seamă de punctul 
dureros al lui Zubariov: 

— Uite, de tine s'a îngrijit, cum a putut, 'Anton, toc; 
mai acela de care băieţii îşi băteau joc din pricina lă- 
comiei lui. Zoia, o tovarăşă sinceră și cinstită, a vrut 
şi ea să te ajute. Cheșa nu şi-a găsit astâmpăr până 
n'a aflat ce-i cu tine. Polia Biriulina a pus în mişcare 
pe toți comsomoliştii. Colegii vor să strângă bani 
pentru tine. Aceasta-i o pildă de prietenie desintere- 
sată... Aşteaptă, nu te grăbi... Hromov surprinse pe 
fața lui Zubariov semne de turburare. Acuma nu ma: 
suntem în 1920. Avem în spatele nostru peste două 
decenii de construcție. Intrăm în mijlocul celui de al 
treilea cincinal. Faptul că statul are să te ajute acum 
nu numai pe tine, ci şi pe mama ta, asta nu-i bineia- 
cere, nu-i pomană, ci un ajutor din partea statului 
popular, din partea puterii scumpe inimilor noastre... 
Iar faptul că tu eşti mândru, puternic și răbdător — 
asta nu-i rău. Are să-ţi prindă bine în viață. 

Nigi profesorul, nici elevul nu băgară de seamă cum 
intrară în sală Tinia Oichin, Talia Ciornoborodov, Va- 
nia Gladchih şi Anton Treșcenco. Ei ascultau mai de 
mult convorbirea dintre profesor şi elev. 

— Troşa, zise Tinia, am hotărît ca în vacanța din 
Martie să mergem cu toată clasa la lenda. Cu schiu- 
rile. 

— Până şi moş Borovicov se pregăteşte de plecare, 
rosti Vania Gladchih. „Eu, zice, n'am de gând să pă- 
zesc şcoala în ziua aniversării mele de şaptezeci de 
ani. Apoi mi-a venit şi mie chef, zice, să văd pe Daria 
Zubariova: eu am muncit douăzeci de ani la şcoală ca 
sacagiu și am crescut copiii, iar ea a muncit douăzeci 
de ani ca îngrijitoare la comitetul minei — și munci- 
torii o respectă foarte mult. Noi doi parcă am fi tot 
una“, 

— Douăzeci de ani! Chiar de douăzeci de ani? în- 
trebă Trofim. Va să zică moşulică al nostru, Andrei 
Arcadievici este din generația veche... dintre acei care 
au făcut revoluția. 

— La şcoală noi ne-am fi prăpădit, desigur, fără 
dânsul, el ne cunoaşte pe fiecare, remarcă Tolia. 

— Ce ziæți, băieți? întrebă zâmbind Hromov. Hai, 
gåndiți-vă, cam ce bucurie am putea face bătrânului? 

„A doua zi, Trofim Zubariov veni la lecții. 


25. 
MOŞ BOROVICOV 
Dela un timp moș Borovicov băgă de seamă că-i 


veneau cam. des musafiri şi că în preajma lui era o 
mişcare ciudată. Bătrânul n'avea doar orbul găinilor... 

Ducându-se la culcare, moșul — cu gândul la som- 
nul care va veni — chibzuia şi socotea ba una, ba 
alta... E 

— Marfa lonovna, oare n'o fi asta din pricina dul- 
cețurilor tale? se adresă el nevestei. Dulceața ta de 
merişoare îi mai dulce decât cea de vişine. Zău aşa! 
Sau poate din pricina bragăi — faci o bragă strașni- 
că! Nimeni în tot cătunul n'o face mai bună. 

— Născoceşti şi tu, răspundea cu glas somnoros 
Marfa lonovna. Mare scofală: dulceaţă și bragă... 

-— Sau o fi aflat cineva înaintea noastră că ne-au 
ieşit numerele la loterie? Sau poate a găsit cineva o 
comoară sub izba noastră? lar noi ne-am culcat pe-o 
ureche şi habar n'avem! 

— Dormi, drace împielițat, nu mai umbla cu născo- 
ciri! răspundea supărată Maria lonovna. 

Moşul tăcea, dar se lăsa furat mai departe de „năs: 
cociri'. | 

lar a doua zi, „dracul impielițat* primea din nou 
oaspeţi — cu plăcere dar şi cu curiozitate — şi se tot 
frământa în sinea lui: oare ce caută ei aici? 

Cheșa Evsiucov se ivi cel dintâi. Venirea lui nu-l 
miră pe bătrân: el nu era musafir, ci unul de-ai casei. 
Il puse pe gânduri pe moș numai faptul că băiatul îl 
iscodi şi-l paraiscodi, cu creionul şi cu hârtia în mână: 
cum a fost el, Borovicov, băiaş în vremea veche... cum 
tăiau şi spânzurau odinioară englezii la mină... cum a 
căpătat moşul patru decoraţii ` „Si. Gheorghe“... cum 
s'a luptat ca partizan şi cum a fos; ridicat din temelii 
Novie Cliuci. 

— „Cum, cum“! isbucni istovit, în cele din urmă, 
moşul. Dar ce, Cheşa? Ai de gând să te faci popă? 
Vrei să mă spovedeşti? Eu n'am niciun păcat. Sunt 

curat ca sfinţii. lonovna, dă-i dulceaţă de cea proaspătă 
— să mai tacă din gură. 

Cheșa unse tacticos cu dulceaţă o bucată de pâine 
din făină de grâu; dar întrebările curgeau mai de- 
parte. - 

Peste câteva zile poetul școlii, Tolia Ciornoborodov, 
îl vizită pe moş Borovicov. El holbă la moș nişte ochi 
rotunzi, ...Îşi zburli părul şi scrise și el ceva; iar la 
plecare, exclamă din prag: „Am găsit, am găsit! E o 
rimă bună : zorii-victorii !” Atunci Maria lonovna se 
îndoi dacă Folia e sdravăn la cap și adăugă că viața 
de internat n'are să-i ducă pe băieţi la bun sfârșit. 

Dacă Zahar ar fi venit cu hârtie și cu creion, moșul 
l-ar fi dat desigur pe uşă afară. Dar Astafiev îl câști- 
gă pe moș cu aparatul fotografic. Tânărul era, ca de 
obicei, zgârcit: |a vorbă şi țăcănea doar, fotografiin- 
du-l pe moș ba numai „cu barbă“, ba până la brâu, 
ba în picioare, singur, cu baba și chiar cu uriașul său 
motan vărgat, poreclit Ocnașul. 

Intr'o zi frumoasă cu soare, Senia Mișarin dădu 
busna în casă cu o cutie de vopsele şi cu o pânză. Il 
așeză pe sacagiul şeolii într'un fotoliu, și moșul şezu 
o oră şi jumătate fără să se mişte, până începu să se 
roage : 

— Chinuitorule, lasă-mă să beau o țigară! 

. De-abia căpătă moşul prin rugăminți cinci minute 
pentru o țigară. 

Aveau cu ce să-şi bată capul moșul şi Marfa lonov- 
na, cu atât mai mult, cu cât la toate întrebările mo- 
şului urmau răspunsuri în doi peri. 

Veni în cele din urmă şi Platon Sergheevici. Bău o 
cană sdravănă de bragă, făcută de Borovicova, şi îi 
descusu stăruitor pe bătrâni: ce nevoi au, ce lipsuri 
şi ce le-ar dori inima. 


Moşul ameţise (pe semne de braga babei) limba tn- 
să i se făcu ascuţită și înțepătoare: 
` — Ce-am vrea? Am vrea să-l vedem pe fiul nostru 
— Pavel Petrovici Borovicov, care îşi face slujba la 
aviație! Am vrea să ne ducem la fiică şi la nepoți, la 
Leningrad şi la Harcov! lată ce-mi lipsește mie! lar 
cât privește îmbrăcămintea, să n'aveţi grijă, Platon 
Sergheevici: doar nu ne-am trezit acuma pe lume. Am 
avut când ne îngriji, slavă domnului! 

—. Bine, bine, dar totuşi? îl iscodi Platon Serghee- 
vici. Danilici, oare nu-ţi poiteşte nimic inima? 

Moşul turnă musalirului bragă din ulcica cu capac 
și îi făcu semn cu degetul, adică „apleacă-te mai a- 
proape“. 

— Ba-mi pol-te-şte, Platon Sergheevici, îmi poltește, 
şopti moșul, acoperind cu barba lui stufoasă urechea 
directorului. Aș dori mult să ştiu: de ce îmi dă lumea 
târcoale? Ce vor dela mine? Lăimurește-mă, dumneata, 
ca vechi prieten. 

Directorul îşi deschise ochii mirat, și-și ridică mâi- 
nile în sus: 

— Ce-ţi mai trece prin minte, Danilici! la te uită! 
Ce mai treabă! Dar eu nici nu ştiam. Iți dau târcoale? 
la te uită! 

Moşul scuipă mânios : 

— Umbli cu viclenii, Sergheevici, cu viclenii! Adău- 
gă apoi mai liniștit: Bine, dacă vrei să-nii faci o plă- 
cere, mărturisesc că demult visez la o lulea din spumă 
de mare. Bun lucru, asta te ajută la gândit. Atâta tot! 

Convorbirea se sfârşi aici. 

Era pe la sfârşitul lui Martie.. 

Sâmbătă seara, Tinia Oichin şi Zoia Vihriova bătură 
la uşa lui Borovicov. ia: 

Il găsiră pe moş bând ceai. 'Lângă dânsul, pe un 
fund rotund, se afla un ceainic mare de aramă. Un 
borcan început cu dulceaţă de merişoare, se găsea ală- 
turi de paharul moşului. 

— Ce ședință o mai fi fiind? întrebă Borovicov, 
ștergându-şi cu un şervet brodat fața arămie ca și 
ceainicul. Astăzi e ziua mea de baie. Sâmbătă. Ce i-a 
apucat ? Descurcaţi-vă şi fără moşul. 

Zâmbind, Tinia îşi netezea moțul: 

— Nu acuma, Piotr Danilovici, ci mâine la orele 
șase. 

— Şi să nu vii singur, adăugă Zoia, ci cu Marfa 
lonovna. Poftim un bilet... 

Moșul dădu să întindă mâna după bilet, dar har- 
nica Marfa lonovna i-o luă inainte. După ce învârti 
biletul în mâini, ea îl vâri tacticos în buzunarul şorțu- 
lui. Borovicov se uită cu coada ochiului la nevastă-sa 
se ştiri şi luă ceainicul. 

— Mâine, ziceţi? Cu atât mai bine, rosti cu o 
blândă ironie moșul. V'aţi pus pe ședințe. Nu vă mai 
ajunge săptămâna, acum v'aţi apucat şi de duminici. 

— Ce-ai păţit, Danilici ? îl întrebă cu o neașteptată 
blândețe Maria lonovna. Moșule, nu cumva nu ești 
bine? Slăbiciunea ta, doar, sunt şedinţele. 

— Of, babo, nu te mai potoleşti ! 

— Haidem, Danilici, zise împăciuitor bătrâna. 
Poate se împart psemii sau se dă vreun concert. 

— Şi să nu uiţi, Piotr Danilovici, să vii în mare 
ținută ! 

— Dar ce? Nu cumva sunt general ? Bine-bine... 

După ce-şi petrecu oaspeţii, Marfa lonovna se duse 
la grajd să mulgă capra, apoi mai cotrobăi pe ici-colo, 
şi făcu mult sgomot cu farfuriile la bucătărie, iar mo- 

şul — moleşit de baie şi de ceai — adormi fără s'o mai ` 
aştepte. 

A doua zi, moșul și baba trebuiră să taie lemne cu 
jierăstrăul şi să dreagă grajdul. Se lăsă seara, bătrâ- 
nii se grăbiră să se ducă la şcoală și uitară de bilet. 

De-abia după ce ajunseră la școală, Marfa lonovna 
se opri în loc, ca arsă, şi plesni din palme: 

— Sfinte dumnezeule, am uitat invijaţia în şorț. 

— Aşa — aşa, începu s'o necăjească moșul, fiindcă 
tu sari totdeauna înainte... Văzând însă că nevastă-sa 
era amărită, el adăugă: Nu-ţi fie frică... totuși... ori- 
cum... eu sunt ajutorul intendentului. Au să ne.deie 
drumul, 

Când moșul se ivi în sală imbrăcat in haine negre, 
cu cravată legată chiar sub barbă, larma de alămuri 
a fanfarei şi o furtună de aplauze îl intâmpinară prie-" 
tenos. Văzu chipurile vesele ale copiilor, indreplate * 
spre dânsul. „Am întârziat, mormăi nemulțumit mo- 
şul, ghiontindu-şi uşor nevasta. Ne-am mocoșit atât! 
Să ştii că s'or fi spus lucruri însemnate în lipsa 
noastră”. 

Dar nimeni nu ţinu vreo cuvântare. Se făcu deodată 
tăcere; şi în tăcerea asta, Cheșa Evsiucov și Zoia 
Vihriova îi conduseră pe bătrâni în primul rând şi îi 
aşezară în fotolii. 

— Nu-i alta decât că vor să mă aleagă președintele 
comitetului local. De aceea se şi dau pe lângă mine! 
îi şopti nevesti-sii sacagiui, foarte turburat. 

In timpul acesta, directorul trecu la masa prezidiu- 
lui, acoperită cu stofă roşie. Cu glas răspicat, el vesti 
solemn : 

— Elevi, astăzi sărbătorim pe scumpui nostru Piotr 
Danilovici Borovicov. 


Atunci, asurzit din nou de tunetul faniarei și de 
aplauze, moșul se ridică puţin din fotoliu, aruncă o 
privire la baba lui şi începu să se scotocească prin 
buzunare. El scoase punguța de tutun de care nu se 
despărțea niciodată, dar nu-și făcu țigară. Duse fără 
rost punguța la ochi şi apoi făcu cu mâna. „Fie 
ce-o fi!” 

lar Marfa lonovna, după ce stătu vreo cinci minute 
cu gura căscată, îşi luă basmaua de pe cap, se legă 
din nou cu ea și îl apucă pe moş de braţ, temându-se 
parcă să n'o ia la sănătoasa. ! 

“In sfârșit, moșul îşi văzu portretul, desenat de Senia 
Mişarin, atârnat acum printre steaguri pe peretele 
dintre ferestre, deasupra căruia sta scris pe o panglică 
roşie : „Trăiască moș Borovicov, vrednicul muncitor- 
patriot, care împlineşte azi șaptezeci de ani și două- 
zeci de ani de muncă la școală!” Văzu şi revista 
şcolară cu cele trei fotografii scoase de Astafiev. 
Dintr'una, Ocnașul își holba ochii asupra sălii. 

— Of, dracu să mă ia! M'aţi păcălit, băieților, 
m'ați păcălit! L-aţi păcălit pe moș Borovicov! 

După ce fu ales în prezidiu, moșul îi ceru lui Ghe- 
nadii Vasilievici invitația și se agăță de ea, ca de o 
ancoră de salvare. El îşi vâri barba fumurie în biletul 
alb, pătrat: 

„Direcţia, comitetului local, organizaţia comsomo- 
listă şi comitetul elevilor vă invită la serata jubiliară, 
în onoarea lui Piotr Danilovici Borovicov, care împli- 
neşte şaptezeci de ani şi douăzeci de ani de muncă 
în școală”. 

Desigur, există în viaţa fiecărui om de ispravă o 
astfel de zi deosebită, când el îşi dă seama că nu i-au 
trecut anii în zadar, că a fost vrednic. 

O astfel de zi sosise pentru moș Borovicov. Spina- 
rea gârbovă, adusă de muncă, i se îndreptă. Umerii 
i se ridicară. Ochii îi străluceau tinerește. „Ehei, uite 
cine sunt eu! Să fi adus aici pe aviatorul meu şi 
toate odraslele neamului Borovicov... lată cine mi-i sa- 
cagiul şcolii“! 

Moşul uitase pe ce lume era, când Nazar Ilici, din 
rândul al doilea, îi făcu cu ochiul un semn plin de 
înțeles, ciupindu-se sub bărbie, adică : avem să-i tra- 
gem un chef. Degetul noduros al moșului se întinse și 
el în semn de răspuns, dar privirea aspră a Marlei 
lonovna îl trezi la realitate. 

Apoi ieşi Tolia Ciornoborodov și işi citi versurile 
despre „Moşul-patriot” : 


Foamea nu șău ce-i, nici somnul... 
Nu dospesc eu pe cuptor : 

Lemne o să tai la şcoală, 

Car jumate de izvor! 


An fost multe cuvântări. Capul moşului începu să 
i se învârtească. li era cald. Ce-ar mai fi băut din 
căușul lui apă rece ca ghiața! 

Un morman de daruri se ridica pe masă în fața 
moşului. Piotr Danilovici privea nerăbdător pipa fru- 
moasă, roşie cu negru, ferecată cu lamele de metal... 
minunata punguţă de piele neagră peniru tutun și 
pachetele de tutun aromat „Diubec”. Mariei Ionovna 
îi plăcu mai ales fularul colorat, lucrat def mână, 
pe care Zoia Vihriova îl dăruise moşului „din partea 
fetelor” : 

— P mulți ani, Piotr Danilovici, la mulţi ani! Să 
porţi sănătos fularul nostru ! 

In sfârşit moşul începu să vorbească. Işi luă avânt. 
De altfel, parcă până acum vorbise vreodată cu âde. 

vărat ? Schimba doar două-trei cuvinte, turnând apă 
din butoi în căldări. 

Moșul înţelese că acuma poate să dea drumul la 
gură, și asta şi făcu. 

— Uite ce vreau să spun. Acum douăzeci de ani eu 
şi baba mea am fost partizani. Atunci eu şi lonovna 
eram tinerei de tot — fiecare n'aveam decât jumătate 
de veac. 

— Lasă, nu mai adăuga, nu se putu stăpâni Marfa 
lonovna. N'aveam decât patruzeci şi ceva. 

— Nu-i vorba de asta, Mariușa, răspunse moşul. 
Vreau să spun că noi aşteptam încă de pe atunci, 
plini de curaj, timpurile noi şi aveam încredere că vom 
apuca să vedem ziua aceea, când pământul nostru 
se va înnoi şi când puterea noastră o să se slatorni- 
cească. Moşul își apucă barba fumurie cu degetele lui 
noduroase, apoi îşi lăsă mâinile pe masă și începu să 
netezească grijuliu o cută a postavului roşu. 

=— Măi băieți, vreau să vă dau pe față o taină. A 
venit pe semne vremea asta. Când am împlinit şaizeci 
de ani, uite ce gând mi-a venit în cap: „Cum se face 
că anii mei s'au scurs, iar waţa cea adevărată de-abia 
acum începuse în Rusia ?” Şi atunci mi-am luat un 
angajament : să apuc sfârşitul 'celui dintâi cincinal. 
Bun! mă uit eu: cincinalul a fost îndeplinit în patru 
ani. Mulţumesc zic, că mi-aţi dăruit un an de viață. 
Numai că viața din ţara noastră se face din ce în ce 
mai interesantă. Mi-am luat al doilea angajament: 
să apuc sfârșitul celui de-al doilea cincinal... 

Şcolarii, atenţi, se potoliră. Tatiana lacovlevna îl 
privea pe moş Borovicov entuziasmată, ca un copil. 
Chipul Varvarei Ivanovna era luminat de un zâmbet. 

lar ura Ovecichina pârea că e gata-gata să se rè- 
peadă şi să-l îmbrăţişeze pe moş. 

— Şi aşa, își sfârşi moșul gândul, îmi iau acum 
un nou angajament: zece ani deodată, şi el făcu un 
gest larg cu mâna, până în 1950... lar cine nu crede, 
încheie moșul în râsul tuturora, pe acela il poltesc 
ca peste zece ani să vină ca oaspete în Novie Chuci.' 

„O ceată pălăgioasă îl petrecu pe moş Borovicov 
până acasă. Noaptea înstelată se intindea deasupra 
minei. Dealurile rotunde, albe, se conturau lămurit în 
văzduhul limpede. 

Moşul îl chemă mai aproape pe Cheșa Evsiucov şi 
întinse spre cer mâna, în care ținea pipa lui nouă: 

— Ce stele sunt acelea ? 

— Ursa Mare, Piotr Danilovici. 

— Nu Ursa Mare, ci Căuşul. Oi, şcolarule! Căușul, 
îți spun. Nu-i vorba aici de căuşul meu, ci de cel 
ceresc Moşul făcu şiret cu ochiul. Când o să mor, 
am. să car apă şi pe lumea cealaltă. O să iau cu mine 
butoiul, că şi el a viețuit cam tot atât cât mine. -Cât 
priveşte căușul — el e pregătit gata. 

Tovarășşii de drum ai lui Borovicov incepură să 
râdă. 3 
- Lumina stelelor se revărsa pe barba albă a moșu- 
"ui, pe ochii săi tineri şi pe statura lui sdravănă. 

lar tovarăşii de drum ai lui moş Borovicov nu se 
gândeau la moarte, ci la viață. 

In Aprilie primăvara își desiăşură cu îndâi jire for- 
tele, vrând parcă să lase timpul în urmă. Spărgea 
ghħhețurile Djalindei curățind de zăpadă Stanovicul, 


lablonca şi ramificațiile lor, şi acoperind povârnişu- 
rile munţilor cu „o verdeață bogată. 

Aproape toată luna Mai fusese foarte cald. 

Dar pe la mijlocul lui lunie, când examenele de 
primăvară erau pe sfârşite, începură să cadă niște 
ploi, într'o monotonie neîntreruptă, nemaipomenite 
pentru anotimpul acesta. Zi de zi, puhoaie de apă 
se abăteau asupra cătunului Novie Cliuci. Toate cele 
douăzeci şi trei de dealuri care înconjurau cătunul 
minier erau acoperite de nori joși. Pe ulițele povârnite 
ale cătunului, şuvoaiele goneau spre pârâu, ducând 
cu ele pietre, surcele, frunze și crengi de arbuşti des- 
rădăcinați. Pârâul, care în deobşte murmura domol 
între două pâlcuri de ariniş, îşi lărgise stăpânirea, 
şi acum, arinişul ajunsese tocmai în mijlocul apelor 
vijelioase. Ca să se ducă la şcoală, copiii care locuiau 
pe malul stâng al izvorului trebuiau să înconjoare 
tot cătunul, urcându-se în susul apei... sau să treacă 
prin vad, desculți, cu pantalonii suflecați până sus. 
Otgonul podului umblător care lega amândouă malu- 
rile Djalindei, se rupsese... și Zarecie rămăsese des- 
părţită de.cătun. Râul se umflase, iar apele se strån- 
geau încet, dar ameninţător, la dig. 

De cincizeci de ani nu mai plouase aşa în Novie 
Cliuci şi în împrejurimi. 

In clasele unde se dădeau examenele, era o lumină 
de amurg. Erau nevoiţi să aprindă de dimineaţă lu- 
mina electrică. Şcolarii răspundeau la întrebări în în- 
gânarea monotonă, plictisitoare a ploii. care ba bol- 
borosea ceva în depărtare, ba îşi apropia glasui chiar 
de geamuri, ba bătea în ferestre cu picăturile ei dese 
şi mari ca măzărichea. Ghenadii Vasilievici se plimba 
printre bănci cu mâinile la spate şi, săgetând cu ochii 
săi cenușii ploaia, norii şi Djalinda, spunea : 

— Bună treabă măi băieți! Bună treabă, n'am ce 
zice | 

— Bine că măcar copiii cei mai mici au isprăvit 
cursurile, răspundea Varvara Ivanovna, înfofolindu-se 
în şalul ei de Orenburg. 

Numai Tatiana Iacovlevna parcă nu se sinchisea 
de monotona ploaie. Pe semne unde însăşi Tatiana 
lacovlevna era schimbătoare ca vremea. 

— Băieţaşule, zicea profesoara, ridicându-și chipul 
uscăţiv, băiețaşule, te ascult... 

lar sdravănul „băiețaş”, pe măsura lui Boriš Ziria- 
nov sau Vania Gladchih, istorisea bucata „Porcarul” 
a lui Andersen, spunea pe de rost versuri de Heine, 
conjuga sau declina... Dar dacă se încurca „băielaşul”, 
atunci până şi zbârciturile piezişe ale ploii i se păreau 
senine şi binevoitoare față de zbârciturile severe ale 
Tatianei lacovlevna. 

Dar aşa ceva nu se întâmplă la examenele clasei a 
noua, 

Această clasă mergea bine. 

In toiul examenelor, Zahar Astaliev şi Tolia Ciorno- 
borodov atârnară pe perete, în sala școlii, numărul 
opt al revistei „Prietenia“. Când izbutiseră ei să-l 
scoată ? Cum îşi făcuseră timp ? In revistă se răsfrân- 
gea întreaga viață a ţării şi a şcolii în primăvara 
aceea : , 

„Situaţia pe fronturile celui de-al doilea război 
mondial”. 

„Corespondenţa cu şcolarii din Luțc“. 

„Jubileul lui moş Borovicov”. 

„Activitatea extraşcolară”. 

„Conferinţele lui Cuzma Savelievici“. 

„Noul material didactic pentru şcoală”. 

Și ploua într'una. Ploile se revărsau în șuvoaie 
mari, surpând prispele, rupând plutele, făcând gropi pe 
ulițele povârnite ale cătunului. 

„Clasa a noua avea de dat ultimul examen la geo- 
grafie 

Dormitorul spațios al băieţilor din internat se pre- 
făcuse într'un muzeu geografic. Tot globul pământesc 
era înfățișat în hărţi, atârnate deasupra paturilur, in- 
tinse pe mesuţele de noapte şi chiar pe paturi. Până 
și soba era acoperită de o hartă a Japoniei. Lângă 
uriaşa pară cafenie-închisă a Alricei. Troiim Zubariov 
îi explica Zoiei cum şi-au împărțit impenaliştii „con. 
tinentul negru”. Mal!ş şi Vania Gladchih, lângă harta 
Europei semănând ca un crab, discutau cu aprindere 
despre cauzele prăbuşirii Franţei. Astupând, şi ure- 
chile cu palmele, Tolia Ciornoborodov stătea pleca: 
asupra cărţii. 

Cum deschise ușa camerei, Cheşa văzu totul dintr'o 
singură privire. Tânărul răsufla din greu. Mantaua 
impermeabilă, aruncată peste vesta-i de lână, strălu- 
cea ca spălată de ploaie. Apa îi șiroia de pe ylugă, 
Se părea că apa îi curgea lui Cheșa din ochi, din nas 
din gură... 

Trofim Zubariov îşi întrerupse convo:b'rea cu Zoia 
şi arătă cu nuiaua spre cel ce intrase. 

— „Tată, tată, plasa noastră...” începu el. 

Cheşa îl dădu grăbit la o parte: 

— Băieți, lăsaţi cartea. băieţi! Djalinda a rupt 
digul şi a năvălit prin spărtură. Aruncându-și pe 
umeri mantale de ploaie sau bucăţi de doc impermea- 
bil, Cheşa, Boriş, Anton şi Vaniușa Gladchih, în frun- 
tea celorlalți elevi dela internat, o porniră în goană 
prin torentele de ploaie spre locul unde se deslănţuise 
Djalinda. 


Apa râului se învolbura şi clocotea cu turbare. Tre- 
când peste dig, râul pătrunsese în spărtură. Pulioaiele 
turburi mânau năvalnic cisme de cauciuc, bărcile, 
vâslele, căuşurile şi găleţile — toate sculele băiaşilor. 
Târau tot ce puteau târi, îngropând cu furie oarbă 
în mâl şi'n prundiş ceeace nu era în stare să treacă 
prin spărtură. f 

Pe o movilă băieții îl văzură pe Vladimirschi. Era 
in capul gol. Cismele sale înalte, vânătorești, erau 
stropite de noroi. Faţa lui aspră, plină de hotărire, era 
îndreptată spre dig. Toţi se strânseseră aici: Cuhten- 
cov, Brinov, Hromov, moş Borovicov, Nazar Ilici, mi- 
nerii și muncitorii dela uzina de înnobilare a minereu- 
rilor. Toţi priveau şi arătau cu mâinile spre dig. 

— Trebuia să fi făcut un deverson, zise cu părere 
de rău cineva. N'am apucat. Acuma însă-i prea tår- 
ziu : apa trece peste creastă. 

Vladimirschi se uită, plin de nerăbdare, spre cel ce 
vorbea : ştia şi el asta. 

Intre timp digul continua să fie spălat mai departe 
de apă. 

— Trebue să reparăm digul ! rosti cu hotărire Vla- 
dimirschi. Piotr Danilovici, organizează transportul... 
Nazar Ilici, îngrijeşte-te de scule ! 

Peste câteva minute, Cuhtencov şi Hromov coboriră 
spre dig. Muncitorii, lucrătorii dela uzina de înnobi- 
lare a minereurilor şi băiaşii veneau după dânșii. A 
fost destul o singură privire, pentru ca Zahar şi Cheşa 
să se înţeleagă unul pe celălalt... şi încă o privire — 
ca gândurile lui Cheşa şi Zahar să treacă la Zirianov, . 
Treşcenco, Vania Gladchih şi Troşa Zubariov : şcola. 
rii se alăturară celorlalți. 

De sus ploaia te biciuia. Jos era apă. Vuind şi tur- 


‘bånd, valurile te răsturnau, îţi legau mâinile și iţi 
inghețau trupul. 

Căruţele umblau forfota. Moş Borovicov și Nazar 
Ilici mânau fără milă caii. Nevestele băiaşilor fră- 
mântau cu ghetele pământul care chiitea. Oamenii că- 
rau pe tărgi pietre, țărână, gunoaie... Asta cra um- 
plutură pentru digul care trebuia întări: pentru a fi 
apărat împotriva furiei ploilor. 

— Tovarăşi, aceeaşi poveste a fost și cu râul 
Huanha, zise Trofim Zubariov abia mișcându-și bu- 
zele învinețite, Râului i se urise în vechea iui albie 
şi se năpustise într'o parte. 

Vania Gladchih replică ironic, scuipând apă: 

— Maliş, trage, te rog, o fugă până la internat şi 
adă-i lui Troşa o carte. Noi vom lucra, iar el va citi 
cu voce tare. 

Dar Maliş nu răspunse. Părea că nici nu auzise 
cuvintele lui Vaniuşa. Incleştându-se de o piatră, stând 
chiar pe muchia digului, în primejdie de a îi luat 
în orice clipă de apă, Tinia Oichin privea spre şcoală. 

Djalinda era nedomolită. Câteva magazii de pe mal, 
smulse de apă, se aplecaseră într'o rână și se prefă- 
cuseră într'un morman inform de lemn, fier și piatră. 

Maria lonovna, pierdută în calabalâcul ei, şedea pe 
acoperişul casei lui Borovicov, înconjurată din toate 
părţile de apă. Ţinea imbrăţişată cu amândouă mâinile 
capra, care behăia jalnic. O barcă mare se af!a lângă 
casa cufundată până la ferestre în apă. Din barcă, moș 
Borovicov şi Brinov se tocmeau cu baba 

— Dă-te jos, îți spun! răcnea moşul. Altfel ai 
să te duci pe Amur cu izbă cu tot. 

— Unde să plec, Piotr Danilici, cum să-mi las 
gospodăria ? se văicărea bătrâna. 

— Marfa lonovna, dă-te jos! căuta s'o convingă 

Brinov. N'are să se întâmple nimic cu lucrurile dumi- 
tale. Trebue să salvăm şcoala... 

— Coboară, nevastă! se mânie cumplit moşul... 
Altfel dau divorț ! 

— Bine, primi Marfa lonovna, numai să-mi luați 
și capra.... Fără capră nu plec... 

;— Ce-i de făcut cu dumneata ? zise Brinov, nerăb. 
dător, dând din mână. Coboară-ţi încornorata ! 

” Apa luase stăvilarele, ajunsese la școală şi pătrun: 
sese la parter. 

— Platon Sergheevici, Andrei Arcadievici ! dădea 
ordine Vladimirschi. Aici sunt destule brațe şi fără 
voi. Vă rog, duceţi-vă la şcoală! 

Cuhtencov şi Hrorhov, împreună cu băieții, se repe 
ziră la școală. 

Dar se speriaseră degeaba : şcoala nu fusese uitată. 

Albertina Mihailovna şi Şura Ovecichina umblau 
până la glezne în apă cărând aparatele laboratorului 
de fizică şi piesele muzeului şcolar. Cu poalele sufle- 
cate, turburată la culme, Tatiana lacovlevna, care ştia 
totdeauna să se descurce, intra din clasă în clasă, sco 
țând portretele şi păturind preşurile. Ghenadii Vasilie- 
vici şi Varvara Ivanovna, împreună cu tinerii grădi 
nari, apărau de ape lotul experimental de pe lângă 
școală. 

Zoia Vihriova conducea brigada de şcolari com: 
somoliști. Ea dădea dispoziţii şi lui Mitia Vladimirschi 
şi lui Serioja Burdinschi, şi Lindei Ternovaia, şi lui 
Senia Mişarin. Scuturându-şi codițele, Zoia îi trimi- 
tea pe băieţi când într'un colţ, când în altul al școlii. 

Clavdia Evsiucova veni împreună cu femeile din 
cătun. Hromov rămase uimit de sprinteneala acestei 
femei plăpânde, de puterea mâinilor ei mici şi de felul 
cum ştia ea să lucreze. 


Ei se întâiniră pe scară. Oameni maturi şi copii 
umblau năvalnic în sus și'n jos pe scară, cărând la 
etaj mobilă, aparate, cărți, şi întorcându-se în grabă. 

Evsiucova avea în braţe un maldăr de hărți. 

— Şi dumneata, Clavdia Nicolaevna ! 

-— Şi eu! îi răspunse pe același ton femeia şi, neli- 
niştită, îl întrebă: nu l-ai văzut pe Cheşa al meu ? 
Nici pe Nazar? | 

— Sunt pe dig, Clavdia Nicolaevna... E greu acolo. 
Djalinda a turbat: ia totul la vale! 

Evsiucova scutură din cap, dând la o parte o şuviță 
de păr care-i căzuse pe frunte: 

—. O să apere digul. Dar dumneavoastră aţi invitat 
lume pentru joi la serbarea de absolvire: acum nu vă 
mai arde de asta. 

— Ce staţi în drum ? Daţi-vă la o parte! 

Marfa lonovna Borovicov veni udă, ciuiulită, răsu- 
flând din greu. Cu o mână îmbrățişase uriașul glob 
pământesc, iar cu cealaltă târa după dânsa capra — 
scoasă parcă din adâncurile mării. 

— Dragii mei, cât pe ce erau să mă despartă apele 
de moşul meu, zise Marfa lonovna. Și ce grajd bun 
s'a prăpădit... Fusese ridicat tocmai la sărbătorirea 
moşului. Ei, Clavdia, eu am să merg înainte, iar tu 
mân-o pe Maşca mea, că au scos-o din minţi apele. 

Femeile se zoriră. 

Hromov se uită după ele, gândindu-se: „Cât de 
dragă li-i şcoala! O vom salva oare? Serbarea va 
avea loc, va avea loc! Cum s'a hotărît, aşa va fi!” 


Când Cheşa şi Zahar se întoarseră dela dig, şcoala 
nu mai era în primejdie. 

Uzi până la piele dar bucuroşi, prietenii urcau hu- 
dija povârnită, spre culmea cătunului  Novie Cliuci: 

Ajunși la casa lui Evsiucov, ei se întoarseră amândoi 
deodată şi priviră îndelung în jos, spre vâlcea. 

Intreg cătunul se întindea la picioarele tinerilor. 
Djalinda potolită își aduna apele  revărsate peste 
maluri, 

Cheşa şi Zahar văzură că stricăciunile, făcute de 
apele turbate, au fost îndreptate şi că apele, supuse 
înțelepciunii şi voinţei oamenilor, goneau iarăși prin 
albie. Lopeţile şi vătraiele erau din nou gata să scli- 
pească, metalul scump era gata să-şi scapere luminile 
— metal trebuitor ţării şi poporului... lar școala era 
din nou gata să-i primească pe elevi între pereţii ei... 

Uzi, cu hainele umflate pe dânșii, școlarii se imbră- 
țişară şi rămaseră aşa, fără să-și ia ochii dela prive- 
lişte. 

— Vasăzică am dat examenul de primăvară, zise 
Cheşa și zâmbi cu surâsu! lui obişnuit. 

Zahar înţelese că Cheşa avea în vedere nu numai 
literatura şi matematica. 

Ploaia torențială se opri. Norii se destrămară dea- 
supra cătunului, iar prin despicătura norilor negri, 
raze orbitoare năvăliră spre pământul ud, spre dea- 
luri şi spre oamenii însetaţi de soare. 


27 
MEREU IMPREUNA 
Mai trecu un an. Primăvara sosi din nou — primă- 
vara anului 1941. 


Fumuleţul liliachiu al rosmarinului în floare se târa 
iarăşi ca o ființă vie pe povârnişurile dealurilor. 


lar când absolventa Zoia Vihriova, o fată sveltă, cu 
cozile căzându-i din față pe umeri şi dâpdu-i o înfăţi- 
șare aproape copilărească... când Zoia puse 'pe masa 
comisiei de examinare un vas cu flori — atunci primă- 
vara intră odată cu soarele înăuntrul școlii. Soarele 
se juca în coama de foc a lui Vania Gladchih, de 
astă dată frumos pieptănată. Razele de soare cădeau 
pe moţul blond al iui Maliș. Fulgerări repezi alergau 
pe cravata nouă a lui Trofim Zubariov. Umbre jucăușe 
tremurau pe fața arămie a lui Inochentii Evsiucov. 

Ultimele zile — zilele de examen — trecură nă- 
valnic. 

Era cea din urmă primăvară de școală. 

Ziua absolvirii sosi. s 

Hromov îi văzu la uşa cancelariei pe elevii din 
clasa a zecea : discutau în gura mare cu moş Boro- 
vicov, 

— Piotr Danilovici, zise Zirianov, agitând un cio- 
can. Să n'ai nicio grijă. Avem să facem totul noi 
înşine. 

— Dar ce? Suntem copii mici ? Ce? Avem nevoie 
de dădacă ? rosti nemulțumit Anton Treșcenco, tără- 
gănind cuvintele. In mâini ţinea o panglică roşie. 

— Tovarăşul Borovicov poate să se odihnească fără 
grijă, zise Trofim Zubariov. Palatul nostru va fi aran- 
jat. Scena va fi construită. Asigurarea ordinei rămâne 
pe seama elevilor de serviciu. 

— Eşti bolnav de inimă, Piotr Danilovici, remarcă 
Maliş. 

— Bine, dacă-i aşa, încuviință moșul atunci mă 
duc să-mi las puţin capul pe pernă. 

Mare înfrigurare domnea în cancelarie.  Ghenadii 
Vasilievici, preşedintele comisiei, pregătea invitaţiile 

impreună cu directorul. Profesorul de matematici era 
neliniștit. 

— Tatiana lacovlevna, se interesă el, ai controlat ? 
Maria lonovna a făcut bragă ? 

— Vai, Ghenadii Vasilievici, fără îndoială. Cum 
poţi să te îndoieşti ? 

Dobrovolscaia se aşeză pe canapea între Varvara, 
Ivanovna şi Albertina Mihailovna ; și timidă, ucope- 
rindu-şi cu cartea faţa entuziasmată. șopti : 

- Ah, astăzi mă simt de Page aş avea şaisprezece 
amii Sunt aşa de fericită... 

Peste câteva clipe ea alergă la Gorchin, se plecă 
asupra lui şi îl sărută pe frunte : 

— Vai, Spirenca, băiețaşule ! 

Oarecum desorientat, Gorchin se uită stingherit la 
Șura Ovecichina. Fata ridică cu blândeţe din umeri. 
Gorchin citi în ochii ei: „Ce să-i faci? E doar mă- 
muca !” 

De după peretele despărțitor dintre cancelarie şi bi- 
roul directorului, se auzi glasul lui Platon Serghee- 
vici. 

— Varvara Ivanovna, Alexandra Grigorievna ! 
Aveţi scrisul frumos. Dayi: ne ajutor la completarea di- 
plomelor. 


Soarele se ascunde după dealuri. Apusul arde ca un 
foc uriaş. Acele ornicului din coridorul școlii se apro- 
pie de ceasurile opt. Incep să se adune elevii, părinţii, 
invitații dela mină. Mitia Vladimirschi vine în:preună 
cu tatăl său, iar Cheşa — cu Nazar Ilici şi cu Clavdia 
Nicolaevna. 


Se ivesc şi prietenii încercaţi ai şcolii : Simion Ste- 

panovici, Albertina Mihailovna, Cuzma Savelievici şi 
moş Borovicov. 

Școlarii, părinţii şi musafirii se uită la anunţurile 
atârnate pe pereţi, trimise dela Moscova, Leningrad, 
Tomsc, Ircuţe, Vladivostoc... Diferite placarde îi chea- 
mă pe absolvenţi să vină la institutele de mine, medi- 
cină, juridic, transporturi, de pedagogie şi textile. 

Elevii clasei a zecea se îngrămădesc în faţa anun- 
țurilor şi se uită la tablourile care reprezintă clădirile 
universităţilor, atrăgătoare și totodată tainice, la ca- 
merele căminelor de studenți, la laboratoare, la sălile 
de mese... 

Boris Zirianov se opreşte în spatele fetelor, care 
privesc anunţul unui institut de pedagogie. Boris se 
uită oarecum de sus la tablouri: aici e vestibulul, aici 
clădirea principală, aici sala de lectură unde studen- 
ţii — sub abajururi — se apleacă asupra cărţilor. 

— Nu. Astea nu-s pentru mine! zice provocător 
Boris care a şi înaintat cererea la şcoala militară. 

— Dacă nu-s pentru tine sunt pentru noi, răspunde 
liniştit Linda. 

— Of, Boria, Boria ! zice Tolia Ciornoborodov. Oare 
nu ştii ce-a spus Maiacovschi ? 

Şi, fără să aştepte răspuns, el rosti: 

Bună-i orice fel de muncă. 
S'o alegi doar după gust! 

Intre timp Senia Mişarin și Polia Biriulina, sub 
conducerea gastronomului-amator Anton Treşcenco, 
se grăbesc să aranjeze bufetul. Cheşa și Vania așează 
într'un colţ al clasei o putină mare cu vestita brugă a 
Mariei lonovna. 

Ghenadii Vasilievici intră în clasă. 

— Bravo! zice el. Putem pofti lumea ? Ei, Senia, 
dă-mi o căniță să încerc dacă-i bună braga ! El des- 

chide uşa dinspre coridor: Vă rog, poftiți ! 

Adulții se aşează în mijlocul tinerilor absolvenţi. 

Unul după altul, Tinia Oichin, Cheşa Evsiucov, Zoia 
Vihriova, Trofim Zubariov şi Zahar Astaliev se apro- 
pie de masa prezidiului şi se întorc. purtând cu grijă 
sub lumina vie a becurilor electrice niște foi mari — 
diplomele evidenţiaţilor. Aceste foi încep să circule în 
jurul mesei, întârziind în mâna părinţilor și a colegi- 
lor. Nazar Ilici îşi netezește mustața, ochii negri ai 
Clavdiei Nicolaevna strălucesc pe faţa ei arămie și — 
fără pic de invidie — Mitia Vladimirschi îi strânge 
mâna lui Cheșa. 

Incep cuvântările. După directorul şcolii vine direc- 
torul minei, în urma căruia ia cuvântul, cu înflăcărare, 
secretarul comitetului raional al Comsomolului, apoi 
Tatiana lacovlevna le dă „băieţașilor“ sfaturi, ca o 
mamă. Cheşa și Maliş răspund în numele elevilor din 
clasa a zecea la toate urările şi sfaturile. 

Ei vorbesc pentru ultima oară în clasa asta, unde 
au petrecut atâtea zile frumoase şi unde — atâţia 
ani -- i-au privit din portrete chipurile lui Lenin şi 
Stalin, Lomonosov şi Belinschi, Cernâșevschi şi Tol- 
stoi. 

Faţa oacheşă a lui Cheșa este în aparenţă liniştită. 
Pare că se stăpâneşte. Cuvintele însă curg unul după 
altul. 

— Acum doi ani, pe lablonca, visam la viitorul 
nostru. lar astăzi trăim acest viitor, am intrat în el. 
La poalele labloncăi a răsărit oraşul Chinovar. Un 
drum trece peste crestele pustii... Uzina hidroelectrică, 
stadionul, palatul de cultură, grădina şcolii — nu mai 
sunt visuri, ci realităţi... Şi vreau să vă spun — glakul 
lui Cheșa se umple de o putere tinerească — că nu vom 

permite nimănui să ne ia nici viaţa asta, nici viitorul 
nostru ! 

la cuvântul Maliş. El s'a mai maturizat în anii aceș- 
tia. S'a mai desvoltat. Accente bărbătești vibrează în 
vocea sa. Dar ochii lui cenuşii privesc tot atât de des- 
chis şi de întrebător iar moţul îi cade pe fruntea largă, 
curată... 

Maliş îşi aminteşte de tot ce se întipărise adânc pen- 
tru totdeauna în memoria și în inima elevilor.. tot 
ce s'a făcut prin elanul vesel şi temeinic al prieteniei 
școlărești... tot ce s'a creat prin puterea și prin flacăra 
sudurii comsomoliste : excursiile geologice, construi- 
rea stadionului, scoaterea revistei, lupta cu inundația, 
serbările, discuţiile, cărțile... 

Ce api frumoşi şi plini de conţinut au trăit ei! Ce 
bine-i să păşeşti în viaţa largă! 

— Oriunde ne-am afla, vom fi mereu împreună, — 
îşi încheie cuvântarea Maliş — împreună unul cu altul, 
împreună cu voi, tovarăşi: mai mari, împreună cu po- 
porul, cu Partidul şi cu Stalin. Mereu împreună! 

Glasul lui Tinia tremură de emoție. El vede emoția 
asta şi în ochii căprii ai lui Cheşa, şi pe faţa palidă 
a lui Troşa Zubariov? şi în degetele Zoiei care îşi po- 
triveşte codițele... 

Vine şi ora când toate au fost spuse, când copiii își 
iau rămas bun dela adulţi, ca să rămână restul serii 
în cercul lor, cu visurile, gândurile şi nădejdile lor... 

Hromov iese încet din clasă după elevi şi dă în 
coridorul şcolii. Se opreşte în dreptul unei ferestre 
deschise, respirând miresmele primăverii proaspete 
dia Transbaicalia. 

Pe sub ferestre trec, la braț, şiruri de tineri, chipuri 
atât de dragi lui. Ei cântă. Hromov distinge glasul 
curat şi subţirel al Zoiei... vocea catifelată, guturală a 
Lindei... glasul de trâmbiţă al lui Boris şi glasul pu- 
ternic, răsunător al lui Cheşa... 

Ei cântă cântecul lui Tolia Ciornoborodov, cântecul 
despre dealuri, primăvară, tinereţe şi fericire. 

„Tot aşa, se gândeşte Hromov, cei de o vârstă cu 

ăşesc în zilele acestea pe strada Rustaveli, pe 
Nevschii Prospect, pe cheiurile Capitalei, pe drumu- 
rile Tambovului „pe Creşciaticul luminat ca ziua, Trec 
tineri cu ochi negri şi albaștri, cu păr blond sau de 
culoare închisă, mândri, cinstiţi, dârji — o nouă gene. 
rație a Ţării Sovietelor. 

Inochentii Evsiucov, drum bun pe mare! Anton 
Treşcenco, taiga să-ţi destăinue toate bogăţiile pămân- 
tului! Penelul tău să dăruiască țării tablouri care să 
radieze bucurie, Zahar Astafiev ! Mâinile tale mici să 
dea țării un metal tare, Zoia Vihriova ! Boris Zirianov, 
să stai gata cu tunurile tale!” 

Hromov priveşte spre apus... Ce departe ești tu, 
Moscova! 

In anii aceştia, el nu simţise niciodată distanţa ce- 
lor șapte mii de kilometri care despart Novie Cliuci de 
Moscova. Nu! El nu se despărțise nici de Moscova, 
nici de tinereţe, nici de stelele Cremlinului... 

_ Profesorul stă şi ascultă. Glasurile şcolarilor vin 
acum din Zarecie, răsună dincolo de pădurea de cedri 
de după stadion... Notele cântecului se sting, din ce 
în ce mai surde, în întunericul nopţii de Iunie. Iar 
acum Hromov vede cu alţi ochi, cu ochii minţii, cum 

păşesc şcolarii lui, ţinându-se strâns de mână, şi aude, 

numai cu inima, cele din urmă cuvinte ale cântecului 

atât de simplu şi de duios, compus de Tolia : 
Prinăvara Transbuicaliei să trăiască ! 
Scumpul meu ţinut să'nțflorească ! 


Mogocea-Cita 1942-1948 


ERATA 

m Dragi cititori, — 


Vă rugăm să ne scrieţi ce părere aveți asu- 
pra cărții „Mereu impreună“ de O. Havchin. 
Adresa noastră este : Editura Tineretului, str. 
Atena nr. 25, Raionul Stalin, Bucureşti. 

